„Mo are marele talent de a-i soca și surprinde pe cititori, 
iar Insula Porcilor depăşeşte orice a scris anterior. 
Este cea mai provocatoare scriitoare pe care o cunosc." 

„Şi a prins pe balaur, 
șarpele cel vechi, 
care este diavolul si 
satana, si l-a legat pe 
mii de ani.” 


(APOCALIPSA SFÂNTULUI IOAN TEOLOGUL; 20:2) 


PARTEA INTAI 
CRAIGNISH 


AUGUST 


Oakesy 


Mi s-au aprins beculetele pentru prima oară atunci când 
proprietarul și pescarul de homari mi-au arătat ce adusese refluxul la 
mal. Am aruncat o privire la valurile care se spărgeau de țărm si mi- 
am dat seama că nu va fi deloc floare la ureche să rezolv cacealmaua 
legată de Insula Porcilor, asa cum mă asteptasem. Pret de câteva clipe 
nu am scos o vorbă, doar am stat acolo, scărpinându-mi scăfârlia și 
holbându-mă. Ce poţi face decât să te holbezi când ai de-a face cu asa 
ceva, pentru că, în orice caz, asta te cam pune pe gânduri, nu? Oricât 
de mare si tare te crezi, oricâte crezi că ai văzut la viata ta si oricât de 
puțină importanță ai da poveștilor nebunesti despre care tot umblă 
vorba, când te trezești uitându-te cum ceva ca asta iti stropeste 
pantofii, cu siguranţă că iti cam scarpini scăfârlia de uimire. De ce nu 
am ascultat eu acele semnale de alarmă atunci, de ce nu m-am întors 
pe călcâie și nu am dat uitării întreaga poveste? Dar nu, chiar nu e 
cazul să mă mai întreb. Am încetat să mă mai întreb asta cu mult timp 
în urmă. 

În vara aceea, clipul video cu ceea ce fusese numit „diavolul de pe 
Insula Porcilor” împlinea deja ceva ani de când circula peste tot. Era 
ceva destul de deranjant și o cacealma pe cinste. Or, eu mă pricep la 
cacealmale. Clipul fusese filmat într-o dimineaţă însorită de un turist 
pornit într-un tur petrecăreţ al insulelor Slate si, atunci când a fost 
făcut public, toată lumea s-a concentrat pe asta, murmurând peste tot 
despre practici sataniste și tot felul de lucruri rele care se întâmplau 
pe acea insulă îndepărtată de pe coasta de vest a Scoției. Poate că 
povestea ar fi continuat asa mult si bine, dar secretoasa grupare 
religioasă care trăia pe insulă, Preoţii Tămăduitori Psihogenici, a 
refuzat să acorde interviuri presei sau să răspundă acuzațiilor aduse si, 
în cele din urmă, povestea a fost dată uitării în lipsa oricăror alte 
informații. Apoi, după doi ani de tăcere, în luna august a acelui an, 
secta s-a hotărât să vorbească și a ales un ziarist care să stea cu ei pe 
insulă timp de o săptămână, să vadă cum trăia această comunitate și 
să „discute despre acuzaţiile atât de răspândite legate de ritualuri 
satanice”. Toate bune, dar cine era hoașca aia bătrână de ziarist 


despre care era vorba? Ei bine, aici intru eu în scenă, Joe Oakes sau 
Oakesy, dupa cum imi spun prietenii. Eu, singurul responsabil pentru 
cea mai mare contrafavoare pe care mi-am putut-o face vreodata. 


— Carevasăzică, ai văzut clipul acela vechi? spuse pescarul de 
homari. 

Ne vedeam pentru prima oară si îmi dădeam seama că nu mă place. 
Eram doar noi patru în cârciumă în noaptea aceea: eu, proprietarul si 
câinele lui, precum și nenorocitul ăsta bătrân și prost dispus, care 
stătea ghemuit într-un colț, sprijinindu-se de lambriurile de lemn și 
pufăind din ţigările pe care si le făcea singur. Începuse să dea din cap 
de îndată ce mă apucasem să pun întrebări legate de Insula Porcilor. 

— De asta te afli aici? Crezi că ești vreunul care se pricepe la 
discuții despre demoni? 

— Mă consider ziarist. 

— Nici mai mult, nici mai putin! exclamă el, râzând si ridicând 
privirea spre proprietar. Ai auzit, se crede ziarist! 

În local plutea acel aer circumspect pe care îl au uneori cârciumile 
locale la limita subzistentei, ca și cum ar fi gata să înceapă vreo bătaie 
în spatele unuia dintre automate, deși locul era pe jumătate gol. Erau 
două cârciumi prin partea locului, cea turistică, cu ferestrele spre port, 
si cea pentru localnici, cocotata pe o potecă în pantă, printre copacii 
imbibati de apă. Cea din urmă, cu pereţii de ipsos plini de pete, 
covoarele mizerabile și ferestrele afumate și roase de umezeală, dădea 
spre locul unde se înălța Insula Porcilor, tăcută și întunecată, la trei 
kilometri în larg. 

— N-o să te lase să ajungi pe insulă, îi spuse proprietarul în timp ce 
ştergea tejgheaua. Știi asta, nu-i așa? N-a mai ajuns un ziarist pe 
insula aia de ani buni. Sunt nebuni de legat ăștia de pe Insula Porcilor, 
nu lasă pe nimeni pe insulă, cu atât mai putin un ziarist. 

— Și chiar dacă te-ar lăsa să ajungi pe insulă, nu s-ar găsi nimeni în 
Craignish care să te ducă acolo, spuse pescarul de homari. Nu, nu, 
niciunul dintre noi nu calcă pe insula aia blestemată, continuă el, 
privind chiorâş pe fereastră prin vălul de fum, spre locul unde se ivea 
silueta întunecată a insulei, o simplă pată profilându-se prin umbra 
înserării. Barba lui albă purta urme de pete de nicotină, ca si cum ar fi 
salivat în ea ani la rând. Nu, eu unul mai degrabă aș trece prin 


vâltoarea bătrânei vrăjitoare decât să dau roată Insulei Porcilor si să 
dau nas in nas cu Aghiuta. 

Daca am invatat ceva in meseria pe care o fac de optsprezece ani e 
ca cineva profita intotdeauna de pe urma fenomenelor supranaturale, 
chiar daca nu e vorba de bani sau răzbunare, ci doar de puţină atenţie. 
Fusesem deja la Bolton ca să îi iau un interviu turistului care filmase 
clipul video. Nu avusese nimic de-a face cu cacealmaua. Sărmanul era 
atât de beat, încât nu era în stare să vadă dincolo de tabelele cu 
meciurile din ligă din următoarea sâmbătă după-amiază, cu atât mai 
putin să îl ducă mintea la asa ceva. Așadar, cine avea de câştigat de pe 
urma filmului cu Insula Porcilor? 

— Ei sunt proprietarii insulei, nu-i așa? am întrebat în timp ce îmi 
roteam gânditor halba de Newkie Brown}, pe locul pe care alte halbe 
pătaseră deja tejgheaua. Despre Preoţii Tămăduitori Psihogenici 
vorbesc. Am citit pe undeva că ar fi cumpărat-o prin anii ‘80. 

— Au cumpărat-o sau au furat-o, depinde cum vede fiecare 
lucrurile. Un nesăbuit, proprietarul, spuse bărbatul, aplecându-se cu 
umerii peste bar. Un nesăbuit! Ferma de porci dă faliment, și el ce 
face? Le dă voie tuturor fermierilor din Argyll să își deverseze 
chimicalele periculoase acolo, așa că a ajuns o mină mortală, plină de 
porci, chimicale și puțuri de forare. În cele din urmă a trebuit să lase 
totul baltă. Pentru zece mii de dolari puteau la fel de bine să îi fure 
insula, ar fi fost o treabă mai cinstită. 

— Nu vă convine asta, nu-i asa? am spus pe un ton conversational, 
măsurat. Faptul că oamenii ăștia din sud au venit si au cumpărat tot 
pământul de pe aici. 

— Nu ne deranjează asta, pufni pescarul de homari, dar ceea ce nu 
tolerăm este să cumpere un loc și apoi să se închidă acolo și să se 
dedea ritualurilor lor ciudate. Asta ne deranjează, faptul că se ascund 
acolo si se fac frate cu Aghiuta și nu fac decât să mănânce copii mici si 
să isi tragă câte o ciomăgeală de pomină între ei ori de câte ori le 
pofteste sufletelul. 

— Exact, spuse proprietarul. in plus, mai e vorba si de miros. 

— Miros? Mirosul care vine de pe insulă? am întrebat eu, privindu-l 
pe proprietar și încercând să zambesc. 

— Da, mirosul! spuse el aruncându-și servetul pentru șters vesela pe 
umăr, pescuind de sub tejghea o pungă enormă de chipsuri și 
umplandu-si gura. Ştii ce spune lumea? Ştii care e mirosul caracteristic 
al diavolului? Mirosul diavolului e ăla de rahat, chiar asa. Pe oricine 
ai întreba de pe aici - continuă el arătând spre fereastră cu degetul 
plin de firimituri de chipsuri, în timp ce alte firimituri îi cădeau în 
voie pe tricou -, pe insula Jura sau prin Arduaine, toți o să iti spună 
același lucru. Mirosul de rahat vine de pe Insula Porcilor și nici că 
poate demonstra altceva mai bine ca asta ce ritualuri tin ei acolo. 


L-am privit gânditor, apoi mi-am îndreptat privirea in largul mării 
întunecate. Răsărise luna și începuse să bată vântul, izbind crengile 
copacilor de ferestre. Dincolo de propriile umbre și de imaginea 
proprietarului stând în picioare sub lumina artificială, am observat că 
lipsea ceva, acel spațiu întunecat profilat pe cerul nopţii care era 
Insula Porcilor. 

— Vă cam enervează, am spus, încercând să mi-i închipui pe cei mai 
bine de treizeci de oameni care trăiau acolo. Fac ce pot ca să vă calce 
pe toți pe nervi. 

— Aici ai dreptate, spuse proprietarul, venind spre masă si asezand 
punga de chipsuri în fata lui, chiar se străduiesc ceva să ne calce pe 
toți pe nervi. Nu sunt prea populari, asta mai ales de când au 
împrejmuit bucata aia de plajă așa frumoasă din partea de sud-est a 
insulei și nu le-au mai dat voie tinerilor din Arduaine să mai vină 
acolo cu bărcile. Nu făceau și ei decât să joace o partidă mică de 
fotbal sau shinty:2 pe nisip, pentru numele lui Dumnezeu, nu trebuiau 
să fie așa severi cu ei, dacă e să mă întrebi pe mine. 

— Nu-s niște vecini prea de treabă. 

— Nu, nu prea. 

— Acolo de unde vin eu, dacă te comporti asa înseamnă că ai ceva 
de ascuns. 

— Așadar, începi să înţelegi ce vreau să zic. 

— Eu, să fiu în locul vostru, as încerca să mă gândesc cum să le fac 
viata grea. 

— Am fost tentaţi să facem asta, râse proprietarul, lingandu-si cu 
grijă degetele, după care și le duse la ochi de parcă i-ar fi dat 
lacrimile. Nu mă sfiesc să-ți spun că am fost tentaţi, de exemplu, să le 
punem niște parafină în sticlele cu băutură. 

— Stii, dacă aș fi în locul vostru, as... as... nu știu exact ce as face, 
am spus dând din cap și fixând tavanul, de parcă mi-aș fi căutat ideile. 
Probabil că as încerca să dau naștere unui fel de... zvon periculos. Da, 
am continuat dând din cap a confirmare, aș pune în practică o 
păcăleală și aș face să circule niște zvonuri. 

— Vrei să spui că noi inventăm lucrurile astea? spuse proprietarul, 
oprindu-se din râs și frecându-și nasul. 

— Așa deci, ne iei peste picior, spuse pescarul de homari, ridicând- 
se dintr-odată, roșu la fata de mânie. Îţi baţi joc de noi, nu? Asta vrei 
să spui! 

— Tot ce vreau să spun este că e cam cusută cu ata albă, am zis, 
privindu-l serios când pe unul, când pe celălalt. Să fim serioşi, 
sataniști? Aghiuta care se plimbă pe plajele de pe Insula Porcilor? 

Pescarul de homari păli ușor și strivi în scrumieră ţigara pe care și-o 
făcea singur, după care se ridică în picioare si mă privi nesigur, 
răsuflând de câteva ori puternic, greoi. 


— Băiete, ia zi-mi, esti slab de înger? Văd că esti un tip solid, dar 
pun pariu ca esti destul de impresionabil. Ce crezi, ii spuse 
proprietarului, este? Oare e genul de om care ar da in isterie daca ar 
vedea ceva ciudat rau? Mie asa mi se pare. 

— Si de ce ai crede asta? am întrebat, lăsând jos paharul. De ce? Ce 
aveţi de gând să imi aratati? 

— Dacă ești asa de deştept si nu crezi ce iti spunem, atunci hai cu 
mine și-o să vedem despre ce cacealma este vorba. 

Insula Porcilor sau, după numele ei scoțian, Cuagach Eilean, este 
situată într-un mic intrând pe care îl face marea într-un colț al 
bazinului Firth of Lorna», prinsă asemenea unei pietre preţioase in 
montura formată de insulele Luingw si Jura:s si peninsula Craignish, 
ca şi cum ar fi fost așezată acolo pentru a bloca intrarea în golful 
Jurats}. Are o formă ciudată, ca o arahidă când e privită de sus, 
acoperită cu pășuni și păduri dese și tăiată în mijloc de un defileu 
stâncos adânc. Odinioară, înainte să devină fermă de porci si mai apoi 
un loc de depozitare a deșeurilor chimice, în partea de sud exista o 
carieră de gresie funcțională și o comunitate de mineri care locuia 
acolo, în timp ce legătura cu continentul era asigurată de un serviciu 
regulat de feribot. Însă, când am ajuns eu acolo, Insula Porcilor era 
deja izolată aproape complet de continent. O dată pe săptămână, 
Preoții Tămăduitori Psihogenici trimiteau o barcuta după provizii, si 
aceea era singura lor legătură cu restul lumii. 

Cunosteam cât de cât acea parte a Scoției, întrucât mai scriam 
articole despre această zonă din când în când, dar în mare parte îmi 
castigam pâinea încercând să demontez tot felul de lucruri. Fiind 
născut în Liverpool, recunoșteam în mod natural orice inselatorie când 
vedeam una și, în plus, sunt din fire un sceptic, unul care nu crede 
nimic fără dovezi, un Scully}, un James Randi, un adevărat 
vânător de păcăleli. M-am plimbat prin jumătate din lumea asta 
urmărind zombi și chupacabra:;, vindecători religioși în Filipine si 
animale sălbatice în Bodmin:0y. Am adunat picături de lapte din sânii 
statuilor închinate Fecioarei Maria în Mexic și, făcând toate astea, am 
devenit foarte bun în meseria mea. Cu toate acestea, trebuie să 
recunosc că până și mie mi se părea că ceva nu era în regulă cu insula 
asta a Preotilor Tămăduitori Psihogenici. Dacă e să crezi în cultul 
sataniștilor, atunci in mod evident te aștepți ca asa ceva să se întâmple 
într-un loc îndepărtat și izolat de ape, precum Insula Porcilor. În 
noaptea aceea, în timp ce ne împleticeam și ne împiedicam de-a 
lungul unei cărări întunecate care ducea spre capătul peninsulei, am 
privit pe fereastră la silueta neagră și dezolantă a insulei si pret de 
câteva clipe a trebuit să îmi spun să nu mai fiu asa de fricos. 

Proprietarul mă înghesuise pe locul din spate al camionetei ruginite 
şi uzate a pescarului de homari și lăsaserăm câinele la cârciumă. 


— Asta pentru ca innebuneste pur si simplu de fiecare data cand 
venim aici, explică proprietarul, în timp ce mașina ieșea de pe șosea si 
intra pe o plajă mocirloasa și îngustă. Îl scoate din minți și nu am de 
gând să înfurii câinele doar pentru că tu nu mă crezi pe cuvânt. 

Am ieșit cu toții din mașină si eu m-am oprit putin. Desi nu mă 
îmbătasem, dădusem pe gât câteva sticle bune la cârciumă si pret de 
câteva clipe am simţit nevoia să trag în piept aerul nopții. Era liniște 
pe plajă si un aer care anunța deja venirea toamnei. Desi era trecut de 
unsprezece noaptea, lăsasem Craignishul atât de departe înspre nord, 
că cerul mai păstra încă o linie subțire azurie. Aproape că ai fi putut 
crede că, dacă te ridici în vârful picioarelor si iti mijesti ochii, poți 
vedea un ren sau un urs polar cocotat pe o frunză uriașă de mentă din 
ţinutul soarelui-apune, observându-te de dincolo de orizont. 

— Vezi conducta? spuse pescarul de homari, îndreptându-se spre 
sud cu pași cât se poate de fermi, în ciuda whisky-ului pe care îl 
băuse, în timp ce pantofii lui vechi lăsau urme în noroi, iar umbra 
proiectată în lumina lunii îl urma îndeaproape. Chestia aia mirositoare 
de acolo, adăugă el, arătându-mi silueta lunguiata și joasă a unei 
conducte de canalizare care se întindea pe plajă în fata noastră. Ia 
aminte la circumstanțe, vântul e perfect în regulă, avem flux și reflux, 
dar tot ceea ce iese de pe Insula Porcilor nu ajunge nici în lac și nici 
măcar pe Luing, cum te-ai putea aștepta, ci aici, pe partea asta a 
peninsulei. Cea mai mare parte rămâne dincolo de conducta aia. 

Proprietarul se trase putin înapoi, aruncându-mi o privire 
suspicioasă, și mi se păru că în lumina lunii faţa lui era oarecum 
gălbejită și ridată. 

— Esti sigur că esti pregătit pentru asta? întrebă el, ridicandu-si 
dintr-odată gulerul de parcă s-ar fi făcut subit frig. 

— Da, de ce nu? 

— Ce e prins sub conducta aia nu e pentru cei slabi de înger. 

— Nu sunt slab de înger, am spus, privind pe plajă după pescarul de 
homari. Am văzut cam tot ce e de văzut. 

Am mers în tăcere o vreme. Nu se auzea decât zgomotul valurilor 
spărgându-se de mal și sunetul metalic al unei saule de pavilion de pe 
o barcă ancorată undeva în larg. M-a izbit prima oară mirosul. Chiar 
înainte să îl văd pe pescarul de homari ezitând putin pe lângă 
conductă, dând din cap și aplecându-se ca să scuipe ceva în nisip, mi- 
am dat seama că avea să fie unul dintre momentele alea grozav de 
neplăcute care îmi va întoarce stomacul pe dos și voi regreta că am 
băut atâta. Am tras aer în piept, am înghițit adânc și mi-am pipăit 
buzunarele pe măsură ce mă apropiam, în speranța că voi găsi vreo 
gumă de mestecat rătăcită, care să îmi șteargă gustul ciudat din gură. 

— E mai rău, nu? spuse proprietarul, apropiindu-se de pescarul de 
homari. 


— Da, e mult mai rău decât săptămâna trecută. 

Mi-am tras tricoul peste nas și m-am uitat de partea cealaltă a 
conductei. Niste siluete întunecate se legănau, lovindu-se unele de 
altele, înconjurate de o spumă galbenă. Era carne, bucăţi de carne în 
descompunere atât de putrede, încât era imposibil să iti dai seama 
unde începeau si unde se terminau. Valurile le fortau să se adune în 
crăpătura de sub conductă, prinzându-le în laturi formate de alge. 
Bulele de gaz generate de procesul de descompunere se ridicau la 
suprafață de sub bucăţile de carne. 

— Ce naiba e asta? 

— Carne de porc, spuse pescarul de homari. Porci morți. Omorâţi in 
vreunul dintre ritualurile lor de pe Insula Porcilor și aduși aici de 
valuri. 

— A fost și poliţia aici, spuse proprietarul, dar nu s-a sinchisit să ia 
vreo măsură. Nu se poate dovedi de unde vin și, oricum, câțiva porci 
morți nu fac nimănui niciun rău, cel puţin asta par să gândească ei. 

— Porci morți, am spus ridicând privirea spre gura strâmtorii. 
Drumul argintiu al lunii era vizibil pe suprafața valurilor până 
departe, unde Insula Porcilor se profila după capătul insulei Luing, 
cocoșată și tăcută asemenea unui monstru adormit. Toţi ăștia sunt 
porci morţi? 

— Da, așa spun ei, confirmă proprietarul, izbucnind într-o serie de 
hohote de râs sec, ca si cum lumea n-ar înceta niciodată să îl 
surprindă. Asta spune poliția, că tot ce e aici e doar carne de porc. Dar 
ştii ce cred eu? 

— Ce crezi? 

— Cred că, atunci când vine vorba de sataniști, nu poţi fi niciodată 
sigur de nimic. 


Ia să ne gândim la greşelile pe care le-am facut în toată treaba asta 
cu Insula Porcilor. Prima dintre ele a fost că am lăsat-o pe nevasta- 
mea să vină cu mine în Scoţia. Unde mi-o fi fost mintea oare? Ar 
trebui să nu mă mai invinovatesc atâta, căci trebuie să găsești moduri 
în care să îți păstrezi ceva din facultățile mintale, așa că, indiferent 
din a cui vină, Lexie se afla acolo alături de mine. Evident că nu știam 
că se afla acolo și din motivele ei personale, că pusese ceva la cale. 
Credeam că e perfect mulțumită cu slujba ei de receptionera la o 
clinică din Londra, înnebunită după neurochirurgul acela, mare 
iubitor de publicitate, care îi era director (v-aţi dat seama că nu ma 
omor după el, nu-i asa?). Ultimul lucru la care m-aș fi așteptat era să 
vrea să plece din Londra, dar nici nu am auzit-o bine zicând că vine în 
Scotia, și în clipa următoare deja căuta pe internet căsuțe de vacanţă. 

A găsit un bungalou cu un singur pat, vai de capul lui, în peninsula 
Craignish, pe care mi-l puteam permite. Era foarte cald și neaerisit 
înăuntru, iar Lexie avea un somn foarte agitat. În noaptea aceea, când 
m-am întors de pe plajă, ea dormea deja, întorcându-se de pe o parte 
pe alta în somn, scâncind și înghiontind perna. Am intrat încet si m- 
am întins lângă ea, cu ochii pironiti în tavan. A doua zi aveam să fiu 
pe Insula Porcilor și trebuia să mă gândesc la ceea ce urmăream. 
Trebuia să am grijă și să procedez cu precauție. Trebuia să mă 
concentrez și să fiu pregătit pentru orice. 

Preoții Tămăduitori Psihogenici voiau să vin la Centrul lor pentru 
un Trai Pozitiv de pe Insula Porcilor datorită insulitei Eigg din 
arhipelagul Hebridelor, aflată la optzeci de kilometri nord de ei. Deşi 
nu-mi spuseseră asta, o ştiam prea bine. Pe Eigg, locuitorii strânseseră 
bani să cumpere insula de la proprietar și primiseră donaţii de peste 
tot, din întreaga ţară, chiar și din partea Loteriei Naţionale. Dar 
astilalti îi scoseseră din joc pe bătrânul Schellenberg si pe Maruma, si 
reușiseră asta prin intermediul unei reclame bune. Cât se poate de 
simplu. Cineva avea să facă până la urmă cunoscută lumii povestea lor 
si acel cineva eram eu. Mai facusem asta, ajutasem să apară povestea 
în presă. După cum vedeam eu lucrurile acum, probabil că Preoţii 


Tămăduitori Psihogenici aveau ceva probleme legale si voiau să 
strângă bani să le rezolve si se gândiseră că i-as putea ajuta. Dacă ar fi 
ştiut cum îl cunoscusem eu pe membrul lor fondator, pastorul Malachi 
Dove, dacă ar fi ştiut că scrisesem un articol despre el cu optsprezece 
ani în urmă sub numele de Joe Finn, care îl scosese atât de tare din 
sărite, încât încercase să mă dea în judecată pentru calomnie, nu aș fi 
reuşit nici măcar să mă apropii de Insula Porcilor. Dar, după cum am 
spus, sunt un tip deștept. 

Am stat treaz jumătate din noapte, bifând în minte lucrurile de care 
aveam nevoie: MP3 playerul, aparatul de fotografiat, bateriile, cardul 
de memorie de rezervă pentru aparat, telefonul... De-abia pe la trei 
dimineața am reușit să termin tot, asa că a doua zi eram cam cu capsa 
pusă. După micul dejun si după ce am terminat de făcut bagajele, 
pregătit să o pornesc spre Insula Porcilor, am mai scos o dată laptopul. 

Nu reușisem niciodată să aflu ce apăruse mai întâi: zvonurile că 
Preoții Tămăduitori Psihogenici erau sataniști sau clipul video. Cu 
toate acestea, când au văzut clipul, oamenii au decis că era vorba 
despre chipul diavolului, adus pe Insula Porcilor de ritualurile satanice 
ale Preotilor Tămăduitori Psihogenici. In mod cât se poate de evident, 
asta nu era altceva decât o mare tâmpenie, dar chiar și eu trebuia să 
recunosc că era ceva în clipul acela care iti cam dădea fiori. 

În primul rând, nu era vorba că se mânărise filmarea, deoarece 
clipul trecuse prin mâinile a nenumărate echipe de specialiști în 
editare video şi trecuse cu brio fiecare test. Disecaseră filmul cadru cu 
cadru și, cu toată aparatura sofisticată pe care o folosiseră, clipul se 
dovedise cât se poate de autentic. Cine plănuise cacealmaua nu se 
jucase cu filmarea, în mod clar ceva se aflase pe plaja de pe insulă în 
ziua aceea fierbinte de 18 iulie, cu doi ani în urmă. 

În dimineaţa aceea am pus să ruleze din nou clipul pe laptop. M-am 
aşezat pe marginea scaunului și m-am aplecat în fata, concentrandu- 
mă din răsputeri. Îl mai văzusem de câteva mii de ori si ştiam deja 
fiecare cadru. Începea într-un mod destul de obișnuit, în timp ce 
camera video se concentra asupra liniei orizontului în largul mării, 
înclinându-se ușor în timp ce barca cu un singur motor sălta pe creasta 
valurilor prin Firth of Lorn. Am derulat până la momentul când s-a 
auzit un țipăt din barcă. Asta se întâmpla fix când unul dintre ceilalți 
turiști a văzut ceva mișcându-se pe insulă. S-au auzit câteva strigăte 
nedeslușite dinspre ecran și camera a început să se miște în timp ce, 
uimit, turistul a sucit camera într-o parte, surprinzând una sau două 
dintre fețele socate din barcă, apoi s-a concentrat asupra unei linii 
neclare de un verde-maroniu de cealaltă parte a golfului - linia 
țărmului de pe Insula Porcilor. Cineva vorbise aproape de cameră, dar 
nu se puteau distinge cuvintele din cauza vântului din fundal. Cu toate 
acestea, echipa de la BBC adăugase pe exemplarul meu din clip 


dialogul subtitrat, si ce se spunea era: ,,Ce naiba e chestia aia?” 

Ei, asta era partea importanta. Puteai simti cum tipii din barca se 
aplecau curiosi in fata, privind fix spre plaja, unde o creatura pe care 
nu o puteai numi in vreun fel se misca greoi prin frunzisul care dadea 
spre apa. Avea in jur de un metru saizeci. Tehnicienii de la BBC 
reusisera să scoată cifra asta prin măsurători comparative, folosindu-se 
de soare și de copaci. Din multe puncte de vedere părea o ființă 
umană goala-pusca (clipul o arăta din spate de la mijloc in jos, în timp 
ce partea superioară a corpului era ascunsă de umbră). Cu toate 
acestea, nu era o ființă umană, pentru că îi atârna ceva la baza 
coloanei vertebrale, ceva cam de șaizeci de centimetri lungime, din 
aceeaşi carne maronie bătătorită care îi acoperea și corpul. Părea să 
fie o coadă cărnoasă care se mișcă pe partea din spate a picioarelor 
creaturii în timp ce aceasta se deplasa. 

Chiar si în căbănuţa aia asudată, in care soarele pătrundea prin 
ferestre, formând pătrate mari pe covorul năclăit de praf, cu Lexie la 
doar câțiva metri mai încolo în bucătărie, am simțit cum mă trece un 
fior deloc plăcut. M-am aplecat si mai mult spre ecran si am privit la 
linia maronie, tremurândă a plajei pustii, în timp ce camera rămânea 
fixată pe insulă, în caz că animalul se întorcea. Au trecut vreo trei 
minute până ca turistul să se sature de așteptat și să întoarcă apoi 
camera spre ceilalți oameni din barcă. Aceștia stăteau în picioare pe 
copastie, aliniati toți patru in cămășile lor Bolton Wanderers la 
parapet, privind în tăcere locul de pe plajă unde apărase creatura. 

Cei de la BBC s-au gândit că era vorba de un actor, de cineva care 
purta un costum. Echipa lor de montaj lucrase la filmul Bluff Creek 
Bigfoot si se gândeau că si clipul prezenta cam aceleași caracteristici: 
după cum stim cu toții, Sasquatch nu era decât un tip îmbrăcat într-un 
costum de gorilă, aşa că tehnicienii au hotărât că probabil asta se 
întâmpla și în filmul de pe Insula Porcilor. Problema era că, deoarece 
se filmase de la câteva sute de metri depărtare de țărm și „creatura” 
apăruse dintre copaci la cadrul 1 800 si deja dispăruse in frunzis la 
cadrul 1 865 (la o viteză de treizeci de cadre pe secundă, asta însemna 
ceva mai mult de două secunde), iar mișcările bărcii făcuseră 
imaginea să se plimbe de colo-colo, cei de la BBC nu reușiseră să 
obțină o imagine suficient de bună cât să o poată analiza mai 
îndeaproape. Prin urmare, puteau spune doar ce părea să fie, şi anume 
ceva pe jumătate om, pe jumătate animal. 

— Îţi pun bricheta în rucsac, spuse Lexie dintr-odată din bucătărie. 
O pun în buzunarul din fata. 

Am pus clipul pe pauză și m-am întors să o privesc. Stătea în 
picioare lângă masă, cu părul strâns la spate cu coronita pe care o 
purta la slujba ei sus-pusă, și avea o pereche de pantaloni scurți pe 
care îmi dădeam vag seama că ar trebui să îi observ. Nu i-am răspuns 


imediat. Deși avea un ton relaxat, știam amândoi că vorbeşte serios. 
Mă „lăsasem” de fumat cu câteva luni înainte si mă gândeam că 
ascunsesem destul de bine ţigările pe care le mai fumam ocazional. 
Acum însă era și bricheta. 

Am urmărit-o în timp ce închidea rucsacul. 

— Era în buzunarul de la haină, zise ea, citindu-mi gândurile. 

— Am luat-o pentru mașina de gătit, nu există aprinzător. 

— Sigur, spuse ea râzând, esti atât de ușor de citit. 

— Uşor de citit sau nu, am folosit-o pentru aragaz, am spus, râzând 
și eu puţin. 

— Bine, confirmă ea ușurel, bine, te cred. Ești atât de credibil! 
continuă ea, împingându-și dinții din față cu limba și zâmbind cu 
ochii în tavan, ceea ce îi încordă mușchii gâtului, făcându-i să iasă în 
evidenţă. Slabise de curând. Am așteptat pret de câteva clipe să vad 
dacă avea de gând să meargă mai departe cu asta. A, si erau urme de 
tutun în pantalonii pe care i-ai purtat ieri, rosti ea pe același ton, 
continuând să zâmbească, fără să coboare privirea din tavan. 

— Mă cauţi prin buzunare acum? 

— Da. Soțul meu mă minte că nu mai fumează, asa că îi cotrobăi 
prin buzunare, spuse ea, coborând bărbia și privindu-mă în ochi. 

Am observat în acea clipă că se făcuse de un violet profund, ca și 
cum ar fi avut două vânătăi pe post de obraji. 

— Soțul meu crede că sunt proastă, așa că trebuie să îi dau replica. 

Cel mai important lucru în legătură cu căsnicia mea era faptul că nu 
mă mai omoram prea mult dupa nevastă-mea. Stiam asta de luni bune 
si nu luasem nicio măsură. E unul dintre lucrurile alea pe care le 
alungi în străfundurile minţii şi le ignori, dacă ești suficient de 
deștept. Ciudat cum sunt, încă mai tineam la ea, așa cum tineam si la 
fidelitate. La Londra, jumătate dintre prietenii mei erau deja la primul 
sau al doilea divorț, pe când eu eram bastionul care credea că trebuie 
să fii alături de celălalt la bine și la rău și care nu voia să ajungă la 
momentul ăla rece, de indiferență, dintr-o căsnicie. Touché, 
nemernic pios ce ești, Joe Oakes! Să te înveţi minte! 

M-am ridicat încet si m-am postat în cadrul ușii de la bucătărie, 
privind-o. 

— Îmi pare rău, am spus, chiar îmi pare. 

Rămase nemișcată pret de o clipă, apoi își cobori umerii, cu un 
oftat. 

— E în regulă, spuse ea dând din cap si întinzându-mi rucsacul. 
Bănuiesc că nu e uşor să te dai bătut. 

— Nu, dar mă străduiesc, crede-mă, am spus, punându-mi rucsacul 
în spate. 

— Ti-am pus niște sticle cu apă în rucsac și niște lotiune cu factor de 
protecţie solară zece, preciză ea cu un zâmbet forțat, netezindu-mi 


chingile rucsacului de pe piept și frecând apoi cu degetul umezit o 
pată imaginară de pe tricou. 

Întotdeauna preocupată de curăţenie, Lex încerca să îmi arate în 
felul ei, având grijă de mine și ciugulindu-mă de scame, că m-a iertat. 

— Așa, ştiu că e rândul tău să gătești în seara asta, dar o să fii 
epuizat, asa că o să fac eu o salată de paste cu avocado, şuncă și 
măsline. O să fie încă bună si dacă întârzii. 

— Lexie, ţi-am spus, nu? am rostit. Ti-am spus că nu știu dacă mă 
întorc în seara asta. Tii minte că ţi-am spus? Ti-am zis că s-ar putea sa 
rămân acolo câteva zile. 

— Câteva zile? spuse ea mușcându-și buzele. 

— Am vorbit despre asta, nu-ți amintesti? Ti-am spus că probabil va 
trebui să rămân acolo și ai zis că o să te descurci de una singură. 

— Da, am spus eu asta? 

— Da. 

— Ei, atunci nu-ți face griji, spuse ea scuturând din umeri. Adică 
mi-ar fi plăcut să petrec putin timp cu soțul meu dacă tot suntem în 
vacanţă și, desigur, aș fi preferat să nu rămân în locul ăsta de una 
singură, continuă ea deschizând braţele pentru a arăta căsuţa. 

O urâse de cum o văzuse. Deși ea o rezervase, se părea că era vina 
mea că era atât de mizerabilă. 

— Nu-ţi face griji, o să fiu bine, o să fie totul în regulă. 

— Lex, am spus că e vorba de muncă, iti amintesti? Iti amintesti 
cum am spus că e... 

— Te rog! mă întrerupse ridicând mâna. Te rog, nu. Pleacă, o să fiu 
bine. 

— O să te sun dacă am semnal pe insulă. O să iti spun cum merge 
treaba și când mă întorc. 

— Nu, spuse ea. Nu face asta, serios, nu o face. Pleacă... pleacă pur 
si simplu, du-te si vezi-ti de-ale tale, continuă, bătând darabana cu 
degetele pe masă, fără să mă privească. Hai, pleacă! repetă, văzând ca 
nu mă dădeam plecat. Pleacă odată. 

Am oftat si i-am atins umărul, deschizând gura să spun ceva, dar 
răzgândindu-mă în ultima clipă. Am tras de bretelele rucsacului, 
asigurându-l, si am plecat fără să mă mai aplec să o sărut de rămas- 
bun, închizând incetisor usa de la bucătărie în urma mea. Cam așa 
mergeau lucrurile în ultima vreme. Odată ajuns afară, m-am oprit. La 
capătul aleii private, pline de rododendroni, a căsuței, solul se 
deschidea ca într-o pâlnie și acolo, scăldată de marea strălucitoare, se 
afla Insula Porcilor. 


»Dezlantuiti-va împotriva 
filistinilor stiintei! Nu 
permiteti arogantei 
comunitatii medicale sa va 
pervertească si să va supună 
puterile autovindecătoare 
înnăscute. Luptati-va să 
preluaţi controlul asupra 
vieții voastre!” 


PREOȚII TAMADUITORI 
PSIHOGENICI, 

volumul 14, capitolul 5, 
versetul 1 


Preoții Tămăduitori Psihogenici ar spune că problemele mele cu 
Lexie se datorează faptului că nu cred în Dumnezeu. Ar spune că, dacă 
mi-aș deschide inima către El, dacă as converge spre iubirea Lui 
cosmică, mi-aş regăsi imediat sentimentele față de Lexie. Nu mai 
fusesem niciodată la Centrul pentru un Trai Pozitiv de pe Insula 
Porcilor, dar știam mai multe decât aveam nevoie chiar despre ce ar 
spune Preoţii Tămăduitori Psihogenici în legătură cu mine și Lexie. Le 
ştiam filosofia de parcă aș fi scris-o chiar eu. 

Ce s-a întâmplat între mine și membrul lor fondator, pastorul 
Malachi Dove, a început acum douăzeci de ani în Liverpool. Erau anii 
“80, și Liverpool era capitala Europei în ceea ce priveşte rata 
șomajului, iar vărul meu Finn era ceea ce mi se părea că se apropie cel 
mai bine de conceptul de Dumnezeu. Era un seducător plin de farmec 
si nu părea deloc să fie înrudit cu mine, cu părul lui blond slinos si 
nasul arogant. Un fel de Kurt Cobain din Toxtethu2y. Era primul din 
familia noastră care se ducea la facultate și venea acasă în vacanță în 
pateticul orășel de provincie, vorbind cu accent londonez. Ne povestea 
tot ce se putea despre facultate și cu cine se mai culcase. Avea să fie 


ziarist si să se plimbe prin lume. Toată lumea îl ura, iar eu, ei bine, 
mie mi se părea că atunci când se apleacă parcă văd și eu soarele 
strălucind. 

Probabil că fetele m-au ajutat, căci anul următor am fost admis la 
UCL şi m-am pregătit să merg cu el în Sud. Eu și Finn împreună, mi- 
am zis, o sursă nesecată de distracție. Apoi s-a întâmplat ceva care ne- 
a schimbat cursul vieții. Mama lui Finn s-a îmbolnăvit de cancer. 

Acuma, mie mi-a plăcut întotdeauna de maică-sa și am crezut tot 
timpul că e sănătoasă tun. De fapt, am crezut mereu că e deşteaptă, iar 
ea, ca o bună catolică, ce face când află că e pe moarte? Refuză să facă 
chimioterapie și se îndoapă cu cartilaj de rechin și tot felul de remedii 
pe bază de flori, se duce la Lourdes si ajunge să își vândă casa si să se 
tina după un vindecător de-ăsta religios peste tot prin Statele Unite, 
pastorul Malachi Dove pe numele lui. Pastorul ăsta nu credea în 
niciun fel de intervenţie medicală, ci în puterea rugăciunii și a gândirii 
pozitive. După două luni de zile, mama lui Finn s-a întors la Toxteth și 
a murit, agonizând, într-un ospiciu din Ormskirk«as;. Așa s-au 
desfășurat faptele, după cum ar spune Vonneguti4). 

În ceea ce mă privește pe mine şi pe Finn, religia constă în lucrurile 
pentru care te imbeti criță. Dacă esti beat mort sâmbătă seara, 
probabil că e vorba de Everton și Liverpool sau de catolici și 
protestanți si de aici se iscă bătaia. 

Faptul că mama lui Finn a murit în asemenea circumstanţe ne-a 
umplut de mânie împotriva pastorului Malachi Dove. Am căutat 
exemplare din revista Charisma și am aflat că acesta se afla în sud- 
vestul Statelor Unite. Ne-am luat bilete la primul zbor disponibil spre 
New Mexico, cu banii pe care îi lăsase în urmă mama lui Finn, 
crezându-ne grozavi nevoie mare, nişte băieţi răi care procedează așa 
cum e bine. 

Oral Jones» tocmai spusese lumii că Dumnezeu avea să îl ucidă 
dacă nu ajunge la opt milioane de enoriași, si Peter Popoffusy tocmai 
fusese dat afară de la emisiunea The Johnny Carson Show). 

Am petrecut cam o săptămână în circuitul ăla cu prelegeri libere, 
tindndu-ne după toate personajele astea prin sud-vestul țării și 
învățând cam cu merg treburile astea. Ne-am întâlnit cu adepţi ai 
răpiriius;, cu pre-tribulationistias;, preteristic20:, post-tribulationisti si 
mid-tribulationisti, am mers la slujbe de mântuire si lanțuri de 
rugăciune si încet, încet, ne-am apropiat de ţinta noastră. Apoi, in 
luna iulie, s-a și întâmplat: ne-am întâlnit cu pastorul Malachi Dove, 
principal predicator si membru fondator al Fundaţiei Preotilor 
Tămăduitori Psihogenici. 

Asta s-a întâmplat la un centru de adunări din Albuquerque, 
unde aveau aer condiționat, pentru că afară era cald al naibii. Eu și 
Finn arătam cât se poate de aiurea acolo, eu cu fesul meu și cu haina 


mea de motociclist si Finn cu tricoul lui cu Big Kahuna si cu gentuta 
lui cam feminină cu fermoar, pentru care l-ar cam fi luat peste picior 
prin Seaforth. Aici însă avea în ea un reportofon cu caseta în el și un 
microfon. Stăteam pe un rând în formă de T, gândindu-ne că toată 
lumea se uita la noi, știind de ce ne aflam acolo. 

Prima surpriză pe care am avut-o a fost scena, cam goală și 
neîmpodobită. Parcă ar fi fost un spital acolo, nu o biserică. 
Ajutoarele, toate femei, erau un hibrid între îngeri și luptători de judo, 
purtând pantaloni de judokani de 8 dan si tenisi albi, strălucitori în 
picioarele goale. Pe scenă s-a adus o targă pe rotile, fiind proptită 
lângă un fundal pe care era proiectat un cer albastru. Eu și Finn 
stăteam acolo, bombănind, gata să începem să chicotim. Apoi Malachi 
Dove a urcat pe scenă si am avut parte de surpriza numărul doi. 

În primul rând nu era american, ci englez. (Am aflat mai târziu că 
era fiul unui comis-voiajor din Crydon, care vindea agrafe de hârtie.) 
Pe urmă, arăta cât se poate de normal, fără să poarte vreun costum de 
negustor ambulant. Purta o haină din catifea cord și părea mai 
degrabă vreun profesor tânăr de scoala publică, cu fata lui 
copilărească si frumoasă și coama de păr blond care i se revărsa pe 
frunte. Purta ochelari fără rame pe nasul în vânt și iti puteai da seama 
că avea o tendință spre îngrășare, și nu una spre răutate. Ani mai 
târziu, după ce Leo diCaprio a devenit celebru, ei si Finn ne întorceam 
unul spre celălalt spunând: „Malachi Dove. Malachi Dove și Leo au 
fost despărțiți la naștere”. 

Malachi Dove nu a sărit pe scenă, ci s-a urcat ușor pe ea, sovaind 
putin, dregându-și vocea si asezandu-si ochelarii în buzunarul de la 
piept, de parcă ar fi avut de gând să tina o prelegere teologică. S-a 
aşezat pe un taburet si s-a uitat serios si gânditor la public, in timp ce 
mulțimea a explodat în urale, aplauze și promisiuni de dragoste eternă 
care au început să răsune prin toți pereţii. A așteptat până s-au stins 
zgomotele, apoi și-a dus neîndemânatic microfonul la gură, lovindu-și 
nasul de el. 

— Ăăă, scuze, nu mă pricep prea mult la tehnologie, a spus el. 

Publicul a izbucnit din nou în aplauze frenetice. 

— Uitaţi ce e... lasati-ma să vă explic cine sunt, a spus el ridicând 
mâinile cu modestie. 

Adunarea a amuţit, și asistentele şi-au ocupat locurile la marginea 
scenei. Malachi Dove a așteptat puţin, apoi și-a fixat publicul cu ochii 
lui albaștri, în tăcerea deplină. 

— Orice ati crede, a continuat el, suntem cu toții religioși. Poate 
credem în profeti diferiți. Al meu e lisus. Al vostru ar putea fi... nu 
ştiu, Mahomed sau poate Krishna. Unii dintre voi poate credeţi că nu 
aveţi niciun profet, si asta e la fel de bine. Nu vă verificăm credința la 
ușă. 


Un murmur de ras a traversat adunarea. fi cunosc sclipirea aceea 
din ochi și zâmbetul ironic. 

— Un lucru e sigur însă. Credem cu toţii în același Dumnezeu. Eu îl 
ştiu pe Dumnezeul vostru si voi îl ştiţi pe al meu. Poate că îl știți sub un 
alt nume, dar tot îl știți. 

S-a întrerupt și a rânjit din nou, ridicând mâna spre mulțime, de 
parcă tocmai ar fi spus o glumă deocheată. 

— OK, nu intrați în panică, nu am de gând să vin cu citate din 
Biblie. 

Publicul a râs din nou. Finn mi-a dat un cot, arătându-mi 
microfonul ieșind putin din gentuta, ca botul unui animal, îndreptat 
spre scenă. Am așteptat să înceapă lucrurile nebunești ca să ne 
revoltăm. Pe scenă, Malachi și-a ridicat mâinile, studiindu-si pe rând 
palmele, foarte teatral. 

— Mâinile astea nu au nimic special, nu-i asa? Sunt doar o pereche 
de mâini obişnuite. Nu pretind că aș avea vreo putere în ele. Nu pot 
scoate fulgere din ele. Îmi cunosc bine mâinile, pentru că, asemenea 
vouă, nu m-am mulțumit să cred ce îmi spun evangheliștii predicatori. 
Mi-am făcut o regulă din a studia asta. Stiati, de exemplu, că un soldat 
din armata învingătoare poate supraviețui unor răni care ar ucide un 
soldat din armata învinsă? Stiati asta? Intelegeti inlantuirea 
chimicalelor din corpul vostru? Corpul vostru... a spus el arătând cu 
degetul spre mulțime, zâmbind. 

Poate că pe undeva mai că m-a cucerit, pentru că m-am văzut nevoit 
să ignor o imagine care mi-a apărut în faţa ochilor, a lui nu ca ființă 
umană, ci în chip de câine răgușit care mă privea direct în ochi de pe 
scenă. 

— Corpul vostru se poate vindeca de unul singur, el deține 
cunoștințele necesare pentru asta. De când am plecat din casa 
părinţilor mei nu am mai călcat pragul vreunui medic și nici nu o voi 
face vreodată! Și-a privit din nou mâinile, câte una pe rând, de parcă 
ar fi fost un mister pentru el. Credința mă ajută să îmi canalizez 
endorfinele si, cu o credință atât de puternică, le pot canaliza si in 
cazul dumneavoastră. 

— Ce prostie, a bombănit Finn. 

— Ce tâmpenii penibile, am spus si eu si am dat amândoi din cap. 

Cu toate acestea, am fost subjugati și nu aveam curajul să ridicăm 
privirea unul spre celălalt. Ne-am dat seama amândoi ce văzuse mama 
lui Finn la pastorul Malachi Dove. Imediat ce s-au aprins luminile, s-a 
format o coadă de suferinzi pe culoarul care ducea spre scenă. Infirmii 
erau duși în cărucioare cu rotile spre scenă și ajutați să urce acolo de 
către rude. Una dintre ajutoarele lui Malachi, Asunción (i-am aflat 
numele de la cei din mulțime), îi lua de brat. Era o adevărată apariție 
care iti provoca imediat o erectie, cu părul lung împletit într-o coadă 


care îi atârna pe spate peste jacheta alba de judo. îi alinia pe invalizi 
pe scenă, ținându-i cu o mână de brat și retindndu-i până când 
Malachi era gata. Apoi îi împingea înainte, ridicându-i pe jumătate și 
pe jumătate convingându-i să se suie pe targa, unde stăteau culcati pe 
spate, în timp ce Malachi era aplecat deasupra lor, cu spatele la public 
si ambele mâini pe targa, sprijinindu-și întreaga greutate acolo, cu 
capul plecat și ochii închiși, ca și cum ar fi așteptat să îi treacă vreo 
migrenă. Nu se ruga, ci doar stătea acolo, așteptând. Nu apăreau de 
nicăieri flăcările iadului. După câteva clipe, își punea mâinile pe acea 
parte a corpului aflată în suferință, închizând din nou ochii. Apoi își 
ridica mâinile si îi soptea ceva pacientului, care se ridica și pleca de 
unul singur sau susținut de rude. 

— Du-te, îmi sopti Finn, dându-mi un ghiont, hai, du-te. Treci acolo. 

M-am ridicat și m-am așezat la coadă. Mă simţeam ca un neghiob, 
pentru că eram cel mai înalt si tot ce puteam vedea în fata și în spatele 
meu erau numai pălării de mers la biserică, cu pene albastre sau roz 
legănându-se pe ele. După o jumătate de oră de așteptat, am ajuns pe 
scenă, sub lumina reflectoarelor. Malachi s-a uitat la mine și, văzând 
cât de înalt si solid eram, a ezitat pret de o clipă. Dacă și-a dat seama 
că era o păcăleală, nu a dat niciun semn. 

— Cum te cheamă? 

— Joe. 

— Ce parte a corpului te-a adus aici în această seară, Joe? Ce parte? 

— Intestinele, am spus, pentru că asa se stinsese mama lui Finn si 
pentru ca a fost primul lucru care mi-a trecut prin cap. E vorba de un 
cancer, domnule. 

M-am urcat pe targa, gândindu-mă că Finn mai mult ca sigur 
chicotea in public in clipa aia. Malachi s-a aplecat deasupra mea cu 
ochii inchisi si capul plecat, cu broboane de sudoare sub coama lui 
blondă. I-am observat porii pielii si mi-am dat seama că era dat cu 
pudră sau fond de ten și dintr-odată am devenit tare curios să văd ce 
avea să zică. 

După o bună bucată de vreme, și-a ridicat capul și m-a privit 
încruntat. 

— Cum de au știut? a spus el cu o voce șoptită, cum și-au putut da 
seama? Cum și-au putut da seama când e așa de mică? 

Am înghițit în sec și dintr-odată mi-a pierit orice poftă de râs. 

— Când ce e asa de mică? am spus, simțind că mi se pune un nod în 
gât. Când ce e atât de mică? 

— Tumoarea. Are mai putin de un centimetru în diametru. Cum de 
au ştiut că e acolo în primul rând? 

— Ce s-a întâmplat? m-a întrebat Finn. 

Coborâsem de pe scenă și eram scăldat de sudoare și simțeam că îmi 
explodează capul. 


— Două săptămâni, am bolborosit, stând acolo jos si asudând, în 
timp ce îmi frecam stomacul pe sub betelia blugilor. Două săptămâni 
şi pe urmă vin la o întâlnire de rugăciune si o să elimin tumoarea. 

— O să elimini tumoarea? Ce naiba vrea să însemne asta, o să 
elimini tumoarea? a izbucnit el, oprindu-se apoi când mi-a văzut fata. 
Oakesy? Oakesy, ce e? a întrebat devenind brusc îngrijorat. 

— Nu ştiu, am bombănit, ridicându-mă nesigur în picioare. Nu știu, 
dar vreau să ies de aici, cred că vreau să mă vadă un medic. 

Cele zece zile care au urmat sunt în ceață. M-am perindat pe la nu 
ştiu câți medici, cu Finn după mine, năucit și îngrijorat. Am cheltuit 
jumătate din moștenirea mătuşii, încercând să conving un medic 
primar să îmi dea o recomandare pentru un test de cancer, pe motiv 
că un vindecător mistic îmi spusese că sunt pe moarte. Am ajuns să 
plătesc pentru un test pentru detectarea hemoragiilor oculte;23; la 
spitalul prezbiterian. Pe doctoriță o chema Leoni - era scris cu litere 
gri-pastel pe insigna ei cu numele de pe halat. Îmi amintesc că mă 
holbam la numele ei în timp ce îmi citea rezultatele și inima îmi bătea 
nebunește în piept. 

Testul era negativ. Nu era nicio tumoare, nu aveam niciun cancer. 
Chiar crezusem ce îmi spusese un predicator evanghelist? mă 
întrebase ea cu milă în glas. 

Ei bine, asta a fost destul pentru mine. Dacă până atunci îl urâsem 
pentru ce îi făcuse mamei lui Finn, de-acum îmi venea să îi smulg 
inima din piept pastorului Malachi Dove. Când ne-am întors la 
întâlnirea de rugăciune a Preotilor Tămăduitori Psihogenici, aveam o 
singură idee în cap: voiam să îl omor. 

De data asta ne-am dus la Santa Fe. Scena arăta la fel. Asunci6n 
purta un veșmânt brodat pentru ceremonia botezului și, când m-a 
văzut stând din nou la coadă, aproape tremurând de cât de nervos 
eram, m-a luat de mână și m-a condus până în spate, prin mulțime. 

— Ce se întâmplă, unde mergem? am spus, văzând că ne apropiam 
de ușa de la ieșire. 

Nu mi-a răspuns, dar a continuat să mă conducă cu un calm 
imperturbabil, pe ușa din spate a capelei, apoi la stânga, pe o ușă, în 
clădirea unde erau toaletele. 

— MiscA-ti intestinele, a spus ea, arătându-mi una dintre toalete. 

— Poftim? 

— MiscA-ti intestinele ca să termini tratamentul. 

— Dar nu pot pur si simplu să... am spus uluit, mutându-mi privirea 
de la ea la capacul toaletei și apoi din nou la ea. 

— Cred că iti va fi mai ușor decât crezi. 

M-am holbat la ea vreme îndelungată. Îmi venea să pocnesc pe 
cineva, dar chiar si la optsprezece ani puteam recunoaște o poveste 
bună când vedeam una. 


— Si tu unde o să stai? am spus, ezitând cu mâna pe curea. 

— Am mai văzut asta de câteva ori. 

— Vrei să zici că o să te uiţi? Trebuie să fii... am început, dar nu am 
mai continuat, pentru că se uita la mine cu genul ăla de privire, cu 
sprâncenele putin ridicate, bărbia lăsată în piept și brațele încrucișate, 
de parcă era un ofițer SS. Își tinea buzele strânse, spunând parcă „N-ai 
decât să te certi cât vrei cu mine, nu mă misc de aici”. Bine, bine, am 
cedat, oftând, numai dă-te puţin înapoi, pentru numele lui Dumnezeu, 
după care mi-am desfăcut nasturii de la pantaloni, mi-am dat jos 
boxerii si m-am așezat pe toaletă, cu coatele pe genunchi și mâinile 
fluturându-mi, cu privirea ridicată spre ea. Ei, am zis eu după o bucată 
de vreme, ţi-am spus că n-are să se întâmple... însă, înainte să mă 
dezmeticesc, Asunci6n a scos de undeva un teanc de hârtie igienică și 
mi l-a împins in fund. Ce crezi că faci acolo, scoate-ti mâna din... am 
spus, luptându-mă cu ea și contorsionându-mă, după care, la un 
moment dat simt ceva deloc familiar, rece și umed prin dos si o văd că 
se trage înapoi, dându-și triumfătoare părul din ochi și ţinând în mana 
hârtia împăturită. Nebuno! am tipat. Pentru ce ai făcut asta? 

— Uite tumoarea! a spus ea, băgându-mi hârtia sub nas și făcându- 
mă să mă trag înapoi din cauza mirosului îngrozitor. O grămăjoară de 
ceva negru si lipicios era în mijlocul mănunchiului de hârtie 
imaculată, ceva care mirosea a putregai și a moarte. Ai dat-o afară. 

— Dă-o-ncoace, am spus, întinzând mâna să i-o iau, dar Asunción a 
fost prea rapidă și, înainte să pun mâna pe ea, s-a tras înapoi, s-a 
răsucit pe călcâie, a deschis larg ușa cabinei de toaletă si a sters-o. 
Hei, oprește-te, am strigat, pornind după ea, topaind și sărind, mai- 
mai să mă împiedic în pantalonii neincheiati, încercând să îmi strâng 
cureaua si slitul si să deschid ușile pe care le trântea ea pe drumul 
spre scenă. În timp ce am ajuns-o din urmă pe hol, și-a făcut intrarea 
triumfală, cu mâna ridicată și un zâmbet imens, de boxer în ring. Eu 
m-am împiedicat după ea, în timp ce mărșăluia pe culoar. În fata, 
pastorul s-a oprit, aparent șocat, și ochii i s-au mărit teatral văzând că 
se apropia de el. 

— Asunción, a strigat el, ce e cu întreruperea asta?! 

Ea a urcat pe scenă, și Dove şi-a acoperit discret microfonul de la 
rever, aplecându-se spre ea ca să îi poată șopti la ureche. Apoi și-a 
ridicat sprâncenele până aproape de marginea părului, în semn de 
mare uimire si încântare la ceea ce îi spusese. Și-a ridicat ochii spre 
mine cu un zâmbet și era pe punctul de a întinde mâna spre mine și de 
a mă trage pe scenă când mi-a văzut expresia de pe fata. 

— Ce faceţi aici, nenorocitilor? am spus, urcând câte două trepte 
odată, simțind cum se clatină puţin scena sub pașii mei. Dă-mi 
porcăria aia. 

— Joe? a spus el. Ce s-a întâmplat? Ce... 


— Dă-mi aia, am spus, făcând un gest ca sa îi iau hârtia din mână, 
aratati-mi ce faceţi aici, fraierilor. 

Asuncion a icnit si a încercat să își tragă mâna, în timp ce un strigăt 
de răspuns s-a propagat la microfon. Eu însă o tineam bine de 
încheietură. Publicul a sărit în picioare, înlemnind, consternat. Mi-am 
înfipt adânc unghiile în carnea lui Asunción, gândindu-mă că nu 
trebuie să mă opresc doar pentru că e femeie, și făcând-o să dea 
drumul hârtiei. 

— Joe! a strigat Malachi, smulgandu-si microfonul de la reverul 
hainei și punându-mi o mână pe braţ, după care s-a apropiat atât de 
mult de mine, încât îi puteam simți pudra de pe fata. Apoi a încercat 
să ne facă să ne întoarcem cu spatele la public, astfel încât să ne poată 
vorbi în particular. Începuse să transpire, se uita la ce tineam în pumn 
şi transpira. Pleacă de pe scenă acum, Joe! a spus, umezindu-și buzele 
si întinzând degetele, stăpânindu-se cu greu să nu încerce să apuce 
hârtia din mâna mea. Dă-mi tumoarea și părăsește scena. Oricare ar fi 
problema, o să discut cu tine în particular. Lasă-mă doar să... a 
continuat, mișcându-se să îmi apuce mâna, dar eu l-am dat la o parte. 

— Auzi, rahat cu ochi ce ești, am suierat spre el, întorcându-mă si 
apropiindu-mi fata de a lui, mi-ar plăcea să te omor. Dacă as ști că pot 
scăpa nepedepsit, te-aș omori, să tii minte asta, am spus, si apoi am 
plecat, ieșind din sală cu premiul în mână, în timp ce Finn mi s-a 
alăturat pe culoar. Nişte femei de culoare foarte revoltate ne-au lovit 
cu poșetele lor albastre în timp ce ne îndreptam spre ieșire. 


Tumoarea s-a dovedit a fi un ficat de pui în putrefacție. 

— Probabil că a fost lăsat să putrezească timp de câteva zile, ne-au 
spus cei de la Departamentul de Mediu din Santa Fe. Dar de unde ati 
făcut rost de minunea asta, băieţi? 

Aveam în mână o poveste atât de suculentă, încât eram nebun de 
fericire. ÎI prinsesem pe pastorul Dove cu ocaua mică. 

Cât de ironică e viaţa - nu-i așa? -, pentru că tocmai Finn, cel care 
începuse cruciada de la Albuquerque și care avea de gând să se facă 
jurnalist, m-a lăsat baltă și s-a îndrăgostit lulea de o fată pe care o 
întâlnise într-un bar, s-a dus după ea în orașul ei natal, Sausalito, în 
California, și și-a petrecut următorii câțiva ani dându-se cu placa de 
surf. A ajuns un tip bronzat cu accent tâmp de pe Coasta de Vest si la 
întoarcerea în Marea Britanie a scos câteva numere dintr-o revistă 
despre surf, după care s-a făcut agent literar la Londra. Așadar, doar 
eu am mai rămas dintre cei care voiau să îl înfunde pe pastorul 
Malachi Dove. 

Mi-am ocupat locul la universitate la Londra și am început să caut o 
revistă în care să-mi public articolul despre ficatul de pui. Înainte de a 
reuşi să găsesc vreuna, am auzit nişte zvonuri despre gruparea din 


deșertul din New Mexico. Preoții Tămăduitori Psihogenici erau in 
criză, si Fiscul le revizuia statutul de neplătitor, de impozit. Malachi 
Dove fusese spitalizat cu diagnosticul de manie depresivă. Ei bine, în 
momentul acela a început să se adeverească vorba proverbului, iar 
piesele de domino au început să se prăbușească una câte una: era 
suspectat că ar fi incendiat casa unui polițist de la circulaţie, care îi 
dăduse o amendă pentru depășirea limitei de viteză; câțiva dintre 
discipolii lui de gen feminin vorbeau cu presa și spuneau că le-a 
alungat, pentru că au adus tampoane igienice la sediul preoților 
psihogenici, pretextând că articolele de igienă feminină reprezintă o 
intervenție medicală, și, mai mult, spuneau că a făcut asta ca să le 
umilească, pentru că este misogin. 

— Mi-am pus întrebări grele când am fost la ananghie, a declarat 
Dove unui ziarist de la Albuquerque Tribune, după ce a ieșit din spital. 
L-am întrebat pe Dumnezeu dacă în marea Lui bunătate ar vrea să mă 
ia lângă El, dar, deși răspunsul a fost negativ, mi s-a revelat faptul că 
eu îmi voi controla moartea. Moartea mea va fi un eveniment 
important pentru omenire. 

— Vorbim despre sinucidere aici, a spus ziaristul. Biblia spune că 
este un păcat. 

— Nu, spune: Să nu ucizi. Traducerea e greșită. Evreii spun: Să nu 
comiti crimă. 

— N-am ştiut asta. 

— Ei bine, acum știi. Mă voi ruga în fiecare duminică și voi întreba 
dacă mi-a sunat ceasul. 

— Şi când va veni momentul, cum o vei face? Spânzurătoare? 

— Nu, nu mă voi spânzura și nu mă voi arunca de undeva de sus. 
Fiind creștin, asemenea metode implică ideea de vină, legată de 
moartea lui Iuda Iscarioteanul. 

— Pastile? 

— Nu iau pastile de niciun fel. 

Probabil că în acel moment s-a prins că oricare ar fi metoda de 
sinucidere pe care avea să o folosească, asta îi va aduce în prim-plan 
manifestul, întrucât după aceea a schimbat subiectul și a pus punct 
interviului. Articolul includea și o poză și am putut observa că arăta 
groaznic. Se îngrășase, şi grăsimea se depusese pe umeri, gât și piept. 
Coama lui de păr blond contrasta cu pielea lui roșie, fie din pricina 
soarelui din New Mexico, fie tensiunii arteriale. Când m-am uitat la 
poză, mi-a venit în minte un singur gând, și anume că Malachi arăta 
de parcă cineva i-ar fi jupuit fata. 

La Londra, am încorporat toată afacerea cu depresia și sinuciderea 
în articol și l-am vândut în cele din urmă ziarului Fortean Times. Se 
prea poate să fi avut o presimtire (cine știe?), pentru că l-am publicat 
sub pseudonimul de Joe Finn. La două săptămâni de la publicarea 


articolului, Fortean Times a primit o scrisoare din partea unui avocat. 
Eram la ananghie cu toţii, pastorul Malachi Dove avea de gând să ne 
dea pe toţi în judecată, adică Fortean Times si mai ales pe „acel eretic 
care îndrăzneşte să pretindă că e ziarist, Joe Finn”. 


Urma să mă întâlnesc cu persoana de contact de la Preoţii 
Tămăduitori Psihogenici la micul magazin din Croabh Haven:24y, unde 
aceasta venea în fiecare săptămână după provizii pentru comunitatea 
lor. În timp ce mergeam, încercam să îmi imaginez cam ce fel de 
ritualuri are o comunitate care aruncă măruntaie de porc în mare. 
„Nici nu e de mirare că v-au înfierat ca fiind satanisti, mi-am spus, 
întorcându-mi privirea spre insulă. Ce tot coaceti voi acolo, 
descreieratilor? Ce joc faceți?” 

Dintr-odată copacii s-au rărit, dând la iveală punctul de panoramă 
din Croabh Haven într-o explozie de lumină. M-am oprit pret de o 
clipă, clipind in fata luminii bruște și gândindu-mă cât de diferit părea 
acum totul fata de noaptea anterioară și cât de greu îmi venea să pun 
un semn de egalitate între portul acesta turistic al naibii de frumos, cu 
iahturile şi SUV-urile lui, și mirosul de carne putredă din apropierea 
conductei de canalizare care zăcea la doar câteva sute de metri în sus 
pe țărm. 

Punctul central al portului turistic era micul magazin de pe spațiul 
verde, înconjurat de mașini care sclipeau în lumina soarelui, un 
camion care livra lapte, turiști care se plimbau de colo-colo în slapi, 
cărând sacose pline cu salată proaspătă și roșii și reviste Hello!, si 
păsări marine care ciuguleau din iarbă ambalajele de la inghetata pe 
bat. Un tip, purtând un sort dungat de măcelar, depozita cutii in 
partea din spate a magazinului și înăuntru, la răcoare, o fată care 
făcea gropite în obraji când zâmbea, îmbrăcată cu un maiou galben, îi 
servea pe turiștii din spatele casei de marcat si le așeza cumpărăturile 
în pungi. 

Nu îl mai văzusem niciodată pe Blake Frandenburg. Fusese unul 
dintre primii locuitori ai Insulei Porcilor cu douăzeci de ani în urmă și 
îl știam după nume, dar nu puteam asocia nicio față cu el. Cum 
niciunul dintre bărbaţii cu tricouri cu rever și pălării de pânză nu s-a 
arătat prea prietenos, m-am plimbat puţin prin magazin, alegând 
diverse articole de care as fi putut avea nevoie în cursul următoarelor 
zile: nici vorbă de Newkie Brown, așa că am luat o sticlă de 


Stolichnaya în caz că s-ar fi întâmplat să rămân mai mult pe Insula 
Porcilor, câteva lame de gumă de mestecat mentolată (mi-am amintit 
din nou de mirosul din noaptea precedentă) și niște prăjituri Kendal 
cu menta25}, întrucât nu știi niciodată ce primeşti de mâncare în astfel 
de locuri. Să nu uităm că vorbim despre oameni care se hrănesc cu 
ceai verde si propria urină. 

Mă aflam la casă și aproape că terminasem de plătit, când am 
observat-o pe casieră făcând o pauză, ridicându-și bărbia și privind 
peste umărul meu pe fereastră. 

— Scuză-mă, a mormăit și a ieşit în tăcere din spatele casei de 
marcat. 

M-am întors să văd ce îi captase atenţia. Nu era nimic afară, cu 
excepția ierbii atent tăiate şi a drapelelor care se legănau pe catarge. 
În acel moment, o femeie corpolentă, în pantaloni scurți și sutien, se 
îndrepta în grabă spre magazin, asudată, împingând în același timp 
înainte un băieţel. Amândoi aruncau priviri îngrijorate peste umăr în 
direcția debarcaderului. 

Casiera s-a dus la ușă si a deschis-o ca să intre femeia care tinea 
copilul. 

— Așa, ce băiat cuminte, hai înăuntru. Ce băieţel cuminte! 

Casiera a închis usa si a ridicat putin storurile, astfel încât acum 
putea sta cu nasul lipit de geam, privind afară. Femeia cea corpolentă 
stătea lângă mine, scrutând fereastra si frecându-și gâtul in timp ce 
tinea copilul lipit de șold. Afară, un cuplu parcase mașina în 
apropierea spaţiului verde. Deschiseseră amândoi portierele și femeia 
pusese un picior incaltat cu sanda jos pe asfalt, dar ceva i-a făcut să se 
răzgândească și au dispărut din nou în mașină, închizând ușile. Se 
putea auzi zgomotul familiar al sistemului centralizat de blocare a 
uşilor. În spatele meu, alți cumpărători se întorceau încetișor ca să 
vadă ce se întâmpla și o tăcere apăsătoare se așternuse în magazin. 
Eram pe punctul de a spune ceva când un chip a apărut de cealaltă 
parte a geamului de la usa, ieșind parcă de nicăieri. 

— Dumnezeule mare! a izbucnit femeia cea corpolentă, e nebun! 

În partea din spate a magazinului, o fetiță a scos un sunet de spaimă 
şi s-a ascuns după picioarele mamei ei. 

Chipul s-a latit pe geam cu nasul turtit și ochii mari, astfel încât se 
vedeau marginile lor interioare, rozalii, în timp ce buzele s-au 
depărtat de gingii cu un rictus de cap de mort. 

— Bauu! a spus chipul, bauu, fugi, fugi de omul negru! 

Așa l-am întâlnit pe Blake Frandenburg, primul dintre cei aproape 
treizeci de membri ai comunității Preotilor Tămăduitori Psihogenici pe 
care aveam să îi văd pe parcursul următoarelor câteva zile. 

S-a dovedit a arăta chiar mai ciudat atunci când nu avea fata lipită 
de geamul ușii. Era un tip bronzat, foarte scund, cu un cap foarte mic 


si tesit, de parca ar fi fost strans in parti intr-o menghina. Avea pielea 
îngroșată si plină de cicatrice, asemenea celei de rechin, si era 
îmbrăcat în așa fel încât pe jumătate părea că vine de la un hotel din 
Florida și pe jumătate de pe un teren de golf: purta o cămașă galbenă 
cu cravată, pantaloni scurți albi, sosete până la genunchi și pantofi de 
golf de culoare deschisă, cu șireturi. Când am dat mâna cu el pentru 
prima oară, în fata micului magazin, m-am simţit de parcă aș fi ținut 
în mână un schelet de peşte grozav de uscat. 

— Îmi cer scuze pentru episodul cu omul negru, a spus el cu un 
rânjet nervos, dar chiar vreau să te fac să înţelegi asta, Joe, ei te 
determină să faci asta, chiar te împing să faci asta. Lucrurile au fost 
asa de la început, nu au făcut decât să se pună contra. 

Era din Statele Unite si, când vorbea, zâmbea tot timpul cu unul 
dintre colțurile gurii, ca și cum cealaltă parte ar fi fost paralizată, iar 
când făcea asta își arăta dinţii albi cum doar un yankeu îi poate avea. 

— Toate lucrurile astea pe care le spun despre noi, dacă vrei să iti 
spun ce cred, ei bine, cred că fac asta doar ca să se pună contra. 

— Spun că sunteţi sataniști, asta spun despre voi. 

Asta nu l-a oprit să zâmbească în continuare, însă și să îmi strângă 
mâna în timp ce îmi cerceta nervos chipul, ca si cum nu ar fi fost sigur 
dacă tocmai făcusem o glumă isteață sau nu. Palmele i se umeziseră 
de la transpiratie si, tocmai când credeam că va continua să tot facă 
asta, s-a dat un pas înapoi și mi-a lăsat mâna de parcă l-ar fi ars. 

— Sigur, sigur, vom ajunge și la asta ceva mai încolo, a spus el 
ştergându-și palmele de cămașă (fie pentru a o netezi, fie ca să își 
curețe mâinile, n-aș putea spune cu siguranță) și rânjind din nou. 
Toate la timpul lor, toate la timpul lor, a continuat. 

Veselia asta nervoasă și neutră s-a dovedit felul de a fi al lui Blake și 
s-a purtat așa pe întregul drum pe apă către insulă. Plin de 
bunăvoință, mi-a furnizat date și informaţii despre Preoții Tămăduitori 
Psihogenici: la câți oameni ajungeau prin intermediul website-ului lor, 
cum construiseră generatoare și se ocupaseră de cultivarea pământului 
si cum se rugau zilnic. 

— Trăim în Paradis, Joe. Treizeci dintre noi trăiesc în Paradis. Doar 
cinci oameni au plecat din rândurile noastre pe parcursul a douăzeci 
de ani și o să vezi de ce. Chiar și tu iti vei dori să nu mai pleci, Joe. 

Stăteam la proră, cu mânecile cămășii ridicate ca să îmi bronzez cât 
de cât oasele albe de băiat de la oraș, si observam cum, încet-încet, 
aşezarea de pe Insula Porcilor începea să apară în câmpul meu vizual 
ca o linie neclară pe țărmul de nord, devenind apoi o fâșie de nisip. 
Pete incerte de culoare deasupra fâșiei începeau să se transforme în 
douăzeci și ceva de căsuțe adunate, cu ferestre care reflectau apa 
mării în acea dimineață, asemenea unor oglinzi. Acum, că o puteam 
vedea îndeaproape, așezarea nu părea prea sinistră, cu excepţia stâncii 


încununate de copaci care se ridica deasupra ei. Nu părea nicidecum 
locul unde te-ai putea aștepta să întâlnești niște sataniști. Fiecare 
căsuță fusese vopsită la un moment dat într-o culoare diferită a 
curcubeului, asemenea caselor dinspre mare de la Tobermory:2s. 
Acum însă culoarea se estompase si căsuţele se înclinau asemenea 
unor flori muribunde spre pajistea centrală. Singurul lucru care 
amintea de Dumnezeu era o cruce impunătoare de piatră din centrul 
pajistii, o cruce celtică medievală, arătând destul de păgână. În timp 
ce ne apropiam de ea, mi-am dat seama cam cât de mare era de fapt. 
La cel putin doisprezece metri, era mai înaltă decât casa noastră din 
Kilburn,27}. 

Barca de pescuit înainta repede, chiar si așa, plină ochi cu provizii 
pentru o săptămână, era o adevărată rachetă pe apă. Apa trecea rapid 
pe sub noi și fumul degajat de motor se ridica ușor în aer. Blake a 
purtat-o spre o mică deschizătură dintre stânci și debarcader. 
Deasupra era întinsă o rețea de undite pentru pescuit de crabi, 
montată pe un troliu, pe care a coborât-o și a prins-o de parâmă. S-a 
mișcat repede, oprind motorul și deplasând tanchetele, astfel încât să 
nu lovească barca de stânci. Odată ajunși la debarcader, l-am ajutat să 
descarce barca si să transfere conţinutul - conservele și laptele 
proaspăt, lăzile cu legume si (am răsuflat ușurat văzând asta) o mica 
provizie de cutii de bere Guiness si gin - într-un mic cărucior pe care l- 
am împins eu în locul lui. Mi s-a părut corect ca eu, tipul mare și 
păros, să fac asta si nu un tip minuscul ca el. Apoi l-am urmat in 
tăcere pe poteca îngustă care se îndepărta de debarcader, privindu-i 
venele gambelor umflându-se de la efort la urcarea pantei. 

Când poteca s-a sfârşit, am lăsat jos căruciorul și m-am oprit, 
holbându-mă la așezarea îngrămădită. Părea un teren de golf modern, 
cu iarba tăiată îngrijit și potecile care conduceau în direcţii diferite, 
astfel încât te asteptai să vezi apărând în orice clipă o femeie 
teleghidată prin preajmă asemenea unui ceas cu cuc. Chiar în spatele 
primului rând de case, acolo unde panta urca, se zărea acoperișul unei 
clădiri construite din blocuri de ciment, care aducea puţin cu acel gen 
de clădiri pentru activități recreative care răsăriseră peste tot în anii 
‘70. În comparaţie cu ea, căsuţele păreau şi mai dărăpănate, cu 
acoperișurile lor decolorate, de aceeași culoare verde-pământie ca a 
solului, cu câte o pată de culoare ici-colo, pe unde înlocuiseră vreun 
olan cu altul nou. În plus, era atât de liniște! Nu se zărea tipenie de 
om, cu excepţia noastră. 

— Uite, a spus Blake indicându-mi pajistea, asteapta-ma acolo, ma 
întorc repede. Te rog să nu ieşi de pe pajiște, pentru binele tău, 
continuă și, înainte să îl pot opri, se și porni la drum, urcând poteca și 
privind în lateral în timp ce mergea, cu cămașa de golf fluturându-i pe 
spatele slăbănog. 


La inceput am stat o bucata de vreme in mijlocul pajistii, holbandu- 
mă la locul unde dispăruse, dar apoi, când mi-am dat seama că nu 
avea să revină, m-am întors și am privit în jur. 

Cu excepţia valurilor care se spărgeau pe plaja de dedesubt, nu se 
simțea nicio mișcare. Totul era încremenit, extrem de cald și liniștit 
sub soarele amiezii. Perdelele de la toate ferestrele erau trase bine 
pentru a proteja de căldura de afară si dincolo de acoperișurile 
casutelor se ridicau dealurile acoperite de păduri dese. Coasta de Vest 
a Scoției e plină de musculite enervante și îmi puteam închipui cum e 
să stai printre copacii ăia unde probabil colcăie de asemenea insecte 
minunate. 

M-am dus să mă așez la umbra crucii și mi-am scos telefonul mobil 
din rucsac. Uitându-mă la el, mi-am zis: „La naiba, Lex, îmi pare rău, 
dar nu e semnal”. Tipic, aş zice. M-am plimbat până la marginea 
pajistii să văd dacă prind ceva semnal, dar degeaba. M-am tot mutat 
încoace si-ncolo pe lângă pajiște, uitându-mă la ecranul telefonului, 
ținându-l departe de mine, stând pe vârfuri, pe stânci, iar apoi, 
nereușind să găsesc semnal, l-am pus la loc în buzunar si m-am așezat 
din nou. Pentru o bună bucată de vreme, m-am uitat lung la continent, 
adică la peninsula Craignish, așa cum se vedea ea, verde, plină de 
spumă și greu de distins pe marea albastră, cu o pată argintie acolo 
unde era portul turistic. De ce mă făcea oare Blake să aştept? Probabil 
că era vreun test ca să vadă dacă aveam să rămân unde îmi spusese. 
După cum ar fi apreciat Lexie, întrucât eu făceam parte din clasa 
muncitoare, nu-mi era ușor să rezist testului, pentru că pur și simplu 
nu puteam sta locului. După vreo cinci minute, a trebuit să mă ridic, 
pentru că aveam o grămadă de lucruri de făcut aici, pe Insula Porcilor. 


Mi se părea ciudat că scrisoarea pe care o primisem cu douăzeci de 
ani în urmă fusese scrisă pe această insulă. Dove vânduse bunurile 
comunității, le dăduse cu flit celor de la Fisc și venise cu coada între 
picioare înapoi în Marea Britanie, împreună cu o mână de discipoli 
devotați. Cumpărase Insula Porcilor și fondase acolo Centrul pentru un 
Trai Pozitiv. 


Singurul lucru care îmi tulbură fericirea - spunea el în scrisoare 
- este aroganta anumitor membri ai presei. Îmi amintesc foarte 
bine de dumneata, domnule Finn, îmi amintesc de dumneata în 
Albuquerque și de faptul că ai spus că ti-ar plăcea să mă omori. 
Ar trebui să știi că eu voi controla momentul când viața mea va 
lua sfârșit și că va fi un sfârșit mai frumos, mai spectaculos și mai 
memorabil decât ar putea înţelege cineva de teapa dumitale. 
Bucură-te însă, căci vei ști când se va întâmpla, întrucât, când mă 
voi sinucide, am de gând să iti iau cu mine și liniștea sufletească. 


Asa voi face, domnule Finn, in acel moment final o sa fii legat de 
mine. 


Celor de la Fortean Times nu le-a placut asta. 

— O să ajungi să vinzi spațiu la rubrica de anunțuri despre nunti, 
botezuri și comemorări de la Crosby Herald, mi-a spus Finn fericit, în 
timp ce departamentul legal al ziarului își încorda mușchii pentru 
bătălie. Cu toate acestea, nu ne-a parvenit niciodată citatia. Am tot 
aşteptat și ne-am ținut respiraţia, dar nu s-a întâmplat nimic. Au trecut 
săptămâni si luni de zile și, după aproape un an, am cedat în fata 
curiozitatii si am scris pe adresa căsuței poștale, întrebând daca 
Malachi avea de gând să continue „discuţia adusă în atenţia noastră în 
ultima dumneavoastră scrisoare”. Nu am primit niciun răspuns. Am 
aşteptat câteva săptămâni si apoi am scris din nou, încheind cu: 
„Aştept cu nerăbdare vești din partea dumneavoastră”. Cu toate 
acestea, iarăşi nu am primit răspuns și aşa am tot scris fără să primesc 
vreodată vreun răspuns de pe Insula Porcilor. Într-un final, după vreo 
şase luni, am primit un bilet scurt din partea trezorierului care zicea 
cam așa: „Dragă domnule Finn, îmi pare rău, dar trebuie să vă anunţ 
că pastorul Dove nu se mai află alături de noi”. 

— Nu se mai află alături de noi? Ce vrea să zică asta? l-am întrebat 
pe Finn. 

— Habar n-am, probabil că a dat colțul si, dacă s-a întâmplat asta, 
mă bucur. 

— A spus că moartea lui avea să fie memorabilă, iti amintesti? A 
spus că o să stim cu toţii de ea, si eu în special. A spus că o să îmi ia 
cu el și liniștea sufletească. 

— Ei bine? a zis Finn. Și așa e? 

— Nu cred, am spus după o pauză. Nu mă simt altfel decât de 
obicei. Vreau să spun că mi-ar plăcea să aflu cum s-a sinucis, să știu 
dacă a revenit asupra crezului său, în ce fel și-a făcut moartea 
memorabilă, pentru că eu am crezut întotdeauna că avea să fie ceva 
public, înţelegi, undeva unde ar fi fost văzut de toată lumea, pentru că 
el era un tip care voia să fie în centrul atenţiei. 

— Va trebui să îi găsești trupul, e singurul mod în care poţi afla. 

— Da, așa e, și cred că e pe undeva, pe vreo insulă nenorocită din 
Scoţia. 


După aceea, timp de douăzeci de ani am lucrat ca ziarist pe cont 
propriu, dar de fapt nu am încetat niciodată să fiu la curent cu ce se 
petrecea pe Insula Porcilor. Mi-am făcut treaba, m-am ocupat de 
paranormal și am distrus mit după mit, dar, de fiecare dată când 
intervenea ceva prin insulele de vest ale Scoției, eram gata să plec si 
eu acolo. Cam asa am ajuns să initiez revolta pe Eigg si să fiu invitat, 


într-un final, pe Insula Porcilor. Mi se părea ciudat să mă gândesc ca 
trupul lui Dove era pe undeva pe insula asta liniștită și cine știe ce ar 
fi putut face preoții lui cu el. Probabil că ridicaseră un mausoleu sau îl 
lăsaseră într-un catafalc deschis, sub o vitrină de sticlă, undeva printre 
copacii ăia, ca lumea să vină si să isi aducă omagiile, de parcă ar fi 
fost Lenin sau Jeremy Bentham,2s}. 


Am traversat în linişte pajistea cu iarbă frumos tăiată si am pornit-o 
pe o potecă îngustă care trecea prin spatele casutelor. Totul era îngrijit 
şi ordonat, containerele de gunoi aliniate frumos lângă perete, un 
container enorm pentru deșeuri reciclabile, cu un nor de muște în 
jurul capacului, si un sopron unde am observat o mașină de tuns 
iarba, de genul acela cu loc pentru șofer, care stătea cu capacul de la 
motor deschis, și grămezi de rezervoare galbene de benzină stocate în 
spatele ei. Nimic ciudat până aici, după care potecuta se îndepărta de 
case și intra în pădure. Picioarele mă avertizau că începuse o pantă 
ușoară. 

De-a lungul anilor, făcusem ceva treabă în State urmărind 
evangheliști, femei cu părul în dezordine în halate de casă care 
desenau OZN-uri în praful unui parc de rulote, iar în dimineața aceea 
pe Insula Porcilor, îmi amintisem dintr-odată de o pădure pe care o 
vizitasem pe parcursul acelei călătorii lungi. Se afla în Louisiana, chiar 
în apropiere de Baton Rouge, si îmi trezise interesul, pentru că 
cineva îi speriase pe localnici furișându-se noaptea prin pădure și 
decorând toți copacii cu mici păpuși voodoo cu ochi rubinii. Mai 
târziu am aflat că un ucigaș de copii bântuia prin pădurea aceea cam 
prin aceeaşi perioadă. Nimeni nu a reușit să îşi dea seama dacă 
păpușile aveau vreo legătură cu crimele sau dacă erau o simplă 
coincidență, dar mie mi-au rămas în memorie și, din acel moment, 
oriunde am mers prin lume, când treceam printr-o pădure, îmi 
aminteam de punctele rosietice care se reflectau în ochii lor si mă 
întrebam dacă ucigașul le pusese acolo sau dacă mă privise și pe mine 
în ziua aceea când mă plimbasem prin pădure. Mi-am adus aminte 
acum de toate astea ca și cum m-ar fi trecut un fior: atingerea 
mușchiului spaniol si a stejarului de Virginia și vibrația estompată a 
unui instrument cu coarde. 

Am ezitat, simțind cum mi se ridică părul pe ceafă, și m-am întors 
uşor să privesc înapoi. La doar câțiva metri în urma mea, Blake 
apăruse fără zgomot pe potecă si îmi făcea cu mâna prietenos. 

— Bună, Joe, bună, mă bucur să te văd! mi-a spus, oferindu-mi din 


nou zâmbetul lui jalnic, deformat. Îți amintesti, Joe, că te-am rugat să 
rămâi pe pajiște? Nu te-am rugat eu asta, ia zi-mi? continuă el râzând. 

Voiam să rânjesc si eu la el, să îl bat prieteneste pe spate si să îi 
spun: „Ba da, dar nu te asteptai cu adevărat să stau acolo, nu-i asa? Ai 
făcut un test din asta, asa că ce te asteptai?” 

De fapt, aproape că asta am și spus. Cu toate acestea, profesionistul 
din mine m-a mustrat, spunându-mi: „Nu iti da în petic, Oakesy, 
bătrâne!” 

— Credeam că ai uitat. 

— O să iti dai seama că suntem foarte, foarte prietenoși aici, la 
Preoţii Vindecători Psihogenici, Joe, a spus el mișcând un deget dintr- 
o parte în alta, dar te rog crede-mă când iti spun că avem reguli 
pentru propria protecţie. Facem asta pentru că ne pasă, Joe, a 
continuat ridicând din sprâncene și zâmbind din nou, vrem să te 
bucuri de timpul petrecut aici, nu să îl regreti. Acum ce-ai zice dacă 
m-ai însoți la prânz? 

Acestea fiind spuse, m-a condus înapoi spre căsuțe cu mâinile 
desfăcute, pentru a-mi arăta așezarea, de parcă ar fi vrut să mi-o 
vândă. 

— Ne-ar plăcea să ajungem să te cunoaștem, a spus el rânjind peste 
umăr pe măsură ce am ajuns din nou pe pajiște și am traversat-o. Apoi 
a luat-o pe o potecuta care ducea pe partea laterală a clădirii mari din 
blocuri de beton, continuând să vorbească: 

— Ne-ar plăcea să stai cu noi și să ajungi să ne cunoști. Vrem să 
simți că faci parte din familia noastră. La capătul potecii s-a oprit 
putin, întinzând mâna cu un gest teatral. Pe aici, a zis făcându-mi cu 
ochiul, ca și cum ar fi spus: „Știu că pur și simplu o să-ți placă asta la 
nebunie!” 

Am avansat și apoi, după colt, am văzut cum treizeci de fete ma 
priveau bucuroase din spatele a două mese. Erau discipolii lui Dove. 
Unul sau doi dintre ei s-au și ridicat pe jumătate de la masă, cu 
zâmbete largi pe fata, cam nesiguri de normele de politeţe in această 
situație şi undeva în spate cineva a aplaudat timid. Mesele erau pline 
cu mâncare și adierea vântura servetelele și fețele de masă colorate 
festiv, umflând câteva bluze și scuturând enormul banner entuziast de 
deasupra capetelor lor care proclama: „Bine ai venit pe CUAGACH 
EILEAN!!!” 

— Joe, spuse Blake întinzând mâna pentru a mi-i prezenta pe 
meseni, Joe Oakes. Aceştia sunt Preoții Tămăduitori Psihogenici. Bine 
ai venit in familia noastră! 

Se prea poate ca in acel moment să imi fi dat seama cu adevărat ca 
nimeni de pe Insula Porcilor nu făcea legătura între mine si acel Joe 
Finn de acum douăzeci de ani, marele duşman al lui Malachi Dove. 


Toată lumea ştie povestea lui Aleister Crowley:3o;, nu-i asa? E vorba 
despre cea legată de momentul când cel supranumit Marea Bestie 
Crowley a încercat să îl trezească la viata pe Pan. Ei bine, e o poveste 
cât se poate de simplă: discipolii lui Crowley l-au închis pe el și pe fiul 
lui, McAleister, într-o cameră de la ultimul nivel al unui hotel 
parizian, si el i-a făcut să îi promită că nu vor intra din nou in cameră 
până dimineaţă sub niciun pretext, indiferent ce zgomote aveau să 
audă. Discipolii au așteptat la etajele inferioare, strânși laolaltă și 
infasurati în pături, pentru că in hotel se făcuse dintr-odată, în mod 
inexplicabil, foarte frig. Pe parcursul nopții au auzit cu groază cum se 
desfășura ritualul la ultimul etaj, însoţit de o serie de trosnete, tipete 
si zgomot de lemn făcut tandari, în fine, prostiile obișnuite. Într-un 
final, la răsăritul soarelui, după ce s-a așternut liniștea, au îndrăznit să 
urce la etaj, găsind ușa încuiată și camera cufundată în tăcere. După 
ce au spart usa, au văzut că ritualul lui Crowley fusese un succes. Fiul 
lui, McAleister, zăcea mort într-un colț al camerei, iar în celălalt 
Crowley stătea ghemuit, plin de sânge si bolborosind cuvinte 
nedeslușite. A reușit să vorbească din nou normal de-abia după patru 
luni petrecute într-un sanatoriu. 

În fine, povestea e faimoasă. Singura problemă e că aceste lucruri nu 
s-au întâmplat. Este vorba doar despre un mit, care e parte integrantă a 
dorinței lui Crowley de a se autopromova și de a se afla în centrul 
atenţiei. De fapt, asta si sunt satanistii în general, o mână de tipi cu 
talent actoricesc al căror scop principal, după umila mea părere, este 
acela de a da câte o lovitură din asta de geniu. Așadar, la ce mă 
aşteptam din partea Preotilor Tămăduitori Psihogenici? Desi nu îmi 
mai amintesc exact, cred că era vorba de prostiile obișnuite: mantii 
gotice, ritualuri înfăptuite pe altar, cântat psalmi în copaci la asfintit. 
Ceea ce nu mă asteptam să văd erau tocmai acești oameni obișnuiți, în 
mare parte din clasa de mijloc, îmbrăcaţi în marea lor majoritate de 
parcă ar fi fost la cumpărături într-o după-amiază de sâmbătă. 

— Vezi, Joe, suntem destul de normali, a spus Blake indicându-mi 
locul la masă. Nu avem de gând să te mâncăm! 

— Nu, a râs unul dintre meseni, și nici să încercăm să te convertim! 

Păi asta si trebuia să fie prima impresie, cea de normalitate si 
plenitudine scăldată de soare cât se poate de autentică, începând cu 
fata de masă cadrilată si până la mâncarea ca la mama acasă: quiche 
cu o crustă groasă și ceapă verde pe deasupra, plăcintă de carne de 
porc, castroane mari de metal cu salată de cartofi. Aveau chiar și vin 
în carafe aburite așezate din loc în loc pe mese și, oriunde m-aș fi 
uitat, întâlneam doar oameni cu chipuri plăcute care îmi zâmbeau, 
întinzându-mi mâna și salutându-mă. Cu toate acestea, indiferent de 
ce făceau, cântecul celor de la REM, Shiny happy people, mi se tot 
derula în cap. Era ceva ușor sinistru în fericirea asta totală... Oameni 


fericiți si senini. Și mai era si soarele acela strălucitor. Fericire la 
sticlă, ce mai, asta voiau să mă facă să cred! 

Și ce făceau ei: puseseră la cale un joc foarte complicat de scaune 
muzicale, adică vecinul meu de masă se tot schimba din zece în zece 
minute și fiecare persoană care lua loc lângă mine făcea o muncă 
acerbă de promovare a comunităţii, chinuindu-se să îmi spună câtă 
muncă presupunea întreținerea Centrului pentru un Trai Pozitiv si 
câtă dragoste și pură putere a minții se investiră în Cuagach Eilean. 

— Tot ce facem este respectând total mediul: reciclăm, nu folosim 
pesticide sau erbicide, ne bucurăm de ceea ce Gaia si Dumnezeu ne-au 
dat pe Cuagach Eilean si vrem să îi răsplătim într-o măsură cât de 
mică. Vezi copacii înalți de colo? Noi i-am plantat. Cu cât iubim mai 
mult pământul, cu atât mai mult ne răsplătește. Fructele si legumele 
pe care le mâncăm sunt cultivate de noi și trebuie să spun că, atunci 
când vine vorba de mărime și gust, legumele noastre le depășesc ca 
valoare pe cele din Findhorns1;. Vezi clădirea unde e sala de mese? 
Eu am făcut ferestrele de acolo, eram tâmplar de meserie înainte să 
vin aici, mulțumesc lui Dumnezeu. Cheresteaua pe care o folosim este 
din surse regenerabile și parte din ea provine chiar de pe Cuagach. 
Acum lucrez la niște uși noi pentru căsuțe. 

Un tip înalt de origine africană, care purta un dashiki;s2}, mi-a spus 
că sosise în Anglia pe post de misionar, ca să facă cunoscut britanicilor 
cuvântul lui Dumnezeu, „această națiune mândră care l-a uitat pe 
Dumnezeu”. (V-aţi prins? Un nigerian vine să ne creștineze, cum vi se 
pare asa o răsturnare de situație?) Cu toate acestea, nimeni nu 
pomenise numele lui Dove, ceea ce era cam ciudat. Am așteptat o 
bucată de vreme ca să fiu sigur că, atunci când aveam să întreb, ar fi 
luat asta ca pe o curiozitate cât se poate de normală. 

— Ce s-a întâmplat cu membrul fondator, Malachi Dove? Nu îl văd 
pe-aici. 

Misionarul tocmai îmi zâmbea și, când a auzit numele, zâmbetul i-a 
înghețat pe buze pentru o clipă. 

— A plecat, a spus el continuând să surâdă, pradă unei veselii 
simulate. A plecat cu ani în urmă. S-a abătut de la calea cea dreaptă. 

— S-a sinucis, am spus. Umblă vorba că avea o pasiune pentru 
suicid. 

— A plecat, a repetat el și zâmbetul i s-a latit și mai mult pe fata. E 
ceva vreme de-atunci. S-a abătut de la calea cea dreaptă. 

— Îți mulţumesc că ai întrebat de Malachi, a spus Blake, care 
ajunsese dintr-odată lângă mine, punându-mi o mână pe umeri ca să 
mă întoarcă cu spatele la misionar. Fondatorul nostru, Malachi, 
mesagerul. Îi pretuim numele, desi multi l-au uitat. 

— Mi-am făcut temele în ceea ce îl privește si se pare că a dat 
colțul, am spus, privind la feţele palide ale femeilor de pe cealaltă 


parte a mesei, care mâncau. Una dintre ele tocmai se chinuia să isi 
scoată un zgârci dintre dinți cu o unghie ruptă. Nu îmi pot da seama 
de ce ar fi făcut așa ceva într-un paradis ca acesta. 

— Nu, nu, nu, a negat el zâmbind din nou în același fel în care o 
făcuse si misionarul mai devreme, fondatorul nostru nu sade încă 
lângă Creator. 

— Este în viață? am spus făcând o pauză. Asta chiar era interesant. 

— O, da. 

— Atunci unde naiba... am spus oprindu-mă apoi brusc. Atunci 
unde este? 

— A... a plecat, a plecat acum multă vreme. 

— Unde, în New Mexico? 

A urmat un moment de tăcere. 

— La Londra? am întrebat din nou. 

— A plecat, a repetat el cu un zâmbet fix si o umbră a coborât în 
privirea lui. Iti mulțumesc, Joe, pentru interes. La momentul potrivit 
iti voi spune tot ceea ce dorești să știi despre Malachi Dove. Toate la 
timpul lor. 

În vreme ce soarele se ridica spre cel mai înalt punct pe cer și 
umbrele copacilor de pe stâncă se mișcau asemenea limbilor de ceas, 
i-am întâlnit pe circa jumătate din membrii comunității: bărbaţi cu 
pieptul lat îmbrăcaţi în salopete si purtând șlapi Birkenstocks, care isi 
înclinau binevoitori capetele într-o parte atunci când vorbeau; un fost 
profesor de teologie în vârstă, cu ochelari cu rame subțiri de metal, 
care descoperise fântâna cu apă proaspătă pe care o foloseau și făcuse 
sistemul de pompe care deservea comunitatea; studente serioase, 
purtând fuste înflorate, cu care puteau discuta ore întregi despre 
teoria care stătea la baza comunității Preotilor Tămăduitori 
Psihogenici. 

Am un fel de a da din cap a incuviintare și de a alimenta discuţia în 
timp ce o altă parte din mine se detașează de toate și zburdă 
nestingherită. Zâmbeam și dădeam din cap, dar în sinea mea 
întorceam pe toate părțile ce spusese Blake, că Malachi nu murise. 
Oare acesta era motivul pentru care încă mă mai bucuram de liniște 
sufletească? Oare cum reuşise să iasă de sub lumina reflectoarelor? 
Dacă ar fi fondat o altă comunitate prin altă parte, aș fi aflat. Am luat 
în considerare toate locurile unde ar fi putut pleca și relațiile pe care 
le avea. Era din Londra. Ar fi fost ciudat să fi trăit în același oraș cu 
mine în acești douăzeci de ani. 

Indiferent ce se întâmplase cu fondatorul lor, asta nu îi preocupa 
deloc pe membrii comunităţii Preotilor Tămăduitori Psihogenici. 
Odată ce te amestecai printre ei, iti devenea cât se poate de clar că asa 
stăteau lucrurile. Se întâmpla altceva aici, oamenii erau împărțiți, 
existau ceva probleme în Paradis. 


La celălalt capăt al mesei se afla un grup de aproximativ opt 
persoane cu chipuri mohorâte, care nu făceau vreun efort să vină și să 
se prezinte. Am observat că susoteau nervoși între ei, iar unii nu se 
puteau abtine să nu privească peste umăr la stâncă atunci când 
credeau că nu îi pot vedea. Blake a văzut că îi descoperisem. 

— Hai să te prezint familiei Garrick, oricum va trebui să facem asta 
mai devreme sau mai târziu, a spus el luându-și paharul și bătându-mă 
pe umăr. 

Benjamin Garrick, trezorierul comunității, era un bărbat înalt, tras 
la față, cu o tunsoare foarte scurtă; purta o cămașă gri încheiată până 
sus. Soţia lui, care stătea în stânga, era o femeie ciolănoasă, cu 
trăsături masculine, îmbrăcată cu un caftan albastru-închis și purtând 
un batic pe cap, de sub care scăpaseră câteva bucle roșcate. M-au 
salutat dând din cap, dar în mod evident nu eram bine-venit. Susan 
Garrick, mai ales, părea că ar fi preferat să mă vadă mort. Stătea jos 
teapana, fără să scoată o vorbă, ferindu-si in mod vădit privirea, in 
timp ce soțul ei îmi oferea detalii prețioase despre situația financiară a 
comunității. La cinci minute după ce începusem să discut cu soțul ei, 
ea și-a lăsat jos furculita și a început să adulmece aerul. 

— Bate vântul dinspre sud, a spus ea si zulufii au început să i se 
miște încolo și încoace. Nu ar fi trebuit să venim aici dacă știam că se 
pornește vântul dinspre sud. 

— Nu acum, a mormăit o femeie din apropiere, care purta o pălărie 
ponosită de paie. 

Lui Benjamin Garrick i-a cam picat fata. 

— Dragă, lasă-l pe Blake să se ocupe de asta, a murmurat el cu voce 
scăzută, ducandu-si servetul la gură. 

Se vedea însă că ea dăduse naștere la ceva, întrucât puteam observa 
cu coada ochiului că si alte femei începeau să facă fete-fete si să 
strâmbe din nas, în timp ce una sau două dintre ele se întorceau cu 
spatele la stâncă. Mi-am lăsat jos furculita și am adulmecat si eu aerul. 
Da, apăruse mirosul de putregai. Era oare vegetaţie în putrefacție sau 
fosa septică a comunității? Oricum, era un miros pe care era imposibil 
să nu îl recunoști, era acel iz distilat de boală și moarte. Atunci m-am 
gândit la carnea putrezită care se adunase în spatele conductei de 
canalizare. 

Una sau două dintre femei și-au dat la o parte farfuriile, in timp ce 
altele încercau să mănânce salata de cartofi cu o expresie nefericită pe 
chipuri. Una dintre ele a scos o batistă și și-a acoperit nasul cu ea. 

— Ei, a spus Blake, aplecându-se deasupra lor si făcându-le semn 
spre farfurii cu cuțitul, după care a continuat să își mestece mâncarea, 
dând din cap cu un gest elocvent. 

Femeile au ezitat pret de câteva clipe, apoi au luat curajoase 
furculitele în mâini, cu chipurile lipsite de expresie, si au reînceput sa 


mănânce, tinandu-si privirea fixată în farfurie în timp ce mestecau. 

— Ce mirosi? am spus aplecându-mă pe lângă Garrick pentru a o 
putea vedea pe soția lui. 

— Nimic, absolut nimic, a bombănit ea cu voce scăzută, dând din 
cap și ținându-se de nas. 

— Ce este? am întrebat din nou, menținându-mi privirea fixată 
asupra stâncii, unde soarele era atât de puternic încât se distingea 
fiecare frunză. Spune-mi ce este. 

— Toate la timpul lor, a spus Blake, oferindu-mi din nou același 
zâmbet liniștitor. Mai vrei vin? a întrebat ridicând carafa. Vrem să te 
simți bine. 

— Ce e în vârful stâncii? am insistat. O să mă simt și mai bine dacă 
îmi spuneţi la ce vă tot holbati cu toții. 

— Ei, vezi? a spus dintr-odată Susan Garrick, dându-și scaunul la o 
parte si ridicându-se, cu privirea fixată asupra lui Blake. Ti-am spus că 
o să se amestece, pentru că asta fac ziariștii. O să momească... 

— Destul, Susan, a spus Blake, ţine lucrurile astea pentru tine. 

Benjamin și-a așezat o mână pe braţul soției, făcând-o să își reia 
locul la masă și încet-încet aceasta s-a lăsat să alunece înapoi pe 
scaun, privindu-l pe Blake cu chipul aprins de mânie, de parcă l-ar fi 
urât mai mult decât orice pe lume. 

— Ei, şi acum să mergem, Joe, spuse Blake zâmbind și luându-mă 
de brat, fortandu-ma astfel să mă ridic în picioare. Hai să iti arăt si 
restul Paradisului nostru. 


Pe tot parcursul după-amiezii, am primit același răspuns la toate 
întrebările mele, cum că Malachi plecase, îi părăsise și că Blake avea 
să îmi spună totul la timpul potrivit. În timp ce două femei mai în 
vârstă, cu sorturi albastre de batist, strângeau masa, mi s-a oferit un 
tur al așezării. Stiti ce vreau să spun, adică generatorul, sistemul de 
canalizare, livezile si straturile de legume. Mi-au dat prune verzi din 
copac și o scoică proaspăt culeasă de pe stâncile din apropierea 
debarcaderului. M-au târât într-un hambar enorm și mi-au arătat cum 
ardezia trecea printr-o mașină de tăiat, fiind apoi întoarsă, slefuita 
mecanic și unsă cu ulei de in, pentru a se transforma apoi în crucile 
celtice pe care membrii comunităţii le vindeau pe continent ca să-și 
asigure un venit. Un grup de oameni mă însoțea peste tot, stând 
aproape de mine și subliniind nerăbdători cât de mare grijă aveau de 
locul acesta. Și totuși, oriunde am fi mers, ne limitam la pantele de la 
baza stâncilor. 

— Unde sunt porcii? l-am întrebat pe Blake după ce am intrat într-o 
pădurice si am început în sfârşit să urcăm o pantă care ducea către 
stânci. Ne plimbam deja de vreo două ore și grupul de primire se 
reducea acum doar la el și la o adolescentă posomorâtă cu brațe 
subțiri ca două scobitori, care se oferise să îmi tind geanta de la 
aparatul de fotografiat în timp ce făceam poze. Vreau să spun că i se 
zice Insula Porcilor, dar nu am văzut nici măcar un porc. 

— Da, spuse el luându-mă de brat cu un zâmbet, dar acesta e doar 
un nume de alint. Numele adevărat al insulei este Cuagach Eilean, 
adică Limping Island:s3, care nu are nimic de-a face cu porcii. 

— Așadar, nu sunt porci pe-aici? 

— Ia privește! spuse el vesel după o pauză, ca si cum ar fi fost pe 
punctul de a-mi răspunde la întrebare, dar și-ar fi schimbat imediat 
hotărârea, și o luă pe o potecuta care se îndepărta de cea pe care o 
apucaserăm, pătrunzând adânc în pădurice. Ei, și acum ajungem la 
adevăratul centru al comunității noastre. 

L-am urmat si, după ce am mai parcurs câțiva metri, am ajuns la o 
biserică decolorată, cu acoperiş din șindrilă, pe jumătate ascunsă 


printre copaci si scoasă in evidență doar de câteva spărturi în 
coronament, pe unde pătrundea soarele. Biserica avea un turn 
dreptunghiular cu o mică turlă și două ferestre gotice decorate cu 
vitralii, deşi multe dintre geamuri fuseseră înlocuite cu unele de sticlă 
simplă. De-a lungul anilor, fusese acoperită de iederă, dar aceasta 
fusese îndepărtată, astfel că acum se puteau observa straturile 
succesive de vopsea de pe ea, care lăsaseră urme ciudate, asemenea 
celor lăsate de reflux. La stânga ușilor bisericii, un crucifix în mărime 
naturală se scălda în lumina soarelui. Ca și crucea celtică de pe pajiște, 
era cioplit în piatră. Chipul lui Hristos fusese sculptat destul de 
neîndemânatic, asemenea acelor icoane ciudate filipineze pe care le 
fotografiasem la Manila, cu pielea trasă înapoi de pe dinţi, de parca ar 
fi fost un animal care urla în agonie. Trupul îi era plin de mici săgeți 
şi de alte semne. După ce mi-am pus mâna streașină la ochi să mă 
apăr de lumina soarelui și le-am examinat mai îndeaproape, am putut 
observa că erau numere scrijelite în carne. 

— Este populaţia estimată pentru fiecare tara din lume în anul 
2020, a explicat Blake. Datorită intervenţiei medicale în cursul natural 
al vieţii și al morţii, noi credem că aceste numere sunt înscrise în 
carnea lui Hristos si că si acum, când EI stă la dreapta Tatălui, poate 
simți agonia planetei. Hai înăuntru! m-a invitat ţinând ușa deschisă 
pentru mine. 

Pășind în clarobscurul dinăuntru, am observat podeaua rece din 
dale de piatră si am simţit un iz de camfor, lac pentru parchet și vin 
rosu. 

— Treci pe lângă El, Joe, te privește doar cu dragoste, doar cu 
dragoste si compasiune. Treci pe lângă El și intră. 

Mă simțeam putin ametit la gândul de a trece atât de aproape de 
crucifix. Era aproape la fel de înalt ca mine si părea atât de real încât, 
când treceai pe lângă ochii lui lisus, era ca și cum te-ai fi aflat în 
prezența unui mort. Am privit drept in fata si am intrat în vestibulul 
întunecos unde stătea Blake, uitându-se la mine din semiîntuneric. 

— Vreau să vezi asta, Joe. 

Am stat pe loc până când ochii mi s-au obișnuit cu întunericul. Cele 
două ferestre gotice din spatele meu proiectau lumina pe podeaua de 
dale, în timp ce restul capelei era în umbră. Pentru o clipă nu mi-am 
dat seama de ce. M-am întors și am privit spre uși, văzând apoi că 
turla acoperită cu șindrilă era doar un cordon care conținea micul 
vestibul. Restul capelei, care se întindea dincolo de locul unde stătea 
Blake în întuneric, fusese săpată adânc în stâncă. Altarul, amvonul, 
tavanul boltit, chiar și rândurile de bănci erau cioplite în stânca cu 
vine cenușii. Deși era una dintre cele mai fierbinţi zile din an, în 
capelă era mai frig decât într-un congelator. 

— Noi am făcut asta - a spus Blake plin de mândrie, în timp ce 


vocea îi răsuna în încăpere - cu ciocane si cu dalti si cu sudoarea 
fruntii noastre. Ne-a luat trei ani să o terminăm și cincisprezece dintre 
noi au lucrat la ea zi si noapte. Joe, iti poți imagina dragostea 
insuflată de un asemenea proiect? 

Am căutat aparatul de fotografiat, dându-i fetei geanta și trăgând 
câteva cadre, sprijinind aparatul de o bancă pentru a nu ieși imaginile 
mișcate și nedorind să folosesc blitul. Pe peretele din partea opusă 
atârna o cruce de lemn și sub ea, cu litere aurite dispuse în semicerc, 
asemenea unor raze de soare, era scris: „Lasă lumea în urmă când te 
cheamă Domnul, nu rezista voinței Lui. Acceptă harul Lui și simte cum 
te cuprinde”. Altarul era foarte mare și, judecând după reprezentarea 
de pe crucifix, probabil că era opera aceleiași persoane. 

— Ce se întâmplă aici? am spus deplasându-mă printre rândurile de 
bănci. 

— Ce se întâmplă aici? spuse Blake izbucnind într-un râs nervos, 
care îi dezveli dinţii lungi, ca si cum nu ar fi putut crede că am pus o 
întrebare atât de prostească. Își mută privirea de la mine la fată și 
înapoi la mine, împărtășindu-şi neîncrederea. Ce se întâmplă in 
majoritatea bisericilor creştine? Aici ne ţinem adunările pentru 
rugăciune și slujbele. 

— Adunări pentru rugăciune? Slujbe? am întrebat lăsând jos 
aparatul. 

— Asta am spus. Ai fost vreodată la o slujbă creștină, Joe? m-a 
întrebat el studiindu-mă cu ochii lui deschiși la culoare. 

— Da, Blake, am fost. O să fiu invitat și la una a voastră? 

— Da, vei fi, toate la timpul lor. 

I-am zâmbit, sustinandu-i privirea. Jucam un joc acum, eu și Blake, 
si o știam amândoi. 

— Broasca aia, am spus arătând spre ușile mari de la intrare, e una 
destul de serioasă. O observasem de cum intrasem, era o broască 
enormă, din fier, care putea fi deschisă atât din afară, cât și din 
interior. Cheia era pe dinăuntru și, în plus, existau și niște piroane 
care ajungeau până în interiorul ușii. Ferestrele nu aveau mânere, 
întrucât nu fuseseră proiectate pentru a fi deschise. Oricare ar fi fost 
motivele, Preoţii Tămăduitori Psihogenici simțeau nevoia să ferece 
bine această capelă, deși era la kilometri buni depărtare de continent. 

— E foarte sigură, te simți ca într-o cazemată aici, am spus făcându- 
i siret semn cu ochiul. Bănuiesc că asta este încă ceva despre care îmi 
vei spune la timpul potrivit, nu-i așa? 

— O să rămâi la noi în seara asta, nu-i așa, Joe? se interesă Blake 
îndreptându-se și respirând adânc. Eu unul nu am de gând să mă duc 
pe continent, am pregătit un pat la mine în căsuţă. 

— Sigur că voi rămâne, Blake, sigur că voi rămâne, am răspuns, 
izbucnind într-un hohot de râs. 


După acest tur, Blake m-a lăsat in pace timp de vreo oră, răstimp in 
care am făcut niște fotografii. Mi-a permis să merg pe oriunde voiam, 
atâta vreme cât nu avansam prea mult pe panta dinspre stânci, dar a 
trimis-o si pe adolescentă să îmi tina companie. Mi-a carat geanta de 
la aparat cât timp trăgeam câteva cadre, apoi reflectorul, dar nu a 
spus prea multe până nu ne-am îndepărtat de căsuțe. 

— Sunt de cealaltă parte a insulei, mi-a soptit aproape la ureche, 
apropiindu-se de mine în timp ce eram ocupat să schimb obiectivul. 

M-am oprit si m-am uitat la ea. Avea chipul foarte palid și ochii de 
un albastru rece și lăcrimoși ca o fântână. 

— Porcii, voiai să ştii ce se întâmplă cu porcii si chiar asta iti 
spuneam, că sunt acolo, continuă ea întorcându-și privirea spre partea 
din fata a stâncilor și dând din cap afirmativ, ca si cum ar fi vrut sa 
îmi arate efectiv, dar i-ar fi fost teamă să nu fie prinsă. Acolo sunt, 
tocmai în partea cealaltă, dar să știi că nu te vor lăsa să te duci acolo. 

— De ce? Ce e acolo? am întrebat lăsând jos aparatul de fotografiat. 

— Asta nu iti pot spune, nu trebuie să vorbim cu tine despre asta. O 
să iti spună Blake. 

Am examinat-o puţin. Avea părul lung, blond, dat după urechi și era 
atât de palidă și subtirica, încât ti se făcea milă de ea, cu degetele ei 
ca de păianjen si cu picioarele scheletice, pline de vânătăi si răni, 
îndesate în niște sandale roz de plastic. 

— Şi tu cine ești? 

— Eu sunt Sovereign, răspunse ea zâmbind smechereste și 
ştergându-și mâna de pantalonii scurți, după care mi-o întinse. Da, 
ştiu, Sovereign. Asa mi-au spus părinții, după toate aparențele pentru 
că eram foarte prețioasă pentru comunitate când am venit pe lume. 

— Te-ai născut aici? 

— Da, și locul ăsta nu mi se potrivește deloc. În clipa în care voi 
împlini optsprezece ani, gata! spuse ea, transformându-și mâna în 
avion si mișcând-o prin aer, făcând-o să decoleze spre continent. Pa- 
pa, uuuu-ci-ci-ci, nici n-o să mă vezi de cât praf o să ridic în urma mea 
când o să plec. Mai sunt patru luni până atunci. 


— Cine sunt parintii tai? 

— Soții Garrick, i-ai cunoscut, sunt ăia care se poartă de parca ar 
avea un bat in fund. 

— A, da, i-am cunoscut. 

— Știu ce gândești, parcă ar fi de la secţia de geriatrie, nu? spuse ea 
rânjind, lăsând să se vadă un canin lipsă pe falca inferioară. Asta mi-a 
amintit că nu credeau în intervenția medicală. Au așteptat până la 
treizeci și opt de ani înainte să mă facă; erau deja bătrâni. Ce oribil, 
nu-i așa? Oricum cam așa merg lucrurile pe-aici, sunt toți niște 
imbecili. 

Fata s-a oprit apoi pentru câteva clipe și m-a privit, balansandu-si 
putin picioarele si rozându-și degetul mare de la mână. 

— Stii, nu arăţi deloc a ziarist, a spus scotandu-si degetul mare din 
gură. Ţi-a mai spus cineva asta? Mă uit o grămadă la televizor și știu 
cum ar trebui să arate un ziarist, or, primul lucru care mi-a trecut prin 
cap când te-am văzut a fost că în niciun caz nu arăţi a ziarist. 

M-am uitat la pantalonii mei scurți murdari, la mâinile mele mari și 
pătate și la sandalele murdare și practic distruse de atâta mers și nu 
mi-am putut stăpâni un zâmbet. Avea dreptate, în ciuda diplomei mele 
în psihologie, a casei frumoase și a slujbei, se pare că pe undeva nu 
reusisem să ies din pielea docherului din Merseyside. Lucrasem ca 
docher doar o singură vară, ajutându-l pe taică-meu, dar treaba asta 
era în familia mea si era înscrisă în mine asemenea ADN-ului. 

— Știu, am spus, arăt ca un docher. 

— Da, așa e, arăţi ca un docher. 

Am pus la loc capacul obiectivului si m-am uitat la ea cu luare- 
aminte. 

— Sovereign, ce se întâmplă aici? am spus. Ce se întâmplă în 
biserică? Pentru ce fel de ritualuri a fost construită? 

— Știu la ce te gândeşti, a spus ea râzând. Ştiu despre clipul video, 
ţi-am zis că ne uităm la TV. 

— Atunci ce e chestia aia de pe plajă? Cine e? 

— Depinde de persoana pe care o întrebi. Unii spun că e ceva, alții 
că e altceva. 

— Tu ce spui? 

— Spun că nu suntem sataniști. Nu se întâmplă nimic în biserică, cu 
excepția lucrurilor obișnuite, gen adunări de rugăciune, tamburine, 
mama și tata făcându-se de doi bani. E așa de plictisitor că parcă nici 
nu ar fi real. Și e frig. Mama nu mă mai pune să merg acolo decât 
duminica. 

— Și cu broasca aia ce e? E cam solidă, de parcă ar vrea să oprească 
pe cineva să iasă. 

— E atât de limpede, Joe! spuse Sovereign cu un hohot de râs, 
dându-și seama ce gândeam după câteva clipe de confuzie și 


atingându-și ușor tâmpla de parcă mi-ar fi spus că trebuie să fiu tare 
prost. Nu să nu iasă, ci să nu intre! Nu încearcă să oprească pe cineva 
să iasă, ci să intre. 


— Nu ai de gând să îmi răspunzi la niciuna dintre întrebările la care 
vreau răspunsuri. Nu vrei să vorbesti nici despre ritualuri, nici despre 
zvonurile care circulă prin zonă și nici despre motivul pentru care 
toată lumea e atât de neliniștită în legătură cu ce o fi în vârful stâncii 
ăleia. În schimb, îmi reciti un comunicat de presă excelent despre cât 
de bine au grijă PTP de Cuagach Eilean, am spus, aplecându-mă peste 
masă și insfacand încă un pahar cu gin. 

Era târziu, aproape de miezul nopții, si ne întorseserăm la căsuță 
după cina pe care o luaserăm în sufragerie. Stăteam la masa din 
bucătărie, în apropierea ferestrei care dădea spre stâncă. Afară era 
întuneric si tot ce se putea distinge erau propriile imagini, feţele 
noastre, luminate de mica lampă de pe masă. Sovereign îmi furnizase 
niște indicii, dar aveam nevoie să aflu adevărul de la Blake. 

— Ştii ceva? am spus dând sticla la o parte și așezându-mă 
confortabil pe scaun în timp ce savuram băutura. Mi-a trecut prin 
minte că mi s-a mai întâmplat asta doar o singură dată înainte, acum 
zece ani, cu revoluţia de pe Eigg. 

Blake îmi aruncă o privire sinceră, în timp ce își sprijinea capul de 
degetul mare, din lateral, cu ţigara aprinsă între două degete. 

— Asa, si? spuse el. 

— Am fost unul dintre ziariștii care au făcut publică toată povestea, 
făcându-le reclamă, asa cum aveau nevoie. 

Blake a dat din cap fără să scoată o vorbă, așteptând să continui. 

— Ati cumpărat insula cu banii lui Malachi Dove, nu-i asa? am spus 
zâmbindu-i. V-aţi mutat aici cu el, dar el nu e aici acum și nimeni nu 
vrea să vorbească despre el. De aceea o să sar la alt subiect, Blake, și 
poți să îmi spui că sunt prea direct, dar am de gând să sugerez că m-ai 
chemat aici sub un pretext fals, am continuat, arătându-l cu degetul și 
zâmbind smechereste. Vezi tu, nu prea cred că o să aud prea multe 
despre satanism sau despre clipul video. Eu cred că Malachi v-a lăsat 
pe toţi aici si s-a dus unde s-o fi dus, iar tu ești foarte nesigur în 
privinţa asta. Vrei să strângi bani și să cumperi Cuagachul de la el, dar 
cum nu poți să faci asta vânzând crucile alea, trebuie să apelezi la 
donații si vrei ca eu să fac pentru Cuagach ce am făcut pentru Eigg. 

— Esti istet, Joe. 

— Da, Blake, sunt, am spus dând ginul pe gât si așezând paharul pe 
masa, in fata lui, intalnindu-i privirea. 

A urmat un moment de tăcere, pentru că voiam să îl las să fiarbă 
putin în suc propriu. După o bună bucată de vreme, şi-a dres glasul si 
şi-a coborât privirea, după care a scuturat ţigara și s-a foit pe scaun, 


nesimtindu-se deloc in largul lui. 

— Suntem cât se poate de nenorociti aici, Joe, lucrurile nu au mers 
deloc bine. 

— E în regulă, am zis oftând. Uite cam cum merge treaba, tu imi 
oferi subiectul pe care îl vreau, adică povestea cu satanismul, și eu 
pun și o povestioară lacrimogenă lângă articol, mă asigur că e 
publicată într-un ziar național și o să te pomenești că ai câștigat 
simpatia națiunii cât ai bate din palme. Dove vrea să vândă? 

— Nu, dar, dacă reuşim să strângem bani să plătim costurile de 
judecată și să dovedim că nu e în toate minţile, am putea să îl 
trimitem în fata Curţii, fie aici, fie în Anglia. Am putea obține să fie 
numit un reprezentant legal, și apoi o procură, după care am putea 
cumpăra insula. Nu vrem să îl păcălim, o să îi dăm cât a plătit pe ea. 

— Nu e în toate mințile? am spus aprinzându-mi o țigară si mijind 
ochii. Bine, dar care ar fi motivele? 

— Motivul ar fi că practică satanismul pe Cuagach Eilean. 

M-am oprit, si bricheta a pâlpâit ușor, dupa care s-a stins. Mi-am 
ridicat privirea spre Blake și el mi-a intors-o semet: 

— Am spus că motivul ar fi că practică satanismul pe... 

— Te-am auzit, am spus, aprinzând din nou bricheta si apoi ţigara, 
după care am ridicat capul. Se află încă pe Cuagach, asta vrei să spui? 
N-a plecat înapoi în State sau la Londra? 

— Vino cu mine mai bine, Joe, a spus Blake dându-și la o parte 
scaunul cu un zgomot puternic. Vino aici, mi-a făcut el semn cu ţigara, 
după care a intrat în holul din spatele casei. 

— Am fost unul dintre primii discipoli ai lui Malachi, a spus el, eu 
cu Benjamin Garrick și cu soția lui, Susan. Casa asta a fost prima 
construită pe Cuagach și a constituit locul nostru de întrunire. Nu m-a 
lăsat inima să o schimb, a continuat el în timp ce descuia o ușă solidă 
din scânduri și aprindea lumina într-o mică anexă a casei, construită 
tot din piatră, ca și restul acesteia. Avea o fereastră micuță, cu 
menouxs4}, dar înăuntru era frig și praf, ca un loc părăsit, cu un covor 
subțire și peticit. Pereţii erau decorați cu postere ale turului din 1970 
al lui Malachi Dove, pe care le-am studiat, deplasându-mă încet prin 
cameră: Dove pe scenă, în timp ce un reflector din spatele lui proiecta 
un fel de aură în jurul lui, un portret al lui făcut în studio, cu bărbia 
sprijinită pe mâini, privind spre aparat cu o expresie sinceră și 
apropiată. O altă poză îl înfățișa tolănit pe spate cu ochii închiși și 
mâinile pe piept, ca si cum ar fi fost așezat în sicriu. Am examinat 
îndeaproape acea poză, în care Malachi arăta bătrân si umflat, fără 
ochelari. Sub fotografie apăreau cuvintele: „Când Domnul mă va 
chema, mă voi duce la El”. 

— Ce face, am spus, ce e asta? 

— Se roagă. Doar în poziţia asta, tolănit pe spate, se putea 


concentra, si încă o mai face, din câte știu. 

M-am lăsat pe vine să scotocesc printr-un vraf de fotografii înrămate 
care stăteau rezemate de perete. Erau alte poze cu Malachi Dove, dar 
de această dată se părea că toate fuseseră făcute pe insulă. Într-una 
dintre ele apărea însoțit de un Blake tânăr și de familia Garrick, 
ținându-se toți de brat si zâmbind către aparat. În spatele lor se 
vedeau căsuțele proaspăt văruite. Doamna Garrick purta o rochie 
Laura Ashley cu guler înalt și bucle. Doar Malachi părea să fie în plus 
în poză, arătând obosit și gras, cu o privire pierdută în spatele 
ochelarilor. Purta un caftan ca să ascundă faptul că se îngrășase, iar 
pielea de pe fata era întinsă și strălucitoare, de parcă și-ar fi făcut un 
lifting. 

— Parcă ar fi bolnav. 

— Era agitat, dădea în judecată un ziarist din Londra, si asta îl 
deprima groaznic. 

— Un ziarist? am întrebat fără să ridic privirea, întrucât nu voiam 
să îmi citească gândurile, după care am abandonat vraful de fotografii. 
Când se întâmpla asta? 

— În 1986, dar nu a dus acţiunea în justiţie până la capăt din cauza 
unor evenimente care l-au oprit să o facă. 

— E vorba despre evenimentele despre care ai de gând să îmi 
povestești? 

Blake s-a aplecat deasupra vrafului de fotografii si a ales una cu o 
ramă aurită, care îl înfățișa pe Dove ţinând pe după mijloc o femeie 
îmbrăcată într-o bluză în stil grecesc, strânsă cu siret. 

— E soţia lui, a spus el bătând cu degetul în sticla fotografiei. 
Asuncion, o bună catolică. 

„A, Asunci6n, m-am gândit eu, lumina ochilor mei, te-ai însurat cu 
ea, așadar. Probabil asta ca răsplată pentru toate fundurile de femei 
bătrâne unde a trebuit să își vâre degetele.” 

— S-au rugat să aibă un copil, dar atunci când chiar s-a întâmplat 
asta, Malachi și-a pierdut credinţa. 

Am ridicat din sprâncene, iar Blake a dat neputincios din umeri. 

— Da, știu, nu ne-am fi așteptat nici noi, dar Malachi era mai slab 
decât am fi crezut. Când Asunci6n a intrat în travaliu, iti puteai da 
seama că erau probleme după modul cum respira. S-a întâmplat chiar 
aici, în această cameră, a spus Blake, împingând din nou fotografia în 
teanc şi ridicându-se în timp ce își ștergea mâinile de praf. În noaptea 
aceea, Malachi s-a rugat cu fervoare alături de ceilalți discipoli să îi 
dea Dumnezeu putere. Am stat toți trei la masa aceea de bucătărie, 
unde am stat noi doi acum, și l-am ţinut de mână, am vorbit cu el... L- 
am ţinut de mână, dar, în felul nostru, am încercat să-l încurajăm. Cu 
toate astea, nici măcar dragostea lui Dumnezeu nu l-a putut convinge 
să își respecte jurămintele si, după douăzeci si patru de ore, a asezat-o 


pe Asuncion in barca si a dus-o la un spital de pe continent. 

— Chiar dacă asta era contrar lucrurilor în care credeau 
Psihogenicii? 

— Chiar dacă era contrar tuturor lucrurilor în care credeam, a spus 
Blake cu privirea fixată în podea și braţele putin pe lângă corp. Apoi, 
ca si cum ar fi fost dezamăgit că nu văzuse stafiile lui Malachi si 
Asunci6n în fibrele covorului, își lăsă mâinile să cadă și ridică spre 
mine ochii injectati. Crede-mă, Joe, adăugă el atingandu-si zona inimii 
cu degetul mic, nu m-a bucurat deloc ce s-a întâmplat pe urmă. 

— De ce? Ce s-a întâmplat pe urmă? 

— La început nici nu l-am mai văzut timp de săptămâni bune și, 
când s-a întors într-un final, era distrus, era pur și simplu distrus. A 
venit şi s-a așezat la masa aia și mi-a spus ce avea pe suflet: cât de rău 
se simțea că își încălcase jurămintele si că oricum fusese prea târziu, 
pentru că Dumnezeu îl chemase pe micuțul lui la El, căci se născuse 
mort, și că Asunci6n nu voia să se întoarcă pe insulă și că nu voia să 
mai aibă nimic de-a face cu Centrul pentru un Trai Pozitiv sau cu 
Preoţii Tămăduitori Psihogenici. Oricum, după tot ce se întâmplase, 
poate că nici nu era de blamat, spuse Blake și se opri, atingându-și 
fruntea cu degetul si coborandu-si privirea, de parcă ar fi fost prea 
afectat pentru a putea continua. 

— Bine, dar mai e aici, în sat? 

— Nu, spuse Blake scuturând din cap, cu o voce tensionată. Nu a 
mai putut rămâne în comunitate după aceea. Îi era prea ruşine de 
slăbiciunea lui, continuă el trăgând adânc aer în piept. Dar, desigur, 
insula asta era căminul lui. 

— A rămas aici, prin urmare? 

— Şi-a găsit o veche baracă de mineri în zona unde fusese mina de 
ardezie, la vreo cinci kilometri depărtare, pe partea insulei care dă 
spre mare, în capătul de sud al lui Cuagach. Uneori primește comenzi 
de la un magazin din Bellanoch, dar el nu vorbește cu ei și nici măcar 
nu îl văd. S-a izolat complet. 

Blake se duse la perdea și o trase de tot, după care deschise 
fereastra și se aplecă în afară, privind la partea din fata a stâncii, in 
timp ce respirația lui forma mici nori de condens în aer. Afară era 
pustiu și liniște și începea să se aștearnă o ceață fină, coborând 
dinspre stelele reci de pe boltă. 

— l-am dus mai departe învățăturile, dar nu l-am mai văzut prin sat 
de douăzeci de ani. Stă acolo de douăzeci de ani, de unul singur. 

M-am dus și eu lângă el, deschizând și cealaltă fereastră și scoțând 
nasul afară, privind în depărtare la stânca aceea care se ridica semeata 
în noapte. Am încercat să îmi închipui bucata de insulă care se 
întindea de aici până în capătul ei sudic, kilometri întregi de pământ 
nelocuit ieşind din mare asemenea unui deget. „Așadar, Malachi, 


trăieşti cu porcii, m-am gândit. Dar oare îi si transezi?” 

— Dar ce face el acolo, Blake? am murmurat. Ce a fotografiat 
turistul acela în ziua aia? 

— S-a întâmplat ceva rău cu Malachi, a răspuns Blake cu o voce atât 
de scăzută, încât a trebuit să ciulesc bine urechile ca să pot auzi ce 
spunea. Se întâmplă lucruri în colțul acela de Cuagach la care încerc 
să nu mă gândesc prea mult. 


În noaptea aceea era lună plină şi aerul atât de proaspăt, de sărat și 
răcoros, încât, asa cum stăteam lungit în pat în căsuţa de lângă mare, 
mă simțeam de parcă as fi fost în mormânt. Stăteam treaz și ascultam 
cum se intetea vântul afară, gândindu-mă la copacii de pe pantele de 
deasupra, care se unduiau și se plecau în bătaia vântului, și la toate 
locurile secrete pe care le dădeau la iveală. Malachi Dove, în viata si 
doar la cinci kilometri distanță. Îmi tot venea în minte poteca pe care 
o apucasem când mă oprise Blake. „Așadar, unde duce poteca aia, 
Blake, până la urmă? Încotro duce?” După ce într-un final am renunțat 
să mai încerc să adorm și m-am dat jos din pat, telefonul mobil îmi 
arăta că era ora 2.47 dimineaţa. 

Mi-am tras pe mine vechii mei pantaloni scurți jegoși, de armată, 
mi-am înhățat rucsacul si m-am strecurat în jos pe scări. În bucătărie 
încă mai persista mirosul de băutură, după cât ne cinstiserăm, și cele 
două pahare pe jumătate pline erau încă pe masă. Pe blatul de lucru 
de lângă usa din spate se afla o lanternă solidă cu un post-it lipit 
deasupra ei, ca Blake să-și amintească să verifice bateriile. Am luat 
lanterna și am pășit în noaptea înstelată, trăgând binisor usa după 
mine. 

Era frig afară. Casutele păreau înghețate și încuiate. Singura lumină 
era o lampă demodată, din acelea care ard prin port, care stătea 
aprinsă pe ponton, sclipind printre copaci, și, dincolo de ea, norii se 
adunau sus pe cer, deasupra estuarului argintiu, luând o formă 
ciudată, asemenea unei alge imense, care prinde într-unul dintre 
tentaculele ei insula, încercând cu cealaltă să ajungă la locul de pe 
peninsula Craignish unde era bungalou-ul, ca și cum ar fi încercat să 
creeze o legătură între cele două limbi de pământ. Mi-o imaginam pe 
Lexie ghemuită în pat, cu bluza de pijama galbenă puţin ridicată, 
dezgolindu-i spatele lung si fata boţită de pernă. „Îmi pare rău, Lex 
dragă”, m-am gândit în timp ce îmi scoteam telefonul mobil să verific 
dacă am semnal. Nu aveam. La început, când ne-am întâlnit, nu ar fi 
contat că aș fi lăsat-o singură, pentru că fie ar fi fost pe undeva cu 
prietenii ei, fie în pat, cu o sticlă de vin lângă ea, uitându-se la 
prostiile alea de la televizor pe care le uram. Acum însă totul se 
schimbase. După modul în care vorbea despre slujba mea, toate 
nopţile alea departe de ea erau ca și cum aș fi pus sare pe o rană 


deschisă. Cu toate acestea, m-am gândit, vârându-mi telefonul la loc in 
buzunar, că cineva chiar trebuia să facă asta. Mi-am pus rucsacul în 
spate si tocmai mă pregăteam să o iau la pas pe potecuta când am 
auzit un sunet slab care m-a făcut să mă opresc. Ce naiba? 

M-am întors și m-am holbat la conturul întunecat și neregulat al 
stâncii, care apărea distinct pe fondul mai deschis la culoare al 
cerului. Sunetul venise din acea direcţie, dar fusese atât de scurt, 
instantaneu și slab, încât m-am gândit că poate mi-l închipuisem. 
„Oakesy, băiete, ai halucinaţii!” Si, tocmai când îmi spuneam asta, 
sunetul s-a auzit din nou, mai distinct de această dată, și m-a făcut să 
mă înfior. Era un sunet foarte ușor, singuratic și foarte, foarte 
îndepărtat, dar am știut de îndată că nu era scos de o ființă umană. 
Părea a fi un guitat sau un urlet de animal, si în acea clipă mi-au 
revenit în memorie imaginile cu carnea putrezită de sub conducta de 
canalizare. 

Porci. 

Mi-am aşezat degetele pe bretelele rucsacului și mi-am întors fata 
spre cer, stând nemișcat pentru o bună bucată de vreme și chinuindu- 
mă să ascult, dar, deși trecuseră minute bune, sunetul nu s-a mai 
repetat. Stânca stătea în continuare semeata și tăcută, cu excepția 
zgomotului făcut de copacii care se mișcau din când în când în bătaia 
vântului. Într-un sfârșit, când am crezut că am așteptat destul, am 
asigurat din nou rucsacul și, privind din când în când spre stâncă, am 
pornit-o pe potecă, ţinând lanterna în așa fel încât să îmi lumineze 
calea. 

Am luat-o pe poteca îngustă care serpuia prin pădure, amintindu-mi 
de singura vacanţă cu familia, o idee nefericită de mers cu rulota prin 
Tara Galilor, minunata trădare pe care o reprezenta să stai noaptea 
sub cerul liber, copil fiind, si luminiscenta de un gri-deschis a șoselei. 
Cine s-ar fi gândit că asfaltul poate arăta atât de gri în întuneric? La 
vreo sută de metri de șopronul pentru scule, asfaltul se termina și 
începea un drum de pământ. Intram în pădure, iar poteca începea să 
urce acum. Am tot urcat timp de vreo zece minute prin pădurea 
întunecată si, pret de câteva momente, care mi s-au părut că nu se mai 
termină, îmi puteam auzi zgomotul propriilor pași și inima bătându- 
mi. Apoi, cât se poate de brusc, copacii s-au rărit și am văzut la 
lumina lunii că ajunsesem într-o poienita. 

M-am oprit, pentru că în fata mea se ridica un gard de sârmă foarte 
înalt, de aproape trei metri. Parcă era una dintre îngrăditurile acelea 
de la grădina zoologică. M-am holbat la el o bună bucată de vreme, 
gândindu-mă că și-ar fi avut rostul la vreun Zoo sau în Jurassic Park. 
În mijlocul gardului, chiar în dreptul potecii, era o poartă înaltă cu un 
lacăt solid. Am stat în fata ei pret de câteva clipe, luminând cu 
lanterna la dreapta și la stânga ei, până unde se termina. Apoi am 


introdus lanterna printr-o gaură din gard si am luminat poteca pe 
partea cealaltă, văzând că poteca serpuia în continuare, urcând din ce 
în ce mai mult în pădure. 

„Ei bine, Tatăl nostru Care ești în ceruri, de asta ai inventat 
foarfecele pentru sârmă”, mi-am zis, gândindu-mă la sopronul pentru 
scule pe lângă care trecusem în dimineața precedentă. 

— Stai! 

Când am auzit vocea, găsisem foarfecele pentru sârmă în șopron și 
eram la jumătatea drumului spre poartă. M-am oprit în loc, simțind 
cum îmi îngheaţă inima. 

— Am zis să stai! Ce crezi că faci? 

M-am întors, îndesând foarfecele în buzunar. Blake alerga pe potecă 
în spatele meu, roșu la fata si gâfâind, cu o expresie indignată pe chip. 

— Ce... pentru numele lui Dumnezeu, ce crezi că faci? 

— Mă uit și eu pe-aici... 

— Nu! Pe Cuagach nu poţi pur și simplu să „te uiţi pe-aici”, 
contravine regulilor, spuse el ajungându-mă din urmă, pufăind și 
clătinând dezaprobator din cap. Purta o geacă sport peste un tricou 
purpuriu lung, iar în picioarele goale avea niște tenisi cu sireturile 
nelegate. Nu poți să părăsești aşezarea, înţelegi? continuă el aprinzând 
o lanternă de buzunar si luminându-mi fata cu ea, apoi rucsacul si la 
urmă poteca din fața noastră. Unde te duceai? 

— Acolo, am spus pe un ton amabil. Tocmai mă duceam să vorbesc 
cu Dove. 

— Nu, nu, nu, Joe! strigă el trăgându-mă de mânecă si ţinând-o 
între degetul mare si arătător ca să nu mă lase să mă misc. O, nu, nu 
poți pur și simplu să te duci si să vorbeşti cu el, nu e o idee bună, nu e 
deloc o idee bună. 

— Ei bine, știi ceva, poate ai dreptate, poate nu e o idee bună, dar 
tot am să o pun în practică, am spus răspicat, uitându-mă fix la mâna 
cu care mă tinea de mânecă și simțind nevoia să îi dau un ghiont. Mi- 
am tras mâneca din mâna lui și am început să mă îndepărtez. 

— Nu! a strigat începând din nou să alerge. Deși mergeam destul de 
repede, a reușit să ajungă pe potecă în fata mea și și-a desfăcut brațele 
în lateral, dându-se înapoi, în încercarea de a mă împiedica să 
avansez. Poti trece doar peste trupul meu! 

M-am oprit si m-am uitat la picioarele lui slabanoage si la craniul 
lui ciudat si turtit si am scuturat din cap amuzat. 

— Doar nu sugerezi ca vrei sa te bati cu mine! 

— Nu râde de mine, m-a avertizat el pe un ton fioros. Să nu 
îndrăznești să râzi, băiete! Dacă eu nu pot să mă lupt cu tine, o vor 
face ceilalți, care vor fi aici din clipă în clipă. 

— Ei bine, se pare că am stricat învoiala, că nu mai vrei să iti fac 
reclamă până la urmă. 


Auzind acestea, Blake a facut o pauză si și-a mușcat buzele. Ne-am 
privit în tăcere și după câteva clipe l-am împins din drum fără o vorbă 
și am continuat să avansez pe potecă. La început am crezut că avea să 
mă lase în pace, dar apoi i-am auzit pașii în spatele meu, alergând să 
mă ajungă din urmă și m-am oprit. 

— Bine, a spus el gâfâind. Bine, o să te duc acolo, dar poteca se 
opreşte la defileu și acolo ne oprim și noi. 

— Defileu? 

— Da, nu se poate trece pe-acolo deloc, mai ales cu o furtună pe 
urmele noastre. Aproape imediat, luna s-a ascuns după un nor, 
lăsându-ne în întuneric. Vezi? a spus el aprinzând lanterna și 
luminându-și fata cu ea, arătând de parcă era un dovleac de 
Halloween. Ti-am spus că vine furtuna. 

— Ce putem vedea din defileu? 

Şi-a ridicat privirea spre cer, unde fuioarele de nori se destrămau 
asemenea mercurului, fugind unele de altele în fragmente peste fața 
lunii. 

— Dacă luna rămâne pe cer, o să vezi totul, spuse el, și o umbră îi 
acoperi fata pret de câteva clipe. O să vezi tot ce trebuie să vezi. 

Am continuat să merg spre poartă, în timp ce Blake s-a întors la 
căsuță pentru a aduce cheile. Când s-a întors, în pas alergător, purta 
niște blugi și un pulover pe gât și un binoclu în jurul gâtului. Se vedea 
că era încă supărat pe mine. A descuiat poarta în tăcere si pentru o 
vreme am mers fără să vorbim, de parcă am fi fost într-o pasă proastă. 
Am trecut de poartă si am continuat pe potecă, mergând spre vârful 
stâncii în zigzag prin întuneric, auzind doar zgomotul propriilor pași și 
vântul legănând ramurile copacilor în jurul nostru. Norii se plimbau 
prin fata lunii, proiectând umbre imense, care luau forme de animal 
filtrate de copaci în fata noastră pe potecă, după care dispăreau din 
nou în pădure. Blake și-a aprins lanterna si după vreo zece minute am 
făcut şi eu același lucru, îndreptând din când în când lumina ei spre 
copaci când auzeam vreo creangă legănându-se sau vreo ramură 
rupându-se. 

Cu cât înaintam mai mult, cu atât mai nervos devenea Blake. 
Mergea foarte încordat și cu ochii scrutând pădurea din dreapta și din 
stânga potecii, ca si cum ar fi verificat că nu ne urmărește nimeni. 

— Ei, mergem de mai bine de o jumătate de oră, am spus cam tare. 
Esti nervos? 

— Nu, mi-a spus în soapta, fără să mă privească, in timp ce isi 
menținea privirea fixată spre copaci. Nu, de ce aș fi? 

— Din cauza a ceea ce apare în clipul video. 

— Clipul acela e o mare neînțelegere, a replicat uitându-se la mine. 

— O neînțelegere? L-am văzut și e o creatură al naibii de ciudată 
care apare în el plimbându-se prin pădurile astea afurisite. Unde e 


neintelegerea? 

La început, Blake nu a răspuns si am continuat să mergem. Tocmai 
mă pregăteam să repet întrebarea, când s-a oprit, și-a stins lanterna și 
a ridicat privirea spre mine. 

— Ascultă, a soptit stând atât de aproape de mine, încât îi puteam 
simți respiraţia putin amară, ca si cum frica i s-ar fi transformat în 
cetone:35). Să lămurim asta, Malachi era în clipul video. 

— Malachi? 

— Da, chiar Malachi, a spus el ducând un deget la buze pentru a-mi 
indica să păstrez tăcerea. Nu știu ce făcea, în orice caz era vorba de 
ceva care nu înseamnă nimic pentru noi, dar totul pentru el. 

— Dar ce? În costumul acela de vacă cu... 

— Ideea, spuse el întrerupându-mă și privind în fata si în spate pe 
potecă, ideea că poți să îl ridici din morți pe Belzebut, Pan sau Satana 
e o prostie. Știm amândoi asta. Malachi era în clipul video. 

— Dar se pare că nu toată lumea este de acord cu tine, nu-i așa? 

— Te rog, vorbeşte mai încet, a suierat el. 

— De ce sunt alde Garrick atât de speriați? am soptit. Susan face pe 
ea de frică la gândul că o să încep ceva, că o să adulmec ceva. Ei bine, 
Blake, poate că tu crezi că era Malachi în clipul acela, dar ei nu cred 
asta. Ei cred că l-a adus pe Satana pe Cuagach, nu-i așa? am spus 
ridicând brusc lanterna și luminând trunchiurile copacilor, în timp ce 
raza de lumină se distorsiona în forme și umbre ciudate. Ei cred că... 

— Ssst! 

— ...ei cred că e ceva care nu e deloc uman pe-acolo. 

— A fost o decizie importantă să te invit pe insulă, spuse Blake, 
punând mâna pe lanterna mea si deturnând raza de lumină dinspre 
copaci. Unii oameni sunt foarte superstitiosi, adică Benjamin și Susan, 
si alti câțiva. Ei cred că, cu cât se spun mai puţine lucruri despre ce se 
întâmplă pe Cuagach, cu atât mai bine va fi, că a vorbi despre asta cu 
oricine din afară ar putea fi... o provocare. 

— Mda, atâta lucru am priceput și eu. 

— Crede-mă, Joe, spuse el apropiindu-si fata de a mea, crede-mă, au 
fost momente astăzi când m-am întrebat de ce te-am implicat până la 
urmă în asta. Ei, si acum să terminăm cu asta, a spus aprinzând din 
nou lanterna și îndreptând-o spre potecă. 

Începu din nou să meargă, de data asta ceva mai rapid, ca si cum ar 
fi vrut să se distanteze de cuvintele Belzebut, Pan, Satana, ca si cum 
acestea ar fi atârnat pe undeva de vreo creangă de copac în urma 
noastră ca dovadă că le rostise. 

L-am urmat pe cărarea argintată de lumina lunii şi tocmai îl 
ajunsesem din urmă si voiam să spun ceva, când am observat ceva mic 
si palid în mijlocul potecii din fata noastră. 

— Ce Dum... am început, după care m-am oprit și am proiectat 


fasciculul de lumina pe forma aceea. Era mică si cocosata, înaltă cam 
de vreo saizeci de centimetri si statea nemiscata. Avea forma unei 
fiinte umane de talie foarte mica, cu spatele intors spre noi. 

— Ce naiba, Blake? am murmurat apropiindu-mă cu grijă. Am 
trecut pe lângă obiect, m-am întors și am pus lanterna pe el. Un 
gargui(36)? 

— Da, a bombănit el nerăbdător, se consideră că... 

— Ştiu ce ar trebui să facă. Ar trebui să țină departe... dar n-am mai 
terminat propoziția, concentrându-mă mai degrabă pe poteca din fata 
noastră. Aceasta mai continua câțiva metri, după care dispărea printre 
copaci. Undeva, dincolo de ea, se aflau defileul și casa lui Dove. 

— Înţeleg, am spus întorcându-mă la gargui. Avea niște ochi 
ciudati, de sticlă, asemenea papusilor voodoo din Louisiana. Blocheaza 
poteca. Soții Garrick l-au pus acolo, ca să ţină departe diavolul de 
cărarea asta, nu-i așa? 

— Lasă asta, sopti Blake, trebuie să ne mișcăm. Aproape că am 
ajuns. 

A început din nou să meargă, lăsându-mă să mă holbez la gargui, 
închipuindu-mi cum Benjamin și Susan veniseră acolo si îl asezasera 
cu fata spre sud, blocând poteca. „Hristoase, m-am gândit, aruncând o 
privire spre copacii intunecati, Dove a făcut o treabă a naibii de bună 
dacă a reușit să convingă pe cineva din comunitate că diavolul era 
real.” Atât de bună, că îi speriase într-atât încât să-şi transforme 
biserica într-o fortăreață, în caz că ar fi avut nevoie să se refugieze 
acolo. 

Am stins lanterna și l-am urmat pe Blake, imaginându-mi ochii 
garguiului urmărindu-mă. Potecuta cobora pentru o vreme, în timp ce 
de o parte si de alta a ei relieful urca din ce in ce mai mult, până când 
am ajuns să păşim într-o ravenă îngustă. Apoi cărarea se lărgea foarte 
mult, descoperind cerul și luna care scălda totul în lumina ei glacială. 
Blake stătea în capătul ei, asteptandu-ma. Am parcurs si ultimii pași si 
m-am oprit lângă el, privind lung cum Cuagach se întindea la 
picioarele noastre. 

— Hristoaseeee, am șoptit. Hristoase! 

Stăteam pe un platou, la vreo șase metri de marginea unei faleze. 
Solul cobora brusc de la acest punct de panoramă vreo treizeci de 
metri spre ceea ce părea a fi matca unui râu secat, foarte lat, presărat 
cu bolovani de mărimea unei case. Vreo patru sute de metri mai 
încolo, relieful urca din nou, fiind marcat de liziera unei pădurici. 
Defileul dintre cele două pante era arid, asemenea unui deșert, fără 
vreo urmă de arbuști sau copaci și părea la fel de străin si singuratic 
ca o planetă îndepărtată. Împrăștiate printre bolovani erau niște forme 
ciudate maronii, care sclipeau din când în când în lumina lunii atunci 
când aceasta își arăta chipul dintre nori. Mi-a luat ceva să pricep 


despre ce era vorba. 

— Butoaie? Containere? Asta sunt? 

—Locul acesta era un depozit de deseuri chimice inainte sa 
ajungem noi aici. 

De pe platoul pe care stăteam am făcut câteva poze si apoi am privit 
la umbrele ghemuite din stânga si dreapta. 

Alți gargui. Aceștia erau plasați la distanță de trei metri unii de alții 
si toți priveau curajoși dincolo de defileu, cu ochii scăpărându-le in 
aşteptare. În spatele platoului pe care ne aflam, partea superioară a 
falezei forma un perete pe care fuseseră scrise cu vopsea roșie litere 
înalte de vreo trei metri. Vopseaua se scursese și literele purtau parcă 
niște urme însângerate: „Stai departe de mine, Satană. Stai departe de 
mine, Satană. Stai departe de mine, Satană”. 

— lisuse, am spus cu voce slabă, scoțând aparatul de fotografiat si 
holbându-mă la litere. Iisuse Hristoase! Cineva de aici e speriat rău, nu 
glumă! 

M-am lăsat pe vine și am tras câteva cadre, apoi m-am ridicat în 
picioare și am privit dincolo de defileu. Literele erau atât de mari, 
încât erau greu de citit de aproape, pentru că nu fuseseră scrise pentru 
a fi citite de unde stăteam noi. Ar fi putut fi citite cu claritate doar de 
la distanță, cum ar fi fost de exemplu dacă ai fi stat la liziera păduricii 
de pe cealaltă parte a defileului. 

— Asta e, locuiește de partea cealaltă, nu-i asa? De asta ati pus 
toate... toate porcăriile astea pe aici, am spus mergând spre marginea 
defileului și chinuindu-mă să disting ceva în întuneric. Putem să 
coborâm, vreau să ajung mai aproape. 

— Nu, singurul mod în care se poate ajunge pe partea aceea de 
insulă unde stă Malachi este cu barca și te rog să nu te apleci, a spus el 
întrerupându-se și apucându-mă de cămașă în încercarea de a mă 
trage înapoi. Joe, te rog, este foarte periculos. Dacă ai coborî acolo, nu 
te-ai întoarce viu și oricum... 

— Şi oricum... ce vrei să spui? am zis întorcându-mă. 

— Nimic, e foarte periculos, foarte periculos, a bâiguit el ezitând, 
palid la față, de parcă ar fi spus prea multe. 

— Nu, nu asta voiai să spui, am zis ridicându-mă în picioare și 
privindu-l ușor amuzat. Ce aveai de gând să spui? 

— Nimic. 

— Ba da. 

— Ba nu, a spus pe un ton ferm. 

— Ei bine, dacă nu ai de gând să-mi spui, va trebui să aflu eu 
însumi, am zis oftând si am început să merg de-a lungul platoului, 
evitând garguii și luminându-mi calea în încercarea de a găsi un loc pe 
unde să cobor. 

— Opreste-te! 


— Doar daca imi spui ce aveai de gand sa zici, am spus privind spre 
el. 

— Un ordin de restricție, bombăni el făcând o scurtă pauză si 
mușcându-și buzele, după care isi coborî privirea și începu să se mute 
de pe un picior pe altul, deloc în largul lui. 

— Poftim? Ce înseamnă asta? 

— Am spus un ordin de restricție. Malachi a obținut un ordin de 
restricție împotriva noastră. S-a dus la tribunal și a făcut rost de el. 

— S-a dus la tribunal? am repetat. O, Blake, dar ce ati facut ca să 
meritati așa ceva? am întrebat aplecându-mă mai aproape de el cu un 
zâmbet prefăcut. 

— Nimic. Malachi nu e chiar bine, noi nu am făcut nimic rău. 

— Atunci de ce a obținut un ordin de restricție împotriva voastră? 

— Pentru că e nebun! Nebun îţi zic, noi nu am făcut nimic rău! a 
repetat făcând o mică pauză și respirând cu greutate, după care și-a 
şters fata de parcă i-ar fi fost greu să se controleze. Și-a smuls binoclul 
de după gât si mi l-a îndesat în mâini. Uite, priveşte acolo, casa aia a 
lui e ca o fortăreață. 

Am lăsat aparatul de fotografiat să mi se bălăngăne la gât și am 
ridicat binoclul, focalizând și trecând pe rând printr-o multitudine de 
peisaje: mai întâi partea laterală a unui bolovan, apoi o grămadă de 
butoaie ruginite, strălucirea galbenă a unei substanțe periculoase. 
Faleza din cealaltă parte era formată din rocă mai închisă la culoare și 
părea să fie de origine complet diferită din punct de vedere geologic, 
arătând neagră și mult mai compactă. Am ridicat binoclul și am 
observat o linie continuă în punctul în care începeau copacii, iar 
deasupra ei un model hașurat ușor impresionist. 

— Ce e aia, un alt gard? Are gard cum aveți și voi? 

— Da. 

— Si când a montat minunatia aia? 

— Acum doi ani. Poti să vezi camerele video? Chiar acum sunt 
fixate pe noi, Joe. 

Am deplasat încet binoclul si am observat că gardul continua pe 
toată lungimea falezei și că în fata lui, asemenea tripozilor lui H.G. 
Wells, erau montate pe putin patruzeci de camere video, îndreptate 
spre defileul scăldat de lumina lunii, sclipind în direcția noastră 
asemenea unor ochi necrutatori. 

— Dacă ne prinde pe camerele alea video, înseamnă că am încălcat 
ordinul și așa nu vom obține niciodată procura. 

— Acesta e zidul tău din Fâșia Gaza? Aici se întâmplă totul? am 
spus și eram gata să las jos binoclul când acesta a trecut de ceva ce nu 
puteam numi, așa că l-am mișcat înapoi, văzând cum structura 
reticulară a gardului se estompează, în timp ce acesta e mișcat și... 

— Blake? Blake, asta chiar e o chestie grozav de ciudată. 


Mă uitam drept la o pereche de ochi mânjiți si lipsiţi de expresie, 
sub care apăru un rat. Era capul unui porc care se urcase pe gard. Am 
mișcat binoclul spre dreapta și am observat un alt porc cu aceleași 
trăsături supte, ochi goi si limba atârnându-i afară. Am lăsat jos 
binoclul si m-am holbat la liziera păduricii. Îi puteam vedea acum ca 
niște puncte slabe de lumină, unul lângă celălalt călare pe gard, 
aliniati asemenea capetelor de pe metereze în Evul Mediu, cam din 
trei în trei metri, asemenea garguilor de pe partea noastră, cât puteai 
vedea cu ochii. De unde Dumnezeu au apărut? 

— Ti-am zis, Malachi e foarte bolnav, vrea să ne sperie. 

— Şi dacă l-aș întreba pe Benjamin Garrick, el ce-ar spune? 

Blake și-a lăsat privirea să se plimbe de partea cealaltă a defileului. 

— Dacă l-ai întreba pe Benjamin, ti-ar spune că Pan i-a pus acolo si 
că Pan poate să rupă în bucăţi un porc viu cu mâinile goale. 


Se pare că soții Garrick aveau un mic grup de adepți. Reusisera sa 
convingă cel putin cincisprezece alti membri ai comunității că Pan 
trăia pe Insula Porcilor sub controlul lui Malachi sau, și mai rău, sub 
controlul nimănui. Blake știa că nu aveam să fiu ușor de convins, asa 
că în dimineața următoare m-a dus la căsuţa lor ca să vorbesc cu ei. 
După cum promisese, furtuna sosise și, peste noapte, insula fusese 
prinsă într-un nor de furtună care stătea deasupra ei ca într-o revistă 
de benzi desenate, înconjurând-o cu o pâclă cenușie și ploaie. Când 
am pornit la drum pe la unsprezece, părea că satul dispăruse și 
rămăsese doar strălucirea portocalie mută a luminii electrice din 
căsuțe, care străpungea ceața subțire. 

Familia Garrick locuia în capătul potecii care ducea spre 
debarcader. Odinioară casa lor fusese văruită într-o nuanță de verde 
crud, dar acum devenise aproape albă, peticită ici-colo cu vopsea de 
grund gri și umedă de la ceața care se transformase în condens. Era 
singura casă cu televizor, iar antena se ridica în ceața de deasupra 
acoperișului asemenea unei rețele de pânză de păianjen. Ne-am așezat 
în bucătăria bine luminată, cu jaluzele cadrilate în culori vesele, și am 
băut cafea din cănile aburinde, ospătându-ne cu negresele făcute în 
casă de Susan. Sovereign stătea pe brațul canapelei din camera vecină. 
Desi nu vorbea, eram conștient că mă urmărea cu un zâmbet amuzat, 
de cunoscător. Purta un tricou negru cu Avril Lavigne si o fustă mini 
plisată, legată cu cordon în talie. Îşi bălăngănea picioarele subțiri în 
sus si în jos, ca si cum ar fi dansat pe o melodie din capul ei. 

M-am așezat confortabil și mi-am deschis bloc-notesul. 

— Vă pot ajuta doar dacă îmi spuneţi totul, am precizat. O să 
vorbim despre Malachi și voi îmi veți spune tot ce știți. 

Susan Garrick se inrosi la fata. 

— Nu imi place asta, Blake, spuse ea mutându-și privirea de la mine 
la Blake. Nu imi place atitudinea asta. Ce s-a intamplat cu intelegerea 
noastra din martie 2005? 

— Susan, nu a fost nicio intelegere, a spus el pe un ton egal. Tu ai 
spus că nu aveai de gând să vorbesti despre asta cu cei din afară, dar 


eu nu am promis nimic in acest sens. Actionez spre binele intregii 
comunitati. 

— Ei bine, eu nu mă pot abtine, spuse ea plimbându-și mâinile pe 
braţe, unde i se făcuse pielea ca de găină, nu pot să nu mă gândesc că, 
dacă Malachi știe că am vorbit despre asta, o să trimită aici chestia aia 
din nou și nu am de gând să îl provoc. 

— Domnule Oakes, mi se adresă Benjamin, chiar trebuie să facem 
asta? Tot ce vrem este să ne spuneți povestea, să spuneţi cât de greu 
ne-a fost pe Cuagach și cât de devotați îi suntem. Vrem doar ca 
Malachi să plece de pe insulă ca să putem merge acolo și să exorcizăm 
orice ar fi ademenit el să trăiască acolo. 

— Benjamin, Susan, este important, spuse Blake lăsând jos cana de 
cafea şi aplecându-se peste masă, după care le luă mâinile într-ale lui. 
Joe mi-a spus că nu va scrie articolul decât dacă vorbim despre asta. 

— E adevărat? mă întrebă Susan fixându-mă cu privirea. 

— E important să captezi atenţia cititorilor, am spus eu cu 
diplomaţie, trebuie să îi atragem, să se simtă implicaţi în poveste. 

— Blake primește întotdeauna ceea ce doreşte, replică ea pe un ton 
morocănos, privindu-si soțul care scutură din cap și ridică neputincios 
din umeri. Mereu a fost așa, continuă în timp ce culegea câteva 
firimituri de negresă, după care isi întoarse privirea spre Blake. 
Cămașa de un albastru-papagal o îmbătrânea. Dacă vorbesc, Blake, te 
rog să nu încerci să mă subminezi. Știu că faci asta doar pentru că ești 
speriat, dar să știi că mă rănește că o faci. 

— Nu te voi submina, Susan. Gandeste-te doar ca, dacă publicul află 
despre boala lui Malachi, asta nu poate decât să ne facă povestea și 
mai credibilă. 

— Tocmai asta e, spuse ea adresându-mi-se. Nu e nebun, e malefic. 
Se ocupă cu lucruri cu care niciun creștin nu ar trebui să aibă de-a 
face și toată lumea, inclusiv Blake, știe asta. 

— Se ocupă... Cu ce se ocupă? m-am interesat. 

— Unde e lumină e si întuneric, spuse ea fixându-mă cu ochii ei de 
un verde-deschis. Lucrurile sunt simple: nu e vorba de nicio nebunie. 
Malachi a învățat să invoce ființa biformă. 

— Fiinţa biformă? 

— Pe jumătate om și pe jumătate animal, explică ea cu voce 
scăzută, aplecându-se mai aproape de mine și cercetându-mi atent 
chipul. De ce, nu crezi că este posibil? Unde crezi că duc puturile alea 
de mină din partea de sud? 

Am deschis gura să spun ceva, dar am închis-o aproape imediat. 
Regula de bază pentru un amator e să nu iti exprimi niciodată îndoiala 
si nici să nu ridiculizezi. Dacă cineva spune că l-a văzut pe Elvis în 
izolatia acoperișului, nu râde. 

— Doamnă Garrick, am spus precaut, scoțând capacul stiloului și 


scriind cuvintele „ființă biforma” pe bloc-notes. Puteam să simt 
privirea lui Sovereign din cealaltă cameră, așteptând parcă să vadă ce 
spun. Blake sugerează că... că fiinţa biformă din clipul video ar fi chiar 
Malachi, posibil deghizat. El crede că... 

— Știu ce crede Blake, spuse ea supărată, dar el nu l-a văzut pe 
monstrul ăla, or, eu l-am văzut. 

— L-ati văzut? 

— A, vezi? zise ea mulțumită de ea însăși. Ti-am spus să mă iei in 
serios, continuă ea începând să zâmbească. Se ridică apoi si se 
îndreptă spre un sertar din sifonierul sprijinit de perete, după care se 
întoarse la masă cu un teanc de hârtii. Acum aproape trei ani, cu mult 
înaintea acelui clip nenorocit, spuse ea asezand hârtiile in fata mea. 
Era târziu şi toată lumea era deja în pat. Era rândul meu să strâng 
rufele din bucătărie. Mergeam pe poteca de-acolo... continuă 
aplecându-se pe fereastră și indicând cărarea care ducea spre sala de 
mese. Afară ceața se amesteca în spirale subțiri... și am avut o 
senzaţie... şi aici se întrerupse ezitând. Am avut un sentiment oribil că 
sunt... se întrerupse din nou ducându-și mâna la ceafa, ca și cum ar fi 
retrăit momentul acela, in timp ce picăturile cenușii de ploaie se 
scurgeau pe faţa ei ca niște lacrimi. 

— Da? am murmurat eu, ati avut sentimentul că sunteți... 

— Că sunt urmărită, rosti ea tușind și scuturând din cap. Mi s-a 
ridicat părul aici, pe ceafă, intelegeti, și am privit în sus și l-am văzut 
stând în copac, de parcă era vreun leu sau ceva asemănător. 

— OK, am spus pe un ton egal, punând stiloul jos si luând din teanc 
prima coală de hârtie, despăturind-o și așezând-o desfăcută pe masă. 
Si asta e... am continuat privind la desenul în cărbune ușor mânjit si 
incretit pe alocuri, dar destul de bine realizat. Cea mai mare parte a 
lui era formată din frunze schitate, dar erau și niște ramuri care 
apăreau acolo, iar pe una dintre acestea era reprezentat foarte 
mestesugit un picior de om care se tinea de creangă cu putere, 
asemenea unei maimuțe. Aproape de el era înghesuit un șezut si - o, 
Doamne, ce mi-ar fi plăcut să pot zâmbi! - o coadă, o coadă atârnând 
cel puţin o jumătate de metru sub creangă. 

— Observi cum stătea? spuse ea așezându-se pe vine lângă scaunul 
meu și ținându-se de masă ca să nu își piardă echilibrul. 

În cealaltă cameră, Sovereign pufni cu zgomot pe nas, exprimându- 
si dezgustul fata de maică-sa. 

— Vezi, așa, spuse Susan ridicându-și bluza, astfel încât să-i pot 
vedea pulpele în colantii maro, bocancii si șosetele de tweed pe care le 
purta. Am putut să văd toată partea asta, spuse ea trasând un cerc vag 
în jurul labei piciorului și feselor ei, de aici până aici. Aici nu am 
putut vedea nimic (unde se îmbina coada cu restul corpului), pentru 
că era ascunsă de copaci, dar i-am văzut coada. 


— Cât timp a rămas în copac? am întrebat luând următoarea foaie 
de hârtie, care înfățișa aceeași imagine, dar la o altă scară. 

— N-a mai stat mult după ce am tipat, a sters-o. 

— Am căutat peste tot în partea asta a insulei, dar nu am reușit să 
găsim nimic, desi te rog să mă crezi că am căutat temeinic, preciză 
Benjamin. 

— Picioarele sunt de om, am spus căutând prin hârtii, care redau 
aceeași imagine la infinit. 

— Da, și are peste tot piele ca un om, chiar și pe coadă, o piele 
maronie, genul acela de maro de pielărie. Am văzut-o îndeaproape și 
pot spune asta cu certitudine. 

— E latex, un costum șmecher din latex, spuse Blake. Probabil că 
Malachi are el motivele lui. 

— Ei bine, spuse Susan ridicându-se si asezandu-si mâinile pe masa 
in timp ce statea aplecata ca sa il poata privi pe Blake drept in fata, ia 
răspunde-mi, Blake, dacă era un costum, cum făcea să isi miște coada? 

— Se mișca? Ce vrei să spui cu asta? am întrebat. 

— Se mișca așa, explică ea si isi legănă mâna, imitând un spasm 
muscular, care mă duse imediat cu gândul la un șarpe sau la un 
rechin. O mișca așa cum face o pisică. 

Mi-am desprins ochii de la mâna ei și l-am privit pe Blake, cerându-i 
parcă o explicaţie. 

— Uite ce e, spuse el nerăbdător, poţi să scrii despre asta în ce fel 
vrei, chiar nu contează ce se întâmplă acolo. Asigură-te doar că 
mesajul transmis e unul cât se poate de clar. Malachi are un 
comportament de netolerat, e nebun. Dacă strângem destule donații, 
vom putea să redăm insula asta oamenilor cărora le pasă de ea. 

— Vreau să ştiu ce altceva a mai văzut Susan. Stiti de capetele de 
porc de pe gard? 

— Toată lumea le-a văzut, zise Benjamin, dar e mai mult decât atât, 
continuă foindu-se pe scaun și privind spre locul unde Sovereign 
stătuse fără să scoată o vorbă. Spune-i domnului Oakes ce ti s-a 
întâmplat. 

Sovereign însă nu îi dădea atenţie tatălui ei, ci îmi zâmbea cu acel 
aer atotstiutor si dezarmant, în timp ce picioarele ei încălțate cu 
sandale de plastic băteau distrate tactul. Benjamin se întoarse și îi 
urmări privirea de parcă ar fi fost o entitate bine definită care umbla 
prin cameră, iar când privirea îi poposi asupra mea, expresia feţei i se 
schimbă. 

— Sovereign! exclamă el pe un ton ascuţit care o făcu să tresară. M- 
ai auzit? 

— Ce? întrebă ea clipind de parcă ar fi dormit. Ce e? 

— Spune-i domnului Oakes ce ai prins tu în capcană, spune-i despre 
capcană. 


— După ce mama a văzut, în fine, după ce a văzut lucrurile alea 
ciudate, m-am gândit, hei, asta e foarte misto, asa că am făcut un fel 
de capcană, spuse ea zâmbindu-mi, acolo în pădure, continuă, 
indicând direcţia printr-o mișcare a capului pe fereastră. Vezi tu, eu 
nu îl văzusem niciodată pe Malachi decât în poze, înţelegi? Asa că m- 
am gândit eu că trebuie să dau de capătul poveștii ăsteia, să văd ce e 
de capul tipului ăstuia, așa că m-am dus în pădure, am făcut o groapă 
si am acoperit-o cum se face prin junglă (era destul de misto chiar). 
După aia am lăsat-o acolo vreo câteva zile, după care m-am dus să 
văd. 

— Să-i arătăm ce ai găsit, Sovereign? spuse Susan ridicându-se în 
picioare si apucând un polar dintr-un cuier de pe ușă. De când 
ajunsesem eu în bucătărie se schimbase, avea acum pe chip o expresie 
victorioasă, de parcă ar fi fost gata să câștige disputa. Să mergem la 
congelator să îi arătăm? 

Deși ne-am luat umbrele, nu ne-au ajutat prea mult, întrucât ploaia 
era de consistenţa unei ceti ușoare, pulverizate, de parcă am fi stat 
lângă o cascadă din junglă și, prin urmare, intra peste tot, în urechi și 
în ochi. Pe scurtul drum spre sala de mese, am fost acoperiţi de o rouă 
fină. 

— Mă dau în vânt după fotografiat, îmi spuse Sovereign pe drum. 
Dacă ai vreodată nevoie de cineva care să iti ducă geanta, să iti 
înmâneze obiectivul sau alte chestii de genul ăsta, eu sunt persoana 
potrivită. Când am creat capcana, am avut o idee cât se poate de 
năstrușnică. Am făcut capcana asta cu sârmă și am legat-o de un 
aparat de fotografiat pe care l-am fixat în copacul de deasupra 
capcanei, ca să poată fotografia orice intra în capcană. 

— Malachi însă a dat camera jos, interveni Blake când intrarăm în 
sala de mese. A găsit-o, nu-i așa? 

— Ceva a dat-o jos, spuse Benjamin, nu știm dacă a fost Malachi, nu 
am stabilit cine sau ce a făcut asta. 

— Trebuia să fi văzut aparatul ăla de fotografiat, Joe, spuse 
Sovereign scuturandu-si umbrela. Pun pariu că n-ai mai văzut unul asa 
de smecher și că te-ai minuna până peste poate, ai zice că e foarte 
mişto, continuă ea în timp ce ne conducea prin sufragerie spre locul 
unde se aflau mesele de lemn, strălucitoare și dezinfectate, dincolo de 
bucătăria unde doi bărbaţi care serveau mereu masa se mișcau de 
colo-colo, manevrând tigăi și farfurii, intrând apoi într-o cameră 
laterală. Aprinse apoi lumina și atunci apărură trei lăzi frigorifice 
mari, care zumzăiau usurel, isi așeză mâna pe una dintre ele, 
privindu-mă cu un mic zâmbet. 

— Asta era în capcană. Mă apucă nervii când mă gândesc că există 
o fotografie cu el când cade în capcană în aparatul ăla foto pe care l-a 
șutit. 


A ridicat capacul lăzii frigorifice si un val de aer stătut a năvălit in 
cameră. Ne-am strâns cu toţii in jurul ei si am văzut un porc care 
zăcea înăuntru, lungit pe o parte si acoperit pe jumătate de fulgi albi 
de gheață. 

— Un porc, spuse ea zâmbindu-mi, cu o luminita jucăușă în privire, 
porcul meu personal. iti place? 

— Arată-i domnului Oakes și cealaltă parte, spuse Benjamin. Hai, 
întoarce-l pe partea cealaltă. 

— Atunci ajută-mă, spuse ea oftând și 
încercând să apuce namila. 

Ne-am adunat cu toţii, vârându-ne mâinile în gheaţă și rostogolind 
porcul pe spate, cu picioarele în sus. Am observat noroiul înghețat 
amestecat cu iarbă din crestătura copitelor. 

— Întoarceți-l pe-o parte, spuse Benjamin. 

Așa că l-am ridicat din nou și l-am lăsat să cadă iarăși cu un zgomot 
puternic, improscand cu gheață prin jurul lăzii frigorifice. 

M-am uitat încordat la el în timp ce bâjbâiam după aparatul de 
fotografiat. Pe partea laterală, exact în centru, marcat în carne cu un 
obiect înroșit în foc, era simbolul preferat al vrăjitoarelor și al celor 
care se declarau sataniști, cunoscut în lumea întreagă, pentagrama. Am 
tras câteva cadre cu simbolul. 

— Blake, am spus punând la loc capacul obiectivului după ce am 
terminat, următorul lucru pe care vreau să îl fac e să mă duc acolo și 
să vorbesc cu Malachi. 

— Nu se poate, nu ne descurcăm cu barca pe așa o vreme. E ca și 
cum mi-ai cere să mă sinucid. 

— Ba nu te duci deloc acolo, spuse Susan cu chipul contorsionat de 
mânie. Nici cu barca si nici altfel. Ştii absolut tot ce trebuie să știi 
pentru articolul tău si nu trebuie, nu trebuie sub nicio formă să te duci 
acolo si să îl deranjezi, este cel mai periculos lucru pe care l-ai putea 
face. 


își înfipse mâinile în gheață 

Până la urmă, Sovereign a fost cea care m-a ajutat. În timpul 
prânzului, m-am ridicat de la masă ca să iau un bloc-notes nou din 
căsuţa lui Blake si la întoarcere am auzit pe cineva soptindu-mi 
numele prin ceață. După ce m-am întors putin, am văzut-o stând în 
picioare între două căsuțe cu un deget la buze, făcându-mi semn cu 
cealaltă mână. Purta o haină din blugi și era dată cu creion negru pe 
la ochi, de parcă ar fi fost gata să meargă la o întâlnire. M-am uitat 
peste umăr să mă asigur că nu eram urmăriți, apoi am pășit pe alee. 

— Te duc eu acolo, se oferi ea aplecându-se în față nerăbdătoare. 
Știu cum să ajung pe partea aceea a insulei unde stă Malachi fără să 
ne vadă camerele de luat vederi. E un unghi mort la un moment dat. 

— Cu barca adică? 

— Nu, prin defileu. Am studiat camerele alea și sunt sigură că se 
poate. 

— Când asta? 

— Acum, spuse ea cu un zâmbet răutăcios si cu ochii sclipindu-i de 
emoție. Mi-a arătat un rucsac sprijinit de peretele casutei. 

— Apă imbuteliata si ghete. Mama si tata o să fie innebuniti, dar 
mai trebuie să trăiesc și eu putin. 

Am privit înapoi, peste umăr, pe aleea îngustă, spre pata de ceață 
lăptoasă din capăt. Oare după cât timp îmi vor simţi lipsa? Zece 
minute? 

— Bine, am spus aplecându-mă să-i iau rucsacul, dar trebuie să 
plecăm repede. 

— Nu, stai, am nevoie de niște bani. 

— Bani? 

— Da, douăzeci de lire si te ajut. 

— Ce faci cu douăzeci de lire? 

— Îi strâng pentru când voi pleca. Douăzeci de lire sau poţi să iti 
scoţi asta din cap. 

— lisuse! am spus aruncându-i rucsacul și începând să mă caut prin 
buzunare după portofel. Esti o adevărată femeie de afaceri, Sovereign, 
trebuie să recunosc. 


— Știu, spuse ea cu ochii la portofelul meu, in timp ce am 
descoperit niște bancnote mototolite de câte zece lire și i le-am întins. 
Le-a apucat repede, de parcă ar fi fost gata să dispară, și le-a îndesat în 
buzunarul de la haină. 

— A, și mai e ceva, spuse ea, mușcându-și buzele și întorcându-se 
spre mine, în loc să se pregătească de plecare. 

— Ce mai e? 

— Vreau si eu să văd cum e, așa rapid. 

— Poftim? am spus, oprindu-mă în timp ce încercam să vâr la loc 
portofelul în buzunar. 

— Vreau să văd cum e, înţelegi ce vreau să spun, zise ea privind 
spre capătul aleii și aplecându-se si mai mult spre mine, astfel încât îi 
puteam simţi respiraţia, cu un vag iz de caramel, ca de pralină. Putina 
pipaiala. 

— Stai să văd dacă am înțeles, am spus, oarecum uimit. Vrei o 
pipăială și în schimbul ei o să mă duci prin defileu? 

— Da. 

— Și ce vrea să însemne asta? Adică te pipăi eu pe tine sau tu pe 
mine? 

— Și una, și alta. 

— Glumesti, am zis izbucnind în râs, fără să-mi vină a crede. 

— Nu, spuse ea pe un ton puţin nesigur de această dată, de parcă ar 
fi fost ofensată, vorbesc serios. 

— Ei, hai, doar nu... am spus oprindu-mă apoi, văzând cum îi 
picase fata. 

Toată bravada pierise și dintr-odată părea mai tânără, ca un copil în 
pragul lacrimilor. 

— Sovereign, Sovereign, ascultă-mă, nu ar fi corect. 

— Ce n-ar fi corect, spuse ea cu buzele tremurânde, de ce nu ar fi 
corect? 

— Pentru că... am spus întinzând mâinile, chiar trebuie să spun ce 
este atât de evident? Pentru că am treizeci și opt de ani, Sovereign și 
asta e de două ori vârsta ta. 

— Am aproape optsprezece ani. 

— Ai aproape optsprezece ani si esti foarte drăguță, Sovereign, dar 
nu poți să spui astfel de lucruri unor bărbați de vârsta mea. 

— De ce nu? 

Am ridicat privirea spre cer, căutând parcă un răspuns. Eram cu 
Lexie de cinci ani și ne respectaserăm jurămintele de la nuntă, dar în 
mintea mea îi fusesem infidel de un milion de ori, o făcusem cu multe 
tipe, cu femeia de afaceri care citea o carte în format electronic lângă 
mine într-o cursă interminabilă spre California, cu fata care împacheta 
puiul organic de la măcelăria din Kilburn, cu asistenta care îmi luase 
la un moment dat tensiunea, după ce m-am plâns de dureri de piept la 


întoarcerea dintr-o călătorie în Mexic. Să mă trăsnească dacă nu mi- 
am închipuit că o fac chiar și cu câteva dintre prietenele lui Lexie și 
lista ar putea continua. Și să mă ia naiba de pervers ce sunt, dar unele 
dintre fetele alea erau de vârsta lui Sovereign sau poate chiar mai 
mici. 

— De ce? repetă ea de parcă mi-ar fi ghicit gândurile, de ce nu e în 
regulă? 

— Ei, uite că nu e și gata, am spus în chip de scuză jalnică. Oricum, 
sunt căsătorit, am continuat ridicând mâna si arătând verigheta. Nu ar 
fi corect fata de soția mea. 

Sovereign a început să se smiorcăie și şi-a dat părul după urechi, 
muscandu-si buzele si privind fix verigheta. Îmi puteam da seama că 
de-abia isi tinea lacrimile. 

—E atât de... atât de nasol aici, Joe, spuse ea cu o voce 
tremurândă. Nu e nimeni pe-aici cu care... Vreau să spun cu cine as 
putea să îmi încep viata sexuală? Pentru numele lui Dumnezeu, cu 
Blake? 

— Lucrurile se vor schimba când vei pleca, am spus privind-o cu 
milă și abținându-mă să-i pun o mână pe brat sau pe umăr ca să o 
liniștesc. 

— Dar asta se va întâmpla peste patru luni, spuse ea stergandu-si o 
lacrimă cu vârful degetelor. Tot ce vreau este să... spuse ea oprindu-se 
apoi, de parcă i-ar fi venit o idee. Nu pot măcar să te miros? Asta nu 
cred că ar fi o problemă. 

— Sovereign... 

— Promit să nu te ating, Joe, doar că... nici măcar nu știu cum 
miroase un bărbat. Știu cum miroase tata, dar eu vreau să știu... ezită 
ea, vreau să știu cum miroși tu. 

Am aruncat o privire spre alee. Lipseam de mai bine de cinci 
minute. Nu peste mult timp, Blake avea să se întrebe ce se întâmplase 
si eu eram aici, prins în capcană de o adolescentă care voia să mă 
miroasă, privindu-mă cu ochii mari și umezi. Asta mi-a amintit de 
campania aceea cu puii de focă, o campanie împotriva uciderii 
animalelor pentru blană, și am suspinat scuturând din cap, nevenindu- 
mi să cred ce mi se întâmplă. 

— Repede, am spus scotandu-mi hanoracul. 

Ea a făcut o pauză, privindu-mi pieptul îmbrăcat în tricou și apoi 
brațele mele dezgolite. 

— Da, sunt un nătărău bătrân și murdar, am spus coborându-mi 
privirea spre ea. Nu prea mă spăl, dar să nu crezi că suntem toți așa de 
imputiti. 

Nu a răspuns, dar și-a șters ultimele lacrimi si a înaintat, ajungând 
doar la un pas de mine. Tocmai mă pregăteam să mă dau puţin înapoi, 
gândindu-mă că avea să îşi arunce brațele în jurul gâtului meu, dar, în 


loc de asta, ea a închis ochii și și-a apropiat fata de mine, inspirând 
adânc. I-am privit pielea care se întrezărea prin părul rar, gândindu- 
mă ce imagine ciudată formam, eu cu pieptul înainte și braţele la 
spate, iar Sovereign în fata mea, mișcându-și capul încet cu un zâmbet 
larg pe fata, inspirând de parcă ar fi mirosit un vin nobil, si nu corpul 
meu bătrân și stătut, într-un extaz total. Cât de tristă era situația, fata 
asta dichisită, care mirosea tricoul murdar al unui tip pe o alee. Cum 
avea să se descurce după ce pleca de pe Cuagach? Credea că e destul 
de școlită într-ale vieţii, dar nu avea nici cea mai vagă idee ce bal era 
viata de pe continent. 

— Ei bine, ţi-ai făcut o idee, am spus, gata să imi pun la loc 
hanoracul. 

— Da, mi-am făcut o idee, spuse ea îndepărtându-se putin si 
zâmbind visătoare cu ochii încă închiși. Joe? continuă ea apoi, 
deschizând ochii. 

— Ce e? 

— De-abia aştept să mă duc pe continent, cred că o să îmi placă la 
nebunie. 

M-am oprit pe la căsuţa lui Blake și mi-am luat rucsacul, punând în 
el aparatul de fotografiat si niște apă. Încă nu era niciun semn că ar 
veni potera să mă caute. Desi clestele de tăiat sârmă mai era încă la 
fundul rucsacului, nu aveam nevoie de el ca să trec de poartă, pentru 
că Sovereign furase o cheie de la ea cu câteva luni în urmă. Era într-o 
dispoziție de zile mari şi drumul a fost mult mai ușor decât în noaptea 
anterioară. În ciuda fâșiilor de ceață subţire care se insinuau printre 
copaci, cărarea care ducea la defileu era lină și nu punea deloc 
probleme. 

— A fost ideea mamei, a spus Sovereign după ce am trecut de 
primul gargui, aruncându-i o privire urâtă și ocolindu-l de parcă ar fi 
fost gata să o muște. Te uiţi la ei si crezi că sunt niște părinți normali, 
dar ascultă-mă ce-ţi zic, sunt ciudati rău de tot. Îmi pare rău, dar chiar 
nu o poți lua pe mama în serios. Vreau să zic, când vine vorba despre 
chestiile alea cu diavolul si puturile de la mină, să fim serioşi! 

— Sunt lucruri pe care nu le poate înțelege, am spus cu voce 
scăzută, fără să am un motiv anume. Nu voiam să discut despre asta în 
drum spre locul unde trăia Malachi. Cam asta constituie nouăzeci la 
sută din munca mea, să mă gândesc la lucruri pe care lumea nu le 
poate explica. 

— Sunt lucruri din care simte nevoia să facă o tragedie. 

Am ajuns pe terasă si dintr-odată burnita lăptoasă din pădure a 
dispărut, descoperind cerul de deasupra defileului, fierbinte, uscat și 
fără umbră de nor. Pământul de dedesubt arăta pârjolit, iar lumina era 
atât de puternică, încât trebuia să privesc cu ochii întredeschiși. Pe 
Sovereign nu o interesa, peisajul, faleza lui Malachi care arăta ca o 


fata morgana din cauza căldurii. A luat-o la dreapta de-a lungul 
terasei și a început să meargă repede, răsuflând cu greutate și dând 
din mâini în timp ce vorbea. 

— De aceea am marcat porcul cu pentagrama, nu m-am gândit 
niciodată că cineva chiar va lua asta în serios. 

— Poftim? am spus oprindu-mă în loc. 

— Nu te uita la mine cu fata aia, spuse ea întorcându-se spre mine, 
ştiu că am înrăutățit foarte mult lucrurile, dar chiar a trebuit să fac 
asta, să îi sperii de moarte. 

— Și porcul? 

— Nu, spuse ea dând din umeri și începând să coboare panta din 
nou, asta chiar s-a întâmplat, l-am găsit în capcană. Și aparatul de 
fotografiat, Malachi chiar l-a dat jos. 

— De asta a obținut ordin de restricție împotriva satului? 

— Nu era vorba doar de mine, toată lumea se ducea la el și îl 
sâcâia. Dar cred că treaba cu capcana a fost cea mai rea. Gandeste-te 
putin, puteam să îl prind în timp ce își purta coada detaşabilă. 

Am continuat să mergem vreo opt sute de metri, simtindu-ne mici 
de tot în fata literelor roșii, uriașe, până am dat de albia unui râu 
secat. 

— Blake mintea când spunea că nu se poate cobori, spuse ea, pur si 
simplu nu voia să cobori tu și să apari pe camerele de supraveghere 
ale lui Malachi. 

Mai mult alunecand, am coborât dislocând pietricele în fata noastră. 
Când am ajuns jos, am putut vedea cât de întins era locul, părea să 
continue la infinit, cu butoaiele de deşeuri chimice adunate în grămezi 
peste tot, ruginite și distruse si etichetele galbene cu craniul și oasele 
strălucind în soare. Solul părea de consistenţa cauciucului și picioarele 
ei se afundau parcă în el. Putinii copaci rataciti prin peisaj erau morți, 
uscați iască, iar ramurile lor goale se ridicau spre cer asemenea unor 
sperietori pârjolite de arsita, cu doar câteva frunze maronii, vestede, 
legănându-se pe ele. 

Din când în când Sovereign se oprea și privea fix la camerele video 
de pe panta din depărtare, făcându-și mâna streaşină la ochi ca să se 
apere de lumina puternică. 

— Mă jur, Joe, dacă apărem pe camerele video, Blake o să ne 
omoare. 

Se tot oprea și pornea din nou, răzgândindu-se și luând-o într-o 
parte sau chiar făcând cale întoarsă. Era atât de cald, încât trebuia să 
îmi şterg încontinuu fata cu partea de jos a tricoului. Într-un final, 
după vreo două ore după ceasul meu, am intrat în raza camerelor 
video și am început să urcăm panta opusă. 

Gardul lucea printre copacii de deasupra, cu capetele de porc ca 
niște pete ciudate, luminiscente, pe fondul verde al desișului. Era o 


pantă mai domoala decât cea din centru si in curând pământul galben 
scorojit a făcut loc unei roci mai roșiatice si vegetației. La început au 
apărut pâlcuri de iarbă neagră și pătlagină, apoi smocuri de iarbă, iar 
pe alocuri flori sălbatice. Dintr-odată, am dat de gard, care s-a ridicat 
în fata noastră la mai putin de trei metri, măsurând cel putin patru 
metri și jumătate înălțime. Pe gard, uitându-se la noi printre copaci, 
un cap de porc cu un roi de muște în jurul lui otrăvea aerul. Ochii îi 
pieriseră, mâncaţi de vreme si de viermi, dar dinții rămăseseră la locul 
lor, lungi si dezgoliti până la os. Mirosul care ajunsese si de partea 
cealaltă a insulei în ziua de dinainte ne înconjura acum, sufocându-ne. 
Mi-am dres vocea și mi-am trecut limba peste buze. „Ei, Malachi, 
Malachi, aici te tii tu de ritualurile tale, nebun bătrân si netrebnic ce 
ești?” 

— Hmmm, spuse Sovereign cu curaj, privind înspre copacii de 
dincolo de gard, unde nori de musculite pluteau printre arbori. Crezi 
că a pus camere si dincolo de gard, ce zici? m-a întrebat lăsându-se pe 
vine si lungindu-și gâtul spre coroana copacilor în timp ce isi mijea 
ochii. Bună, Malachi, bătrân nerod, hai vino și arată-ne ce poți cu 
coada ta detaşabilă! 

Dincolo de gard, frunzisul era atât de des, încât nu puteam vedea 
decât la câteva picioare mai încolo. Totul acolo era ciudat de liniștit, 
ca și cum căldura de peste zi ar fi fost înmagazinată de frunzele 
groase. Nu era nicio mișcare, doar bâzâitul molcom al insectelor prin 
copaci, care mă ducea cu gândul la o apă stătătoare. 

— Nu am venit niciodată atât de aproape, spuse ea, cel putin nu de 
când a pus gardul. Ar putea la fel de bine să fie mort prin copaci pe- 
acolo, în plin proces de descompunere. Joe? mă strigă ea oprindu-se. 

Nu am răspuns. Mă ridicasem, cu bărbia înainte, privind atent peste 
umărul ei. 

— Ce este? spuse ea. 

Mi-am dus degetul la buze, cu ochii pironiti pe gard si am întors 
încet, neîncrezător capul putin într-o parte, întrebându-mă dacă ceea 
ce vedeam era cumva o geană de lumină. Dincolo de cablurile alarmei 
şi de gardul masiv, ceva mai deschis la culoare decât ce era în jur 
stătea culcat pe sol. Avea forma și mărimea unui șarpe mare și era de 
culoarea pielii omenești îmbătrânite. Părea să iasă din umbra 
frunzoasă a unui trunchi de copac imens. Am simțit cum mi se 
zburleşte părul. 

— Joe, spuse Sovereign în șoaptă, este în spatele meu, nu-i așa? 

— Da, am soptit clipind. 

— Sta de veghe, nu? spuse ea coborand glasul pana ajunse aproape 
imposibil de auzit, după care se întoarse încet si se uită la pădure, 
unde copacii de dincolo de gard erau tacuti si imobili si doar valul de 
insecte se mișca în mici cete printre umbre, în timp ce ciudata bucată 


de carne stătea lungita pe pământ, fără să se miște. O! icni ea, o! 

Fără să fac vreun zgomot, am căutat aparatul de fotografiat în 
rucsac și m-am aşezat pe vine lângă Sovereign, atașând în grabă 
obiectivul și dându-i jos capacul. Carnea poate că are un mod în care 
să-ți comunice că e reală prin intermediul unor canale și simțuri care 
ne sunt necunoscute, pentru că eram sigur și gata să pariez că ceea ce 
vedeam era viu. Am ridicat aparatul foto si tocmai ajustam obiectivul, 
cand, dintr-odată, coada s-a mişcat ușor asemenea cozii unei pisici. S-a 
mai mișcat o dată și Sovereign a ţâșnit în picioare lângă mine, 
respirând cu greutate. 

— La naiba, ah, la naiba, ai văzut asta? şuieră ea. Ai văzut asta? 

Vocea ei a alarmat creatura care și-a mișcat din nou coada, 
dispărând apoi printre copaci într-un fosnet de frunze, lăsând în urmă 
doar pete de umbră și soare. 

— Fir-ar! am spus lăsând jos aparatul, holbându-mă la locul unde se 
aflase mai devreme și încercând să pricep jocul de lumini și umbre. 

— Ce naiba a fost aia? a soptit Sovereign cu o voce tremurândă, în 
timp ce se dădea câțiva pași înapoi. Ce-a fost? 

— Sst! 

— Joe, vreau să plecăm, hai să mergem, a spus ea apucându-mă de 
tricou și încercând să mă facă să mă ridic. Acum, te rog, vreau să mă 
duc acasă. 


Ei bine, acesta a fost momentul culminant, desigur. Atunci când 
Sovereign a venit înapoi prin defileu plângând și împiedicându-se, 
plină de praf, am căpătat statutul de persona non grata printre Preoții 
Tămăduitori Psihogenici. Când renuntasem deja să mai stau să văd 
dacă mai apare creatura și plecasem și eu după Sovereign, veniseră 
deja să ne caute. Stăteau și ne priveau de pe terasa cu graffiti. Când și- 
a văzut părinţii, Sovereign a început să alerge spre ei, târându-se prin 
matca râului secat, zdrelindu-si genunchii până la sânge, și s-a aruncat 
plângând în braţele tatălui ei. Benjamin m-a privit acuzator si, in timp 
ce urcam obosit, pe ultima bucată, Blake a venit spre mine, privindu- 
mă drept în ochi. 

— M-ai făcut să-mi pierd complet răbdarea, Joe, a bombănit el. De 
îndată ce se ridică ceața, te duc înapoi pe continent. 

Bun, acum eram la fel de bine-venit ca un rahat, excomunicat în 
căsuţa lui Blake, așteptând să se ridice ceața. Cu toate astea, nu i s-a 
împlinit dorința, pentru că, la lăsarea nopții, ceața încă nu se ridicase, 
învăluind în continuare insula asemenea unui vas-fantomă. Eu eram 
ca un naufragiat, zăcând în pat cu farfuria goală de la masă. 

La parter încropiseră un fel de grup de veghe format din Blake și 
misionarul nigerian, în caz că încercam din nou să o șterg. Când s-a 
lăsat întunericul afară, am închis ochii, încercând să reiau în minte 


cele câteva secunde cât foșniseră copacii atunci, asa cum revazusem 
de nenumărate ori clipul video al turistului. Cum reușise Dove oare? 
Am trecut în revistă orice scenariu fantastic asemănător poveștii cu 
Frankenstein. Mi l-am închipuit pe Dove îmbrăcat cu un halat de 
savant nebun, galvanizând o coadă de animal tăiată prin intermediul 
socurilor electrice, apoi în laborator, făcând planuri aplecat asupra 
unui schelet robotic, cel mai probabil învelit în carne. Mi-am dat pur 
şi simplu frâu liber imaginaţiei. 

Pe la zece i-am auzit umblând prin casă pentru o bună bucată de 
vreme, mutând mobilă, dar pe la unsprezece în căsuță se asternuse 
liniştea. Când am coborât la parter, am găsit un dulap cu sertare 
rezemat de ușa din spate și pe nigerian adormit pe un pat pliant lângă 
el, în timp ce Blake stătea pe un scaun lângă ușa de la intrare, ca o 
santinelă. Am stat și m-am uitat la el o vreme, observând cum i se 
ridica si i se lăsa pieptul. Tinea strâns în mână un vătrai de fier, care 
se sprijinea de pieptul lui. Probabil că se gândise că va trebui să se 
lupte cu mine, care eram de două ori mai mare ca el ca statură și 
aveam jumătate din vârsta lui. Am ridicat mâna în semn de la 
revedere, simțind un pic de milă pentru el, pentru temerile și ambiția 
lui. 

Coborârea de la fereastra dormitorului nu a fost prea grea. Am 
încălecat pervazul, după care am sărit jos, aterizând cât de cât în bună 
stare pe iarbă, cu rucsacul bălăngănindu-mi-se pe spinare. Afară ceața 
începuse să dispară, ca şi cum mi-ar fi dat un semn că era bine ceea ce 
făceam, lăsând în urmă o noapte rece, luminată de lună. În timp ce 
porneam la drum cu cleștele de tăiat sârmă la îndemână, auzeam doar 
zgomotul îndepărtat al valurilor spărgându-se pe plajă. Din când în 
când, mergând singur prin pădure si, dincolo de defileul plin cu 
butoaie, am început să fluier ușurel pentru a-mi menține buna 
dispoziție. Exista o explicaţie pentru ceea ce văzusem dincolo de 
copacul acela, doar că nu-mi puteam da seama care ar fi putut fi. 

Până la miezul nopții am ajuns la locul unde mă oprisem cu 
Sovereign. Mirosul de carne stricată răspândit de capetele de porc era 
mai puternic decât înainte. Am început să mă plimb de-a lungul acelui 
perimetru, îndreptându-mi lanterna spre copacii de partea cealaltă a 
gardului si adulmecând aerul. Teritoriul lui Dove era foarte tăcut, nu 
se auzea decât un vag scârțâit venind de undeva din interior, 
asemenea sunetului făcut de un echipament ruginit în bătaia vântului. 
Să fi fost mina, vechea mină de gresie? m-am întrebat. Am continuat 
să merg timp de încă cinci minute si mi-am dat seama că mă apropiam 
de capătul defileului, întrucât puteam auzi marea dincolo de un cot al 
gardului. M-am gândit la un corp în descompunere, la Malachi zăcând 
prin copaci cu mâinile pe piept așa cum făcea în timpul rugăciunilor. 
Mi-am scos hanoracul și mi l-am legat în jurul nasului și al gurii, am 


scos clestele de tăiat sârmă din rucsac și m-am îndreptat hotărât spre 
gard, prin iarbă. 

După cum am spus, treaba e că nu sunt un tip superstitios, nu prea 
mă uimeste nimic. Tocmai de aceea, de îndată ce m-am apropiat de 
gard si am simțit cum mi se ridică părul pe mâini si pe fata, m-am 
oprit deconcertat. Mi-am privit mâinile, întorcându-le și ridicându-le 
astfel încât firele de păr ridicate deveniseră vizibile în lumina lunii. 
Oare al șaselea simț provocase asta? Nu-mi stătea deloc, dar deloc in 
fire să reactionez asa. Am scrutat copacii de dincolo de gard, dar nu 
am sesizat nicio mișcare, ci doar scârțâitul echipamentului. În plus, 
vântul se redusese la o adiere ușoară, asa că nu ar fi putut să îmi facă 
părul să fluture în sens invers. Am deschis cleștele încruntându-mă, in 
timp ce mă apropiam de gard, și, în clipa în care lamele s-au întâlnit, 
mi-am dat seama care era răspunsul la contactul cu curentul: „E un 
câmp electrostatic, prostovane!” Totuși, era cu câteva milisecunde 
prea târziu, căci cinci, șase sau șapte sute de volti si Dumnezeu știe 
cam câți amperi mi-au făcut pectoralii să tremure și mi-au lovit 
bicepșii cu atâta putere, încât braţele mi-au fost aruncate în lateral, 
proiectându-mă în spate peste stânci. Am alunecat fără drept de apel 
si mi s-a rupt una dintre baretele sandalei, în timp ce clestele de tăiat 
sârmă mi-a zburat într-un arc electric argintiu pe deasupra capului. 

„CES. Câmp electrostatic - iti zburleşte firele de par.” 

Zaceam pe iarbă asemenea micutului Scouser Tommy:s7}, purtând 
pantaloni scurți militari, cu brațele depărtate de trunchi, asa cum 
căzusem, și doar ochii mi se mai mișcau, înregistrând norii care 
umbreau stelele și întrebându-mă de acel rai despre care crede 
jumătate de planetă că s-ar întinde dincolo de ele. „E un avertisment, 
bătrâne, un avertisment pentru cei grei de cap.” M-am gândit că mă 
lăsau nervii si asta m-a făcut să izbucnesc într-un hohot de râs, care a 
fost si primul semn că mă aflam in viata. „Bun, m-am gândit, nu sunt 
pe moarte, dar am suferit prima cădere nervoasă, primul şoc electric.” 
E ca și cum ceva și-ar croi un drum de foc prin tine, o potecă pe care o 
descoperă în carnea ta de-abia după ce te spintecă. Cel putin așa vede 
Finn lucrurile, cum că ai putea pune degetul în el și ai putea spune pe 
unde a luat-o curentul electric, la fel cum pui un pix în gaura creată 
de un glonț în perete. 

Mai întâi am simțit cum mi se dezmorteste laba piciorului stâng, 
apoi un val de căldură mi-a traversat întregul picior stâng și partea 
stângă a corpului. Am flexat degetele de la mâna stângă si am simţit 
cum mi se mișcă nasul și urechile. Apoi mi-am dat brusc seama că 
puteam tuși si, cu un mic efort, m-am rostogolit pe-o parte si am 
scuipat în iarba neagră, cu brațul drept atârnându-mi ca o bucată de 
carne moartă pe spate, ca și cum nu ar fi făcut parte din mine. Am 
ridicat bărbia și am privit în jur. Probabil că zăcusem așa întors pe 


spate ceva vreme, ore bune adică. Luna coborâse si puteam vedea o 
ușoară lumină rozalie spre est, anunțând zorii. Mi-am forțat capul in 
lateral și am privit peste umăr spre gard. Nu exista niciun avertisment 
pe nicăieri cum că ar fi fost o zonă militarizată, nici nu era vreun 
semn de zonă cu curent de înaltă tensiune pe toată lungimea gardului. 

— Hu-hu, a strigat ceva de cealaltă parte a gardului, hu-hu. 

Am îngheţat instantaneu și tot părul mi s-a ridicat pe corp ca la o 
pisică. 

— Hu-hu. 

M-am întors cu fata spre gard, ajutându-mă de piciorul bun. Copacii 
erau intunecati, patati de umbre. Deasupra mea unul dintre capetele 
de porc cu noianul de muște călătoare mă privea fix. Mi-am lăsat 
bărbia în piept și m-am chinuit să disting ceva în întuneric, simțind o 
durere fulgerătoare in gât. Am auzit un fosnet de frunze si o creangă 
rupându-se si apoi doar liniște. Mi-am ținut respiraţia. 

— Nu ti-au spus cd...? 

Am simtit cum mi se accelereaza pulsul. M-am zvarcolit ca un peste 
pe uscat in încercarea de a mă întoarce cu fata in direcţia din care se 
auzea vocea. Era cineva acolo, la doar câțiva metri depărtare, dupa 
gard. Îl puteam vedea: o formă umflată și palidă, jos printre copaci, ca 
şi cum ar fi stat pe vine. Nişte ochi se mișcau rapid în întuneric. 

— Nu te-au avertizat în privința mea? 

Era el, mi-am dat seama imediat de asta, observând un picior într- 
un tenis uzat și o mână albă care strângea mânerul unui obiect, 
probabil o armă. Toate simţurile îmi spuneau că mă aflu la ananghie 
rău de tot. Ceva din poziţia aceea chircită, ca de broască, îmi dădea de 
înţeles că era gata de atac. M-am zvârcolit nebunește pe sol, încercând 
să îmi fac corpul să reacționeze, dar, văzând că refuza să mă asculte, 
am început să respir greu. 

— Nu ti-au spus? Nu știi despre...? 

Aici s-a întrerupt si a urmat o pauză îndelungată. A început să 
respire mai greu, congestionat, ca un om bătrân, și am putut simţi că 
devenea din ce în ce mai interesat de mine. „Asta e, mi-am zis, intrând 
în panică, știe cine esti.” M-am încordat, așteptând să îi văd fata 
apărând la gard, dar, în loc de asta, s-a îndepărtat, dispărând printre 
copaci. Trupul lui imens se mișca greoi. S-a auzit un zgomot de crengi 
rupte si fosnet de frunze, după care s-a asternut liniștea, iar lumea a 
amuţit. 

Punându-mi în mișcare toată energia pe care o posedam, m-am 
ridicat cu greu pe o parte și am privit lung spre locul întunecat unde 
stătuse, cu inima bătându-mi nebunește, întrebându-mă dacă îmi 
imaginasem sau chiar fusese acolo. Pietrele, iarba și copacii erau 
nemiscati. După o vreme care mi s-a părut că durează secole întregi, 
când orice zgomot a încetat în copaci şi după ce am zăcut acolo mult 


timp, simtindu-ma de parcă lumea trecuse cu un grad sau două mai 
departe in cursul dimineţii, am respirat adânc si, folosindu-mă de 
întreaga forță pe care o aveam, m-am ridicat anevoie în capul oaselor. 

Am stat acolo clipind în lumina rozalie a răsăritului, îngropându-mi 
degetele funcționale în carnea bicepsului drept în încercarea de a-l 
trezi la viata. M-am uitat în lateral de-a lungul gardului. Era liniște. 
Oare gardul avea vreo poartă care i-ar fi permis să ajungă pe partea 
mea? Oare se îndrepta spre ea? Habar n-aveam unde îmi era rucsacul, 
dar lanterna zăcea pe jos cam la vreo zece metri depărtare, luminând 
pâlcul rar de iarbă neagră cu raza ei muribundă. Lângă ea era cleștele 
de tăiat sârmă, sclipind în lumina lanternei. M-am răsucit complet, 
împingându-mă înainte de fund, ca un copil care nu a învăţat încă să 
meargă, zgâriindu-mi picioarele prin iarba neagră. Cleștele. „Ridică-te 
acum, Oakesy, băiete! Ridică-te si pune mâna pe el.” Mi-am insfacat 
piciorul drept - cel amortit - si l-am mișcat dându-l la o parte din 
drum, apoi m-am răsucit cu neîndemânare pe genunchiul drept, cel 
bun. „Haide, haide”, mi-am spus. Am reușit să-mi trag piciorul stâng 
sub mine, târându-mi-l neputincios pe cel drept. Totuşi, nu aveam 
destul echilibru și nici forța necesară să mai avansez. Efortul aproape 
că mă doborâse și nu puteam sta drept. Trebuia să stau acolo cu 
fundul în sus, privindu-mi genunchii juliti, legănându-mă putin si 
încercând să nu lesin. Îmi puneam problema dacă să mă arunc pe sol 
în direcţia clestelui de tăiat sârmă. 

L-am văzut apoi printre picioare, întors invers, o siluetă proiectată 
pe cerul rozaliu. Tăia dealul liniștit, mergând în voie, ca o umbră 
enormă, ca un munte care îmi acoperea câmpul vizual. Pret de o clipă 
nu m-am putut mișca, rămânând îngheţat, în timp ce înregistram toate 
aceste detalii. Era masiv si purta ceva extrem de uzat si murdar. fi 
crescuseră sâni. Nu se vedea nicio coadă detaşabilă atârnându-i între 
picioare, însă ducea cu el un topor. „Da, m-am gândit în timp ce 
piciorul imi amortea, e un topor, un topor.” 

— Haideţi, am  şuierat, adresându-mă rotulelor, indreptati-va, 
nenorocitelor! 

Era în zadar însă, nu mai eram capabil de nimic, trebuia să rămân 
acolo ca un nenorocit de ac de păr, legănându-mă dintr-o parte în alta 
si tremurând de parcă as fi fost beat, în timp ce el venea liniștit din 
spatele meu. Și-a menținut ritmul, fără să se repeadă spre mine. Pur si 
simplu a venit la mine si m-a ciocnit din spate. 

Nu m-am putut abtine si am căzut cu fata în iarbă și mâinile sub 
burtă, auzind în minte sunetul nasului meu strivindu-se. 

— Uuuhhh, am reușit să îngaim. Am zăcut acolo pret de o clipă, cu 
capul învârtindu-mi-se si fata una cu pământul, si un muc mare plin 
de sânge scurgându-mi-se din nas ca si cum m-ar fi legat de pământ. 
Uuuhhhh, Iisuseee... 


S-a pus în genunchi pe spatele meu, lăsându-se cu toată greutatea 
pe mine, de parcă ar fi vrut să mi-o tragă. Am stat acolo cu inima 
bătând, de parcă ar fi vrut să îmi iasă din piept, încercând să respir în 
ciuda greutăţii pe care o suportam, prea speriat ca să încerc să mă 
misc, așteptând să văd ce avea să facă. Nu a făcut nimic totuși, pur si 
simplu a stat acolo, peste mine, în felul acesta ciudat, amiabil, cu fata 
întoarsă în lateral, lipită de obrazul meu. O suvita de păr îi cădea în 
lateral pe chip, chiar în raza mea vizuală. Mi s-a părut că e groasă de 
vreo o treizeci de metri. 

Mi-am îndoit uşor degetele de la mâna stângă. „Probabil că mai poți 
încă să te mişti, băiete”, mi-am zis. Mi-am încleștat gura de câteva ori, 
încercând să îmi pun maxilarul în funcțiune. M-am gândit că aș fi 
putut face asta. Am înghiţit sângele care mi se prelingea la spate, pe 
gât. Dacă îmi dădeam ochii peste cap, puteam să văd raza lanternei și 
cleștele care era chiar lângă ea. Deasupra mea l-am simţit pe Dove 
crispându-se. 

— Ce, ce faci? am spus și glasul mi-a sunat puternic si răgușit, de 
parcă as fi fost răcit rău. 

— Liniştea ta sufletească, a soptit el, iti mai amintesti de ea, Joe 
Finn? Ei bine, ma joc cu ea acum, Joe, ma joc cu linistea ta 
sufleteasca, a spus el si s-a dat jos de pe mine. 

M-am rostogolit în lateral, trăgând aer în piept si ridicând convulsiv 
braţele. 

El a pus mâna pe topor si, înainte să reuşesc să mă ridic, l-a coborât 
asupra mea, cu partea tesita înainte. Am făcut o încercare timidă să îl 
interceptez, orbește, și încheietura mea stângă a intrat în contact cu 
capul toporului, prinzându-l pret de câteva clipe, înainte ca el să îl 
tragă înapoi. Am căzut înapoi cu mâinile pline de sânge, simțind cum 
se învârte totul în jurul meu. 

Cam asta a fost. Bum-bum, și ciocanul argintiu al lui Maxwell 
prăvălit asupra mea, și micuțul Oakesy a căzut lat. N-am murit, 
desigur, dar nici departe n-am fost. 

M-am întors pe Cuagach de-abia după trei săptămâni, dar nu am 
încetat să mă gândesc la asta nici măcar o clipă. Tot timpul cât am stat 
în pat, fiind prea slăbit să mă pot ridica, pe jumătate adormit, pe 
jumătate visând la Belzebut al lui Malachi, nu a trecut o clipă să nu 
mă gândesc cum as putea să mă răzbun pe nenorocit. Mă aranjase 
destul de bine. Îmi jupuise o bucată bună din scalp şi îmi fracturase 
craniul. Desi nu era o fractură deschisă si nu ajunsese nicio bucăţică 
de os în creier, era destul de serioasă: o tăietură de aproape opt 
centimetri în osul parietal, orice va fi însemnând asta. Acum, fractură 
serioasă sau nu, îmi „dislocase” şi o bucată bună de memorie, pentru 
că nu-mi aminteam aproape nimic din primele patruzeci și opt de ore. 

Dumnezeu știe cum m-am întors în sat. Probabil că Blake a dat 
alarma, a venit si m-a găsit acolo, zăcând în iarba neagră unde mă 
lăsase Dove cu un roi de muște în jurul feţei, ca niște avioane 
survolând în formaţie aeroportul Heathrow. Îmi aminteam că fusesem 
purtat printre copaci si că îmi era atât de frig, încât îmi tremurau 
oasele, îmi aminteam și gustul sângelui, că vomitam la fiecare cinci 
minute (poţi încerca să convingi stomacul unui om să tolereze sângele 
negătit, dar nu va merge). Știu că la un moment dat am fost dus 
undeva unde era groaznic de frig și întuneric și lăsat acolo pe o podea 
de piatră, de parcă aș fi fost mort, o grămadă de vreme, în timp ce 
Blake și Benjamin se certau în apropiere și ecoul vocilor lor străbătea 
până la mine, de parcă am fi fost într-un mormânt. Blake voia să-l 
denunțe pe Malachi la poliţie, zicând că aici era vorba de o tentativă 
de omor, in timp ce Benjamin tipa ca o fetiță că nu voia să aibă nimic 
de-a face cu asta. 

— N-ar fi trebuit să chemăm niciodată un ziarist pe Cuagach! 

În cele din urmă, cineva (bănuiesc că a fost Blake) trebuie să mă fi 
aşezat în barcă și să mă fi dus pe continent (nu a scos cardul de 
memorie din aparatul meu, nu știi niciodată cine e de partea ta, nu-i 
asa?), pentru că pescarul de homari m-a găsit la șase dimineața în ziua 
următoare sub o pătură, pe un ponton lângă Croabh Haven. 

Mai târziu, Lexie mi-a spus că atunci când a deschis usa si m-a găsit 


în prag, susținut de pescarul de homari, tinandu-mi mâna dreaptă, ca 
un animal mort, cu stânga, cu capul plin de sânge închegat și tricoul 
plin de vomă, primele cuvinte pe care le-am spus au fost: 

— Un cleşte gura-de-lup, Lex, cu mânere izolante, trebuie să imi faci 
rost de unul. 

Văzându-mi chipul, ea a crezut că facusem un infarct si încă mai tin 
minte masca aia de Halloween care mi se infatisase în fata ochilor 
când îmi arătase o oglindă: partea dreaptă a feței se lăsase ca niște 
ceară topită și ochiul meu drept atârna atât de rău, încât puteam 
vedea țesutul roșu din fundul orbitei. Uneori încă îmi mai revine fața 
aceea în vis, alături de alte coșmaruri. Am refuzat însă cu 
încăpățânare să mă duc la spital sau la poliţie si să dau totul în vileag 
înainte de a reuși să mă întorc pe insulă, iar în zilele care au urmat, 
când am fost destul de puternic să vorbesc, m-am certat în această 
privință cu Lexie. Toate certurile noastre se terminau ca o sfadă legată 
de locul în societate, pentru că de fiecare dată ea umbla furioasă prin 
cameră, cu braţele în aer, perorând despre bărbatul de o clasă socială 
superioară cu care ar fi trebuit să se mărite. 

— Nu pot să cred! Nu ai avut niciodată încredere în poliție, pentru 
că tu si Finn ati crescut ca niște mici răufăcători și credeți că trăim cu 
toţii într-un fel de dictatură orwelliană, în care nu te poţi încrede in 
autorități. Cum asta este o gândire perfect rezonabilă, nu ai de gând să 
denunti această tentativă de omor. 

— Lex... 

— Eu una am fost educată să respect autoritatea. O să ajungi să te 
urmărească treaba asta, Oakesy, treaba asta, faptul că nu ai făcut 
denuntul, ascultă ce-ţi zic, o să te urmărească... 

Era mult, mult mai supărată pe mine decât pe Dove. Singurele dati 
când se oprea din urlat erau când îmi aducea de mâncare sau îmi 
schimba așternutul, sau îmi stergea sângele închegat din păr, sau 
încerca să îmi lipească cele două parti ale scalpului. Era ciudată 
combinaţia asta de furie si afecţiune pe care o revărsa asupra mea. A 
doua zi, pe 2 septembrie, s-a băgat goală sub cearșaf, lipindu-și 
picioarele reci de gambe mele și atingându-mi penisul. Am stat acolo 
fără să scot o vorbă, cu ochii închiși, știind că nu aveam cum să am 
vreo erectie în starea în care mă aflam și, după zece minute de tăcere, 
ea a izbucnit în lacrimi si a sărit din pat, ieșind din cameră trântind 
usa. Tot restul nopţii am auzit-o bocind sonor in camera de zi, destul 
de tare cât să o aud, pentru că, evident, trebuia să o aud. 

Chiar dacă aș fi putut să mă ridic din pat, nu aș fi știut ce să-i spun. 
Nu puteam spune de ce mă îndrăgostisem mai mult, de Lexie sau de 
fustita aia mini neagră pe care o purta în noaptea în care am 
cunoscut-o. De fustita sau de aerul acela distant de pe fata lui Finn 
când a văzut-o în ea. Am luat-o de nevastă două luni mai târziu. 


Mireasa si omul de Neanderthal pășeau pe culoar spre altar, mireasa 
arătând minunat în organdi și omul de Neanderthal cu mâna pe ea. 
Acum prietenii imi spun că nu au plăcut-o niciodată, acum, si nu 
atunci, de la bun început. 

Mulţumesc pentru avertisment asa-zisilor amici. În noaptea aceea 
am stat lungit in pat în bungalou, fixând tavanul în timp ce ea nu mai 
contenea cu bocitul. Din când în când o auzeam deschizând ușa de la 
camera de zi și probabil că scotea capul ca să verifice dacă ascultam. 

După asta am stat câteva zile fără să ne vorbim. M-am uitat o 
grămadă la televizor, apoi a venit proprietarul bungalouw-lui și am 
negociat chiria pe încă două săptămâni. 

După zece zile, nu mai eram deloc paralizat și se retrăseseră și 
umflăturile, așa că am lăsat-o pe Lexie să mă ducă la spital pentru 
radiografii, inventând o grămadă de prostii despre un accident de 
bicicletă. S-a dovedit că Lexie era o asistentă bună. Bănuiesc că asta se 
datora timpului petrecut la clinica aia. Fractura se vindeca frumos și 
nu aveam nevoie de tratament sau de copci. Prin urmare, mi-am 
ciufulit părul ca să acopere cicatricea si am început să plănuiesc să mă 
întorc pe Cuagach. M-am dus la Lochgilphead si am cumpărat un 
clește gură-de-lup zdravăn, cu mânere izolante. Evident că nu am 
reuşit să găsesc un singur pescar sau proprietar de barcă dispus să mă 
lase în sudul insulei și să mă aştepte. În cele din urmă, după patru zile 
de căutări, am găsit pe cineva în Ardfern care era gata să îmi 
închirieze o mică barcă auxiliară în schimbul unei sume frumușele. 
Dar tocmai când mă pregăteam să o pornesc la drum s-a schimbat 
vremea. Venise deja toamna in Scotia. În ziua în care am fost scos de 
pe insulă părea că vine din oră în oră: acum aveam parte de o vară 
indiană reconfortantă, acum scădea temperatura si dădea chiar si 
zăpada prin munţi. Acum era chiar si mai rău. Se intetise vântul si 
urla de-a binelea în jurul coastei. Marea se arunca furioasă asupra 
plajelor o zi după alta, așa că, dacă nu voiam să esuez pe stâncile de 
lângă Luing, trebuia să mai amân plecarea. 

Și am amânat-o ceva, nu glumă. De-abia după o săptămână m-am 
trezit cu niște raze de soare reci care străluceau pe coama valurilor din 
estuar. 


E ciudat, dar cea mai clară amintire a mea legată de Lexie pe 
parcursul acestui întreg episod de doi bani nu este ce v-aţi putea 
închipui. Nu este nici unul dintre coșmarurile acelea, ci mai degrabă 
ceva mai benign prin comparaţie. Amintirea e din dimineaţa în care a 
venit la debarcader să mă conducă. Chiar și acum îmi aduc aminte 
perfect momentul. Era furioasă că mă duceam înapoi pe Insula 
Porcilor; era atât de furioasă, că de-abia putea vorbi. Îmi amintesc 
perfect cum stătea acolo în picioare, cu mâna în șold, împingându-și 


ochelarii de soare pe nas și privind în depărtare la insulă, pentru că nu 
se putea convinge să se uite la mine. Îşi tăiase părul la Londra înainte 
să plecăm si încă mai păstra o urmă de bronz văratic pe nas, si, una 
peste alta, nu prea părea a fi nevastă-mea în ziua aia, mă gândeam eu 
atunci, privind-o dintr-o parte. 

— De ce nu te întorci la Londra? i-am spus. Ia un taxi si apoi urcă-te 
în tren. 

Nu mi-a răspuns, ridicând doar din umeri si incrucisandu-si brațele 
pe piept, cu atenția concentrată asupra insulei. Am privit-o timp de 
câteva clipe, apoi m-am urcat în barcă si am pornit motorul. 

— Sunt bani în husa laptopului dacă ai nevoie, în buzunarul din 
fata, i-am strigat, în timp ce desprindeam nodul legăturii de ponton al 
bărcii şi aceasta începea să se îndepărteze. 

Nu s-a sinchisit să mai stea si, când am scos barca de la ancoră si 
am privit înapoi spre ea, întrebându-mă dacă merita să o fac pe 
romanticul și să întorc barca, să sar pe mal și să o sărut fără vreo 
vorbă, se întorsese deja cu spatele și se îndrepta spre treptele de pe 
chei, iar ocazia era pierdută. „C'est la vie, oameni buni”, mi-am spus, 
bătând darabana nervos pe fusul cârmei în timp ce o priveam 
îndepărtându-se. O dovadă că niciodată nu știi ce se poate întâmpla. 

Fluxul mă avantaja, așa că am fost purtat direct din lacul Craignish 
în estuar, unde vârtejurile făceau să sară de colo colo noduri de spumă 
de mărimea unei mingi de tenis si niște capre mă priveau de pe insule 
nelocuite. Parcă ar fi fost capre ale Armadei spaniole, naufragiate pe 
insulele acelea de secole, săracele. Si când te gândești că Sovereign 
credea că o duce rău. Pentru o vreme, marea a fost destul de agitată și 
mi-am imaginat scenarii în care eram atras în puternicul vârtej 
Corryvreckan, mestecat și scuipat afară, dar apoi am prins un curent 
si, înainte să imi dau seama, apele s-au calmat si marea aproape ca m- 
a depus, ca nişte mâini blânde o carte de rugăciune, în partea părăsită 
a Insulei Porcilor. 

Pe măsură ce mă apropiam de țărm, am putut distinge un mic 
ponton părăsit cu o plasă de pescuit albită și uscată de la sare 
încurcată în jurul lui și plaje cu pietricele cât vedeai cu ochii. La vreo 
treizeci de centimetri dincolo de liziera pădurii se zărea un gard care 
trebuie să fi fost continuarea celui din defileu. Poate că fusese ridicat 
acolo pentru a-i opri pe Preoţii Tămăduitori Psihogenici să debarce 
acolo sau poate că era o cușcă pentru a împiedica ceva să iasă. 

Am legat barca de ponton, am aruncat cleștele pe umăr, privind 
spre interiorul insulei, dincolo de gard, asteptandu-ma pe jumătate să 
îl văd pe Dove ieșind dintre copaci. Era liniște însă, se auzea doar 
zgomotul pe care îl făcea barca frecându-se de scândurile albite de 
soare ale pontonului. După o vreme, mi-am luat rucsacul si am pornit- 
o în jos de-a lungul plajei, încercând să găsesc un loc retras unde să 


fac un popas. Se intetise briza, o briză rece, deloc naturală, care 
aducea miros de peste si trezea copacii la viata, imprimând gardului o 
mișcare lenesa. Până am ajuns la stâncile de la capătul plajei, briza se 
transformase într-un vânt puternic care îmi zburlea părul și făcea să 
mă doară capul așa cum nu mă duruse niciodată înainte să primesc 
lovitura aia de topor de la Dove. La lumina zilei, nu părea deloc așa de 
sumbru ca ultima oară când fusesem acolo, dar simţeam că bucăţile de 
iarbă neagră si crengile măturate de vânt erau doar niște semne că 
ceva mult mai puternic avea să iasă din îngrăditura aia. Mă bucuram 
să simt greutatea cleștelui gura-de-lup pe umăr. 


M-am apropiat de gard, oprindu-mă la câţiva centimetri depărtare si 
ridicând mâna si așteptând să mi se electrizeze firele de păr, dar de 
această dată nu s-a întâmplat nimic, părul nu a reacționat, fluturând 
doar ușor în bătaia vântului. Nu se auzea deloc bâzâitul acela 
caracteristic pe care mi-l aminteam de luna trecută. Mi-a dat prin 
minte că, deși nu reușisem să avariez circuitul electric, se prea poate 
să îl fi făcut pe Dove să oprească sursa de curent ca să poată repara 
stricăciunile. 

Mi-am așezat cu grijă mâinile pe mânerele izolate ale cleștelui, 
uitându-mă cum mi se pozitionau degetele mari pe ele. Exista sansa ca 
gardul să nu aibă curent în el, dar asta nu îmi putea opri inima să bată 
nebunește. Am coborât cleștele, apropiindu-l din ce în ce mai mult de 
gard, l-am lăsat să intre în contact cu el, pregătit să îmi fie smuls din 
mâini. Numai că asta nu s-a întâmplat. Cleștele stătea inert, mișcându- 
se din când în când în bătaia vântului, si soarele sclipea pe fălcile lui. 
Am scuturat din cap și am zâmbit ironic, râzând aproape de 
sentimentul de teamă care mă cuprinsese. „Nu mai ai nicio scuză 
acum, băiete...” mi-am spus. Am trecut cleștele peste gard dintr-o 
singură mișcare, ca să verific dacă mai era vreo urmă de curent, si, 
când acesta a căzut la pământ cu un zgomot puternic, fără să dea 
naştere la vreo scânteie sau vreo smucitură, m-am aplecat pe vine si 
am început să tai sârma. 

Fata de clestele micut al lui Blake, ăsta trecea prin gard ca un cuțit 
inrosit în foc prin unt, așa că, în mai putin de trei minute, făcusem o 
gaură de sus până jos. Dacă m-ar fi urmărit cineva de dincolo de gard, 
dintre copaci, nu ar fi avut niciun dubiu asupra intentiilor mele. Mi- 
am cules rucsacul și am trecut dincolo, așezând clestele pe umăr, 
astfel încât să le pot transporta pe amândouă confortabil sau să le pot 
cobori dintr-o singură mișcare, despicând aerul cu ele iute ca fulgerul. 

Primul lucru care m-a frapat a fost faptul că pădurea era plină de 
rahat de porc. Erau peste tot, grămezi întregi, în unele se călcase, 
altele erau perfect ovale, cu crustă deasupra, asemenea biscuitilor 
pentru câini. Am trecut pe lângă urme de copite și fire încurcate de 


par de porc prinse de ramuri si de pietre, in funcţie de locurile unde se 
scărpinaseră porcii. De fiecare dată când vântul isi schimba direcţia, 
simțeam si un iz neplăcut, dar nu acela al capetelor de porc 
descompuse, ci unul de iarbă si frunze digerate. 

Cum vântul nu putea pătrunde în adâncul pădurii, o bucată bună de 
vreme totul a rămas într-o nemișcare ciudată, inclusiv copacii. M-am 
oprit să mă orientez putin. Urechile imi vâjâiau. Am observat că în 
fata, printre trunchiurile copacilor, apăruseră pete de lumină, ca si 
cum ar fi fost un luminis mare ceva mai departe. Puteam distinge niște 
forme, o veche bară de încărcare ruginită, funia unei macarale 
funiculare suspendată la înălțime, cu un vagonet vechi bălăngănindu- 
se în capăt. Era mina de gresie. 

Mi-am itit capul printre copaci, verificând dacă era vreun semn că 
ceva era în viata pe-acolo, dar totul era părăsit. Vagonetul scârțâia 
înainte și înapoi în bătaia vântului, emițând sunetul acela bizar pe 
care îl auzisem de dincolo de gard. Am început să cercetez mina, 
uitându-mă prin puțuri, împingând putin bara de încărcare și ridicând 
fragmente de rugină în aer. Pe partea laterală a unei stânci era o 
intrare într-un put pe jumătate mascată de un container ruginit de 
apă. Emana un miros de materie în descompunere, ca o conductă de 
canalizare si, când am îndreptat într-acolo raza lanternei, m-am 
pomenit fata în fata cu un porc, holbându-mă în ochii lui stinsi pentru 
o bună bucată de vreme, gândindu-mă că era un loc tare ciudat în care 
să se fi vârât. Probabil că fusese îndesat acolo, dar nu era pe atât de 
descompus pe cât mirosea, părea de fapt destul de proaspăt. Poate că 
era unul dintre locurile unde Malachi scăpa de ei. Mi-am amintit ce 
îmi spuseseră soţii Garrick, cum că puturile astea făceau legătura cu 
iadul. Tocmai mă gândeam să mă târăsc înăuntru și să-l dau jos când 
ceva m-a făcut să mă opresc. 

Cineva râdea. 

M-am îndepărtat în tăcere de put si am stins lanterna, după care m- 
am lăsat pe vine și am privit spre copaci sprijinindu-mă pe pulpe. Era 
un râs odios, asemenea unei vrăjitoare din desenele animate, care 
răsuna in jurul golului stâncos părăsit. Am simțit cum mi se face 
pielea de găină. Râsul s-a întrerupt si s-a auzit un alt zgomot, ca si 
cum cineva monologa cu voce scăzută. Am recunoscut un aer familiar 
în asta, atât de familiar încât... 

Apoi m-am ridicat încet cu un zâmbet de fata. Era un televizor, eram 
sigur de asta. Undeva în fata, printre stâncile pustii, era un televizor 
pornit. 

Casa semăna cu un conac victorian, arătând deplasat aici în pădure. 
Poate că fusese construită pentru cineva care avea vreo funcție mai 
înaltă în conducerea minei. Era înălțată pe o mică platformă 
împânzită de buruieni. Vopseaua se scorojise si căzuse, iar ferestrele 


erau murdare si pline de mușchi. Cu toate astea, era locuită: erau 
perdele de dantelă la ferestre, trase de o parte și de alta, butoaie cu 
ulei depozitate lângă generator, pe laterală, și un televizor, unde rula 
un film alb-negru, probabil cu Celia Johnson după accent, în spatele 
unei ferestre deschise de la parter. 

M-am uitat fix la fereastra aceea. Ceva din felul în care se unduia 
perdeaua de dantelă în bătaia vântului si din întunericul dinăuntru, ca 
si cum ar fi fost menite să atragă atenţia, mă făcea să cred că era o 
capcană. Am ridicat încet cleştele gură-de-lup deasupra capului. „Nu 
prea esti echipa specială, bătrâne, nu te arunca cu capul înainte în 
ceva fără niciun rost.” 

M-am apropiat cu grijă pas cu pas într-un unghi larg, dinspre 
capătul îndepărtat al zidului casei, prelingându-mă de-a lungul lui cu 
spatele la el, devenind conștient de cât de calde erau cărămizile pe 
grumazul meu. Aproape fără să respir și ţinând în continuare cleștele 
ridicat, m-am aplecat încet de tot și am aruncat o privire în cameră. 
Era totul în dezordine: pachete murdare de cartofi pai, cești murdare 
si borcănele goale de iaurt împrăștiate peste tot, în timp ce lumina 
soarelui reflecta straturile succesive de praf. Televizorul era poziționat 
cu spatele la fereastră și dincolo de el, cu faţa la mine, era o canapea 
care lucea din pricina folosirii îndelungate. Mai încolo se afla o altă 
fereastră, închisă, cu aceleași perdele de dantelă atârnând tăcute în 
lumina soarelui de toamnă, împodobită cu schelete de muște moarte. 

Am atins ușor ușa cu vârful unui deget și s-a deschis, dând la iveală 
un hol lung pavat cu gresie. De îndată ce am pășit înăuntru, sandalele 
mi s-au cufundat în mizerie. În camera din fata a început genericul de 
la Vecinii, făcându-mă să mă gândesc în mod ridicol la prânzurile cu 
supă și chifle din Kilburn, când Lexie era la clinică și eu lucram de- 
acasă. Am stat nemișcat și am ascultat, dar în afară de zgomotul făcut 
de televizor nimic nu se mișca, în afară de foșnetul ocazional al 
perdelelor în bătaia vântului. 

Am pășit în sufrageria mică și sufocată de mobilă și gunoi. O 
reproducere a crucifixului cu lisus al lui Blake atârna deasupra 
căminului, acoperit de un strat gros de praf, si într-o firidă am 
observat o statuie din ipsos în mărime naturală a Fecioarei Maria. Era 
genul de statuie pe care o văzusem de vânzare pe la cozile de la biroul 
de imigrări din Tijuana. Fiecare bucăţică din ea era pictată cu o altă 
culoare, vălul albastru, buzele și obrajii roşii, iar ochii de culoarea 
albăstrelei. Era îmbrăcată cu diverse lucruri, tulpini de flori si beteala 
care se târau pe podea. „E casa unui om de o religiozitate maniacă, m- 
am gândit, chiar genul de lucru...” 

Am auzit cum ceva se punea în mișcare în spatele meu și cuvântul 
capcană mi-a venit în minte cu iuteala. M-am întors cu clestele ridicat, 
gata de lovitură, asteptandu-ma să îl văd pe Dove sau chiar mai rău, 


însă sufrageria era goală. Într-o glastră de pe pervaz, o morişcă de 
copil aplecată într-o parte prinsese briza și se rotea de mama focului. 
M-am uitat la ea clipind, pe măsură ce începea să se învârtă din ce în 
ce mai repede, apoi revenind la loc, iar luând-o la goană și tot așa, 
într-o succesiune de clic-clic-clic până când am reușit să disting 
culorile roșu și galben, și morișca s-a oprit destul de nesigură. 

Nu m-am mișcat, ci doar am continuat să mă holbez la morișcă, 
lăsându-mi inima să pompeze și restul de adrenalină. Casa se liniștise 
din nou, doar televizorul isi continua drama în spatele meu. Mi-am 
inclestat dinții si am aruncat o privire spre maldărul de haine din hol, 
apoi am revenit la morisca. Unele haine erau de copil, aparțineau unei 
fetițe. Mi-a trecut prin minte că poate unul sau mai multi copii erau 
prizonieri acolo. Mi-am ridicat privirea spre tavan, lăsând gândul să 
capete formă, si apoi, știind că, dacă aveam să imi păstrez mintea 
limpede, nu puteam continua cu fanteziile astea, m-am întors în hol și 
am început să scotocesc prin casă. 

S-a dovedit a fi goală, nu era nimeni pe-acolo. Tot ce am reușit să 
aflu din această casă era că Malachi era pe atât de dus pe cât mi se 
spusese. Nu avea nimic de-a face cu igiena sau cu civilizația si poate 
că niște femei sau o femeie și posibil si niște copii fuseseră în acea 
casă la un moment dat. Una dintre camere era ciudat de curată în 
comparaţie cu celelalte, cu un pat simplu făcut, cu perdelele trase și 
cărți aliniate pe rafturi. Nu voiam să mă gândesc unde ar putea fi 
ocupanţii camerei. În clipa în care aveam să părăsesc insula, aveam de 
gând să sun la poliţie si să îi pun să isi verifice registrele cu persoane 
dispărute. 

„Eşti deștept, Oakesy, ce mai, ești deştept.” 

Stăteam la marginea luminișului cu spatele la casă, respirând cu 
greutate și dorindu-mi grozav să nu o fi lăsat pe Lexie să vină în portul 
turistic. Nu avusesem vreme să aleg ceva tutun și acum mi-aș fi dat 
unul dintre rinichi să trag un fum dintr-o ţigară făcută manual. Mă 
holbam la o cărare bătută, care ducea în pădure în direcția defileului, 
pe care îmi dădeam seama că se mersese de curând. Partea proastă era 
că trebuia să o urmez și eu, să o iau pe urmele bestiei diforme a lui 
Malachi, a creaturii lui biforme. 

Erau cam vremea să-mi alung teama, asa că mi-am facut mâna 
pumn și mi-am tras o castană în cap. „Dă-i înainte, prostovane!” Mi- 
am pus rucsacul în spate, mi-am așezat cleștele pe umăr și am pornit 
la drum. 

Poteca serpuia si ocolea, dar știam că mă ducea în direcţia 
defileului. Copacii se îngrămădeau în aer, încălzindu-l și camuflând 
sunetul, ascunzând chiar si zgomotul pasilor mei. După vreo jumătate 
de oră de mers, am observat gardul sclipind printre copaci și am mărit 
viteza, simțind că defileul era aproape după cum începuse să se miște 


aerul. Vântul bătea prin crăpăturile stâncilor ca printr-un tunel si am 
simțit cum se lipesc de mine hanoracul și pantalonii scurți, doar ca să 
se umfle apoi în vânt, fluturând în jur asemenea unor pânze. La vreo 
şase metri de la gard, copacii începeau să se rărească și m-am trezit pe 
o bucată de pământ cu iarbă înaltă care se culca la pământ în forme 
aleatorii la fiecare pala de vant. Lângă gard zăcea un porc mort, ca si 
cum ar fi fost dezumflat, cu pielea care-i intrase parcă la apă, întinsă 
peste coaste, când acoperit, când descoperit de iarbă, cu maxilarul și 
dinții mumificati. După cum zăcea acolo, mă făcea să cred că fusese 
aruncat la pământ. Apoi am observat pata neagră de pe rât, care arăta 
că fusese electrocutat. Am ridicat ochii posomorât spre gard, acolo 
unde lucea și scârțâia în bătaia vântului si am observat că se 
destelenise o potecă prin iarbă spre o poartă care stătea deschisă, ceea 
ce mi-a accelerat pulsul. 

Mi-am ajustat rucsacul în spinare, am trecut peste cadavrul porcului 
si m-am apropiat de poartă, privind spre defileu. Ceva sau cineva 
trecuse pe acolo mai devreme. 

Vântul mătura copacii morți, făcându-i să se aplece si să se frece 
unul de altul, în timp ce soarele se reflecta în vechile butoaie cu 
deșeuri chimice. La șapte sau opt sute de metri mai departe, deasupra 
mesajului scrijelit de Preoţii Tămăduitori Psihogenici, Stai departe de 
mine, satană:3s), copacii se legănau și gemeau și, pret de o clipă, acea 
parte a insulei mi s-a părut la fel de străină cum mi se păruse 
odinioară gardul. Am privit în spatele meu cum vântul trecea printre 
copaci, pătrunzând in frunzis si deschizând brese mari în el, dând la 
iveală pete de culori felurite, imagini ale copacilor și cerului. Nu era 
nimeni pe partea asta a insulei și dintr-odată am fost mai sigur de asta 
decât fusesem vreodată de orice. M-am întors spre defileu, privind 
spre terasa de la celălalt capăt, la poarta larg deschisă, si am simțit 
cum se insinuează în mine un sentiment ciudat și mi-au venit 
cuvintele astea pe buze, ca o soapta: „Dove s-a dus în sat și și-a luat si 
diavolul cu el”. 

Mi-a luat trei ore să traversez defileul si, când am ajuns la marginea 
comunității, terminasem toată apa și îmi simțeam limba în gură ca o 
bucată de carne vie. Aveam bășici pe tălpi si mă durea umărul din 
cauza cleștelui. Mă aflam pe insulă de vreo patru ore și soarele 
coborâse binisor pe cer. Vântul, care mă făcuse să îmi pierd de două 
ori echilibrul în defileu, se potolise în această parte a insulei, de-abia 
simțit acum, lăsându-mi un zgomot în urechi și fata aprinsă. 

Am luat-o pe poteca umbrită de copaci care ducea în sat si m-am 
oprit. Poarta era larg deschisă. Umbrele serii coborau și avea să se lase 
în curând întunericul. Peste tot domnea un întuneric ciudat, totul era 
nemișcat de parcă m-aș fi aflat pe altă lume. M-am odihnit putin, după 
care am pornit-o spre poartă, încercând să nu mă gândesc ce însemnau 
toate astea. În timp ce înaintam pe potecă, mi-au apărut în fata 
acoperișurile căsuţelor și mi-am dat seama că era ceva in neregulă. De 
obicei, la ora asta, seara, ar fi trebuit să fie o întâlnire de rugăciune 
sau cineva care isi face de lucru pe pajiște cu un castron cu legume de 
curățat. Cu toate acestea, tot ce vedeam erau ferestrele goale și, 
dincolo de case, pajistea pustie. 

La aproape o sută de metri la dreapta mea am văzut ceva mișcându- 
se şi am rămas pe loc, concentrându-mă. Era aproape de sol, într-o 
adâncitură mică în formă de V, care se continua drept ca o matcă de 
râu secat, dispărând apoi între două căsuțe. Era ceva mai deschis la 
culoare decât verdele ierbii din jur. Am înaintat câțiva pași. Era un 
porc care mirosea ceva în pământ, în timp ce codita i se făcea covrig si 
i se îndrepta asemenea unei momeli. M-am apropiat de el în tăcere, 
nedorind să îl deranjez. Mânca ceva cu râtul într-un punct fix, în timp 
ce copitele din spate frământau hrana, încercând să o tina în loc. M- 
am mai apropiat câțiva pași si... 

— Fir-ar să fie! 

M-am pitulat printre copaci si m-am așezat pe sol, holbandu-ma în 
gol. Animalul a ridicat capul, vag interesat, fără să dea vreun semn de 
teamă. Avea râtul mânjit cu ceva care părea să fie vomă, dar probabil 
că era, m-am gândit simțind cum îmi vine rău, conținutul stomacului 


omului pe care îl mânca. La naiba, la naiba! M-am uitat fix la piciorul 
alb si subțire încălțat cu sandaua de plastic roz. Sovereign? 

— Of, fir-ar să fie, am repetat luându-mi gleznele în mâini si 
plecându-mi capul. Dacă e să o spunem pe-aia dreaptă, nu prea mă 
impresionează multe lucruri, dar în momentul ăla am cedat nervos și 
am început să tremur incontrolabil. 

Mi-am amintit mai târziu că și câinii erau la fel, omnivori, și se 
duceau mai întâi la stomacul victimei și consumau plantele pe 
jumătate digerate, semințele si sâmburii pe care îi găseau, înainte de a 
continua cu carnea și oasele. Poate că, pe vremea când era vânător, și 
omul făcuse la fel. După o bună bucată de vreme, m-am ridicat și am 
început să adun pietre, simtindu-ma ca si cum eram pe punctul de a 
vomita de fiecare dată când mă aplecam. M-am îndreptat de spate, am 
ochit şi, tocmai când eram pe punctul de a arunca prima piatră, am 
început să mă întreb dacă nu cumva cineva mă urmărea. 

Am lăsat mâna jos, m-am întors și am cercetat pădurea din care 
venisem. Urechile îmi vâjâiau și capul îmi bubuia. Poarta era deschisă, 
dar nu era nimeni acolo, cu excepția unui cadavru. Nu o omorâseră 
porcii, pentru că nu sunt animale de pradă, dar oare ei o rupseseră în 
bucăţi în halul ăla? Mi-am frecat capul cu putere cu încheieturile 
degetelor, încercând să alung gândul acela din minte. M-am uitat apoi 
la căsuțe. Totul era neclintit și tăcut. Clădirea unde se afla sala de 
mese era la doar câteva sute de metri de mine, cu ușile glisante 
deschise, reflectând soarele care începuse să apună. Nu se vedea 
nimeni pe-acolo. 

De după copaci au mai ieșit câțiva porci adulți, cu aceeași expresie 
flămândă în privire, și au început să smulgă carnea de pe Sovereign, 
desprinzând bucăți mari din stomacul ei și sfâșiind țesutul conjunctiv. 
Am privit detașat cum un porc tânăr, judecând după mărimea lui, a 
şters-o cu unul dintre picioarele ei. A mușcat oasele care s-au rupt cu 
un zgomot specific, apoi a fugit aproape vesel cu piciorul, cu tot cu 
sandaua de plastic roz, spre copaci, unde l-am putut auzi rozând la el, 
înecându-se cu plasticul. Am dat drumul pietrelor și mi-am scos 
mobilul, verificând dacă apăruse cumva și cea mai slabă urmă de 
semnal pe Cuagach, așa, peste noapte. Din păcate, nu era semnal. „La 
naiba, m-am gândit, punând mobilul înapoi în buzunar și frecându-mi 
fruntea, și acum ce fac?” 

După o lungă pauză, am oftat și m-am săltat în picioare. Am ridicat 
cleștele deasupra capului, ezitând. Deşi voiam să o rup la fugă, am 
început să merg, ținându-mi privirea fixată pe sala de mese și urechile 
ciulite spre pădure si spre iarba de o parte si de alta, cu clestele ridicat 
în unghiul numai bun pentru a lovi orice m-ar fi putut ataca. 

„Nu există nici un diavol si nici o bestie. Nu există nici o ființă 
biformă...” 


Atunci cine naiba i-a facut una ca asta lui Sovereign? 

Era târziu si umbrele începeau să coboare printre căsuțe. M-am dus 
la ferestrele clădirii unde era sala de mese, privind precaut peste 
umăr. Pădurea însă era complet tăcută și nimic nu se mișca, în timp ce 
soarele cobora domol pe sub vârfurile copacilor. M-am întors si mi-am 
mijit ochii în întunericul din sala de mese. Umbrele se adunau în 
colțuri și nișe și tot ce am putut distinge au fost mesele demontabile, 
fără vreo urmă de tacâmuri, strălucind de curăţenie și date cu 
dezinfectant, așa cum le lăsau întotdeauna membrii comunității după 
cină. Am deschis ușa și am pășit înăuntru, văzându-mi reflexia pentru 
o clipă. O fata îngrijorată si arsă de soare se uita la mine, cu urme de 
sudoare trasând poteci prin praf asemenea unor tușe de creion. Am 
închis ușa în urma mea si am stat putin acolo, in timp ce ochii mi se 
obișnuiau cu clarobscurul. 

Preţ de vreo treizeci de secunde am crezut că eram singur. Ușa de la 
bucătărie era întredeschisă, așa că am putut vedea toată vesela 
rânduită si prosoapele atârnate la uscat unul lângă altul, deasupra 
aragazului. Am făcut un pas în față și tocmai mă îndreptam într-acolo 
când am văzut ceva care m-a făcut să înlemnesc, în timp ce mâinile mi 
s-au strâns pe clește. M-am întors cu el ridicat, gata să mă apăr, și am 
văzut că Blake mă privea din întuneric din stânga mea. Stătea la locul 
lui obișnuit, în capul uneia dintre mese, cu spatele la cămin. Purta o 
cămașă cu guler polo curată si isi tinea ambele mâini pe masă. Capul 
îi era aplecat puţin spre spate și într-o parte. Mi-a luat câteva clipe în 
care inima îmi bătea mai să îmi iasă din piept până să îmi dau seama 
că nu avea să se năpustească asupra mea urlând, pentru că era mort. 
Avea gura deschisă și vinele de la gât erau încordate. Ochii care 
priveau fix erau aproape opaci, iar poala cămășii îi era pătată de 
sânge. 

Mi-am ţinut respiraţia si, după câteva clipe, după ce m-am asigurat 
că nu avea să închidă gura si să se ridice, am coborât clestele și m-am 
apropiat, oprindu-mă cam la treizeci de centimetri distanță. L-am 
privit aproape fără suflare, apoi m-am aplecat să văd pe ce stătea. Mi- 
am dat seama imediat cum murise. Stătea pe un scaun, iar stomacul, 
precum si jumătate din pantaloni lipseau. Am putut observa un 
fragment de os în rană. Să fi fost pelvisul? Cert e că ceva îi smulsese 
stomacul. Te-ai fi putut gândi că, dacă nu am fi fost pe Cuagach, asta 
ar fi putut trece drept un accident provocat de vreun utilaj agricol. 

Am privit peste umăr cum se lăsa seara în iarbă, dincolo de fereastra 
împărțită în patru casetoane. Oare de ce nu văzusem asta mai devreme? 
Acum observam o urmă însângerată care ducea aici, de la ușă, ca si 
cum Blake fusese atacat afară și era deja rănit când se împleticise până 
aici, încercând să scape de ceva... În mod neașteptat, am simțit cum 
picioarele îmi cedează într-un mod pe care nu mi-l putusem închipui 


vreodată posibil, anatomic vorbind, asa ca a trebuit să mă agat de 
masă să îmi recapăt echilibrul și să nu cad. 

Am clipit de câteva ori, privindu-mi fix imaginea în suprafața 
lustruită a mesei. „Ce naiba se întâmplă aici, bătrâne, în ce rahat ai 
intrat?” Mi-am șters fruntea și am ridicat din nou privirea spre Blake 
şi la urma care ducea spre ușă. 

M-am forțat să mă îndepărtez de masă și m-am dus la mica fereastră 
care dădea spre pajiște. De-acolo puteam avea o imagine limpede a 
comunității, a platformei, a căsuțelor, unele dintre ele cu perdelele 
trase. Totul era nenatural de imobil, nimic nu se mișca. Marea, mai 
devreme tivită cu spumă albă, săltând de colo-colo plină de viață, era 
calmă în lumina arămie a serii și puteam distinge continentul, cu 
câteva lumini înșirate ca într-un colier spânzurat de-a lungul liniei 
orizontului, și conul mișcător al farurilor mașinilor care treceau pe 
şoseaua de pe coastă. Mai jos, acolo unde marea își dădea mâna cu 
pământul, se vedea o pată pe coastă: era Croabh Haven, unde poate că 
Lexie stătea privind apusul de soare. 

Atunci când mi s-a părut că nu mai era nimic altceva de făcut, m-am 
dus la bucătărie si mi-am așezat fata sub apa rece de la robinet, 
spălându-mă de frunze, praf si sudoare si band apă până am simţit ca 
nu mai puteam. Apoi mi-am șters fata cu un prosop de bucătărie și m- 
am întors în sala de mese unde stătea Blake. L-am privit pret de-o 
clipă, aproape așteptându-mă să îl aud vorbind. 

— E vreun mod în care să scap de-aici? l-am întrebat. E vreun mod 
să o şterg de-a dreptul, fără să trebuiască să fac fata confruntării? 

Am mers spre ușile glisante si am stat acolo simțind cum ceva se 
zbătea fără speranţă în pieptul meu, gândindu-mă la toate ferestrele 
alea din sat, din spatele cărora m-ar fi putut privi cineva. Oare ai putea 
pur și simplu să stai aici până se face ziuă? „Nu”, mi-am spus, închizând 
usa după mine, trăgând adânc aer în piept si strângându-mi degetele 
în jurul cleștelui, după care am ieșit în noapte. 

Am mers în liniște, cu pași masurati, cu cleștele pregătit, si singurele 
sunete pe care le auzeam erau valurile refluxului spărgându-se de 
stâncile de dedesubt și suieratul propriei respiratii care imi tinea 
companie. Nu m-am uitat nici peste umăr, nici de o parte sau de alta a 
potecii. Dacă mă urmăreau, să dea naiba dacă aveau să afle că sunt 
speriat! Felinarul de la debarcader nu era aprins, așa cum se întâmpla 
de obicei, așa că a trebuit să mă apropii foarte mult ca să îmi dau 
seama că barca dispăruse. 

Am stat putin acolo, privind cum improscau valurile sub rețeaua de 
undite pentru pescuit crabi, în timp ce inima îmi bătea nebunește. „Să 
o ia naiba de treabă!” mi-am spus, cu spatele lipit de unul dintre 
piloții debarcaderului, privind înapoi la căsuțe. Nu era nici o lumină la 
niciuna dintre ferestre și nicio mișcare în copacii din stânga mea, nu 


era niciun semn de viata pe nicăieri. „Ei, si acum ce fac?” 

Aveam destul de puține opțiuni. Ori trebuia să mă întorc la barca 
mea din cealaltă parte a insulei, adică prin defileu, pe întuneric, 
neștiind ce naiba misuna prin pădure, ori - si asta era si mai rău - să 
găsesc un locsor în sat unde să mă închid până dimineață. 

— Ha! am spus cu voce tare, lunecând în jos până am ajuns să stau 
cu spatele spre unul dintre piloți. Sau poţi să inoti, bătrâne, sau poţi să 
inoti, am rostit privind morocănos la apa înghețată. 

Frigul m-a dus cu gândul la capelă. Am stat așa chircit pe ponton 
vreme îndelungată, fără să știu ce să fac, privind soarele apunând 
peste stâncă și stelele minuscule apărând pe cer. Satul era cufundat 
într-o tăcere absolută. Ziua însorită, dar rece se transforma într-o 
noapte înghețată și, dintr-odată, amintirea capelei îngrozitor de reci, 
cu zăvoarele pe usa mare de stejar, îmi reveni în minte. Când te 
gândeşti că râsesem când Sovereign îmi spusese că se ferecau acolo ca 
să se ascundă de ceva. 

M-am ridicat neîndemânatic din poziția mea îngheţată, sprijinit de 
pilotul pontonului, și am pornit-o în sus pe potecă, alunecând printre 
căsuțe ca o umbră și trecând pe lângă ferestre. Dacă voiam, puteam fi 
silențios, chiar și cu picioarele bocnă mă puteam mișca precum o 
pisică. La prima vedere, ai fi zis că satul era neatins. Privind pe 
fereastră, puteam observa frânturi de normalitate: scaune puse unele 
peste altele, un calculator de modă veche, un castron de fructe pe 
masa de bucătărie a familiei Garrick. Totul era complet gol, conservat 
perfect, asemenea casutelor de păpuși, cu mobilă doar de decor, 
nefiind menită a fi folosită. În spatele căsuţelor, containerele pentru 
gunoi erau aliniate la locul lor pe potecă și, în șopron, mașina de tuns 
iarba stătea ca de obicei, cu capota de la motor deschisă. Totul era cât 
se poate de normal. Asta până am ajuns la capelă, pentru că atunci am 
început să îmi dau seama ce va să însemne cu adevărat sentimentul de 
teamă. 

Câţiva metri mai încolo, în susul potecii, m-am oprit brusc, 
simtindu-mi pulsul bătând groaznic de zgomotos în creier. Luna săgeta 
umbre de frunze peste luminis și mi-am dat seama pe loc că ceva nu 
era în regulă. În loc să vin într-un loc sigur, făcusem exact opusul: 
dădusem peste miezul a ceea ce se întâmplase pe Insula Porcilor în 
absența mea. 

M-am strecurat în linişte de pe potecă si am luat-o incetisor prin 
pădure, oprindu-mă în spatele unui copac și stând nemișcat, gândindu- 
mă că m-aș putea contopi cu petele de lumină lăsate de lună. Douăzeci 
de metri mai încolo, turla bisericii spânzura într-un unghi precar spre 
stele, ca un brat rupt, ca si cum ar fi fost trasă în jos de ceva greu. 
Crucifixul de lângă usa de la intrare căzuse cu fata în iarbă, cu un brat 
rupt, si se auzea si un zgomot, sunetul apei care picură într-o peșteră 

în întuneric. 

Când, după o vreme îndelungată, nimic nu a părut să se miște, m- 
am îndepărtat de cărare și m-am apropiat atât de mult de capelă că 
am putut vedea uriașa ușă de stejar. Aceasta fusese distrusă, crestată și 
tăiată fâșii, ca si cum o gheară imensă s-ar fi abătut asupra ei. Nu mai 
rămăseseră decât câteva fragmente de lemn care se legănau de 
balamale, scartaind. Pe podea, pe jumătate afară si pe jumătate 
înăuntru, se afla o formă pe care un instinct aparte m-a făcut să o 
recunosc chiar și cu atât de puţină lumină la dispoziţie. Am respirat de 
câteva ori cu gura deschisă, alungându-mi starea de soc din corp și 
așteptând să mi se mai potolească bătăile inimii. Am lăsat să cadă 
rucsacul si am căutat prin el după lanternă. Mi-am îndesat clestele 
între picioare, am tras adânc aer în piept și am aprins lanterna. 

Am îndreptat-o spre ușa deschisă, numărând în minte ca să pot 
rămâne calm și gata să o zbughesc înapoi înspre copaci dacă raza 
lanternei ar fi descoperit vreo mișcare. Nu s-a întâmplat nimic însă. 
Am plimbat lumina lanternei pe forma aceea. Era un corp si mi-am dat 
seama aproape instantaneu că era misionarul nigerian. Era în pijama, 
nu puteai să îl confunzi, dat fiind mijlocul lui tras ca prin inel și 
membrele în formă de triunghi. Zăcea cu faţa în jos, iar unul dintre 
picioare era sucit din locașul lui de la coapsă în jos, așa că stătea în 
sus, tintind spre stele. Bratul drept lipsea, fiind smuls exact ca 
stomacul lui Blake. Părea că încerca să se târască afară din capelă 
când murise. 

Am menținut raza lanternei fixată pe el, la fel de persistent ca un 
lunetist, și m-am forțat să privesc, continuând să număr în minte în 
încercarea de a rămâne calm. „Șaizeci și unu, șaizeci si doi, șaizeci si 
trei...” Mi-am dat seama tremurând că îi puteam simți mirosul si era 
mai rău decât cel al porcilor, pentru că era mai proaspăt. Era mirosul 
de rumeguș de la măcelărie, rece și metalic. Apoi mi-am dat seama ce 
era sunetul acela. Nu era deloc apă. Am ridicat încet de tot lanterna 
către ușă. 

Capela era plină de carne umană, bucăţi ce tremurau în lumina 
nesigură a lanternei, agățate de pereţi si de aplice. Nu era apă ceea ce 
picura pe podeaua de piatră, ci sânge. Stăteam ca un soldatel de 
jucărie, cu lanterna luminând în fata mea ca o baionetă, nemișcată, în 
timp ce ochii mei înregistrau totul si pulsul îmi bătea cu putere în 
tâmple. Era ceva pe spatele uneia dintre bănci, ceva care părea a fi un 
chip, smuls și aruncat acolo ca unul dintre ceasurile din tabloul lui 
Salvador Dali. Nu îmi închipuisem că pielea poate fi supusă la așa 
ceva, că poți să cureti o întreagă fata ca pe cauciuc. Chiar si în ziua de 
azi încă mai văd fata aceea apărându-mi în fata ochilor în somn. 

E cât se poate de simplu. Dacă lași asemenea lucruri să iti pătrundă 
în minte, ori începi să ridici niște bariere ca să le tii departe, ori o iei 


razna. Cum stăteam asa acolo, am simţit cum încep să imi curgă 
lacrimile. Mi-am şters ochii cu mâneca si am așteptat câteva clipe, 
examinând lanterna și făcând să se scurgă greu câteva minute în care 
m-am prefăcut că netezesc cauciucul de pe mâner. Nu mai plânsesem 
de ani buni și era un sentiment ciudat, pentru că nu era violent și nu 
mă îneca, era blând. Era mai degrabă ca și cum ar fi trăit în mine un 
bazin cu apă care se umpluse până la refuz și acum conținutul se 
revărsa în afara ochilor mei. Am stins lanterna și am stat acolo în 
întuneric, înghițind cu greutate și continuând să număr ca să îmi pot 
tine firea. Când am ajuns la două sute douăzeci m-am oprit, dându-mi 
seama că nu avea niciun sens. M-am întors si am mers șchiopătând 
înapoi la sala de mese. Dumnezeu știe de ce m-am întors acolo, poate 
pentru că era Blake acolo, poate că un Blake mort era mai bine decât 
să nu fie nimeni cu mine. 

— Nu ştiu ce să fac pentru tine, amice, am spus, stând în picioare 
acolo, în întuneric, holbându-mă la trupul lui tăcut, și dintr-odată nu 
mi-a mai fost teamă. Depăşisem momentul, știam că aveam să mor. 
Îmi pare rău. 

Apoi, pentru că îmi venea din nou să plâng, m-am dus în bucătărie 
si am scos sertarul cu tacâmuri, cu cutitele si sucitorul. Am așezat 
clestele gură-de-lup într-un colt si am târât câteva lucruri in jurul 
meu, ca un fel de barieră - o masă, un coș de gunoi cu pedală -, după 
care m-am așezat jos si am așteptat. 

Chiar nu ştiam ce asteptam. Să vină dimineaţa? Nu, nu asteptam 
dimineața, trecusem deja de acel punct, asteptam să mor. 

Am auzit ceva putin după miezul nopţii. Când s-a întâmplat asta, 
priveam stelele mișcându-se pe fereastră și ascultam valurile pe țărm 
de vreo patru ore, meditând la toate credințele, crezurile și vieţile pe 
care le luasem în derâdere de-a lungul anilor. 

Apoi s-a întâmplat: un declic sau un târşâit care venea din sala de 
mese, aflată la dreapta. M-am ridicat rapid în picioare, trezindu-mă 
din reverie și cuțitul aproape că mi-a alunecat printre degete, dar am 
reușit să îl prind, cu mâinile asudate. Am insfacat clestele, am dat la o 
parte coșul de gunoi si m-am îndreptat în tăcere spre ușă, cu inima 
bătându-mi nebunește. Mi-am lipit urechea de ușă cu grijă, să nu fac 
vreun zgomot. Mi l-am imaginat pe Blake, stând drept în scaun, cu 
ochii mari și mâinile așezate pe masă. Mi-am imaginat un animal 
lângă el, ridicându-se în sala de mese aproape până la tavan și dând 
din labe pe podea si am simţit cum mă trec transpiratiile. Apoi am 
auzit un alt zgomot, ca si cum cineva ar fi împins înapoi un scaun. 
„OK, OK, mi-am zis, nu e nimic, totul va merge șnur.” Blake era mort 
şi probabil că zgomotul provenea doar de la un porc. Probabil că era 
doar un porc dincolo. 

„Mda, numai că... ai închis ușa aia nenorocită...” 

Am scuturat din cap de parcă mi s-ar fi lipit ceva de păr, am tras aer 
în piept și am pășit în sala de mese cu cleștele ridicat în mână. 

— Hai, Malachi, vino să iti dau la moacă, luate-ar naiba! am urlat gata 
de bătaie. Vino odată să te omor! i-am dat înainte, după care m-am 
oprit. 

Ușa glisantă era ușor deschisă, iar dincolo de ea iarba de pe pajiște 
devenise argintie în lumina lunii. Blake se afla tot la locul lui, 
nemișcat în întuneric, dar acum ceva înalt si cocosat se apleca 
deasupra lui, cu spatele întors la mine. Purta o haină bărbătească 
veche și murdară si cizme grele, și când s-a ridicat de pe rămășițele 
însângerate ale lui Blake, am văzut că de sub haină ieșea o coadă. Nu 
mi-a luat mult să mă gândesc că se hrănea și că îi întrerupsesem masa. 
A dispărut imediat, sărind spre ușă și strecurându-se în noapte. 

Am rămas paralizat, cu gura deschisă pret de câteva minute, cu 


mâinile deasupra capului, fără să respir sau să ma misc, fără să 
clipesc, holbându-mă la acel punct din întuneric unde dispăruse. Nu 
era Malachi. Nu era Malachi cu o coadă detașabilă. Era prea înalt și 
prea musculos. Am simţit că îmi explodează pieptul și am dat afară tot 
aerul în același timp, coborând cleștele si luând-o la goană dupa 
bestie. 

În capătul potecii care urca pe stânca de deasupra satului m-am 
oprit si am examinat pădurea. Dacă nu greseam prea tare, urmărirea 
asta avea să mă ducă înapoi spre defileu si chiar înainte de a vedea 
forma aceea îndepărtându-se de mine pe cărare, deplasându-se rapid 
printre copaci înspre terasă, am știut că noaptea avea să se încheie 
înapoi la mină. Dacă as fi avut vreo brumă de simţ practic, as fi facut 
mai bine să o iau în direcția opusă și să mă închid în sala de mese. 
Lexie sau proprietarul bărcii ar fi dat alarma în cele din urmă. Cu 
toate astea, simțeam ceva însuflețindu-mă. Lexie ar fi zis că era prostie 
crasă, dar am ales să merg mai departe. 

Am sărit peste un bolovan acolo unde poteca serpuia, coborând 
câteva picioare, improscand pietriș în jur, si m-am oprit doar cât să 
îmi recapăt echilibrul. Apoi am continuat să merg pe cărare, cu 
cleștele lovindu-se de mine dintr-o parte. Creatura era rapidă și știa 
bine drumul. O puteam vedea din când în când cum se mișca, fără să 
sovaie, de-a lungul cărărilor din pădure, plutind asemenea unei stafii. 
M-am repezit după ea, făcând o grămadă de zgomot, frângând câteva 
crengi sub picioare de-a lungul potecii. O ajungeam rapid din urmă. 
Am trecut de gargui și dintr-odată, ca și cum mi-ar fi luminat drumul 
subit o rază a lunii, am ieșit în defileu, oprindu-mă la marginea 
stâncii. 

Am stat putin acolo, respirând cu greutate, in timp ce scrutam 
stânca, gândindu-mă că îi pierdusem urma, dar apoi am văzut-o, am 
observat o mișcare. Era o pată estompată în josul stâncii, de parcă ar fi 
făcut parte din ea, o bucată de rocă mai deschisă la culoare decât 
restul, care cobora în defileu. 

— Nenorocitule! am urlat lipindu-mi cleștele de gât, astfel încât îi 
puteam simţi fălcile în jurul lui, cu mânerele ieşind în afară asemenea 
unor aripi osoase. Nu aveam de gând să pierd timpul coborând prin 
albia secată, aveam să o iau pieptis. Am întors spatele fundalului și m- 
am lăsat în genunchi, aruncându-mi picioarele invers în întuneric, 
peste buza stâncii. M-am oprit pret de o clipă cu ochii privind în sus, 
gândindu-mă că aveam să mă las să cad și simțind adrenalina 
amortindu-mi degetele. 

„Fă-o odată”, mi-am zis, căzând în întuneric, în momentele mai 
fericite târându-mă ca un păianjen și în cele mai rele lovindu-mă și 
alunecând parcă kilometri întregi în timp ce tricoul mi se ridicase 
până la piept, iar pietrele si arbustii îmi juleau coapsele și stomacul. 


Eram zdrelit bine de tot si îmi curgea deja o grămadă de sânge cand 
am ajuns în fundul defileului, dar nu m-am oprit. M-am ridicat si am 
început să fug prin defileu cu privirea fixată pe forma nedefinită din 
fata mea, evitând butoaiele și punându-mi picioarele în mișcare pe 
solul plin de chimicale. Inima îmi bătea mai să iasă din piept, și gâtul 
mi se transformase în carne vie, în timp ce limba mi se umflase în 
gură. Cu toate astea, mai degrabă aș fi picat mort atunci și acolo decât 
să mă opresc din urmărire. Și aşa am continuat să alerg, neavând 
drept tovarăș decât lumina lunii. 

Mi s-a părut că alergam de o veșnicie când am ajuns în sfârşit în 
cealaltă parte a defileului si m-am năpustit asupra pantei ca o soparla, 
cu braţele și picioarele acționând ca niște pistoane, folosindu-mă de 
interiorul gambelor deja zdrelite ca să mă trag în sus, pierzându-mi 
punctele de sprijin la fiecare metru si alunecând înapoi, agatandu-ma 
de arbuști și de iarba neagră ca să reuşesc să avansez. Când am ajuns 
sus, mi-am permis să mă opresc câteva clipe să mă odihnesc, zăcând 
pe spate, suflând greu, plin de transpiratie și numărând până la șaizeci 
riguros ca un metronom. Eram plin de sânge, dar aveam mintea 
limpede și eram cât se poate de rational. Cincizeci si opt, cincizeci si 
nouă, si la șaizeci m-am și ridicat, târșâindu-mi putin picioarele la 
început, cât eram încă aproape de sol, cu braţele bălăngănindu-mi-se, 
dar încet-încet am început să capăt viteză pe măsură ce mă ridicam. 
Am intrat pe poartă, văzând în continuare acea străfulgerare printre 
copacii intunecati din fata mea, ceea ce mi-a dovedit că nu îi 
pierdusem urma. Simteam cum aerul și copacii treceau pe lângă fata 
mea, în timp ce îmi fortam braţele să se miște. 

— Miscati-va, lua-v-ar naiba! strigam către picioare. Continuati să 
mergeţi! 

Apoi, dintr-odată, am ajuns acolo, în luminișul de lângă casă, 
tocmai la timp să văd bestia dispărând după colt si să aud usa 
trântindu-se si niște zăvoare trase pe dinăuntru. 

Mi-am lăsat capul să cadă si mi-am aşezat mâinile pe coapse, 
scuturând din cap și scuipând pe jos, în timp ce așteptam să mi se mai 
rărească bătăile inimii și să își revină plămânii. Nu mai conta acum, 
nu mai era nevoie să alerg, pentru că nenorocitul era înăuntru, 
prizonier în casă. Când am reușit într-un final să îmi fac picioarele să 
se oprească din tremurat și am ridicat capul, am văzut că fereastra era 
închisă pe tăcute, în secret parcă, de o siluetă fantomatică aproape, 
care scosese o mână pe sub perdeaua de dantelă. 

— NU, am răcnit năpustindu-mă spre casă. Nu! am repetat, 
chinuindu-mă să pun mâna pe fereastră. Era prea târziu însă, aceasta 
se închisese ermetic. Am sărit înapoi plin de furie, ca într-un fel de 
dans nebunesc, înălțând cleștele și lovind cu el fereastra, cu o mișcare 
de golf perfectă. Geamul s-a spart în formă de stea și cioburile de 


sticlă au sărit, lucind, în sufragerie. Mi-am scos repede hanoracul si, 
înfășurându-l în jurul pumnului, am înlăturat și ce mai rămăsese din 
geam și am deschis fereastra. În câteva secunde am pătruns înăuntru, 
unduindu-mă asemenea unui vierme și căzând pe un umăr, după care 
m-am rostogolit pe o parte printre fragmentele de geam spart. M-am 
ridicat forțat cu o mișcare neîndemânatică de moluscă pe vine, cu 
ochii strălucitori și atenți, scuturându-mi uşor capul dintr-o parte în 
alta. Eram singur în sufragerie. 

Morisca de copil de pe raft se învârtea scârțâind, ca si cum s-ar fi 
bucurat să mă vadă. Încet si pe tăcute, am cules cleștele de pe podea si 
m-am îndreptat de spate. În jurul meu, casa se cufundase în tăcere. 

M-am dus tiptil la perete si am aprins lumina, stând apoi în picioare 
nemișcat, în mijlocul camerei, încercând să mă concentrez asupra 
aerului din casă si simtindu-i vibraţiile de-a lungul pielii. Nu se mișca 
nimic. Nu puteam simţi nicio mișcare și nici auzi vreun sunet. Mi-am 
întors capul într-o parte, parcă simțind cum începe să mă mănânce 
pielea de la atâta concentrare. Mi-am ridicat încet barbia si am privit 
spre tavan. Se mișcase ceva acolo, la doar câteva picioare deasupra 
capului meu, auzisem un zgomot infim, o scândură scârțâind usurel. 

— Aha, acolo ești, așadar, dragă... am soptit, latindu-mi gura într-un 
zâmbet și expirând. 

M-am îndreptat fără vreun zgomot spre scară, ţinând cleștele la 
îndemână. Noaptea era perfect liniștită. Am văzut cum o pânză de 
păianjen de pe becul de deasupra capului zboară ca o stafie, ca și cum 
ar fi fost curent pe undeva. Am pus mâna pe balustradă și am început 
să urc încet, încercând fiecare treaptă, în capul scărilor m-am oprit. 
Erau trei uși în fata, două dintre ele deschise si a treia, cea din stânga, 
închisă. 

Mi-a venit din nou în minte că aș putea foarte bine să pic într-o 
capcană și asta mi-a făcut pielea de găină. Am strâns din dinţi, cedând 
în fata acestei slăbiciuni de moment, apoi am avansat în continuare pe 
hol, oprindu-mă in fata uşii închise, cu picioarele depărtate, pregătit 
să înfrunt ceva ce ar fi ieșit de acolo gata să mă rupă în bucăți. 

Am respirat adânc de cinci ori. „Încă mai poți să o stergi, amice...” 
mi-am spus în timp ce ridicam cleștele deasupra capului si am deschis 
ușa cu o lovitură de picior. Când s-a deschis, m-a izbit un val de aer 
stătut și de întuneric, dar am văzut imediat creatura stând în colt, 
lipită de perete, plângând și făcându-se mică-mică, în timp ce dădea 
furioasă din picioare. Am văzut de îndată că era o ea, o femeie la 
vârsta adolescenţei sau cam de douăzeci de ani. Își tinea mâinile pe 
cap și scotea un sunet ascuţit de groază. 

— Cine naiba esti? am spus stând cu cleștele pregătit în fata mea, ca 
o sabie, gata să îl folosesc dacă s-ar fi mișcat vreun pic în direcția mea. 
Respiram atât de greu că trebuia să mă opresc după fiecare cuvânt. 


Te-am întrebat cine naiba esti! Cum nu a răspuns, am facut o fandare 
lungă, intrând în cameră si ridicând clestele de parcă aveam de gând 
să o atac. Spune-mi ACUM cine ești! Cine ești? 

— Nu, nu face asta, nu! spuse ea făcându-se una cu peretele, 
ţinându-și mâinile pavăză, cu chipul plin de lacrimi și sânge. 

Probabil că nu era decât o adolescentă. Avea părul negru, tuns atât 
de scurt, încât pe alocuri i se vedea scalpul. Avea privirea unui băiețel 
de treisprezece ani nemâncat, murdar și dependent de droguri. Oricare 
ar fi fost smecheria cu coada, ori scăpase de ea, ori o ascunsese binisor 
la spate, pentru că tot ce puteam vedea erau vârfurile genunchilor 
acoperiți cu cruste de piele albă, întărită. 

— Te rog, nu! 

— Ridică-te! 

— Nu pot! 

— Am spus să te ridici! am repetat făcând un alt pas mare către ea. 

— Nu, spuse ea printre sughituri, nu, nu pot să mă ridic. 

— Ridică-te sau te lovesc! 

A scuturat din cap si a început să plângă si mai tare. M-am apropiat 
de ea, aplecându-mă cu precauţie, cu privirea atintita asupra mâinilor 
ei. Avea unghiile roase până la carne si vârfurile degetelor erau roșii si 
iritate. Înainte să poată vedea ce făceam, i-am înșfăcat mâna dreaptă, 
smucind-o atât de sus și de brusc că și-a pierdut echilibrul. 

— NU! Nu, nu, te rog, te rog, nu, spuse ea zbătându-se în încercarea 
de a mă prinde cu mâna stângă, dar eu am lăsat cleștele și i-am 
înșfăcat-o şi pe aceea, smucindu-i-o și apropiindu-i cele două 
încheieturi. 

— NUUU, lasă-mă în pace, te rog, nu! Dă-mi drumul. 

— TACI DIN GURĂ! am urlat izbindu-i mâinile de peretele de 
deasupra capului. Ei bine, acum o să... am început, dar ea s-a răsucit 
încercând să mă lovească și să își elibereze mâinile. Încetează! 
Încetează să te zbuciumi atât și ridică-te naibii în picioare! 

— Nu pot. 

— Fa-o, fă-o odată! 

De data asta i-am lovit mâinile mai puternic de perete și a încetat să 
se mai zbată. Și-a ridicat privirea spre mine si ne-am studiat reciproc 
cu răsuflarea întretăiată. Avea nişte ochi lăcrimoși si înflăcărați de 
culoarea noroiului si un nas obraznic, in vânt. 

— Așadar, am spus tremurând atât de tare că aproape îmi simţeam 
dinții clantanindu-mi în gură, ai de gând să te ridici? 

I-am văzut buzele mișcându-se, dar, cum nu a scos niciun cuvânt, ci 
doar un murmur, am zgâlțâit-o din nou. 

— Ai de gând să te ridici? 

— O să... o să mă ridic dacă nu îmi faci rău. 

— Nu o să iti fac rău. 


Şi-a coborât privirea, cu trupul tremurând, si și-a apropiat 
picioarele, ținându-le cât mai aproape unul de celălalt sub ea, apoi și-a 
împins capul înainte, astfel încât toată greutatea să se mute spre vârful 
picioarelor, si a început să se ridice încet, teapana. l-am înălțat 
mâinile ridicând-o, lipindu-le de perete și trăgând-o în sus, arcuindu- 
mi braţele deasupra capului ei. Era înaltă, cam de un metru optzeci, și, 
în timp ce se ridica, mi-am dat seama că o parte din ea, ceva cărnos și 
greu, nu se ridica odată cu ea, ci cădea pe podea. Am putut vedea ce 
era în lumina care venea de pe hol. I-am dat drumul si am insfacat 
cleștele, îndepărtându-mă ca să o pot vedea mai bine. 

— Nu te mișca, am spus, ţinând bine clestele în mână. 

Şi-a cuprins fata cu mâinile si a rămas în picioare în mijlocul 
camerei, cu umerii aplecati. 

— Nu mă omorî, te rog, nu mă omori! 

— Pentru numele lui Dumnezeu, nu am de gând să te omor, am 
spus umezindu-mi buzele. Fă un pas în față. 

M-a ascultat si şi-a târșâit picioarele in fata, abătută, fără să isi 
ridice fata din palme. 

— Așa, atât, opreste-te. Acum... da-ti haina jos. 

Şi-a descheiat haina si a lăsat-o să cadă pe podea. Purta o cămașă 
bărbătească ce îi ajungea până la genunchi și îi lăsa descoperite 
braţele slabute si pieptul mic, ca de băiat. Picioarele goale si 
musculoase erau vârâte într-o pereche de ghete cu siret. Am facut un 
pas în lateral, dându-i roată și uitându-mă fix la ceea ce se bălăngănea 
sub cămașă, ca si cum ar fi depozitat-o acolo. Era o excrescenta 
obscenă, cărnoasă, cu pielea de pe ea palidă și pe alocuri destul de 
galbenă. Îi atârna între picioare până la podea, terminându-se cu o 
bucată de carne de o formă ciudată, asemenea unei spatule. Mi-am dat 
seama imediat că nu era nicio păcăleală si că era coada ei. O vena din 
vârful cozii pulsa de la efortul pe care îl depusese fugind de mine. 

— Te rog, mă imploră ea încercând să o ascundă, te rog, nu te uita! 

Am privit-o o bună bucată de vreme, neștiind ce să fac, nici ce să 
spun, apoi mi-am dat seama că uitasem să respir și am expirat adânc, 
dând din cap. 

— Dumnezeule, ce naiba se întâmplă aici? am murmurat coborând 
cleștele. 

— Nu ştiu, nu știu. Te rog, lasd-md să mă asez. Te rog! 

— Așază-te, i-am spus arătând cu mâna spre pat. 

S-a prăbușit pe el, trăgând și haina peste ea, și a aranjat plapuma 
atât de repede încât, orice ar fi fost excrescenta aceea, a dispărut in 
spatele piciorului ei stâng, făcând-o să se încline ușor într-o parte. M- 
am holbat la locul unde o ascunsese în timp ce o mie de gânduri mi se 
învârtejeau prin cap. 

Când am ridicat privirea, am văzut că mă privea si ea, ca si cum mi- 


ar fi spus că nu avea ce face, că nu era vina ei. 

— Of, Hristoase, am spus simțind cum mi se înmoaie picioarele de 
oboseală. M-am prăbușit pe podea frecându-mă la ochi. Ce se 
întâmplă, cine esti? 

— Angeline, a spus ea, Angeline. Nu am ce să fac. 

— Angeline? am spus pe un ton detașat de parcă mi s-ar fi părut cel 
mai ciudat nume pe care îl auzisem vreodată. Angeline? am repetat 
încruntându-mă. 

Vocea ei era stranie, stinsă, rostea consoanele într-un mod special, 
ca şi cum nu era obișnuită să vorbească. 

— Angeline? 

— Da? 

— Angeline, ești surdă? 

A dat din cap că nu. 

— Nu ești surdă? 

— Nu, te aud bine. 

— Şi cam ce naiba ai făcut azi, ei? am spus îngustându-mi ochii și 
arătând spre fereastră. Ce i-ai făcut lui Sovereign și lui Blake? Ce 
înseamnă toate astea? 

— Ce am făcut eu? spuse ea lăsându-și braţele să cadă și clipind, 
după care își șterse nasul. Nu, nu am fost eu. Eu nu am făcut nimic. 

— Cineva a făcut asta. 

— Tata, spuse ea ştergându-și în grabă lacrimile de pe obraji, tatăl 
meu. A înnebunit. Am auzit o explozie și... 

— Tata? 

— L-am urmărit. A așteptat până erau în capelă și apoi a... i-a închis 
înăuntru, spuse ea ștergându-și nasul cu mâneca. Se pricepe la 
explozibili. A ştiut dintotdeauna să facă lucrurile să explodeze. Am 
văzut, am văzut cum s-a întâmplat. 

— Si cine naiba e... Iisuse Hristoase, am spus lăsându-mi mâinile să 
îmi cadă, nevenindu-mi a crede. Totul se clarifica acum. Ce adevăr 
deformat mai era si ăsta! Nu serios, am bombănit, nu serios, Malachi? 
El e tatăl tau? 

— Nu au putut să iasă, spuse ea privindu-mă fix cu o expresie de 
nepătruns pe fata și o atitudine defensivă. Crezi că o să creadă că eu 
am fost? 

Lexie 


Draga domnule Taranici, 

Sper că ati reușit să intelegeti de ce a trebuit să anulez ședința de 
săptămâna trecută. Se pare că ati spus cum că nu v-am anunţat cu 
destul timp înainte ca să nu trebuiască să plătesc ședința și desigur îmi 
cer scuze pentru asta, dar chiar cred că ar trebui să intelegeti, ca un 
adevărat profesionist, cam cum merg lucrurile pe aici. Sunt atât de... 
nici nu știu cum să mă exprim... atât de groaznice că nu am nici cea 
mai vagă idee când mă voi întoarce la Londra. Astfel poate că veți 
înţelege de ce o ședință anulată nu este așa o tragedie pentru mine. 
(Dacă tot am ajuns aici, asa ca să știți, secretara dumneavoastră nu m- 
a ajutat deloc în această chestiune, tot sâcâindu-mă. Vreau să spun că, 
deși poate părea surprinzător, știu că trebuie să vă plătesc. V-am plătit 
oricum de fiecare dată la timp, nu? În plus, nu vă amintiţi care este 
principalul motiv pentru care mă aflu aici în Scotia, si anume să 
găsesc un mod în care să îi pot spune totul lui Oakesy, despre slujba 
mea și tot restul? V-am spus că am de gând să îl conving să mă ajute 
cu facturile ori faptul că secretara dumneavoastră a tot răsucit cuțitul 
în rană spunându-mi că nu am niciun ban nu face decât să mă 
neliniștească si mai mult.) 

Vă amintiţi că mi-ati spus că, în cazul în care as fi ajuns la un 
anume prag de anxietate, o metodă bună de a rezolva problema ar fi 
să scriu despre asta? Vă amintiți că mi-ati spus că asta m-ar linisti? Ei 
bine, tocmai asta fac acum. Pun totul pe hârtie. Ce-ar fi să considerăm 
această scrisoare ca un fel de ședință? Așa nu aș mai plăti timp 
nefolosit și am fi amândoi fericiți. Și am mai făcut ceva, am citit 
tabelasul pe care mi l-aţi dat (de fapt, l-am completat cu rigurozitate 
în fiecare zi), în încercarea de a găsi problema de viata/situatie/ 
relatie/ practică ce a declanșat această anxietate catastrofală. Ei bine, 
şi ce am aflat? Ca să vezi, surpriză, sursa este același lucru ca de 
obicei, știți dumneavoastră cine și nenorocita lui de slujbă și 
incapacitatea lui de a mă lua în serios sau măcar de a observa că sunt 
si eu pe aici. Dumnezeu știe cum voi reuși să îi spun de problema cu 
banii, mai ales după toate câte i s-au întâmplat lui. 


Vă amintiți că v-am spus că am venit aici ca să scrie un articol 
despre Cuagach Eilean, Insula Porcilor? Ei bine, îmi pot închipui ce 
fata ati făcut deja, pentru că sigur ati auzit numele ăsta pe la stiri 
săptămâna asta. Bănuiesc că deja ati adunat doi cu doi și v-aţi prins 
cam cine a reușit să se lase prins în toată afacerea asta oribilă, fiind 
acum în centrul atenției. Acum chiar că nu voi reuși să îl fac să mă 
asculte sau să îmi satisfacă necesitățile. 

Ca să fiu sinceră, a fost absolut oribil de când am venit aici. Am 
petrecut o grămadă de timp alegându-mi garderoba pentru vacanța 
asta, vreau să zic că am fost atentă la detalii. Mi-am cumpărat trei 
perechi de pantaloni scurți și vreau să zic că sunt scurți, nu glumă. Da, 
parcă vă aud spunând: „Alex, ești sigură că vrei să dai o tentă sexuală 
si acestei negocieri?” Ei bine, cred că ati fi foarte mulțumit să știți ca 
faza cu pantalonii scurți nu a mers. Și-a petrecut tot timpul cu nasul în 
calculator si de-abia m-a băgat în seamă. Si ceea ce a pus capac la 
toate astea a fost că m-a lăsat singură în bungalou-ul ăsta oribil, unde 
conducta de apă trece printr-un strat de turbă si apa curge maronie, 
făcând vasul de toaletă să pară murdar. În plus, are și fereastra asta 
enormă prin care intră soarele și coace totul pe aici de nu poți nici să 
respiri. Nu v-aţi putea imagina cum e pe aici nici in cel mai urât vis. 
Grinzi false, pătrate de carton pictate cu spray contra furnicilor pe la 
colțuri și nici picior de om pe aici cale de kilometri întregi. 

Ei, si cam cât credeţi că a fost plecat? O zi? Două? Ha! Mai încercați 
o dată. Fi bine, trei, trei zile am stat aici, cu cea mai apropiată casă la 
kilometri întregi depărtare, neavând nimic de făcut decât să 
frunzăresc prin extrasele de cont pentru a nu știu câta oară și să mă 
holbez toată ziua la norii de musculite din copaci. Tocmai când chiar 
începusem să intru în panică și aproape că terminasem banii pe care 
mi-i lăsase și începusem să mă gândesc că nu avea niciun rost să mai 
stau în Scoţia, pentru că oricum nu avea să vrea să vorbească cu mine, 
apare dumnealui în prag. 

Ei bine, atunci mai că mi-a pus capac. Se bătuse și era de 
nerecunoscut. Era pe jumătate paralizat si plin de sânge și cineva îi 
smulsese jumătate din părul de pe cap. A trebuit să fac un mare efort 
să nu urlu la el. Desigur că l-am așezat în pat și mi-am jucat rolul de 
soție devotată, dar eram furioasă rău. Ei bine, s-a dovedit că Malachi 
Dove (pariez că ati văzut numele ăsta prin ziare de câteva ori 
săptămâna asta), inamicul numărul unu al lui Oakesy de ani buni, e 
bine sănătos pe Insula Porcilor, iar Oakesy, în stilul lui specific, și-a 
dat toată silinta să îl provoace si să îl facă să îl înfrunte. Acum, serios, 
putea să îl omoare. 

Mămica zice că e o chestie de diferență de clasă. Vă amintiți că v- 
am spus că şi-a băgat în cap cum că faptul că sunt cu Oakesy e un fel 
de rebeliune la adresa ei? Ea spune că, odată ce te mariti cu cineva 


care nu e de rangul tău, mai devreme sau mai târziu, problemele vor 
ieşi la iveală, și asta garantat. Ei bine, am ajuns într-un punct în care 
aproape că sunt de acord cu ea. Vreau să zic de ce trebuie să bea atât 
şi unde îi sunt bunele maniere? (Apropo, cred că de asta eu și 
Christophe suntem atât de atrași unul de celălalt si, orice ati spune, nu 
se poate nega faptul că atracţia există. E o chestiune simplă de viata. 
Ne uităm unul la celălalt și recunoaștem pe cineva din aceeași clasă, și 
asta e tot.) 

Oakesy s-a facut bine cam in două săptămâni si apoi s-a dus iar 
acolo, a inchiriat o barca sa il duca. Ei, si daca credeam ca asta m-a 
scos din sărite si m-a facut să ating nivelul maxim de stres, nici nu 
ştiam ce coșmar era pe cale să înceapă. Era duminică, destul de 
devreme, când a sunat telefonul. Dormeam. Era știți dumneavoastră 
cine care mă suna de pe mobil, urlând ca să acopere zgomotul făcut de 
motorul bărcii, spunându-mi să mă imbrac, pentru că urma să iesim 
când se întorcea. M-am sprijinit de pernă și m-am uitat la ceas. Era ora 
patru dimineața. 

— O să fiu acasă în jumătate de oră, tipa el. Se auzea cu întreruperi. 
Nu așteptase si el măcar să aibă semnal ca lumea, îmbracă-te... 
îmbracă-te repede. 

— Pentru numele lui Dumnezeu, am bombănit cu capul încă greu de 
somn, pentru numele lui Dumnezeu... 

— Fă ce iti spun, îmbracă-te! 

Ce mi-a spus în continuare m-a trezit de-a binelea din somn și m-am 
ridicat în șezut dintr-odată, gândindu-mă la Malachi Dove si la toate 
coșmarurile mele. 

— Oakesy? am spus ridicând privirea spre fereastră și perdele și 
gândindu-mă la pădurea tăcută care mă înconjura și la lunga alee 
privată cu rododendroni. Care e problema, ce se întâmplă? 

— Așteaptă-mă la ușa de la intrare, nu îmi ia mult. Și, Lex, nu te 
gândi la vreo prostie, dar poate ar fi o idee bună să... 

— Da? Poate ar fi o idee bună să ce? 

— Să inchizi toate ușile si ferestrele. 

— Poftim? Ce vrei să spui cu asta, Oakesy? am spus, dar nu am mai 
auzit decât bruiaje pe linie. Oakesy? am repetat, dar el nu mai era la 
telefon, mă lăsase stând în întuneric, cu mâna strângând receptorul și 
privind fix afară pe fereastră. 

Stiti cât de calmă sunt și cât de greu mă impresionează ceva, nu-i 
asa? Cu toate acestea, telefonul acela de douăzeci de secunde m-a 
speriat, m-a făcut să mă simt groaznic de neliniștită de cât de 
întunecat mi se părea dintr-odată bungalou-ul. M-am dat jos din pat si 
m-am dus la bucătărie nesigură pe picioare, punând mâna pe primul 
cuțit pe care l-am putut găsi în sertar și am stat așa cu el în mână cu 
vârful în față în întuneric. Nu te gândi la prostii, dar închide tot. M-am 


plimbat prin casă fără să aprind lumina, ţinând cutitul cu ambele 
mâini si verificând fiecare incuietoare cu mâinile tremurânde. Am 
verificat fereastra rapid, fără să trag complet perdelele, ci doar puţin, 
căci nu voiam să regăsesc vreo fata privindu-mă prin geam. 

În dormitor am aprins lumina şi m-am îmbrăcat cu spatele la perete, 
astfel încât să pot vedea fereastra și uşa. Îmi tremurau mâinile așa de 
rău că de-abia am reușit să mă închei la blugi. Mi-am pus pantofii și 
m-am dus în camera de zi, unde m-am așezat pe un scaun sprijinit de 
perete, aflat între fereastră si ușa de la intrare, ţinând în continuare 
cuțitul bine în mâini. M-am tot gândit la tot pământul acela care mă 
înconjura, inlantuind casa. Fiecare sunet se auzea de o sută de ori mai 
puternic: ciudatul clic-clic al boilerului punându-se în funcțiune în 
dulapul pentru rufe, o pasăre topaind pe acoperișul din ţigle. Când a 
sunat din nou telefonul, am smuls receptorul din furcă cu inima 
bătându-mi nebunește. 

— Da? Tu ești? 

— Sunt în faţa ușii, o să deschid eu. 

Am auzit cheia răsucindu-se în broască. Uşa s-a deschis și el a intrat 
obosit, lăsându-și rucsacul să cadă pe podea. 

— Ce este? am spus sărind în sus si proptindu-mă în fata lui. Ce se 
întâmplă? Mă sperii grozav. 

El nu a răspuns însă, rămânând acolo plin de sânge, privindu-mă cu 
ochii injectati si tricoul rupt. Desigur că nu se bărbierise și avea pielea 
palidă și bolnăvicioasă sub stratul de bronz. Au trecut câteva clipe, 
după care o altă siluetă și-a târșâit picioarele înăuntru din întuneric, 
oprindu-se în pragul ușii, clipind si răsucindu-se. Mi-a luat câteva 
clipe să îmi dau seama că era vorba de o femeie, pentru că avea părul 
foarte scurt si negru si pe alocuri puteai vedea bucăți de scalp. Era 
foarte înaltă, aproape la fel de înaltă ca Oakesy, și purta o haină 
groaznică din imitație de piele cu cordon și o fustă de blugi care îi 
ajungea până la adidasii ăia la modă, cu luminite, știți despre ce 
vorbesc, numai că la ea luminitele alea nu clipeau deloc. Când s-a 
întors și m-a văzut, și-a ridicat mâinile în sus în semn de apărare, ca și 
cum aș fi urmat să mă năpustesc asupra ei din întuneric. 

— Soția mea, a spus Oakesy trântind usa de la intrare si zăvorând-o, 
Lex. 

Auzind asta, femeia s-a mai liniștit puţin și și-a coborât încet 
braţele, întorcându-și capul într-o parte și aruncându-mi o privire 
precaută. Ar fi fost destul de drăguță dacă părul acela nu ar fi arătat 
de parcă fusese tăiat cu un foarfece cu lame in zigzag si dacă şi-ar fi 
şters expresia aceea ursuză și supărată de pe fata. Arata ca unul dintre 
adolescenţii ăia albi pe care îi vezi umblând prin centru prin Oban, 
trăgând clei pe nas, cu pielea lor decolorată și cearcăne negre sub 
ochi. 


— Ea cine e? 

— Angeline, a spus el, ea e Angeline. 

— Angeline? 

— Angeline Dove. 

— Angeline Do... am început, oprindu-mă însă imediat. Nu eram 
sigură dacă auzisem bine. Angeline Dove? 

— E fiica lui. 

— E adevărat? am spus întorcându-mă spre ea. Oakesy nu a spus 
niciodată nimic despre vreun copil. Chiar așa e? 

Nu a răspuns, continuând să mă studieze nesigură, ca și cum ar fi 
fost gata să o ia la sănătoasa. 

— Hei, bună dimineaţa, te-am întrebat ceva, am spus fluturându-mi 
mâna prin faţa ei. 

— E adevărat, a bombănit repede, e adevărat. 

— E în regulă, Lex, a spus Oakesy. 

— În regulă? am spus întorcându-mi privirea spre el. 

— E OK. 

— OK? 

— Da, chiar e OK. 

Am scuturat din cap, ducându-mi degetele la tâmple. Trăisem cu 
poveştile despre Dove destulă vreme și cred că îmi poate fi iertată 
reticenta, nu? 

— Oakesy? am zis mutându-mi privirea de la Angeline la el si 
înapoi. Merit să mi se spună ce s-a întâmplat? am adăugat holbandu- 
mă la haina ei murdară si ieftină, acoperită cu pete de iarbă, si apoi la 
el, care arăta la fel de rău, cu tricoul pătat și rupt, cu picioarele goale 
pline de tăieturi în care sângele se coagulase, murdare de praf și 
pietriș. De ce se află ea aici? Ce s-a întâmplat? 

— Îmi pare rău, Lex, îmi pare rău, trebuie să mergem la poliție, a 
spus el pe un ton plin de tristețe. 

Nu îl mai auzisem niciodată vorbind așa. 


Afară lumea era tăcută, de parcă și-ar fi ținut respirația. Era inca 
întuneric, dar lumina rozalie a dimineţii începea să apară la orizont. 
Stăteam în prag, clipind spre copaci si ascultând în încercarea de a 
detecta orice mișcare. Era linişte. Nu era niciun cor de sunete din zori 
si nu se auzea nicio aripă bătând printre ramuri. Oakesy s-a oprit pret 
de o clipă, după care ne-a grăbit spre mica Fiesta în timp ce picioarele 
noastre striveau pietrisul, poftindu-ne înăuntru: 

— Haideţi, haideţi. 

Nu îmi spunea ce se întâmplase. Nu îmi spunea de ce era speriat și 
de ce blocase toate ușile de îndată ce am intrat în mașină. A pornit 
motorul foarte repede si am si început să ne hatanam pe alee înspre 
drumul întunecat care ducea în partea de sus a peninsulei. Când am 
ieşit pe şoseaua de pe coastă, se tot uita la pădure si la golfuletele 
stâncoase pe care le depășeam de parcă ar fi căutat ceva. La un 
moment dat, când treceam de o plajă cu pietricele, a redus viteza și a 
examinat o barcă ancorată acolo. 

— Oakesy, ce se întâmplă? 

El însă a dat din cap, ca si cum s-ar fi concentrat la ceva foarte 
important. Avea genul de privire pe care o afișa când încerca să tina în 
echilibru ceva în vârful unui bat foarte subțire. Nu mi-a răspuns. Pe 
locul din spate, Angeline Dove era la fel de tăcută ca și el. Stătea 
aplecată incomod pe-o parte, în timp ce mâinile i se inclestasera pe 
scaunul din fata ei ca si cum ar fi fost rănită. Mă uitam din când in 
când la ea în oglinda retrovizoare. Stătea cu nasul lipit de geam și se 
uita fix, ferm la Insula Porcilor cu ochii ei de stafie. De fiecare dată 
când întorceam după vreun colt si insula dispărea după cot, ochii îi 
căpătau o expresie goală, ca și cum s-ar fi retras în interiorul ei. „E 
OK, spusese Oakesy. OK.” OK? Ei bine, în mod clar nu era ca tatăl ei. 
Arăta de parcă ar fi crescut într-o temniță întreaga ei viață: avea 
pielea pământie și ridată și, acum, că se lumina de ziuă, puteam vedea 
că avea si ceva acnee in jurul colturilor gurii. Tunsoarea era atât de 
groaznică, încât pe alocuri avea bucle și chiar lângă ele bucăţi de scalp 
vizibil. Dumnezeule, ce dezastru! Mă întrebam oare cine i-o fi fost 


mama. 

Parcurseseram vreo cinci kilometri cand Oakesy a inceput sa bata 
darabana pe volan, inghitind cu zgomot. 

— Ce este? am spus privindu-i mâinile. Care e problema? 

Înainte însă să reuşesc să termin propoziţia, a scos maşina de pe 
şosea, trăgând-o pe banda de urgență, împroșcând o grămadă de 
pietriș. A deschis cu putere portiera, a sărit afară din mașină și s-a 
îndepărtat, pe jumătate aplecat și cu mâinile apăsându-i pe stomac. O, 
Dumnezeule, asta e acum, o să i se facă rău. Am coborât din mașină. 
Era destul de frig si liniște și mi-am simţit răsuflarea rămânând 
suspendată în aer în timp ce striveam pietrisul sub pantofi traversând 
banda spre el. M-a auzit venind și s-a întors. Atunci am văzut că nu îi 
era rău, ci că plângea. Avea fata umflată si roșie si îi curgea nasul. 

— N-ar trebui, spuse el cu umerii cocosati, ștergându-și fata cu 
mâneca hanoracului. N-ar trebui, vreau să zic, uită-te la ea. A văzut 
tot ce s-a întâmplat și nu plânge. 

— Cum adică tot ce s-a întâmplat? Cum adică? Cum pot să discut cu 
tine dacă nu vrei să îmi spui ce s-a întâmplat? 

— E numai vina mea, Lex, a spus el stergandu-si nasul cu dosul 
mâinii și scuturând din cap. A respirat adânc de câteva ori, reușind 
încet-încet să își controleze plânsul. Dacă nu ar fi aflat din capul 
locului că mi-au dat voie să vin pe nenorocita aia de insulă... a spus 
el, inspirând din nou și îndreptându-se apoi cu ochii roșii. A ridicat o 
mână în direcția estuarului care lucea pictat în roz de lumina 
răsăritului. Sunt oameni morți acolo, draga mea, a continuat dând din 
cap trist și epuizat. Acolo, pe Cuagach, au murit oameni. 

Inspirasem ca să pot să-i răspund înainte ca spusele lui să capete 
sens. Când mi-am dat seama ce spusese, am închis gura și mi-am 
întors capul într-o parte, coborându-mi vocea. 

— Morti? Asta ai spus, morți? 

— Da. 

— Cum adică morți? am întrebată apucându-l de hanorac, undeva 
de deasupra buricului și întorcându-l spre mine ca să îl pot privi în 
ochi. Ai spus că sunt oameni morți. Cum adică morți? Oakesy? Spune- 
mi că nu e asa cum iti ziceau oamenii ăia de la cârciumă. 

— Nu vrei să ştii, Lexie, crede-mă, tu... a bâiguit el închizând ochii 
si oftând. 

— Nu îmi vorbi de sus, Oakesy. Orice ti s-a întâmplat acolo, crede- 
mă că am mai văzut. Nu uita pentru cine lucrez. Spune-mi acum! 

Într-un final mi-a spus. S-a așezat obosit pe pietrisul înghețat si, în 
timp ce Angeline se chiora la noi prin fereastra aburită a mașinii, iar 
soarele se întindea portocaliu peste orizont, mi-a spus. 

Sunt sigură că aveţi senzaţia că știți ce mi-a spus, pentru că asta e 
peste tot în ziarele de săptămâna asta și probabil că toată lumea își 


închipuie că știe exact ce s-a întâmplat, dar credeti-ma, nu știți nici 
jumătate din adevăr. Revenea la nesfârşit asupra unor lucruri, ca și 
cum mintea i s-ar fi blocat într-un fel de buclă. Vreau să zic, nu ati 
văzut niciodată în ziar cum arată o fata de pe care se ia pielea, nu? Ei 
bine, Oakesy se tot întorcea la partea asta, arătându-mi cu mâinile cât 
de mare era si cum stătea spânzurată de ceva. Nu ati citit în Sun nici 
cum porcii sfâșiau o adolescentă si îi cărau laba piciorului cu ei sau 
cum aceasta încercase să rămână atașată de oasele piciorului. Nici 
despre tipul pe care explozia îl aruncase pe-o parte cu degetul mic de 
la picior îndreptat spre tavan sau oameni fără cap, cu gâturile ca niște 
cioturi roșii și câteva vertebre ieșind în afară prin carne, jumătate de 
craniu golit de conținut de suflul exploziei... și as putea continua așa 
la infinit... 

Pot să aștern toate astea cu calm pe hârtie după câteva zile, dar, 
oricât de profesionistă aș fi și oricât din munca lui Christophe aș fi 
văzut, nu sunt complet insensibilă, să știți. Nici măcar nu îl puteam 
privi pe Oakesy în timp ce povestea. L-am ascultat cu ochii pironiti pe 
firele de iarbă îngheţată de pe marginea benzii de serviciu cu brațele 
încrucișate, si o parte din mine ar fi vrut să îi spună să tacă din gură. 
După ce a terminat, am tăcut vreme îndelungată, simțind cum inima 
îmi bătea în stomac, apoi m-am întors spre locul unde Insula Porcilor 
tocmai isi itise capul dincolo de promontoriu. Era prea departe ca sa 
poți vedea ceva, desigur, nu se vedea nici satul, nici capela, era doar 
silueta aia mare, tăcută, care răpea toată lumina. 

— Lex? a spus el punându-mi o mână pe picior. Eşti OK? 

— Am văzut diverse lucruri la muncă, știi? am spus privind la mâna 
lui. 

— Ştiu, a spus el frecându-se la ochi, știu. 

A urmat apoi o perioadă de tăcere în care ne-am gândit amândoi la 
insulă. Apoi s-a ridicat si a căutat în buzunarul de la spate al 
pantalonilor lui scurți si a scos la iveală o bucată de hârtie botita, pe 
care mi-a înmânat-o. Am luat-o fără să îmi dezlipesc ochii de pe fata 
lui. 

— Ei bine, ce e asta? am spus. 

Nu a răspuns și și-a îndesat mâinile în buzunare, privind spre mare, 
ca și cum mi-ar fi înmânat una dintre fotografiile acelea groaznice de 
detectiv particular care l-ar fi înfățișat alături de o altă femeie. Am 
despăturit hârtia cu o mână nesigură, în timp ce inima îmi bătea 
nebunește. 

— Este contractul de închiriere al bungalou-ului. 

— Da, a spus plecându-și fruntea si scărpinându-se zdravan în 
creștetul capului asa cum face mereu când știe că a greșit cu ceva. Pret 
de o clipă am crezut că avea să înceapă din nou să plângă. L-am găsit 
în casa lui Dove, a spus cu o voce profundă. M-am dus cu ea să își facă 


bagajul si l-am găsit. Nu ţi-am spus, dar dispăruse din rucsacul meu 
după ce m-a lovit cu toporul. Știi ce înseamnă asta, a spus el după o 
pauză. 

Simteam cum mi se accelerează pulsul. O, da, știam ce însemna. 
Acum totul avea sens. De ce mă sunase si îmi spusese să închid ușile si 
de ce era atât de neliniștit. 

— Dumnezeule, am spus cu o voce slabă, simțind cum mi se taie 
picioarele. A știut unde eram în tot acest timp? 

— Îmi pare rău... 

— În tot acest timp, am spus privind de-a lungul șoselei pustii în 
direcția bungaloului. Eram speriată rău. Tot îmi imaginam pădurea 
care înconjura bungalou-ul, gândindu-mă cât de aproape fusesem de 
sfârșit. Poate că stătuse pe acolo urmărindu-mă. Poate că era acolo 
chiar acum. Lucrurile mele, Oakesy, mi-am lăsat toate lucrurile în casă. 

— Da, a spus el ridicându-se în picioare si asezandu-si o mână pe 
spatele meu. Se va ocupa poliția de asta. 

Desi erau doar câțiva metri până la mașină, mi s-au părut a fi 
kilometri întregi. Mi-am ţinut spatele drept, necedând impulsului de a 
mă întoarce. Ştiam că, dacă m-aș fi întors, toți munții si norii s-ar fi 
încruntat spre mine, examinându-mi spatele. În timp ce Oakesy punea 
mâna pe portiera şoferului, s-a oprit si s-a întors brusc de parcă cineva 
l-ar fi strigat pe nume. S-a holbat la munți, la copacii verde-închis, 
aproape negri, de pe pantele superioare. 

— Ce e? Ce-ai auzit? 

— Nimic, a spus el scuturându-se de un fior lung și violent, ca și 
cum ar fi încercat să isi scuture ceva din spinare. 

A aruncat o privire spre Insula Porcilor, apoi s-a urcat în mașină, a 
închis portiera si s-a aplecat spre mine să o închidă si pe-a mea. 

— Haide, să mergem, a spus el. 


Nu știu dacă este un moment potrivit să scot ceva in evidenţă, dar 
probabil ca deja ati ghicit. Comentariile dumneavoastra despre 
Christophe m-au rănit. 

— Lexie, chiar ar fi atât de dificil să accepti faptul că domnul 
Radnor nu își dorește altceva în afara unei relații profesionale cu tine? 

Vă amintiţi, asta ati spus. Ei bine, m-am tot gândit la asta, iar ieri 
mi-am amintit de un incident despre care ar fi trebuit să vă povestesc. 
Este ceva care dovedește dincolo de orice îndoială că relația dintre mine 
şi Christophe e mai complicată decât ati putea dumneavoastră să va 
inchipuiti. 

Într-o dimineaţă, la vreo lună după ce mă angajasem la clinică, el a 
venit la serviciu devreme. Așa îi era obiceiul. Era apretat tot și 
mirosea a lotiune după ras, cu Telegraph sub brat. De obicei ridica 
mâna în semn de salut în timp ce trecea pe lângă biroul meu, dar în 
acea zi, poate pentru că nu era nimeni pe-acolo, s-a oprit si m-a privit 
curios. 

— Bună dimineaţa! a spus el, ca și cum nu m-ar fi văzut înainte si ar 
fi fost impresionat de ceea ce vedea. 

Purtam o bluză albă frumos călcată, cu guler marinăresc, și o fustă 
neagră, destul de drăguță, până la jumătatea coapsei. Dar domnul 
Radnor e prea gentleman ca să se uite la picioarele mele, așa că s-a 
prefăcut că admiră vaza cu ranunculus galben proaspăt pe care o 
asezasem pe blatul biroului. 

— Toate astea arată foarte bine, a spus el privind podeaua lucitoare, 
revistele frumos rânduite și monitorul cu plasmă curăţat cu grijă. Da, 
a repetat el, totul arată foarte bine. 

Ei bine, apoi s-a urcat în lift si aici dialogul nostru s-a încheiat. Nu a 
fost nimic special, doar ceva scurt si politicos. Eu însă nu-s proastă, 
mi-am dat seama prea bine ce îmi comunica. Luând în considerare ce 
cuvinte folosise, „totul arată foarte bine” (spus de două ori), 
intelesesem despre ce era vorba. Începând din acea zi, am continuat să 
tin recepţia lună, folosind odorizant și măturând podeaua de fiecare 
dată când intra un pacient și aducea înăuntru frunze și mizerie de pe 


stradă. În fiecare zi, Christophe intra plutind. Indiferent de cât de 
târziu venea sau cât de stresat era, îşi găsea întotdeauna timp pentru a 
comenta cât de bine arăta totul și în fiecare zi mă străduiam și mai 
mult, anticipând lucrurile si încercând să fac ce i-ar plăcea. 

Cred că v-am spus, si dumneavoastră probabil că stiati deja asta, 
despre toată munca asta pe care a făcut-o pro bono, despre lucrurile 
minunate pe care le-a făcut pentru oameni din lumea întreagă care nu 
își puteau permite operaţiile. Ei bine, am păstrat o grămadă de tăieturi 
din ziare, interviuri și fotografii cu el și cu oamenii pe care i-a ajutat, 
şi dintr-odată mi-am dat seama ce frumos ar fi să le pun în ramă. Am 
găsit pe cineva în Tottenham Court Road care mi le-a înrămat destul 
de ieftin și două săptămâni mai târziu m-am dus mai devreme la 
muncă si am petrecut o oră agatandu-le la recepție până când totul 
arăta perfect. Apoi am lustruit tot, am măturat, mi-am îndreptat bluza 
si m-am așezat dreaptă în scaun, așteptându-l să vină. 

A întârziat câteva minute si a intrat scuturându-și umbrela și 
proptind-o în colt. 

— Buna dimineata, Alex! 

— Bună dimineața, domnule Radnor! am spus, cu un zâmbet si mai 
larg. De-abia puteam sta locului de cat de emotionata eram. Ce vreme 
nenorocita! 

— E oribilă, a incuviintat el ridicând privirea. 

Când a văzut toate fotografiile aranjate pe perete în spatele meu, am 
observat cum i se schimbă expresia feței. S-a oprit putin, apoi a 
avansat încet, cu un zâmbet ezitant pe fata. 

— Sunt dragute, a spus el pe un ton nesigur. S-a oprit la biroul lui si 
şi-a descheiat haina de ploaie, părând că se gândește la ceva. Poate că 
nu sunt potrivite pe de-a-ntregul la recepție? a continuat el. Poate că 
sunt putin prea... ăăă... fitoase, ce zici? 

— Aveţi o grămadă de lucruri de care puteți fi mândru, domnule 
Radnor, am răspuns si orice urmă de zâmbet mi-a dispărut de pe fata. 

— Stii ce, nu crezi că ar arăta mai bine la mine în birou? a spus el 
pe un ton blând. 

— În biroul dumneavoastră? am întrebat şi imediat mi-am dat 
seama, bineînțeles. Nu era supărat sau furios, pur și simplu era 
modest. Ei, cam ăsta e el. Da, în biroul dumneavoastră, le voi așeza 
acolo, am spus ridicându-mă de după birou foarte dreaptă și mândră, 
după care m-am întors și am început să le dau jos si să le asez una 
peste alta pe birou. Vi le aduc eu. 

— O, nu, nu, nu, nu e nevoie. 

— Niciunul dintre angajați nu va ajunge aici în următoarea 
jumătate de oră și pot să încui ușa. 

— Nu este nevoie. 

— Dar mi-ar plăcea să fac asta. 


M-am ridicat pe vârfuri ca să ajung la pozele de sus si aici mă cam 
învinuiesc, pentru că nu m-am gândit nicio clipă la cum ar fi putut 
reacționa văzând cum mi se ridică fusta şi cum mi se vede partea de 
sus a picioarelor în dresul negre. După ce am dat jos și ultima 
fotografie si m-am întors spre el, expresia i se înăsprise si era roșu la 
fata. 

— Să mergem atunci, a spus culegând cam jumătate din fotografii. 
Chem eu liftul. 

Nu mai fusesem niciodată în biroul lui, pentru că dragonul acela de 
secretară îl păzeşte ca un cerber. Ei bine, era absolut delicios, cu pereți 
captusiti cu panouri din lemn de stejar și perdele elegante si cu o 
panoramă minunată asupra acoperisurilor din Harley Street pe care 
bătea ploaia. Puteai chiar să vezi vârful câtorva dintre copacii din 
Regent's Park. 

— O, e minunat, e pur si simplu minunat aici sus, exact asa cum îmi 
închipuiam! am spus oprindu-mă și oftând în timp ce priveam în jur. 

— Mulţumesc, a spus el dându-și jos haina de ploaie si agatand-o in 
cuierul pentru pălării din spatele ușii. Poti să le asezi pe locul de la 
fereastră, o să mă ocup mai târziu de ele. 

Am dus pozele la fereastră, pe canapeluta de acolo, cu pernele ei de 
mătase de culoarea piersicii prăfuite, si le-am așezat într-o grămadă 
ordonată. Apoi m-am plimbat pe-acolo câteva clipe, lângă fereastră, 
unde pătrundea soarele, ca să îmi fie vizibile suvitele din păr. 
Christophe s-a așezat la birou și a dat drumul la calculator. 

— Mai era ceva? a spus. 

Am zâmbit, întinzându-mă până în vârful picioarelor o dată sau de 
două ori, cu umerii ridicaţi, plină de entuziasm. Parcă am fi jucat un 
joc secret. 

— Îmi cer scuze, am spus. 

— Mai era ceva, a spus el cu un zâmbet puţin crispat. 

— Secretara dumneavoastră are o slujbă grozavă, e genul de slujbă 
care mi-ar plăcea la nebunie, am spus. 

El a dat din cap, s-a uitat la ușă si apoi la ecranul calculatorului si 
şi-a frecat puţin cu degetul buza de sus, oarecum nervos. 

— Nu vă faceţi griji, am spus, pentru că știu că așa stă treaba cu 
bărbații şi sexul, îi copleseste ca un val. 

A avut nevoie de timp să coboare din nou pe pământ. 

— Plec. Vă rog să mă chemaţi dacă aveţi nevoie de ceva. Ies la 5. 

M-am oprit la ușă și m-am întors să îi fac cu mâna în semn de 
rămas-bun, dar era ocupat la calculator, derulandu-si programul pe 
ziua în curs, ca un profesionist ce era, așa că m-am întors la biroul 
meu si mi-am petrecut toată ziua insufletita de acel sentiment pe care 
îl ai atunci când știi că ai întâlnit pe cineva care iti va schimba viata. 

Nu v-am spus asta până acum din respect pentru domnul Radnor, 


pentru că zvonurile se răspândesc foarte repede în lumea medicală, 
nu-i așa? Or, pentru Dumnezeu, nu îi este deloc uşor unui bărbat de 
vârsta lui să se lupte cu sentimentele lui. Cu toate astea, să nu credeți 
că nu am luat în seamă ce ati spus. De fapt, când ati spus „relație 
profesională”, cred că ati fost mai aproape de adevăr decât credeati, 
pentru că în ultimele zile a devenit cât se poate de clar pentru mine că 
ceea ce îi trebuie lui Christophe este o scuză ca să aibă o relaţie 
profesională mai strânsă cu mine. Are nevoie de putin spațiu ca să se 
relaxeze când e în preajma mea, astfel încât să înceapă să se dezvolte 
chestia asta dintre noi. Ce ironic că nu mi-am dat seama de nimic din 
toate astea până în dimineaţa aceea oribilă când s-a întâmplat ce s-a 
întâmplat cu Oakesy si Angeline Dove! 


Uneori te surprinzi pe tine insuti. Cand am plecat de pe banda de 
urgenta tremuram din cauza socului, dar apoi am coborat geamul si 
am scos capul afară, simțind aerul rece intrându-mi în nas si în 
plămâni, si m-am gândit la un singur lucru. M-am gândit la Christophe. 
M-am gândit la lucrurile pe care le-a îndurat, la tragediile umane, 
pericolele și zonele afectate de dezastre si la toate condiţiile groaznice 
pe care trebuise să le suporte (fără să plângă vreodată aşa, ca idee). 
Soarele era sus pe cer, încălzindu-mi fata și dintr-odată m-am simţit 
foarte aproape de el. Am avut sentimentul ciudat că ceea ce se 
întâmplase pe Cuagach avea să ne unească într-un fel și, când am 
ajuns la Oban, nu mai tremuram deloc, ba dimpotrivă, eram chiar 
plină de entuziasm. Mă aflasem în mijlocul unor evenimente extrem 
de importante și nimeni de la clinică nu avea să poată ignora asta 
pentru foarte multă vreme. 

Orăşelul de coastă era perfect tăcut. În afara feribotului de 
dimineață care ducea la Mull și care se afla în port, luminat ca un pom 
de Crăciun, singurele urme de viata erau rămășițele băutelor din 
noaptea trecută: ambalaje de la chipsuri măturate de vânt pe strada 
pavată, un pescăruș care trăgea de un kebab pe jumătate mâncat, 
aruncat in sant. Oakesy a parcat pe o alee laterală si am coborât cu 
toții din mașină, cu feţele ca de piatră, cu urme vizibile de șoc în 
soarele de dimineaţă. Lui Angeline i-a luat ceva mai mult să iasă din 
mașină, chinuindu-se putin. Cred că atunci mi-am dat seama că ceva 
nu era în regulă cu ea. 

Probabil că înainte mă gândisem că se rănise pe insulă si că de 
aceea stătea așezată atât de ciudat. E uimitor că, în ciuda experienţei 
mele la clinică, nu m-am gândit prea mult la asta. Acum însă, în timp 
ce ne îndreptam spre sediul poliției, am analizat-o cu coada ochiului și 
m-a izbit gândul că ceva nu era deloc in regulă cu ea. Schiopata putin, 
mergând putin aplecată, ca și cum piciorul drept ar fi fost mai scurt 
decât stângul si o dată sau de două ori şi-a ridicat mâna ca și cum ar fi 
vrut să se prindă de ceva ca să isi recapete echilibrul, în timp ce poala 
hainei i se legăna. Tinea pasul cu noi, dar, de fiecare data când 


incetineam și încercam să o privesc de la spate, mergea si ea mai încet 
si nu puteam să văd nimic. Chiar și așa, aveam impresia că avea o 
chestie masivă, ciudată la spate. Dacă te uitai la ea, părea ca si cum ar 
purta o geantă la spate, sub haină. 

Secţia de poliţie era într-o clădire de cărămidă întunecată pe strada 
principală si, în timp ce aşteptam la recepţie să vină cineva, ea a stat 
cu spatele la perete si brațele în jurul ei, în timp ce privirea i se mișca 
dintr-o parte în alta ca și cum se aştepta să se năpustească cineva 
asupra ei. Bărbatul din spatele paravanului de sticlă a fost foarte de 
treabă până i-a spus Oakesy de ce veniserăm. Apoi zâmbetul i-a 
înghețat pe buze si orice urmă de amabilitate i-a dispărut. Și-a plimbat 
privirea între mine, Oakesy si Angeline, ca si cum ar fi fost sigur că 
voiam să îl tragem în piept. 

— Aşteptaţi aici, a bombănit și a dispărut pentru o vreme. Când s-a 
întors, ne-a condus pe o ușă, fără să ne privească în ochi, apoi de-a 
lungul unui hol până la un birou. Era o cameră mică, neaerisită, din 
fundul clădirii, plină cu dulapuri cu dosare și căni ciobite pe masă. 

— Asteptati aici, ne-a spus aprinzând lumina. Detectivul Struthers a 
fost chemat la un caz, dar se întoarce să vorbească cu dumneavoastră. 
O să fac rost de niște cafea. 

Am stat în birou în așteptarea cafelei, fără să scoatem o vorbă. 
Oakesy a stat tot timpul aplecat, inspectându-și picioarele și trecându- 
şi degetele peste tăieturile lungi care prinseseră deja coajă. Am 
continuat să o privesc pe Angeline, care nu putea sta locului de 
nervozitate. Înghițea foarte des si isi tot stergea sudoarea de pe frunte 
cu mâneca hainei. Stătea ciudat jos, pe jumătate pe piciorul drept, cu 
o mână inclestata pe scaun, ca si cum ar fi durut-o ceva. 

După vreo cinci minute, un bărbat adormit, îmbrăcat într-un costum 
cam botit a apărut în pragul ușii. 

Ne-am uitat cu toţii la el plini de speranţă, dar nu a spus nimic, ci a 
rămas doar acolo, studiindu-ne pe toți. Era tânăr, probabil vreo 
douăzeci si nouă de ani, si era putin cam gras (ce spune lumea despre 
ăştia din Glasgow, cum că ar avea o durată de viata mai scăzută decât 
etiopienii sau ceva de genul ăsta). Avea părul tuns la baza gâtului, cu 
ţepi în fata, cu vârfurile decolorate și vopsite în galben. 

— Sunt detectivul Callum Struthers, a spus după o vreme. Sergentul 
de serviciu de la recepţie mi-a spus povestea voastră și mă întreb 
dacă... e adevărată, a continuat el plimbându-și privirea de la unul la 
altul. 

— E adevărată. 

— Ati fost acolo, pe Cuagach, toţi trei? 

— Doar eu si ea, a spus Oakesy făcând semn din cap spre Angeline. 

— Si ce o să imi spuneţi, că ati văzut diavolul de pe Cuagach, o 
bestie urât mirositoare, care se târa prin pădure? 


Am simțit cum Angeline se crispează lângă mine. Și-a coborât 
privirea si a început să se scarpine cu nădejde in cap, prin părul ei 
masacrat. Pieptul i se ridica și i se lăsa, iar gura i se mișca fără a 
scoate vreun sunet: bombănea ceva ca pentru ea, ca și cum ar fi 
încercat să se convingă să nu se ridice și să o ia la sănătoasa. Oakesy s- 
a întors spre Struthers cu privirea aceea grea, cu ochii roșii, pe care o 
are atunci când e mânios. 

— Sunteţi sigur că sergentul de la recepție v-a spus ce s-a 
întâmplat? 

— Da, dar, ca să fiu sincer, nu aud povestea asta acum pentru prima 
oară, a spus el coborându-și privirea si dând din cap. Oamenilor le 
place o mică păcăleală când vine vorba de Cuagach. Rămășițe umane 
aduse de reflux pe peninsula Craignish? Oare drept cine ne iau? 

— Nu mai rostiti cuvântul acela. 

— Ce cuvânt? 

— Păcăleală. 

Ups, m-am gândit, iar o să se ia la harta. Struthers însă a părut putin 
descumpănit si a intrat, așezându-se si examinându-l atent pe Oakesy 
pentru o vreme. 

— Dispeceratul nostru din Govan a trimis un băiat să dea o fugă pe 
Cuagach să tragă un picut cu ochiul la ce se întâmplă pe-acolo. 
Probabil că au trimis pe cineva de la Lochgilphead și se poate să fi 
închiriat ceva pe-acolo, nu știu, a spus uitându-se pe o hartă mare de 
pe perete, poate din Ardfern sau pe-acolo, pentru că nu o să primim 
ordin de la Clyde să ne mișcăm până... până nu știm ce se întâmplă. 
Asa că... a spus el trăgând aer în piept printre dinți și consultandu-si 
nesigur ceasul, ar lua cam... cam... două ore până să aflăm cum stau 
lucrurile acolo. 

— Nu e nicio păcăleală aici, vi se pare că suntem adolescenţi? 

Pentru câteva clipe, Struthers nu a scos o vorbă. După aceea a 
deschis un dulap cu dosare și a scos unul, închizându-l apoi cu 
zgomot. 

— Uite ce e, de ce nu facem noi lucrurile ca la carte? Hai să vă iau 
declaraţiile ca să fie totul clar. 

Oakesy s-a dus primul, ieşind din cameră cu Struthers, teapan ca un 
lemn, încercând încă să își controleze mânia. Mie și lui Angeline ne-au 
lăsat niște cafea oribilă în nişte cescute de polistiren, pe care o adusese 
sergentul de la recepție. 

Nu am vorbit. Ea stătea în partea opusă mie, chircită și deloc 
comunicativă. Se oprise din scărpinat si își tinea mâinile între 
genunchi. Faţa ei micuță și posomorâtă era lăsată în jos, dar, din când 
în când, ridica privirea spre ușă, ca și cum s-ar fi așteptat să apară 
cineva în fugă pe ușă. Mi-am odihnit capul în palme, astfel încât nu ar 
fi putut observa că o studiam pe furiș. Era într-o poziție aplecată, 


ciudată, de parca ar fi stat pe o pernă mare sau cam asa ceva. M-am 
gandit la modul in care reactionase la cuvintele lui Struthers si dintr- 
odată inima a început să îmi bată cu putere si palmele să imi 
transpire. Mi-a venit în cap ceva incredibil, ceva straniu și greu de 
crezut, legat de masa aceea pe care părea că o cară sub haină. „De ce 
nu își scoate haina aia? Cred că se coace în ea...” 

Clipul video. 

O coadă umană pare ceva de domeniul fantasticului, nu? 

Un doctor însă știe că de fapt în fiecare an se nasc sute de copii cu 
cozi, numai că la majoritatea acestea dispar în primele câteva ore. E 
vorba de vestigiul de coadă din zona coccisului. Văzusem un articol 
despre acest subiect într-una dintre revistele de la clinică. Există mai 
multe tipuri de cozi umane, unele sunt hemangioame:3o, altele tin de 
spina bifidar4o;. M-am uitat la ea cu un zâmbet lipit pe fata în timp ce 
rumegam în minte toate informațiile astea științifice. Erau și poze în 
articol. Una dintre ele înfățișa un băieţel din India cu un tub lung de 
grăsime acoperită de piele atârnându-i de coloana vertebrală. 

Ce termen folosiseră? Occulta? Spina bifida occultat41? Însă coada lui 
era micuță în comparație cu asta, cam de mărimea unui viermisor. Dar 
dacă ar fi vorba de o coadă la fel de lungă precum cea din clipul 
video? Apoi mi-a apărut în faţa ochilor chipul lui Christophe și, cu 
ideile astea învălmășindu-mi-se prin cap, mi-am mai dat seama de 
ceva. Nişte lucruri s-au clarificat și mai că mi-a venit să zâmbesc. S-ar 
putea ca până la urmă din toată treaba asta urâtă să iasă și ceva bun. 
Oakesy avea un material tare bun, mult mai bun decât o relatare 
despre Centrul pentru un Trai Pozitiv. Chestia asta avea să fie material 
de prima pagină și avea să însemne sfârșitul problemelor noastre 
financiare. Angeline avea să îi spună lui Oakesy tot ce voia să știe 
despre Malachi și nu stătea în puterea ei să îl ajute doar pe el, căci 
Christophe s-ar da peste cap să fie implicat în povestea asta. Îmi 
imaginam fata lui zâmbind din pagina de ziar, de lângă patul lui 
Angeline, după operaţie, ţinând-o poate de mână. Si eu aveam să fiu 
cea care i-o găsise. Simteam deja cum încep să mă mănânce palmele. 

Am privit spre ușă, apoi m-am lăsat pe spate, sorbind din cafea și 
zâmbindu-i. Inima îmi bătea cu putere, pentru că ştiam că Angeline 
Dove avea să ne ajute. Mai întâi avea să îl ajute pe Oakesy, iar apoi 
avea să mă ajute pe mine. 


Nu a fost nevoie de două ore, asa cum estimase Struthers, pentru ca 
vestea a venit de la dispecerat dupa doar cincizeci de minute. Apoi 
totul s-a schimbat. În timp ce îi luau declaraţia lui Oakesy, secţia de 
poliție s-a transformat dintr-un locsor adormit într-un loc cât se poate 
de zgomotos, unde oamenii umblau cu treburi de colo-colo, cărând 
formulare și dosare babane, se auzeau telefoane sunând departe prin 
birouri, se trânteau uși și se dădea drumul la staţii radio ale poliției 
care emiteau zgomot alb. Ar fi trebuit să se folosească de o sală de 
judecată din Lochgilphead, dar aceasta era în renovare, așa că 
organizaseră o unitate aici în Oban, într-o clădire mult prea mică și 
deja până în prânz puteai auzi tot felul de certuri pe hol între ofițerii 
de poliție locali și femeile din echipa HOLMES care tocmai sosise de la 
Glasgow cu echipamentul IT. Nu erau destule locuri de parcare și 
unde Dumnezeu se așteptau ei să isi lase mașinile? Și cum, exista doar 
o singură toaletă pentru femei în toată clădirea și până și aia avea 
boilerul stricat si te puteai frige dacă nu erai atent? 

La prânz, am stat fără să vorbesc cu Oakesy la biroul lui Struthers și 
am mâncat sendvișuri de la supermarket ca niște oameni care 
mănâncă la birou când plouă. Angeline nu a putut mânca. Deși a 
încercat, era evident că era ca și cum ar fi încercat să înghită 
pietricele. Când a venit Struthers să o ducă în încăperea unde avea să 
îi ia declaraţia, s-a ridicat, dar tremura atât de rău că a trebuit să 
cheme o femeie ofițer să o ajute să se deplaseze. 

— E şocată, a spus Oakesy, poartă-te cu blandete cu ea. 

Zece minute mai târziu a venit un detectiv care s-a prezentat drept 
șeful de la identificări cu persoane și l-a luat cu el. Avea nevoie de el 
ca să scrie o listă de persoane dispărute. Ei bine, treaba asta a durat 
cam două ore și în tot acest timp ia ghici cine a rămas singură în 
birou, neavând nimic de făcut în afară de a citi pliantele de la recepţia 
poliției din Strathclyde - Siguranța pe lac, Ce se întâmplă dacă sunt 
arestat, Programul pentru cddeti: Așadar, crezi că esti prea tânăr ca să 
intri în poliție? - şi să mă holbez la harta zonei. 

Nimeni nu mi-a spus dacă ne puteam lua lucrurile din bungalou-ul, 


indiferent de cate ori am intrebat, si nu aveam telefonul la mine ca sa 
pot trimite un mesaj. 

— Nu mi-au oferit nici măcar o ceașcă de cafea, i-am spus lui 
Oakesy când a revenit în birou alături de Angeline. Nimic de la prânz, 
nici măcar o ceasca de cafea. 

La patru după-amiază a venit un grup de bărbaţi în haine civile de 
la Dumbarton, tacuti și intimidanti, cu niște priviri posomorâte, 
conduși de un inspector-sef de subdivizie. Era putin mai în vârstă 
decât Christophe, poate pe la cincizeci si ceva de ani, foarte slab si 
auster, înalt ca un jucător de baschet și cu o față lungă și serioasă de 
profesor. Nu a salutat când a intrat în biroul lui Struthers, ci s-a 
îndreptat spre fereastră, și-a lipit nasul de geam și a examinat gânditor 
peisajul. Eu una știam pe de rost priveliștea, Dumnezeu știe că 
avusesem destul timp să o studiez: o mică parcare din spatele secţiei 
de poliție cu două mașini de poliţie și un rând de containere de gunoi 
aliniate, și dincolo de asta vârfurile acoperișurilor de pe strada din 
spate... apoi dealurile purpurii, cu smocuri de iarbă neagră, pustii si 
stranii. 

După câteva minute, a tras jaluzelele verticale, întorcând fâșiile de 
material în așa fel încât blocau accesul luminii. Apoi a aprins luminile 
fluorescente și s-a aşezat în partea opusă nouă, stând așa o vreme, fără 
să vorbească, studiindu-ne atent pe fiecare. 

— Sunt Peter Danso, a spus el în cele din urmă. Sunt comandantul 
Diviziei Evenimente, ceea ce înseamnă că voi conduce investigația. 
Îmi pare rău că a durat atât să vin să stăm de vorbă, dar a trebuit să 
mă ocup de o grămadă de lucruri. 

Ne-am spus numele pe rând, ca niște copii la înscriere. Părea atât de 
îngrijorat în ceea ce ne privea, că mă făcea să mă simt nervoasă. 

— V-am citit declaraţiile, a zis el întorcându-se spre Oakesy și spre 
Angeline, și am câteva lucruri să vă spun amândurora. Desigur, o 
parte din ele privesc bunăstarea voastră pe plan mintal și cam ce am 
putea face noi în acest sens ca să vă susţinem. Dar motivul pentru care 
sunt aici este ca să vorbim despre ce planuri aveți. 

— Eu rămân, rămân aici, a șoptit Oakesy. 

— OK, OK, a spus Danso proptit într-un cot pe birou și scărpinându- 
se după ureche, deloc în largul lui. Uitaţi ce e, nu trebuie să vă spun 
cât de serioasă e treaba asta. În timp ce vă citeam depozitiile, au 
apărut câteva semne de întrebare în mintea mea, care m-au făcut să 
mă gândesc cu atenție la siguranța dumneavoastră. Având in vedere în 
ce situaţie se află tatăl acestei fete... ei bine, experienţa îmi spune că 
asta îl face periculos, a continuat, întâlnindu-i privirea lui Oakesy și 
menținând contactul. Chiar foarte periculos. În următoarele câteva 
ore, cineva va face o evaluare a impactului și asta ne va spune cam cât 
de mult ar trebui să ne îngrijorăm... 


Lui Danso i-a sunat telefonul in suportul de la curea. A verificat 
ecranul, a răspuns și-a ridicat privirea spre noi. 

— Ni s-a raportat o mașină furată din parcarea de la hotelul Crinian 
sâmbătă noaptea, în jur de 11. Cunoasteti hotelul Crinian? Este unul 
dintre locurile în care trag cei care vin din insule. A luat barca de 
pescuit cea mică, din centru. Lipseste. Da, si, desi mintea îmi spune că 
mașina furată are de-a face doar cu niște băieți din Glasgow care au 
venit pe-acolo, inima îmi spune altceva. Dumneavoastră ati avut deja 
contacte cu el, domnule Oakes, și v-a rănit o dată. 

— Da. 

— Stie unde locuiti? V-a amenințat? 

— Da. 

Danso a oftat si și-a frecat tâmplele, apoi şi-a lăsat mâna să cadă, 
îndreptând-o spre Oakesy. 

— Ce păcat că nu ati semnalat asta. Dacă ati fi raportat asta atunci, 
am fi putut să... 

— Știu, ştiu, nu-mi mai spuneți, mi-a trecut si mie asta prin cap de 
un milion de ori. Dacă v-as fi spus atunci, ati fi putut să mă ajutaţi 
cumva. 

Danso a dat din cap, studiindu-l pe Oakesy îndelung, ca si cum ar fi 
încercat din greu să nu spună o răutate. Inima îmi bătea în continuare 
cu putere gândindu-mă cât de aproape fusesem de moarte, dar m-a 
încercat și un sentiment temporar de satisfacție. Îl implorasem pe 
Oakesy să se ducă la poliție și să raporteze amenințarea, dar nu voise. 
„O să ajungă să te bântuie asta, Oakesy.” 

— Uitaţi ce e, a spus Danso în cele din urmă, am să fiu sincer cu 
dumneavoastră, nu am prea multă experienţă cu protecția martorilor, 
dar... a continuat el în timp ce a tras un sertar dintr-un dulap, scoțând 
apoi un dosar după ce a scotocit putin prin el... Poliţia din Strathclyde 
are un program special de protecție a martorilor, a continuat el 
dregându-și glasul si privindu-ne de parcă şi-ar fi cerut scuze. Îmi pare 
rău dacă sună ca un fel de exercițiu de PR, dar suntem unul dintre 
singurele departamente din poliție care are asa ceva. A deschis dosarul 
si a împărțit fiecăruia dintre noi un set de hârtii capsate. 

M-am uitat la pagina de început care îmi stătea în poală. 

— Acestea sunt formularele care conţin criteriile de selecție pentru 
acest program. Cred că ar merita să le completaţi și să le trimitem la 
cartierul general să vedem ce zic. 

Oakesy a frunzărit prin teanc cu fața crispată. Angeline și-a luat 
exemplarul, fără să îl privească în ochi pe Danso, și a citit în tăcere cu 
hârtiile în poală și ţinându-și fata în mâini. 

— Asta nu se va întâmpla peste noapte. Chiar dacă cei din Pitt 
Street aprobă cererea, tot va lua ceva vreme să fie procesată, așa că 
între timp băieţii mei din Dumbarton au vorbit cu localnicii să vă 


găsească un locsor sigur. Au găsit locul acesta, pe care întâmplător îl 
cunosc destul de bine. Impresia mea e că e mai bun decât orice v-ar 
putea oferi programul de protecție a martorilor. 

— O casă conspirativă, asta vreţi să spuneţi? O casă conspirativă? 
am spus. 

— Doamnă dragă, dacă vreţi să o numiţi așa, n-aveţi decât, sper ca 
nu veți fi dezamăgită, a spus Danso ridicând privirea si zâmbind spre 
mine cu o expresie amabilă, pierzându-și masca de austeritate. Este o 
proprietate pe care o folosim pentru ofițerii de poliție care vin în 
vizită. Este un loc secret unde victimele pot să își înregistreze 
depozitiile. Vorbesc despre victime vulnerabile, dacă mă intelegeti: 
subiecți de hărțuire rasială, abuzuri asupra copiilor, victime ale 
violurilor, a explicat el făcând o pauză ca să îmi dea timp să diger 
informațiile. Haideţi să spunem lucrurilor pe nume, nu e în niciun caz 
ca la Hilton. 

— Toate lucrurile mele sunt încă la bungalouw-ul, și el știe adresa. 

— Am trimis deja pe cineva acolo să arunce o privire prin jur. După 
ce ne va transmite că e totul în regulă, vom merge să vă luăm lucrurile 
de acolo. 

— Poate că ăsta ar fi un moment bun să te duci în vizită la mama 
ta, Lex, ce zici? a spus Oakesy întorcându-se spre mine. Are să se 
termine totul în câteva zile si apoi o să vin să te iau cu mașina. O să o 
ducem în barul acela de tapas care îi place și... 

— Nu, e în regulă, o să rămân. O să merg și eu la casa conspirativă. 

— Cred că ai fi mai în siguranţă... 

— Vorbesc serios, am spus întrerupându-l. Nu mă duc nicăieri, stau 
aici cu tine și... spunând asta, m-am aplecat în fata si am pus o mana 
pe braţul lui Angeline. 

Şi-a îndepărtat mâinile de pe fata, surprinsă de atingere, si s-a uitat 
lung la degetele mele albe și curate, la unghiile roz și dragute 
comparativ cu pielea ei murdară de pământ... trebuie să vii și tu cu 
noi. 

— Trebuie să fii cu cineva care poate avea grijă de tine. 


Am aflat că mama lui Angeline murise de doi ani si că Angeline 
stătuse pe insulă de când era mică, fără să aibă contact cu prieteni sau 
cu rude de pe continent. Nu avea unde să se ducă. 

— Uite, drăguță, te poate examina un doctor dacă vrei, să vedem 
dacă ai nevoie de îngrijire psihiatrică sau medicală în general, a spus 
Danso, aruncând o privire vagă coapselor ei si apoi părului, care, de 
acord, nu părea prea sănătos. Însă, în ciuda ofertei lui, ea a continuat 
să privească fix în fata ei, aruncându-i din când în când câte o privire 
precaută și mormăind un răspuns. A vorbit de-abia după vreo zece 
minute. 

— Cu el, vreau să merg cu el, a spus ea teapana, arătând spre 
Oakesy. 

Un ofițer de poliţie în civil ne-a însoţit pe parcursul drumului spre 
bungalou-ul cu Fiesta. Trimiseseră o echipă acolo să verifice locul, iar 
aceştia anuntasera că era totul în regulă. Oakesy voia să ne întoarcem 
si să ne luăm lucrurile si apoi să mergem la casa conspirativă. Danso a 
trebuit să ne scoată prin spatele secţiei de poliție, pentru că până am 
fost gata de plecare, după ce le-au luat amprentele lui Oakesy și lui 
Angeline, ziariștii se strânseseră in fata din ce in ce mai multi. Dacă la 
început erau doar vreo două sau trei masini uzate, în jur de ora zece 
se adunaseră vreo patruzeci sau cincizeci, aliniate pe strada dinspre 
coastă, cu portierele de la șofer deschise și ocupanţii așteptând 
răbdători, si cu o dubita de la BBC înfiptă în mijloc. 

— Hiene nenorocite! a mormăit Oakesy, uitând, se pare, cam care 
era meseria lui. Panarame murdare! 

Oakesy a condus, și eu am stat pe locul din dreapta. „Dădaca” 
noastră - un bărbat scund cu capul ras, îmbrăcat cu un tricou cu guler 
polo și urme pe degete ce păreau să fi fost niște tatuaje cu cuvinte 
„dragoste/ură” - stătea în spate cu Angeline. Nu a vorbit prea mult și, 
cât timp am serpuit prin îngustele stradute dosnice, și-a ținut mâna 
inclestata pe spătarul scaunului din fata si s-a uitat în continuu prin 
lunetă, urmărind celelalte mașini. 

Începuse să se lase noaptea și, când am ajuns la bungalou, era deja 


intuneric. La baza aleii private era o masina civila si o alta purtand 
însemnele poliției era parcată în capătul ei, cu luminile albastre 
intermitente luminând pădurea asemenea unei furtuni electrice. 
Oakesy a oprit mașina, apoi el si „dădaca” au coborât si s-au dus să 
vorbească cu șoferul, lăsându-ne pe mine și pe Angeline să stăm în 
mașina cu motorul încă pornit. Farurile mașinii noastre aruncau 
conuri galbene de lumină, reflectându-se pe mașina de poliție și pe 
chipurile oamenilor. Dincolo însă de această aură de lumină, aleea și 
bungalou-ul erau învăluite într-un fel de întuneric comprimat, fără 
margini, pe care nu îl poţi vedea dacă trăieşti la oraș. M-am uitat fix 
în direcţia bungalou-lui, încercând să îmi concentrez privirea pe el, ca 
să îl pot distinge în întunericul de nepătruns, și mă întrebam de ce nu 
mă gândisem să las măcar o lumină aprinsă înainte să plec. Nu-mi 
stătea în fire să nu fac asta, întotdeauna lăsam o lumină aprinsă, așa că 
oare de ce uitasem să o fac în dimineaţa asta? M-am dat mai în față pe 
scaun și am pus mâna pe parbriz, făcându-mi mâna streașină în 
încercarea de a vedea dincolo de faruri până la bungalou, în timp ce 
răsuflarea aburea geamul. 

Şoferul coborâse din mașină și toți bărbaţii stăteau acum aliniati pe 
partea laterală a aleii, chiar la marginea petei de lumină, privind fix 
ceva de pe sol. Oakesy a spus ceva și ambii polițiști s-au uitat la el, 
apoi au privit gânditori de-a lungul aleii si la mașina de poliție. 
Şoferul s-a dus la ea și s-a lăsat pe vine să examineze roata din fata, 
după care a scos un pix din buzunar și l-a înfipt în suprafaţa de rulare 
a roții ca si cum ar fi căutat ceva. Ceilalți doi bărbaţi l-au privit, 
schimbând câteva cuvinte, și după o vreme șoferul s-a ridicat 
clătinând din cap. Oakesy și „dădaca” s-au întors la mașină. 

— Ce este? am spus în timp ce urcau în mașină, aducând înăuntru 
mirosul aerului nocturn și răceala unui ger timpuriu pe haine. Ce-ati 
văzut? 

— Când? a spus Oakesy întorcându-se spre mine și întâlnindu-mi 
privirea. 

— Chiar acum, acolo. 

— Nimic, a spus el trăgând frâna de mână și rotind volanul. Doar 
niște urme de cauciucuri. 

— Urme de cauciucuri, ale cui? 

— Ale lui, a spus arătând spre mașina de poliţie. Asta e tot. 

M-am holbat la mașină în timp ce treceam încet pe lângă ea. 
Polițistul era pe locul șoferului și examina ceva, o hartă sau un 
carnetel luminat de o lanternă de buzunar, care arunca o lumina 
rosiatica pe fata lui. 

— Esti sigur? am spus încercând să imi păstrez un ton egal al vocii. 
Mai devreme fusesem plină de entuziasm, dar acum incepeam să fiu 
din nou nesuferită. Esti sigur că erau ale lui? Nu putea să le confunde? 


— Sunt sigur. 

Am ajuns la bungalou si a oprit motorul, dupa care ne-am aplecat 
cu toții in fata si pret de câteva clipe ne-am privit incordati imaginea 
in fereastra enorma. 

— A fost cineva înăuntru? 

— Am verificat chiar înainte să ajungem aici și era totul închis, nu 
era tipenie de om. 

— Crezi că au stins lumina? 

— Nu știu, probabil. 

În spatele nostru, celălalt polițist a pornit motorul mașinii și a 
aprins farurile, după care a înaintat pe alee si s-a oprit în spatele 
nostru, orbit ca și noi de lumină. 

— Nenorocitule! a spus „dădaca” ridicându-și mâna să isi apere 
ochii de lumina orbitoare care se reflecta în oglinda retrovizoare. 

— Veniti? a spus Oakesy deschizând ușa. 

— Nu, mulțumesc, am spus privind la bungalou și simțind cum mă 
trece un fior. 

— Bine, nu întârzii mult, vreo zece minute. O să iau si indexul să i-l 
dau proprietarului. 

— Nu îmi împături hainele, lasă-le așa. 

M-a privit pentru o vreme de parcă ar fi încercat să se hotărască ce 
să-mi spună, apoi a oftat. 

— Nu iti face griji, a spus el ieșind obosit din mașină, nu iti voi 
împături hainele. 

După ce au ieșit din mașină, aceasta s-a răcit din ce în ce mai mult. 
Ofiţerul din mașina din spate a stins farurile și s-a asternut încet 
liniştea. Părea că întunericul se întindea în jurul mașinii și al 
bungalou-lui și în spatele meu, iar Angeline își rodea o unghie, privind 
in gol pe fereastră. Pentru o vreme îndelungată, am fost doar eu si ea, 
si zgomotul facut de respirația noastră, care părea să devină din ce în 
ce mai puternică pe fondul tăcerii absolute. 

— Angeline, am spus după o vreme, crezi că tatăl tău va încerca să 
îl găsească pe Joe? Vreau să zic, crezi că e posibil să fi fost aici, 
printre copaci? 

— Nu ştiu, a răspuns ea după o pauză. 

Am aşteptat să continue, dar a tăcut din nou. „Așadar, nu ești mai 
comunicativă decât erai la secţia de poliție”, mi-am zis. Mi-am 
rezemat capul de tetieră și am dus mâna la buzunarul de la cămașă 
unde îmi tineam telefonul mobil, dar desigur că acesta era încă în 
bungalou. Era atât de ciudat să nu am niciun contact cu lumea de 
afară, cu mămica și cu Christophe. Aveam o imagine a lui Christophe 
în cap și încercam să o ţin acolo ca să nu trebuiască să mă gândesc la 
pădurea care ne înconjura. 

În cele din urmă, m-am ridicat și m-am răsucit în loc. Angeline nu 


se miscase. Stătea lângă fereastră, ținându-se de mânerul de deasupra 
ușii, pentru a ridica o parte din greutate de pe șezut. 

O rază rătăcită de lumină îi strălucea pe frunte, care părea largă și 
bombată din cauza tunsorii ciudate. În mașina din spate, silueta 
ofițerului de poliție era nemișcată. 

— Angeline, am spus, ce crezi că a vrut să zică detectivul? 
Detectivul Struthers. Când vorbea despre diavol, despre diavolul de pe 
Insula Porcilor. Stii despre ce vorbea? 

La început nu mi-a răspuns, continuând să privească afară pe 
fereastră la bungalou și la ușa pe care intrase Oakesy, cu privirea fixă 
si dinții inclestati. 

— Angeline? am spus asezandu-mi brațul pe spatele scaunului si 
coborându-mi bărbia, urmărind-o. Te întrebam dacă știi ce voia sa 
spună, pentru că eu una cred că știu. Cred că știu despre ce vorbea, am 
văzut un clip video. 

După un moment de tăcere, s-a întors foarte repede, fixându-mă cu 
privirea. O venă i se zbătea repede la tâmplă. 

— Nu ştiai? Există un clip video, Angeline, un clip video cu ceva 
care se plimbă pe plaja de pe Cuagach. E cam neclar, dar nu există 
nicio îndoială, este o creatură pe plajă, pe jumătate om si pe jumătate 
animal. Mi-am umezit buzele și am aruncat o privire spre mașina de 
poliție. Dintr-odată mi se părea important ca nimeni să nu mă 
urmărească prea îndeaproape. Sau poate, am spus cu voce scăzută, 
rostind distinct cuvintele și aplecându-mă peste scaun, prinzându-i 
privirea intenționat, poate că era pe jumătate animal și pe jumătate 
femeie... 


Lightning Tree Grove2 (Dumnezeule, nu e numele destul de 
sugestiv?) este locul cel mai apropiat de ideea iadului pe pământ. Este 
o proprietate abandonată între Dumbarton si Renton, unul dintre 
nenorocitele alea de exemple de planificare urbană eşuată din anii ‘50 
si ‘60. În esenţă, este deja moartă si așteaptă doar să vină dricul. 
Humbert Terrace nr. 29 este o casă cu patru camere, la marginea 
proprietății, si când ridic capul de la scrisoare si privesc pe fereastră, 
ce văd? Văd trei sute de case tremurând la marginea unor câmpuri 
mizerabile, pustii, cu unele dintre ferestre cu grilaje montate de 
Autoritatea pentru mediu, întrucât au descoperit azbest la mansardă, 
cu pereții acoperiți de graffiti, cu tiglele în dezordine si o stradă 
înfundată unde vin mașinile de la Dumbarton să lase fluturasi, astfel 
încât străzile sunt împânzite cu sticle de vin cu apă tonică Buckfast si 
scutece murdare. Au de gând să toarne ciment deasupra, ca să 
construiască un centru de divertisment, dar mai există vreo douăzeci 
de oameni care încă se agaţă de existentele lor mizerabile de aici. 
Majoritatea ocupă ilegal locuinţele astea sau sunt persoane care cer 
azil, printre care o grămadă de femei care poartă văl și umblă pe 
stradă cu niște expresii timide. Dumnezeu știe ce cred ele despre locul 
ăsta. Au căzut din lac în put. 

Desigur, când am ajuns aici era întuneric, așa că nu aveam nicio idee 
despre cât de oribil era. Părea doar foarte, foarte liniștit și părăsit. 
„Dădaca” a deschis usa, chinuindu-se putin cu cheile necunoscute, și 
ne-a lăsat să intrăm, aprinzând lumina. Am intrat cu toţii în căsuţa 
asta groaznică și umedă. Oakesy s-a dus direct la ferestre și a început 
să tragă de ele, verificând încuietorile, iar Angeline, care nu scosese o 
vorbă tot drumul, și-a târât picioarele în lateral și s-a așezat pe cea 
mai apropiată canapea cu haina strânsă în jurul ei, privind supărată 
spre podea. Eu am rămas în mijlocul camerei, privind în jur și 
simtindu-ma cu adevărat deprimată. 

Mi-am dat seama imediat că era mult, mult mai urât decât la 
bungalou. Toate erau aranjate foarte rigid, de parcă ar fi tras un dans 
nebun în întuneric înainte să ajungem noi și ar fi trebuit să îngheţe la 


auzul cheii „dădacei” în broască. Două canapele roase din vinilin erau 
aşezate neglijent, și un televizor plin de praf era poziționat pe o 
măsuţă din furnir negru într-un colt. Totul era imobil și liniștit, ţi-ai fi 
putut imagina că locul se crispase, așteptând să ne luăm tălpășița, 
urând deranjul nostru. Parterul includea o sufragerie deschisă și 
dincolo de ea o bucătărie pe care cineva încercase să o înveselească, 
acoperind pereţii în tapet de un galben-aprins și folosind gresie 
turcoaz, precum si niște căni de un galben primulă cocotate pe un 
suport rustic. Cu toate astea, avea aerul unei case părăsite. 

NU folosiţi rotisorul!!! avertiza o hârtie lipită cu bandă adezivă 
deasupra cuptorului. Pentru siguranța dumneavoastră, rotisorul a fost 
scos din funcţiune!!! 

— Da, a spus „dădaca” mergând în colț, unde un ghem de fire 
ieşeau din tavan deasupra unui suport gol. Şi-a făcut degetul cerc in 
jurul suportului și a tras puţin de el. Era o cameră video aici și aici, 
ceea ce înseamnă că pe undeva trebuie să fie un... și aici se întrerupse, 
deschizând un dulap din bucătărie, privind înăuntru, apoi închizându-l 
şi ducându-se în hol, unde deschise o ușă de sub scări. A, da, uite, aici 
e camera consolei. 

M-am dus și eu acolo cu Oakesy și am văzut tabloul de control cu 
toate contactele electronice smulse și găurile rămase, pline de pânze 
de păianjen. O foaie veche pe care erau notate schimburile era prinsă 
de perete. 

— Da, a spus el din nou, așezându-și mâinile pe cadrul ușii și 
aplecându-și capul în afara dulapului, întinzându-și gâtul pentru a 
urmări firele care duceau la perete și dispăreau sub covorul de pe 
scări. Mi-au spus că acesta era de regulă apartamentul pentru violuri. 

— Poftim, apartamentul pentru ce? 

— Apartamentul pentru violuri, a repetat întorcându-se spre mine 
si, în clipa în care mi-a văzut fata, i s-a schimbat expresia. Da, a spus 
în grabă, ieșind și închizând ușa. Știu, e o expresie tâmpită, dar așa îi 
spun băieţii. Unele dintre fetele care obișnuiau să vină aici fuseseră... 
si se intrerupse rosind si scărpinându-și rusinat scăfârlia. 

— Vrei sa spui ca fusesera violate? Stim asta, ne-a spus inspectorul- 
şef. 

— E ceva sigur, nu-i așa? E mai sigur decât dacă ati fi stat la secţie. 
Sunteţi în siguranţă aici. 

— Sunteţi sigur? 

— Desigur, si oricum vă puteţi cuibări aici mai bine, e mai 
confortabil decât la secţie. 

M-am frecat la ochi și am oftat. Confortabil? Confortabil? Era oribil, 
pur și simplu oribil. Dacă mă întrebai pe mine, toate fetele alea violate 
si copiii abuzati, și victimele hartuirii rasiale trebuie să fi lăsat în 
urmă ceva prin casă. O parte din suferința lor încă mai îmbiba prin 


transfer tapetul decorat, pentru că, în timpul cât am stat de pază in 
noaptea aceea, am simțit cum mă trec fiorii de parcă ceva foarte rău 
se întâmplase acolo sau era pe cale să se întâmple. În spatele casei, 
după bucătărie, era o sală de interogatorii, care încă mai păstra o 
canapea în colt, ca si cum ar fi trebuit să ni se reamintească la ce 
fusese folosit locul acesta odinioară. Nu fusese făcută curățenie cum 
trebuie în niciuna dintre camere, pentru că încă mai era un patut de 
copil pătat într-unul dintre dormitoare, cu o pată de vomă uscată pe 
peretele din spatele lui și muște moarte peste tot pe covoare, precum 
şi un prezervativ folosit în chiuveta de la bucătărie. 

— Trăiască birocrația! am spus apucând prezervativul cu o lingură 
si aruncându-l în fundul unui sac alb de gunoi, unde a căzut, uscat și 
maroniu, la fel de transparent ca pielea umană îmbătrânită. 


Dupa ce politia a plecat, ne-am dus bagajele la etaj si ne-am ales 
camerele. Eu si Oakesy am luat camera din fata, iar Angeline pe cea 
din spate. Mai târziu, când am intrat acolo, am văzut că isi 
despachetase geanta pe care o adusese cu ea și își aranjase toate 
hainele pe umerasele de pe bara de ipsos pentru agăţat tablouri. Avea 
nişte haine groaznice: fuste lungi de blugi si tricouri Kappa albastru cu 
alb decolorate, spălate de atâtea ori, încât culorile se șterseseră sau 
deveniseră gri. 

Am pregătit cina la parter din ceea ce aduseserăm de la bungalou, și 
anume niște sos de roșii pe care l-am turnat peste câțiva cârnaţi, 
zicând că am făcut niște casserole. Mi-as fi dorit să mai adaug si niște 
broccoli sau altceva pe farfurie, pentru că fata nu părea să aibă prea 
multe vitamine la bord. A mâncat putin, fără să ne privească si 
tinandu-si capul atât de aplecat, încât tot ce puteam vedea din ea era 
fruntea aceea mare si crăpată. A vorbit doar mult mai târziu, în timp 
ce eu eram la fereastră cu spatele la cameră, uitându-mă afară la 
geamurile sparte si la maşina de poliție parcată în susul străzii, iar 
Oakesy era la bucătărie spălând pahare. 

— Cred că vreau să văd clipul video, a spus ea dintr-odată. 

Am lăsat perdeaua să cadă și m-am întors, tulburată să îi aud vocea 
după atâta timp. Oakesy se oprise din ceea ce făcea la bucătărie și o 
privea surprins, în timp ce de pe paharul pe care îl tinea în mână 
picura apă. Ea stătea pe canapea, cu umerii căzuţi și capul într-o parte 
si, desi spusese asta cât se poate de clar, ti s-ar fi trecut uşor cu 
vederea dacă ai fi crezut că nu spusese nimic, căci ochii îi erau 
pironiti în podea si își musca buza de jos cu privirea aceea paranoică 
si defensivă ca si cum nu ar fi fost în stare să privească pe altcineva in 
ochi. 

— Ai spus ceva? a întrebat Oakesy. 

— Da, vreau să mă văd pe mine. 

— Stii despre asta, a spus el clipind. 

— Vreau să văd, a insistat ea ridicând privirea spre el. Dacă sunt și 
eu pe-acolo, vreau să văd. 


După câteva clipe de tăcere în care Oakesy a digerat toate astea, s-a 
întors spre mine. 

— Trebuia să știe, am spus deschizând larg braţele. Oricum cineva i- 
ar fi spus în cele din urmă. 

Nu a zis nimic. Cred că era prea obosit ca să înceapă o ceartă sau 
poate că își dădea seama că aveam dreptate. S-a dus resemnat în hol și 
a cules laptopul de unde îl lăsasem, rezemat de perete. L-a adus înapoi 
în bucătărie, a tras unul dintre scaune de la masă și i s-a adresat lui 
Angeline: 

— Aseaza-te aici. 

Ea a ezitat putin, apoi s-a ridicat și a schiopatat spre scaun nesigură, 
punând mâinile pe masă ca să isi susțină greutatea, apoi și-a lăsat 
încetișor trupul neîndemânatic pe scaunul de aluminiu. Oakesy a 
pornit laptopul și l-a aşezat în fata ei. A scos o bere din una dintre 
sacoșe și a stins lumina din bucătărie, ecranul calculatorului 
rămânând astfel singura sursă de lumină si scăldându-i fata lui 
Angeline într-un albastru-verzui. 

M-am așezat lângă ea la masă, aplecându-mă în față, cu bărbia în 
mâini. Desi părea că mă concentrez asupra calculatorului, nu era asa. 
Îmi roteam ochii în lateral ca să o pot urmări. M-am apropiat foarte 
mult de ea, până i-am putut distinge fiecare detaliu al feței: pielea 
decolorată, fruntea mare, luminată de calculator, și nasul mic, ca al 
unui băiețel. 

— A fost filmat în vestul insulei, a spus Oakesy aplecându-se între 
noi si apăsând pe iconita de Real Player, după care clipul a început să 
ruleze. Acum doi ani, înainte de construirea gardului. Uite aici, a spus 
el, indicând capătul lizierei, chiar aici, privește bucata asta. 

Nu m-am întors spre ecran, căci văzusem clipul de destul de multe 
ori. De această dată i-am observat imaginea reflectată în curba 
vitroasă a ochiului stâng al lui Angeline: legănatul bărcii, bărbaţii cu 
tricourile de fotbaliști care îşi ridicau berile spre cameră și apoi limba 
lungă și gri a flancului Insulei Porcilor ridicându-se deasupra valurilor 
şi sub ea, pădurea coborând înspre plajă. Ştiam exact când avea să 
apară silueta neclară pe ecran, cu mersul ei împleticit, ieşind dintre 
copaci și făcând câțiva paşi pe nisip. Stiam cum se oprea, se întorcea 
repede și dispărea printre copaci, așa cum știam și strigătele bărbaţilor 
din barcă. 

Când s-a terminat totul, Oakesy s-a aplecat si a oprit clipul. Am stat 
acolo nemiscata, privind-o în ochi, fascinată de modul în care se mișca 
dintr-o parte în alta, ca și cum ar fi vrut să scape. Apoi a apărut un 
disc transparent de lichid care a început să se mărească, a tremurat o 
clipă deasupra irisului și apoi s-a spart, căzându-i pe fata. Şi-a 
împreunat mâinile, ducandu-si vârfurile degetelor la nas si a început 
să tremure ca și cum temperatura din cameră ar fi scăzut brusc. 


— Esti bine? a spus Oakesy. Vrei sa... 

— Așa m-am născut, a soptit ea împingând scaunul înapoi cu un 
scârțâit si ducându-și pumnii la ochi, apoi împingându-se in ei de 
parcă ar fi vrut să își pedepsească ochii pentru că se scurseseră. Nu e 
vina mea, așa m-am născut. Nu mă puteţi acuza de asta, nu puteţi. 

Am schimbat o privire cu Oakesy. El s-a aplecat putin si cred că era 
pe punctul de a o atinge, dar probabil că ceva l-a oprit, pentru că 
mâna i s-a oprit în aer, la jumătatea distanței spre umărul ei, și s-a 
întors nesigură pe masă. 

— O să creadă că aduc necazuri, asa cum au crezut și pe Cuagach, 
au crezut că eram un... și aici se întrerupse trăgând adânc aer în piept. 
Avea fata rosie si îi curgea nasul. Au spus că sunt o monstruozitate, 
asta au zis, că sunt... 

— Doar nu ai crezut asta, am spus, ai doar un handicap, asta e tot. 

— Lex, a spus Oakesy. 

— Ei bine, Oakesy, am văzut-o toţi acum, nu trebuie să ne fie rușine 
de asta si oricum... sunt convinsă că se poate face ceva pentru tine, 
Angeline. 

Când am spus asta, ea a încremenit. S-a oprit din plâns și tot sângele 
i-a pierit din obraji. Și-a coborât mâinile și m-a privit ciudat cu irisul 
ochilor puţin descentrat, ca și cum a fi avut ochii bolnavi. 

— Este adevărat. Văd în fiecare zi oameni cu răni la coloană și cu 
diformitati si sunt sigură că ai putea fi supusă unei operaţii foarte 
simple. 

— Care m-ar face normală? 

— Te pot ajuta, prietenul meu este cel mai bun neurochirurg din 
tara. Ti-ar plăcea asta, l-ai lăsa să se uite la tine? 

— Eu... eu... bâigui ea ducându-și palmele la obraji și inspirând 
adânc de câteva ori, mutându-și privirea de la mine la Oakesy și 
înapoi. Tremura atât de rău, încât mai că îi clantaneau dinţii. Nu știu, 
nu știu. 

Oakesy s-a ridicat si a aprins lumina, după care a căutat prin 
sacoșele pe care încă nu le despachetaserăm și a scos o sticlă de Jack 
Daniel's pe care o căra peste tot după el. A scotocit apoi prin dulapuri, 
până a găsit o cescuta de plastic pentru copii cu Omul Păianjen pe ea, 
a umplut-o pe jumătate cu whisky si i-a asezat-o în fata. 

— Ăăă, alcool, nu cred că e o idee prea... 

Ea însă a inhatat ceasca si a dat-o pe gât din prima, fără să o 
miroasă sau să pună la îndoială gestul. Am închis gura și am privit-o 
uimită. A împins înapoi ceasca spre el, și Oakesy a umplut-o din nou. 
A mai dat pe gât încă două cescute pline. Ei bine, m-am gândit, cineva 
a mai facut asta înainte. Oakesy a continuat să umple cescuta, 
privindu-i chipul în timp ce bea. Câteva fâșii de roseata îi apăruseră 
pe gât, avansând spre bărbie, și deja la a patra cescuta se oprise din 


tremurat. În loc să o dea si pe asta de gât ca betivanul orașului, a 
sorbit putin din ea si a asezat-o la loc pe masă. Apoi s-a îndreptat 
putin si şi-a șters nasul, făcându-și curaj, in timp ce privirea i se 
plimba neliniștită de la mine la Oakesy și înapoi. 

— Eşti bine? 

— Da, a spus ea după o pauză. Au văzut multi oameni clipul? 

— Da, l-au văzut multi, a spus Oakesy fără să îi susțină privirea, asa 
cum face atunci când e stânjenit. Ştiu o grămadă de oameni de el. 

— Şi poliția? Cel care a spus „diavol”. A spus diavol la secţie. 

— Da, bănuiesc că știe și poliția. 

Ea a tras adânc aer pe nas în timp ce digera ce i se spusese, apoi a 
ridicat privirea spre ecranul calculatorului și a părut că pune toate 
piesele puzzle-ului la loc în mintea ei. 

— De asta te aflai pe Cuagach din capul locului, ca să scrii despre 
mine? 

— Ăăă, da, a răspuns el arătând groaznic de vinovat. 

— Tata nu știa asta, a spus ea dând din cap si râzând scurt in timp 
ce își studia mâinile. Avea degete palide, cu unghiile roase din carne. 
Se gândea că te-ai întors să îl bântui. 

— Să îl bântui? Cum adică? De ce ar fi crezut așa ceva? 

Ea a închis ochii si i-a deschis din nou, ca si cum ar fi fost o 
întrebare-capcană și trebuia să se gândească la răspuns. A aruncat o 
privire la aparatul de fotografiat, care zăcea pe blatul de bucătărie, 
apoi la laptop, întorcându-se din nou la Oakesy. 

— Aaa, pentru că esti Joe Finn? 

El a privit-o cu gura putin deschisă. 

— Esti Joe Finn, nu-i asa? 

— Da, a spus el grăbit, da, eu... Cum ţi-ai dat seama? 

— Dar am știut întotdeauna de tine, a spus ea, părând surprinsă, de 
parcă s-ar fi întrebat cum de nu știa deja el asta. Am știut de tine toată 
viata mea, am știut întotdeauna că într-o bună zi aveam să te 
întâlnesc. 


Vine o vreme in viata fiecărui om când i se ivește o ocazie. Atunci se 
vede tăria de caracter, în modul în care alegi să răspunzi provocdrii... 


Oakesy se uita la știri, la parter, iar Angeline era în pat cu ușa de la 
cameră închisă bine. Eu stăteam în dormitorul din fata, așezată pe 
patul umed și plin de cocoloase, cu laptopul lui Oakesy deschis pe 
genunchi, tastând de zor. Perdelele era trase și lumina portocalie de 
pe stradă pătrundea piezis, căzând pe ecranul calculatorului. Maşina 
de poliție era tot acolo, mă uitasem să văd dacă mai era, și un bărbat 
stătea în ea urmărindu-ne. După cum spusese Danso, nu prea aveam 
nevoie de el, dar stătea acolo doar ca să ne facă să ne simțim în 
siguranţă. 


Astăzi mă regăsesc în această poziţie, am scris. Astăzi mi s-a pus în faţă 
o ghicitoare, o oportunitate. Provocarea e ori încerc să rezolv de una 
singură această ghicitoare, ori o pasez cuiva de încredere, cuiva care deține 
îndemânarea și profesionalismul necesare să o rezolve mai bine decât mine. 
E vorba de cineva care ar profita enorm de pe urma implicării în acest caz 
fascinant și cu vizibilitate maximă... 


Pusesem ca subiect al e-mailului „Anomalie a coloanei vertebrale, 
de mare interes pentru presă” si îl trimisesem de pe un cont de Yahoo 
anonim pe care îl creasem, pentru că știam că, dacă aș fi folosit 
numele meu adevărat, vrăjitoarea aia de secretară ar fi profitat de 
ocazie si l-ar fi şters din căsuţa poștală a lui Christophe. Încă o 
consider vinovată pentru ceea ce s-a întâmplat. Vreau să zic, cine a 
încercat să transforme relația mea cu el în ceva sinistru, întorcând-o 
pe toate părţile și spunându-le oamenilor că eram o pacoste? Cum că 
„îl bombardasem pe domnul Radnor cu mesaje pe intranetul clinicii”, 
ceea ce, desigur, era o exagerare fără margini, pentru că nu-i 
trimisesem decât câteva mesaje în care îi uram noroc când era plecat 
în vreuna dintre călătoriile lui peste mări si tari, odată când fusese 
tsunami și altădată ca să îl ajute pe un băieţel din Ucraina cu spina 


bifida. A, da, și câteva exemplare ale CV-ului meu. Probabil că CV- 
urile alea au enervat-o, căci știa că eram un adversar redutabil pentru 
slujba ei si știa că trebuia să își facă treaba și mai bine când eram prin 
preajmă. În plus, mai era si comentariul acela plin de venin pe care o 
auzisem din întâmplare șoptindu-l în ziua în care îmi dădusem 
demisia. 

— A sărit înainte să fie împinsă, spusese. 

Probabil că ea aruncase toate fotografiile pe care le înrămasem. V- 
am spus că le-am găsit prin gunoiul de la clinică, alături de documente 
tocate mărunt și ambalaje de sendvisuri Pret ă Manger? 

„În opinia mea - am scris încercând din răsputeri să îmi amintesc 
limbajul folosit în scrisorile de recomandare pe care le văzusem pe la 
clinică și încercând să îl combin cu cel folosit în articolul din revistă -, 
această anomalie se va dovedi aproape sigur a fi legată de spina 
bifida, și, prin urmare, de mare interes pentru dumneavoastră. Pentru 
a hotărî ce poate fi făcut pentru pacient, ar fi esenţial să vedeţi cât de 
afectată este coloana vertebrală și în acest scop as sugera să stabilim o 
dată pentru consultatie cât mai repede posibil.” 

Mi-am ros cuticulele întrebându-mă dacă ar trebui să mentionez 
ceva despre Cuagach și despre ce se întâmplase acolo, dar în cele din 
urmă am decis că mențiunea „cu vizibilitate maximă” avea să fie 
destul cât să îi trezească interesul. Am încheiat e-mail-ul cu: „Aştept 
cu nerăbdare să lucrez cu dumneavoastră la acest caz care nu ar putea 
decât să vă întărească reputaţia de chirurg integru și de renume”. Am 
apăsat butonul Send și m-am lăsat pe spate, așteptând să apară pe 
ecran mesajul out-of-office. 

Simteam cum îmi bubuia capul. Aveam să mă întorc la clinică 
înainte să se termine anul. 


Oakesy 


Am visat Insula Porcilor, Cuagach Eilean. Am visat cum nori 
intunecati isi coborau degete lungi ca să mângâie stâncile, am visat 
elicoptere zburând deasupra defileului la lumina lunii, ramuri de 
copaci care se întindeau înspre ele ca niște mâini care încercau să le 
inhate. Am văzut poliția înotând printre valuri și lumini albastre 
strălucind intermitent, am auzit cuvintele „dispozitiv exploziv 
improvizat” repetate de nu știu câte ori, purtate din gură în gură de 
femei şi bărbați ca un cor de buze în mișcare. 

M-am trezit tresărind pe canapea, cu gura uscată, gâtul intepenit si 
o pată de whisky pe covor, unde îmi căzuse paharul în somn. 
Perdelele erau trase și televizorul pornit, reflectând imaginile pe fata 
mea și redând ce văzusem în vis: Insula Porcilor pe lumină, văzută de 
sus, cu linia țărmului ridicându-se din mare și stâncile cunoscute 
acoperite cu iarbă si corturi albe presărate prin sat. Apăreau din nou 
cuvintele „dispozitiv exploziv improvizat”. Elicopterele se înclinau și 
se afundau deasupra ei, apoi camera se deplasa, arătând un mic 
feribot legănându-se pe valuri aproape de o plajă cu pietriș, legată de 
pământ printr-un ponton de aluminiu. Doi soldați ridicau un camion 
de armată pe el. 

M-am ridicat în șezut, cu mintea incetosata și trupul trosnind din 
toate încheieturile, încercând să mă scutur de vis. A apărut Danso pe 
ecran, așezat la o masă demontabilă cu un microfon în fata lui si un 
altul montat la reverul hainei. Pe fundalul din spatele lui era proiectat 
un ciuline albastru, simbolul poliției din Strathclyde. 

— Crinian este una dintre zonele pe care le investigăm îndeaproape 
si... si aici se întrerupse să asculte o întrebare greu de distins din 
partea presei. Așa este, din parcarea de la hotelul Crinian... 

— La naiba, la naiba! am spus ridicându-mă în picioare și 
împleticindu-mă spre bucătărie, urând cum îmi amintisem de toate, 
forțat. Mi-am ținut fata deasupra chiuvetei, așteptând, întrebându-mă 
dacă aveam să vomit. M-am gândit la șeful de la Identificări, un tip 
scund, pe nume George, care petrecuse două ore cu mine la Oban 
completând cu grijă formularele lui galbene despre persoane 


dispărute, câte unul pentru fiecare membru al Preotilor Tămăduitori 
Psihogenici, ajungând la final la treizeci. Cu o zi înainte îi făcusem o 
promisiune lamentabilă acum că mă gândeam la ea, cum că aveam să 
mă duc azi pe Cuagach să identific cadavrele. Numai gândul la asta 
îmi provoca o durere de cap, ca și cum aș fi avut ceva tare, ca un ou, 
în interiorul capatanii. 

Am dat drumul la robinet si mi-am băgat capul sub jetul de apă, 
lăsându-l să îmi treacă prin păr, pe fata și în gură, stând așa timp de 
câteva minute, simțind cum se răcea apa din ce în ce mai mult. Când 
mi-a sunat mobilul în buzunarul de la spate, îmi simțeam deja fata 
paralizată de frig. M-am îndreptat de mijloc, căutându-l. 

— Da, am spus ridicându-mi marginea tricoului ca să îmi frec faţa. 

— Așadar, trăieşti? 

— Ei, Finn, salut! am spus. 

— Mulţumesc că m-ai sunat să îmi zici că mai trăieşti. 

— Păi de ce nu aș mai fi în viață? 

— De ce nu ai mai fi? spuse el oftând. Dă drumul la televizor, 
Oakes. Nenorocitul ăla de Dove e peste tot la știri. 

— Da, am spus scrutând mica bucătărie în căutarea unui ceainic, 
căci aveam nevoie de cafea. Știu. 

— Stii? a spus el după o pauză. 

— Da, am fost acolo. 

— Ai fost acolo? Acolo unde? Pe insulă? 

— Da, eu am chemat poliția. 

— La naiba, Oakesy, vorbești serios? 

— Serios ca moartea. 

— Dumnezeule mare! zise el, făcând apoi o pauză lungă în timp ce 
digera informaţia. 

Mi-l puteam închipui în biroul lui de la mama naibii cu masa 
îmbrăcată în piele. Pe când mergeam împreună prin America, era un 
împătimit al stilului grunge: purta blugi uzati, cămașă de flanel si 
tricou cu Soundgarden, si fusese unul dintre primii care purtase tenisi 
Converse. Acum era imaginea omului aşezat: chelea si în fiecare zi se 
ducea la muncă la costum, ceea ce ura din tot sufletul. 

— Ce ai de gând să faci cu povestea asta? Ziarele naționale se dau 
de ceasul morții să își dea seama ce se întâmplă pe insulă... 

— Păi e simplu, am spus ţinând receptorul între umăr și bărbie și 
ducând ceainicul la chiuvetă, după care l-am așezat sub jetul de apă. 
El obținuse un ordin de restricție împotriva lor. Am apărut eu, el și-a 
cam dat seama de una, alta, în principiu că încercau să îl aducă în fata 
Curţii de protecţie, ceea ce, apropo, și voiau să facă, am continuat, în 
timp ce am pus fierbătorul în priză și m-am dus la fereastră și am dat 
la o parte perdelele. Era o zi luminoasă și zgomotoasă, cu un soare cu 
dinți care sclipea reflectându-se în parbrizul mașinii de poliţie şi în 


geamurile sparte ale casei de peste drum. M-am uitat la dreapta, 
dincolo de locurile dejoacă maronii si pustii, măturate de o suflare 
rece de vânt. Era o zi numai bună să vezi oameni morți. Numai că nu 
pot să vând povestea, am spus. 

— Dar de ce nu, pentru Dumnezeu? 

— Nu, nu pot să îmi scot capul la iveală. 

— De ce nu? 

— L-ai auzit cumva la televizor spunând că l-au prins? 

— Nu. 

— Și cam pe cine crezi tu că a luat în colimator acum? Pe mine. Ne- 
au dus undeva într-o locuință de urgenţă, un fel de replică Strathclyde 
la un sat Amish. 

— Oakesy? a spus el precaut după o pauză de gândire, de parcă i-ar 
fi venit o idee. Ascultă aici, cred că... cred că nu e deloc rău, cred că e 
chiar bine. Da, da, știi ce? Chiar e bine de tot. De fapt e... si aici s-a 
întrerupt. Probabil că sărise în sus și aproape că scăpase receptorul, 
pentru că n-am mai auzit nimic pe linie pret de câteva clipe. Când a 
revenit, urla de-a dreptul. Chiar e bine! De fapt nici nu îmi vine să 
cred, e ireal de-a dreptul. A tras de câteva ori aer în piept și mi-am dat 
seama că acum trebuia să se afle la fereastra boltită de deasupra 
traficului infernal de pe King’s Road. Asa, nu te înfierbânta, Finn, 
gândește lucrurile la rece. Oakes, dacă nu vinzi povestea ziarelor si 
dacă reusesti să o tii ascunsă până se liniștesc lucrurile, ăsta e material 
pentru o carte, nu crezi? Atâta vreme cât nu ajunge pe paginile 
ziarelor. 

— Aha, acum ești și agentul meu? 

— Da, da! Ascultă, Oakesy, ascultă... o să facem așa. O să am nevoie 
să discut puţin cu eventuale persoane interesate și între timp vreau un 
rezumat de vreo două pagini si primele 15 000 de cuvinte. E asa de 
simplu, crede-mă, poți să scrii un articol, poți să scrii si o carte... Poti 
să o faci, nu-i aşa? 

Am deschis fereastra și am inspirat aerul rece. Nu îl puteam 
invinovati, trebuie să priveşti moartea in fata înainte de a putea 
înțelege sentimentul acela de oboseală rece care te cuprinde. Cu 
treizeci și şase de ore în urmă, când văzusem porcul acela târându-i 
piciorul lui Sovereign, mintea mea de profesionist isi luase o pauză, 
trăsese efectiv obloanele. Dar avusesem parte de o noapte întreagă de 
somn, iar Finn o trezise puţin din letargie. Bătrâna gorgonă, Joe 
ziaristul, începea să se trezească încet-încet, cu mișcări somnoroase, si 
să-și ridice capul ei urât. Mă gândeam la povestea care apăruse sub 
soare, amintindu-mi de ce mă dusesem pe Cuagach din capul locului. 

— Poti să faci asta, nu? Spune-mi că poți. 

— Da, am spus lăsând perdeaua să cadă, pot. 

— Frate, o să fim bogaţi, auzi, bo-gati! Pricepi? 


În timp ce vorbeam la telefon, am început să mă pregătesc. M-am 
dus în hol și mi-am luat aparatul de fotografiat digital din buzunarul 
de la haină, după care l-am pus la încărcat. Am făcut cafeaua la 
bucătărie și l-am ascultat în timp ce făcea planuri. Acesta era proiectul 
pe care dorisem să îl facem împreună în tot acest timp și aveam să 
sărbătorim evenimentul printr-o petrecere monstruoasă. Aveam să ne 
plătim creditele ipotecare. 

— Așadar, înainte să se întâmple toate astea, ai reușit să afli care e 
treaba? 

— Care e treaba cu ce? 

— Stii tu, cu clipul video și toată povestea, cu cacealmaua. Cu 
diavolul de pe Insula Porcilor. Te-ai prins despre ce era vorba? 

— Da, m-am prins, am spus. 

— Ei și? 

Am tăcut o clipă coborând ceașca și uitându-mă spre scări, 
gândindu-mă că Angeline inchisese usa camerei atât de bine, de parca 
ar fi vrut să spună ceva cu asta. 

— Oakes, haide, omule, aştept... vreau să știu ce iti trece prin cap... 

— Era un puști, am spus vărsând cafeaua în chiuvetă și dând 
drumul la robinet. Nu o mai voiam, voiam un ceai acum. Era doar un 
puști de prin partea locului, care se dusese pe insulă îmbrăcat într-un 
costum pe care îl făcuse cu prietenii lui, exact cum am tot spus că era. 


— Vreti să vă uitati putin la asta? urlă detectivul Struthers ca să 
acopere zgomotul motorului. Statea îngrămădit lângă cabina spatioasa 
a bărcii închiriate, cu picioarele încrucișate și un brat odihnindu-se de- 
a lungul copastiei. În cealaltă mână ţinea o fotografie Polaroid. S-ar 
putea să vi se pară interesantă, spuse aplecându-se și împingându-mi 
poza sub nas. S-ar putea să o găsiţi foarte interesantă. 

A trebuit să îmi ridic capul contra soarelui și să mă uit printre gene 
la poza care înfățișa o barcă cu motorul în exteriorul bordului, 
ancorată într-o parte pe o plajă. 

— O recunoasteti? 

I-am luat fotografia din mână si am tulit-o în cabină ca să mă 
ascund de soare. M-am uitat la ea și am recunoscut-o imediat: era 
barca de pescuit cu dungi galbene, puţin uzată, odihnindu-se pe plaja 
cu rețeaua de undite târându-se prin pietriș. M-am întors pe punte și i- 
am înapoiat fotografia. 

— Unde ati găsit-o? am întrebat. 

— La Ardnoe Point. A găsit-o un ofițer în afara slujbei, când își 
plimba câinele. E o femeie tare afurisită, dacă e să mă întrebi pe mine, 
cred că isi petrece timpul umblând cu scanerul de frecvențe al poliției. 
Unii oameni chiar nu își lasă slujba la usa când pleacă de la serviciu, 
nu-i așa? Cred că auzise de barcă noaptea trecută prin intermediul 
scanerului și în dimineața asta, pe la șase, în timp ce își plimba 
câinele, s-a pomenit cu ea drept în fata. Asa că ce-a făcut? S-a simțit 
obligată să dea telefon și să raporteze incidentul. 

— Şi pe unde e Ardnoe Point? am întrebat întorcându-mă și privind 
spre continent. 

— În direcţia aia, mi-a spus el fluturând din mână către sud. Asta 
face ca ideea mașinii dispărute să fie și mai atractivă, pentru că locul 
nu e departe de Crinian, de unde a dispărut mașina sâmbătă noapte. E 
ceva de mers. Acolo ai merge dacă ar trebui să o iei din loc la reflux, 
mai ales cu refluxul de ieri-noapte. Poate că se îndrepta într-acolo sau 
poate că nu știa cum să piloteze smecheria aia. 

— În apropiere de Crinian... am murmurat privind fix spre coastă. 


Aceasta parea proaspata si rece, cu degetele de granit de pe tarm 
părând ireale si arhitecturale. Copacii se legănau ca si cum fuseseră 
topiti si turnati apoi în peisaj. „Ce faci tu acolo, Dove băiete? m-am 
gândit, holbându-mă spre sud la braţul de mare care sclipea în 
depărtare. Unde te duci? Ce e în Ardnoe Point, așadar? Îmi place că ai 
luat-o spre sud, și nu spre nord, spre bungalou...” 

— Cred că vă puteţi relaxa, a strigat Struthers din spatele meu. Nu îl 
veţi vedea din nou pe pastorul Malachi Dove. 

M-am întors spre el. Lăsase poza deoparte si se rezemase de partitia 
cabinei, cu capul dat pe spate și ochii concentrați, cercetând 
continentul. 

— Nu am să-l mai văd? am întrebat. 

— Nu. E prea aproape să fie prins, cred că se va sinucide, a spus el 
dând din cap si ștergându-și spuma sărată de pe fata. Da, din 
experiența mea profesională, as zice că se va sinucide. Niste 
excursioniști o să-l găsească plin de viermi și tot tacâmul. Sau poate că 
se va arunca de pe un pod sau isi va sparge fata de vreun baraj. Da, 
cred că atunci o să-l mai vedem pe Malachi Dove. 

— Vorbiti din experiența dumneavoastră profesională? 

— Am un nas de copoi, a spus el atingându-și nasul din lateral cu un 
zâmbet, am fost asa de când eram copil. Credeti-ma, am scăpat deja de 
el. 

I-am zâmbit rece. Când eram încă în facultate și tocmai terminam 
articolul despre ficatul de pui, aveam o fantezie sau mai degrabă o 
teamă că l-as ști cumva pe Malachi Dove ca pe mâna mea dreaptă. Mi- 
am dat seama din nou că exista o legătură între mine și el, pe care 
nimeni sau poate doar Angeline o avea, și știam că Struthers nu putea 
să aibă idee de ce era în capul lui Dove. Avea dreptate, Dove se 
gândea cum să termine cu toate. Numai că nu avea să fie așa de ușor. 
„Când va veni momentul final, Finn, o să fiu mai deștept decât tine...” 
Când spusese că avea să îmi ia liniștea sufletească cu el, nu se referise 
la ce făcuse în capelă. 

— Da, a cam luat-o pe arătură, nu-i așa? Dacă e să mă întrebi pe 
mine... şi aici s-a întrerupt umezindu-și buzele. Dacă e să mă întrebi 
pe mine, fata e deja orfană, asta ca și cum nu ar avea destule 
probleme. 

M-am uitat gânditor la Angeline. Stătea așezată la pupa cu brațele 
încrucișate și bărbia plecată, privind în depărtare și mușcându-și 
posomorâtă buza de jos. Petele de piele care se întrezăreau prin părul 
ei rărit erau roșii și crăpate. 

— Hei, mi-a soptit Struthers aplecându-se spre mine atât de aproape 
că îi puteam simţi respiraţia. Se uita cu ochii mijiti la ea, observând 
tricoul decolorat, de fotbalist, care ieșea din haină, și pantofii sport 
uzati. Voiam să vă întreb ceva. 


Nu am ridicat privirea spre el, pentru că știam ce avea să urmeze. 

— I-a spus şefului că a avut poliomielită, da, asta i-a spus, dar nu e 
adevărat, nu? a adăugat lingându-și din nou buzele, are altceva. 

Am închis încet ochii, după care i-am deschis din nou. 

— Nu-i aşa? Nu e ceva așa de simplu ca poliomielita, iar eu cred... 

— Ştii ce s-ar întâmpla dacă ar afla presa de existența ei? am 
murmurat. 

— O, da, a șoptit el, după care l-am simțit zâmbind. Tocmai de 
aceea ești un mare norocos, Joe Oakes. Nu putem să le spunem despre 
tine, pentru că ești „vulnerabil”, după cum spune procurorul, ceea ce 
iti rezervă tie exclusivitatea de îndată ce vei dori să ieși la iveală. Am 
vreo sută de prieteni buni din presă aici care și-ar da copiii ca să li se 
ofere sansa pe care o ai tu. Nu te gândi că iti port pică sau ceva, a 
adăugat el râzând si dându-mi o palmă prietenească peste brat. 
Corect, semper vigilo, a spus el privind peste umăr. Aproape că am 
ajuns la cordonul de presă, a continuat ridicându-se în picioare și 
făcându-i semn lui Angeline. A sosit momentul să intrați amândoi în 
cabină. Haide, drăguță. 

M-am ridicat în picioare. În fata, legănându-se pe valuri, erau vreo 
treizeci de bărci închiriate, care pluteau în dezordine, tăind pe furiș 
valurile. În fata lor, o șalupă a poliţiei vopsită în galben fluorescent le 
tinea în frâu, aplecându-se și rotindu-se asemenea unui taur în arenă, 
aruncând în jur spumă strălucitoare. 

— Vreau să spun chiar acum. Dacă nu vreţi să vă vadă, intrați acum 
în cabină, a insistat Struthers. 

Prin urmare, ne-am îngrămădit alături de căpitan în cabina afumată, 
privind fascinati și ingroziti în același timp cum Cuagach devenea din 
ce în ce mai mare în fata noastră, cu elicopterele armatei înclinându- 
se spre ea, căutând printre stânci și prin păduri singurul lucru pe care 
ştiam că nu aveau să îl găsească: supraviețuitori. 


Operaţiunea desfășurată de poliție era serioasă. Chemaseră armata 
să păzească insula și, cu cât ne apropiam, cu atât puteam vedea cât de 
multe forte desfășuraseră în cadrul acestei acțiuni. Vreo opt salupe 
erau ancorate la țărm și părea că aproape tot ce se afla pe Insula 
Porcilor era acoperit cu banda galbenă a poliției și cu foi de cort. Din 
clipa în care am ajuns la debarcader si ne-am spus numele ofițerului 
care stătea de pază acolo, am început parcă să ne mișcăm pe un platou 
de filmare. 

Totul se schimbase al naibii de mult, atât de mult că nici nu mai 
recunosteai locul. După ce ne-am înregistrat la punctul de întâlnire si 
am pornit-o pe poteca dinspre coastă, primul lucru pe care l-am văzut 
pe pajistea din sat, la vreo sută de metri în spatele crucii celtice, a fost 
elicopterul HM40 chircit și tăcut, cu palele elicei mișcate ușor de vânt. 
Părea a fi corpul unei insecte gigantice. Iarba dinspre nord, unde 
feribotul descărcase vehiculele, era ciufulită și purta urme de 
cauciucuri. Ordonate în cerc în jurul pajistii asemenea unui cerc de 
căruțe în jurul focului erau două camioane de armată, patru 
adăposturi gonflabile și trei Land Roveruri, albastru cu alb ale poliție. 
Fiecare dintre acestea din urmă avea pe capotă câte o coală de hârtie 
lipită cu bandă adezivă. Pe una scria Comunicaţii, pe alta, Staţie pentru 
colectarea victimelor. Hârtiile se legănau in vânt în timp ce treceam pe 
lângă ele, de parcă am fi fost la vreo sărbătoare ciudată de la tara. 

Ne-am îndreptat spre partea de sus a pajiștii, în direcţia unei dubiţe 
pe care scria Dockards and Vinty, Monitorizare terestră. Tehnologie cu 
laser 3D. Din dubita ieșeau cabluri de înaltă tensiune îmbrăcate in 
cauciuc, care duceau la un generator și în spatele ei, parcat în așa fel 
încât bloca ferestrele casei familiei Garrick, era un trailer al diviziei 
mobile din Strathclyde, cu simbolul specific pe ușă. 

— E punctul de control, a spus Struthers urcând treptele. Hei, sefu’, 
m-am întors, anunţă el intrând. 

Trailerul a scârțâit putin, probabil pentru că Danso s-a întors cu fata 
spre el. 

— Dumnezeule, Callum, vorbeste cu George, bine? Seful i-a dat si 


lui o funcție ca să fie mulțumit, aceea de şefia Identificări, si acum se 
dă mare pe-aici spunând că are nevoie de un birou pentru victime cu 
şase linii telefonice, zece angajaţi si încă cinci aici la fata locului. Păi 
asta înseamnă cincisprezece oameni! Între timp, eu trebuie să mă 
descurc cu un consultant pe probleme de procedură, care mă sună din 
două în două minute de fiecare dată când își mai amintește cam cum e 
tactica pe care trebuie să o folosim, o Divizie Evenimente cam cât 
mâna mea de mică și o echipă HOLMES care încearcă să mă stoarcă de 
bani pentru fiecare minut de muncă peste program, spuse Danso 
oftând puternic. Dacă mă găsești mort pe undeva, Callum, caută urme 
de mușcătură pe gât, pentru că acest incident major îmi suge efectiv 
sângele. 

— Am venit cu martorii. 

— Îmi pare rău, a spus Danso ridicându-se și venind în spatele 
trailerului să ne inspecteze, după care sări treptele ca să dea mâna cu 
noi. Purta un hanorac în locul hainei de la costum și era pământiu la 
faţă de parcă nu dormise. Îmi pare rău, credeam că ajungeţi după 
masă, a continuat uitându-se atent la mine. Ei bine, ati dormit bine? 

— E cald în casă. 

— Bun așa, a spus el zâmbind. Aţi luat micul dejun? 

Am dat din cap, aproape pufnind în râs. 

— Acum o să mă întrebaţi dacă sunt pregătit pentru asta. 

— Da, care este răspunsul? 

— Nu, desigur că este nu. Am să o fac, dar nu voi fi niciodată 
pregătit pentru asta. 


Se pare ca băieţii ăștia de la Strathclyde nu-s asa destepti pe cât se 
cred ei. Stiau ca sunt ziarist, Struthers imi spusese asta cat se poate de 
clar, dar ma perchezitionasera ei oare in dimineata aceea pe Cuagach, 
imi găsiseră minicamera digitală pe care o indesasem in haină? 
Căutaseră si găsiseră pe naiba, nu făcuseră nimic. 

La zece și jumătate, Angeline plecase cu Danso și cu un bărbat 
maruntel şi chel, care era „Șef Locul crimei”, după câte îmi spusese 
Struthers. Avea să le arate unde se ascunsese în momentul în care își 
văzuse tatăl aruncând explozibilul pe fereastra capelei și pe ce rută 
ajunsese acolo ca să o poată schița si să facă o captură 3D pentru 
laboratorul de criminalistică. Cineva adusese cizme și mănuși de 
cauciuc pentru mine și m-am îndreptat cu Struthers spre nord, urmând 
o rută indicată de foi de hârtie fotocopiate lipite pe copaci pe care 
scria Spre Zona de stocare a cadavrelor -. 

Era o cărare tăcută și rece, acoperită de frunze, pe care nu mai 
mersesem niciodată. La dreapta, solul cobora înspre stânci și din când 
în când vântul aducea briza mării si ne biciuia fețele cu spuma ei 
sărată. La dreapta noastră era pădurea întunecată unde banda galbenă 
a poliției fâlfâia printre trunchiurile copacilor. Dincolo de ea, puteam 
vedea linii albe pe sol, asemenea unui grilaj, fiecare linie fiind 
numerotată cu un marker roșu. 

— Stii la ce mă gândeam? a spus Struthers. Tocmai mă gândeam că 
locul ăsta trebuie că colcăie de amprentele tale, nu-i așa? ne-a tachinat 
el putin. 

— Da, bănuiesc că asa este. 

— Dar in capela? 

— Am fost si acolo o dată pentru cinci minute. Îţi amintesti că ţi-am 
spus ieri asta? Mi-ati luat amprentele la sectie. 

— Nimic altceva, așadar? Echipa de la criminalistică nu are să 
găsească nimic altceva, cum ar fi păr sau în fine... alte urme? a spus el 
cu un zâmbet bolnăvicios care i-a dezvelit dinții galbeni. Vreau să zic, 
bătrâne, ai fost aici pe insulă vreo câteva zile și, mă rog, se întâmplă 
diverse chestii între oameni, înţelegi ce vreau să spun? 


M-am oprit, si el a continuat să meargă câţiva pași înainte să își dea 
seama că nu mai eram lângă el. S-a oprit și el și m-a privit. Am 
observat că avea vârful nasului si extremitățile urechilor putin roșii de 
la efort. În spatele lui, pe mare, orizontul era de un albastru-închis, 
neabătut. 

— Nu, am spus pe un ton rece, nu știu ce vrei să spui. 

— Încerc doar să îmi dau seama în ce relații erai cu oamenii ăștia, 
dacă erau bune sau rele. 

— Erau bune, dar nu erau atât de bune încât să mi-o trag cu vreunul 
dintre ei, dacă la asta te referi. 

Struthers s-a întors râzând, ridicând mâinile în aer, în timp ce 
avansa pe potecă. 

— OK, OK, încercam doar să îmi dau seama cam care era atmosfera 
pe-aici. Dă-mă în judecată. E un formular CAP 1 la secție. 

Nu am schițat nicio mișcare și l-am lăsat să o ia înainte, privindu-i 
spatele cărnos, cu umeri largi. Se pare că nu aveam să mă înțeleg cu 
Callum Struthers. Eram ca două păsări care vorbeau limbi diferite. Era 
cam ce mă asteptasem din partea unui polițist din Strathclyde: 
îmbrăcat prea gros, vanitos și încăpățânat. Încerca să pară mai 
inteligent decât era de fapt (oare de ce i se părea că e mai inteligent să 
spui „individ” decât „persoană”?) şi mirosea de parcă ar fi ținut una 
dintre dietele alea care iti căuta probleme la rinichi. În ceea ce îl 
privește, Struthers se uitase puţin la mine, la genunchii mei plini de 
cruste si la accentul meu de Liverpool, si știu că primul lucru la care s- 
a gândit a fost: „Oare cum pot să îi fac viaţa grea ăstuia?” 

Acum tocmai dispărea după curbă, lăsându-mă de unul singur pe 
potecă. Mi-am dat seama că acționând astfel îmi făcuse un mic cadou 
fără să vrea. Am calculat puţin timpii, apoi m-am întors și am privit 
printre copaci. Capela era pe undeva pe-acolo, câteva sute de metri 
mai sus, dacă mă orientam bine. 

— Video, striga cineva din adâncul pădurii, video vă rog aici, la 
optzeci si trei/douăzeci. Mă auziti, echipa de filmare? Am nevoie de 
video la optzeci și trei/douăzeci. 

Am scos aparatul de fotografiat, m-am așezat pe vine pe sub banda 
galbenă a poliției, mi-am sprijinit mâinile pe o creangă, pentru că nu 
puteam folosi blitul, si am făcut repede zece fotografii. Mi-am pus 
mâna streașină la ochi și m-am uitat pe ecran. Deși zoomul nu era cine 
ştie ce, puteai distinge două siluete fantomatice în uniforme de un 
albastru-pal pe jumătate ascunse de copacii intunecati. Era echipa de 
căutări și recuperări. Nu erau niște poze excepționale, dar mergeau. 

— Ei, pe unde ești? a strigat Struthers din față, cu o voce slabă. 

M-am repezit afară din pădure, mi-am băgat aparatul foto în 
buzunar si m-am întors pe potecuta care o lua la stânga, îndepărtându- 
se de stâncă, urcând serpuit prin pădure. El stătea acolo, la vreo sută 


de metri în fata, urmărindu-mă. 

— Aici e, a spus el în timp ce îl ajungeam din urmă, cred că aici e. 

S-a întors și a privit în jos, unde solul cobora, formând o depresiune 
naturală, rece și umbrită de frunziș, protejată de paravane pe partea 
dinspre coastă. Câteva raze de soare pătrundeau ca niște lasere prin 
coronament. Era o liniște ciudată și nu se auzea decât bâzâitul 
generatorului care alimenta două camioane frigorifice. Le priveam 
acoperișurile, ca și ventilatoarele deschise, ca să se alimenteze cu aer 
proaspăt. Lângă ele era o benă de mărimea unei mașini mici. Era 
deschisă, astfel îi puteam vedea conținutul: erau niște cosciuge cenușii 
din fibră de sticlă, opace ca niște coconi, ordonate unele peste altele. 
Un fotograf cu vestă, cască și cizme de un verde fluorescent se uita pe 
ecranul camerei foto, trecând de la un cadru la altul, așa cum făcusem 
si eu. 

Struthers și-a trecut mâna pe la ceafa, fără să scoată vreo vorbă. 
Puteai să iti dai seama după expresia de pe fata lui că nu voia deloc să 
se afle acolo. 

— Haide atunci, a spus el avansând pe potecă. 

Ajunseserăm pe jumătate în luminis când s-au deschis ușile celui 
mai apropiat camion și George, tipul cu care petrecusem după-amiaza 
în Oban, a sărit din el. Purta un costum de lucru complet si galosi si 
era urmat de un alt bărbat îmbrăcat la fel. Amândoi i-au spus ceva 
fotografului, care a lăsat aparatul foto jos și a privit prin pădure în 
direcția opusă celei în care eram eu si Struthers. Au stat asa cu toții o 
vreme, privind plini de speranţă în aceeași direcție, spre capelă. După 
câteva clipe, doi membri ai echipei de căutări si recuperări au ieșit 
repede dintre copaci într-un fosnet de frunze, aproape alergând. Cărau 
între ei ceva greu, înfășurat într-o folie groasă de plastic cu un 
formular rozaliu lipit în vârf. Au lăsat pachetul pe sol, i-au spus ceva 
lui George, apoi s-au răsucit pe călcâie și s-au îndreptat înapoi spre 
pădure, în același pas aproape alergător. Cei trei bărbaţi s-au adunat 
în jurul pachetului. 

— Aici încep să îmi merit banii, a bombănit Struthers lângă mine, 
părând puţin afectat. Asta e treaba pe care nu vrea nimeni să o facă. 
Haide! 

Am ajuns la baza potecii, ieșind apoi în luminiș, grăbindu-ne pe 
parcursul ultimilor metri. 

— George, a spus el ridicând o mână în aer în semn de salut. 

— Da, a răspuns acesta fără să ridice privirea, vin la voi imediat, 
domnilor, trebuie mai întâi să termin de discutat cu medicul. 

Am stat câteva minute în picioare, încercând să găsim un loc unde 
să ne retragem în tip ce fotograful dădea târcoale pachetului, trăgând 
fotografie după fotografie. Medicul s-a aplecat si a dezlipit formularul 
roz pe care i l-a dat lui George, după care a despachetat cu grijă 


straturile de plastic. Înăuntru era o bucată mare de carne învelită intr- 
o bucată de material. M-am oprit din respirat, gândindu-mă: „Nu se 
poate, asta e o glumă. Cineva a luat niște carne de porc și a infasurat-o 
într-un tricou. Pe cine încearcă ei să neliniștească?” Lângă mine, 
Struthers a deschis gura și a început să respire. Deși încerca să facă 
asta delicat, îl auzeam oricum. 

George a prins formularul de clipboard si a început să bifeze niște 
căsuțe. 

— Buuun, aşadar, ce avem aici? Numărul 147, referință din 
perimetrul delimitat 52-10, a spus el după care s-a întrerupt, 
încruntându-se la ceea ce citea. Ah, care e locul unde a fost găsit? a 
continuat el supărat, lăsând să cadă clipboardul. Nimeni nu aude 
nimic din ceea ce spun. 

— Ce este? a spus doctorul, ridicând privirea. 

— Uită-te la asta. Secţiunea douăzeci si doi. Ce căsuță e bifată? 
Numărul unu. 

— Da? 

— Cdsuta numărul unu, a repetat el dând din cap sugestiv spre 
pachet. De câte ori trebuie să le spun? Casuta doi. Dacă este doar o 
parte a corpului, trebuie să bifeze căsuţa doi. Incomplet. A dat apoi din 
cap şi a corectat greşeala, apoi a parcurs lista prost dispus, bifând 
câteva căsuțe. Așadar, ce avem aici, ce avem de obicei? Uman, fara 
viata... 

— Da... 

— Ia... să vedem... ora 11.04 AM. Si ce mai e? Alb? 

— Da, barbat. 

— Si tu vrei să zici că e... 

— Tors, a spus doctorul întorcând bucata de carne de pe o parte pe 
alta și privind la partea de dedesubt câteva clipe, lăsând-o apoi jos. 
Sub piele erau câteva oase întregi si am știut de îndată ce erau: o 
bucată de coloană vertebrală tăiată. M-am gândit la Sovereign și la 
sandalele ei de plastic roz, precum și la felul ei adormit de a vorbi. Mi 
l-am închipuit pe George adunând oasele fragile ale picioarelor ei pe o 
masă demontabilă. M-am gândit și la bătrânul misionar și la degetul 
lui rupt de la picior îndreptat spre stele. 

M-am întors si m-am așezat degrabă pe un trunchi de copac din 
apropiere, tremurând. 

A trebuit să scuip si să îmi folosesc degetele ca să scap de gustul din 
gură și apoi să îl îndepărtez și de pe ele, fluturându-le spre sol. 

— Malachi, nenorocitule! am bombănit. Nelegiuitule! 

— Da, este un tors, a confirmat doctorul. Jumătate din torace si 
toată secțiunea lombară. 

— Atunci ce este asta? Totul lipseşte în afară de 06 şi 07? 

— Da, e suficient, a spus doctorul îndepărtând bucata de tricou rupt 


si dându-i-o lui George să o examineze. 

— Un tricou, a spus el trecandu-si pixul peste listă tataind din buze. 
Când a scris asta Interpolul? Au un cod pentru un corset, pentru 
Dumnezeu, au imul chiar și pentru burtieră. Dar există vreun cod 
pentru tricou? Cred că trebuie să facă un curs despre viaţa din secolul 
XXI. TRICOU, scrise el mânios, cu litere mari. 

— Cam ce culoare ai zice că e? a întrebat doctorul. Maro, purpuriu? 
Milly zice că eu confund maroul cu purpuriul. 

— De culoarea vinului, a hotărât George după o vreme, mijindu-si 
ochii pe deasupra ochelarilor. 

— De culoarea vinului, a fost de acord si medicul, lăsând materialul 
să cadă într-o pungă. Exact. 

George a completat formularul și medicul și-a scris inițialele pe el, 
după care cei doi au reîmpachetat totul, au lipit la loc formularul și au 
luat câte un capăt al foliei de plastic și au târât-o lateral, apoi au 
ridicat opintindu-se cadavrul în camion. Struthers nu a spus nimic și 
după o vreme a venit să se așeze lângă mine, fără să mă privească sau 
să îmi vorbească. Respira cu zgomot, de parcă ar fi încercat să strângă 
destulă flegmă cât să scuipe. 

— Ei bine, a spus el în cele din urmă, asta va presupune un test de 
ADN, ceea ce înseamnă si mai multi bani. Șeful o să fie extrem de 
încântat, a adăugat el, și un mușchi al feței a început să i se miște 
chiar sub ochiul drept, ca si cum i s-ar fi blocat un nerv. Un test de 
ADN, a repetat el ca și cum nu aș fi auzit de asta cum eram din 
Liverpool. A-D-N. 


— Organizare pe culori, doar asa poţi fi eficient. Am văzut un 
organizator de dosare cu compartimente pe culori. După cum văd eu 
lucrurile, imi pot așeza formularele ante-mortem in tavita galbenă si 
pe cele post-mortem în cea roz. Cum se pare că nu vom avea 
formulare pentru evacuați, o să păstrez tavita albastră pentru 
momentul în care voi fi reușit să fac legătura între formularele post- 
mortem și cele de persoane dispărute. 

Eram cu George în camionul frigorific și, deşi ușile erau deschise în 
spatele nostru, lumina era difuză, așa că fotograful îmi dăduse o 
lampita cu halogen pentru identificare. Am așteptat în tăcere, cu 
lampita bălăngănindu-se într-o mână si ţinându-mă de nas cu cealaltă, 
în timp ce George se mișca prin semiîntuneric în celălalt capăt al 
camionului, deschizând si reordonând două cosciuge din fibră de sticlă 
si târându-le spre mijlocul podelei. 

— Ce ziceai ieri, că nu au nicio fişă medicală și nicio amprentă 
dentară? Ei bine, aveai dreptate. Tot căutăm, dar până acum nu am 
dat nici măcar de o biopsie sau de vreo radiografie, nu avem nici 
măcar vreo amprentă la dosar. O să fie în proporţie de nouăzeci la 
sută identificare pe baza ADN-ului, pentru că o să mă consider 
norocos dacă reusim să îi identificăm după fata în proporţie de zece la 
sută. O să fiu îngropat până peste urechi in hartogaraie. 

Am aprins lampita și am plimbat-o deasupra a două maldăre de 
siluete înfășurate în plastic îngrămădite în partea din dreapta a 
camionului, lăptoase si opace din cauza frigului. Unele dintre corpuri 
arseseră în incendiul care urmase exploziei și pe alocuri se puteau 
distinge siluete înnegrite prin folia de plastic. Deasupra celei mai 
îndepărtate grămezi spânzura un semn roz: Incomplete 1-100. Am 
ridicat lampita spre pereţi si raza s-a reflectat în panourile de aluminiu 
texturat. Cel de-al doilea semn de deasupra celei de-a doua grămezi 
zicea: Incomplete 101-200. Am stins lampa, cu inima bătându-mi 
nebunește. 

— Pentru astăzi am doar două pentru tine, a spus George 
îndreptându-se de la mijloc și privindu-mă. Chipul îi era plin de 


umbre care nu păreau să vrea să îl părăsească. În întuneric, am putut 
observa că deschisese ambele cosciuge și dăduse la o parte învelitorile 
negre de cauciuc ca să le pot vedea fețele. Erau singurii care reușiseră 
să iasă din capelă după explozie. Probabil că stătuseră în colțuri, în 
spatele celorlalți. Acesta e singurul mod în care poți supravieţui unei 
explozii. Altcineva absoarbe suflul ei în locul tău. Evident, asta nu 
înseamnă că pe termen lung ai șanse de supraviețuire. 

— Am scos astea mai devreme, a spus el culegandu-si clipboardul de 
pe jos şi arătându-mi cele două pagini galene. Îți amintesti de discuția 
noastră de ieri? Cred că știu cine sunt cei doi, dar totuşi aș vrea să am 
confirmarea ta. 

Ştiam la cine se referea, la misionar si la Blake Frandenburg, pentru 
că nu mai rămăsese nimic din Sovereign ce aș fi putut identifica. Am 
aprins lampa și m-am apropiat, tindnd-o deasupra înclinată. În primul 
sicriu era misionarul, cu fata intactă si ochii supti. M-am uitat la el în 
tăcere. 

— E Okonole? 

— Da, e Okonole. 

George a marcat un trei citet într-o căsuță din partea din stânga sus 
pe formularul galben și l-a așezat cu ceva satisfacție sub celelalte. Ne- 
am mutat la cel de-al doilea sicriu, unde zăcea Blake Frandenburg cu 
ochii ca niște găuri si fata descărnată, de parcă moartea îi răpise 
jumătate din greutate. Una dintre mâini îi ieşea teapana din sacul de 
cauciuc, ca şi cum s-ar fi întins spre ceva, o lumină sau poate cerul. M- 
am holbat la mâna aia, gândindu-mă cum stătea în căsuță cu vătraiul 
în mână, pregătit să se pună cu mine, care eram de două ori mai mare 
decât el. 

— Esti OK? m-a întrebat George. Ai nevoie de putin timp de unul 
singur? 

— Poftim? am spus întorcându-mă spre el, teapan. 

— Vrei să fii singur puţin? 

— Aaa... am bâiguit holbându-mă la el. Mi-au trebuit câteva clipe 
ca să pot răspunde, si apoi întrebarea a declanșat ceva în mintea mea. 
Aaa, da, am spus, sigur, doar câteva minute. 

A ieşit din camion, coborând cu zgomot treptele de aluminiu. 

— Hei, Callum, l-am auzit spunând, când te întorci la Oban, pune-l 
pe ofițerul de serviciu al secţiei să se uite pe catalogul de consumabile 
de birou, da? Zi-i că la pagina 300 e un organizator pe culori... 

Am așteptat până când vocile s-au mutat în laterala camionului și 
atunci am căutat repede aparatul foto. Cu lampa cu halogen în mâna 
stângă ridicată la nivelul brațului și așezată în așa fel încât să reducă 
umbrele, am făcut cinci fotografii ale cadavrului lui Blake. M-am oprit 
după fiecare, ascultând vocile de afară și întrebându-mă dacă puteau 
auzi mecanismul aparatului. Apoi l-am fotografiat pe Okonole si m-am 


întors să fotografiez si cele două gramezi de rămășițe umane. Mi-am 
îndesat aparatul în buzunar și m-am dus spre uși tocmai când George 
urca înapoi scările. 

— Cum te simţi acolo înăuntru, eşti OK? Avem niște apă îmbuteliată 
jos, dacă vrei, din camionul cu alimente. 

— E Frandenburg, am spus. El credeai că e? 

El a zâmbit si mi-a arătat formularul galben de pe clipboard, pe care 
stătea scris cu litere mari BLAKE FRANDENBURG. A scos pixul cu un 
gest afectat și apoi a adăugat un 1 citet în căsuță, apoi a lăsat pixul 
deoparte și a dat din cap spre mine. 

— Vezi, asta mă face fericit, am două formulare pentru 
compartimentul verde. 


Daca iti vine a crede, aveau un camion cu alimente pe insula si la 
ora 12.30 totul se oprea si luau prânzul. După cum am spus, parca 
eram pe un platou de filmare. Am stat la coada sa iau una dintre tavile 
alea din plastic si m-am dus cu ea la Angeline, care statea cu spatele la 
restul, la marginea pajistii, unde solul începea să coboare si de unde 
puteai observa marea pe deasupra mașinilor Land Rover ale poliției. 

Stătea pe scaunul verde al regizorului, aplecată într-o parte, cu 
piciorul drept încrucişat la mare depărtare peste celălalt. Nu se 
atinsese de mâncare, ținea tava pe una dintre coapse și tăia ceva în 
neştire cu cuțitul zimtat de plastic. Când umbra mea a învăluit-o, a 
încetat să mai taie și a încremenit. Mi-am tras un scaun lângă ea și, 
după câteva clipe, a pus jos cuțitul si s-a aplecat în fata, acoperind 
tava cu corpul, cu un brat petrecut peste piept și ţinut la subsuoară. 
Şi-a lăsat cealaltă mână să cadă spre sol, schitand diverse lucruri cu ea 
în nisip. 

— Ce se întâmplă, nu iti este foame? am spus așezându-mă. 

A dat din cap și a continuat să deseneze în nisip. Avea pete închise 
la culoare în obraji. 

Mi-am despachetat tava si am citit eticheta de pe sendvis: brânză 
Brie si struguri în pâine frantuzeasca, adică prostiile pe care le 
găsiseră ăia de la aprovizionare. Am lăsat sendvișul să cadă înapoi pe 
tavă şi m-am dat pe spate cu braţele încrucișate. Încă nu își ridicase 
privirea spre mine. 

— Așadar, ti-au retrasat mișcările? 

S-a oprit din desenat, dar nu a ridicat privirea spre mine. În schimb, 
şi-a ridicat mâna, a dus-o spre cealaltă subsuoară și s-a lăsat pe 
coapsă, botind tava de prânz. 

— Ei bine? 

— Ti-am spus, nu ţi-am spus? 

— Ce mi-ai spus? 

— Ti-am spus că nu o să mă creadă nimeni. Ei știu cine sunt si cred 
că mint. 

— Ei? am spus arătând în direcția polițiștilor peste umăr. De ce, ce 


ti-au spus? 

— Cu siguranță, au văzut clipul video. E ca si cum ar crede ca 
sunt... a zis ea oftând si mușcându-și buza de jos. E ca și cum nu ar 
crede nimic din ce le spun. 

— Cine? Danso, Struthers? 

— Amândoi. Le-am arătat unde mă ascundeam când l-am văzut 
făcând... știi tu ce... si acum ei spun că de unde stăteam, de pe poteca 
aia de acolo, nu aveam cum să văd clar că el era. S-a ridicat putin si a 
început să-și roadă o unghie pe lateral cu dinţii ei mici. Deși sigur că 
ştiam că el era, pentru că îl urmărisem prin defileu și l-am auzit cum 
bătea cuiele, acum spun că trebuie să îmi fac povestea credibilă. Cel 
tânăr a spus... 

— Struthers? 

— Tot spune cum că nu sunt un martor credibil și că va avea nevoie 
de o depozitie suplimentară sau ceva de genul ăsta, a zis ea ștergându- 
si nasul cu dosul mâinii. Și știu sigur că se comportă asa pentru că m- 
au văzut în clipul video. 

— Nu, Angeline, ei te cred, am spus, râzând scurt. 

Ea a ridicat privirea spre mine. 

— Te cred, chiar te cred, am spus, dar sunt polițiști și își fac 
meseria. Nu se gândesc cum să îl prindă pe tatăl tău, gândesc în 
perspectivă, se gândesc deja la proces și la cum va arăta mărturia ta la 
tribunal. 

Ea m-a studiat și, pentru o vreme, a părut că vrea să spună ceva, dar 
apoi s-a răzgândit. A scos un zgomot scurt, de nemulțumire și a 
început din nou să își infunde unghia în nisip. Se asternu liniștea. O 
briză începu să tulbure iarba și să facă adăposturile gonflabile din 
spatele nostru să fluture ca niște pânze. Am desfăcut sendvisul cu 
brânză Brie si l-am mâncat. Liniile pe care le desena ea în nisip, la 
picioare, deveneau din ce in ce mai mari si mai complicate. Mi-am 
terminat sendvișul, am băut cafea, am mâncat niște salată de fructe 
dintr-un păhărel de plastic pe fundul căruia pluteau seminţe de 
pepene în zeamă, apoi am folosit servetelul si am pus la loc capacul la 
tavă. 

— Angeline? am spus. 

— Ce e? 

— Nimeni nu știa că Malachi are copii, stiai asta? I-a lăsat să creadă 
că te-ai născut moartă. 

— Ar fi fost mai bine dacă era așa, a spus ea cu un rânjet 
dispretuitor. 

— Ba nu, am spus, iar acum că mă gândesc la asta ma mir de tonul 
bland al vocii mele de atunci, nu era mai bine, chiar nu era mai bine. 

A făcut o pauză si apoi și-a ridicat privirea spre mine cu o expresie 
nedumerită și prevăzătoare, de parcă ar fi încercat să își dea seama 


daca glumeam. Marginea interioara a ochilor i se inrosise. Pentru o 
bună bucată de vreme, singurul zgomot care tulbură liniștea fu 
bâzâitul îndepărtat al elicopterului, planând undeva unde nu îl 
puteam vedea, căutând prin pădure. 

— Joe? a spus ea în șoaptă. 

— Ce e? 

— Ar fi cineva interesat dacă le-as spune ce mi-a făcut? M-ar asculta 
cineva? 

Am ezitat putin, văzând cum îmi apare Finn in fata ochilor, in 
biroul lui, cât se poate de entuziasmat, spunându-mi: „Poţi să scoţi o 
carte din asta.” 

— Te-ar asculta, am asigurat-o, dacă ţi-ai spune povestea asa cum 
trebuie. 

— Asa cum trebuie? Cum adică? 

— Nu ştiu, am spus aruncând o privire spre tavă, apoi spre cer și 
încrucișându-mi brațele, dar bănuiesc că ai putea să îmi spui mie, 
bănuiesc că ai întotdeauna această opțiune la dispoziţie. 

Danso si Struthers voiau ajutorul lui Angeline ca să treacă in revista 
hârtiile lui Dove. I-am spus lui Struthers că avea să fie nevoie să vin si 
eu să îl ajut cu ea si el a incuviintat imediat. Undeva în ultimele 
douăzeci şi patru de ore fusesem desemnată persoana care să aibă 
grijă de ea. Ne-au urcat într-o șalupă a poliţiei și ne-au dus în sudul 
insulei. 

Aerul era proaspăt și rece, iar cerul de un albastru profund era 
străbătut de un sirag de nori asemănători răsuflării unui pui de dragon 
pufăind dincolo de orizont spre vest. Lumina perfectă pentru făcut 
poze, m-am gândit eu, privind în soare cu ochii intredeschisi. Salupa 
sălta pe valuri cu zgomotul motorului răsunând pe stâncile de granit 
de pe linia țărmului din partea de est a Insulei Porcilor, făcând stoluri 
întregi de pescarusi cu spatele negru să se ridice în cercuri, 
croncănind, de pe vârfurile stâncilor. Sudul insulei părea mai pârjolit 
decât mi-l aminteam, de un rosu-maroniu ars, care venea după verdele 
din sat, ca și cum trecuse seceta si nu atinsese decât această parte a 
insulei. În ciuda ofițerilor de poliție înarmaţi de pe ponton care 
vorbeau prin staţii, locul era stăpânit de o tăcere ciudată. 

O echipă de criminaliști fusese acolo cu o zi înainte si lucrase 
repede, părăsind locul în acea dimineaţă pe la ora 11. Adunase perii 
de cap, periute de dinți și lenjerie de corp murdară, practic cam orice 
ar fi ajutat-o să obţină profilul ADN al lui Dove. În timp ce își făcea 
treaba, descoperise o colecție de dinamită veche folosită în mină și 
butoaie cu îngrășăminte într-o anexă, la aproape un kilometru de casă. 
Era arsenalul de explozibili al lui Dove. Echipa de dezamorsare a 
Armatei se afla acolo de la răsărit, delimitând zece pogoane de 
pământ pe flancul dinspre est. În timp ce ne cățăram afară din barcă, 


i-am văzut de la depărtare, purtând jachete ale artileriei antiaeriene si 
plimbând peste tot câini în lese scurte. 

Angeline nu mai scosese niciun cuvânt de la ultima noastră 
conversație. Mergea cu brațele infasurate în jurul pieptului, fără să se 
uite la nimeni. Din când în când, aveam impresia că, atunci când 
stăteam cu spatele la ea, ridica privirea si mă urmărea. Când ma 
întorceam, observam cum își muta atenţia în altă parte, ca si cum nu 
s-ar fi întâmplat nimic. În cea mai mare parte a timpului însă, era 
supărată si stânjenită de ce îi spusese Strathers. Când acesta se opri 
lângă unul dintre stâlpii de oţel galvanizat ai gardului, întrebând-o 
cine ridicase gardul în locul lui taică-său, ea dădu din umeri. Își 
înfipse mâinile în buzunare și își aplecă bărbia, după care își afundă 
degetul mare de la picior în pământ și privi timid peste umăr, ca un 
adolescent care verifică să nu îl vadă prietenii. 

— Angeline? 

— Ela pus gardul, bombăni ea, el singur. Nu ar fi lăsat pe nimeni să 
vină pe-aici. 

— Era priceput, asa-i? Avea cunoștințe despre explozibili, nu, știa 
cum să dea o gaură în granit? 

— Da, bănuiesc, spuse ea ridicând din nou din umeri și privind fix 
în depărtare ca și cum nu ar fi gândit ceea ce îi ieşea din gură. 

Era cam stânjenitor cum continua să dea răspunsurile acelea 
monosilabice. Da, nu, poate, fără a da vreo informatie în plus fata de 
ceea ce era întrebată. Ne-a condus cu părere de rău prin jur, arătându- 
ne roaba cu care Dove obișnuia să care proviziile pe care proprietarul 
magazinului din Bellanoch le lăsa la ponton, ducându-ne acolo unde 
își ţinea barca cu motorul în exterior, sub o prelată, ferecată bine și 
încuiată cu lacăt. 

Urcând spre casă, am observat că generatorul rămăsese fără 
combustibil si, când am intrat, nu era lumină. Ne-am înghesuit cu toții 
în camera mică din față unde isi tinea Dove hârtiile, uitându-ne în 
jurul nostru la perdelele sfâșiate, ferestrele mizerabile și la cei doi 
pereți plini de sus până jos de carnete și fotografii vechi. 

— A luat fotografiile, spuse Angeline. 

Ne-am întors cu toţii spre ea să o privim, pentru că era pentru prima 
oară când vorbea fără a fi întrebată. Se uita la două pete de pe tapetul 
scorojit. 

— A luat pozele de aici și a luat... carnetele. Un carnet, ba nu... 
spuse ea întorcându-se, cu degetul ridicat în aer... nu, două. A luat 
două carnete. 

— Ce fotografii? întrebă Danso stând în picioare lângă ea si 
uitându-se foarte atent la locurile de unde lipseau pozele, de parcă ar 
fi fost capabil să prindă ceva vibrații supranaturale dacă făcea asta. Ce 
era în ele? 


— Erau el cu mama si una in care se ruga. 

— În care se ruga? 

— Pare mort în ea, am spus eu, stă pe spate cu mâinile pe piept. E 
un obicei al lui. 

Struthers își dădu ochii peste cap. Își petrecuse o grămadă de vreme 
ca ofițer de poliție la Glasgow având de-a face cu nebuni. 

— Si carnetele? mentiona Struthers. Care lipsesc? 

— Filosofia Preotilor "Tămăduitori Psihogenici despre moarte, 
murmură Angeline coborându-și privirea si strângându-și haina in 
jurul ei de parcă i-ar fi fost dintr-odată frig. În spatele ei, Struthers și 
Danso schimbară o privire. Era mereu acolo, pe raftul acela. Și a mai 
luat unul, cel cu Filosofia Preotilor Tămăduitori Psihogenici despre 
sinucidere. 

— Ti-am zis eu, rosti Struthers cu voce scăzută, cu un zâmbet de 
reptilă spre mine si Danso. Era în al nouălea cer, gândindu-se că era 
singurul om de pe lume care prezisese că Dove avea să se sinucidă. Nu 
ţi-am zis eu asta? 

— Măcar de-ar fi atât de simplu, am spus. 


in timp ce Struthers, Danso si Angeline scoteau carnetele de pe 
rafturi, deschizând evidențele Preotilor Tămăduitori Psihogenici, 
găsind dosar după dosar de scrisori hermeneutice ale Sinodului 
Bisericii Anglicane, topuri de versete din Biblie scrise și rescrise în 
caligrafia sinuoasă a lui Dove, eu m-am strecurat afară, bombănind 
cum că simțeam nevoia să fumez o ţigară. Cum nu m-a oprit nimeni, 
am ieşit pur si simplu în aerul rece și în lumina puternică a zilei, liber 
ca pasărea cerului. 

Am pornit rapid, făcând cale-ntoarsă, fotografiind exteriorul casutei, 
sticlele goale de scotch îngrămădite unele peste altele în spatele unui 
sopron, generatorul si mormanele de gunoaie. M-am îndreptat spre 
cordonul de armată și am făcut câteva fotografii cu teleobiectivul 
echipei de la explozibile, care lucra în depărtare, apoi am luat-o spre 
nord, ocolind căsuţa si mergând prin pădurea tăcută, până am ajuns la 
mină. Ziua aceea era liniștită, nu răzbătea nici urmă de vânt prin 
luminiș, iar tăcerea goală apăsa peste mașinăria veche si ruginita. 

M-am întors spre sud. În depărtare, la distanță mare peste vârfurile 
copacilor din Cuagach, puteam vedea promontoriul Crinian și cerul de 
deasupra lui, împânzit de nori negri. Am scos aparatul foto, l-am 
deschis și am focalizat pe coasta din depărtare. Niciunul dintre ei, nici 
Danso, nici Struthers, nu avea instinctul pe care îl aveam eu în 
privința lui Dove. Nu avea de gând să se sinucidă. Nu înainte să mă 
termine pe mine. Era ca si când l-aș fi simţit în propriul creier, 
târându-se și făcându-și planuri. 

„Punctul Ardnoe? Crinian? Ce ai de gând, Malachi? De ce Crinian?” 

Am fotografiat coasta, apoi am schimbat obiectivul și m-am dus să 
fotografiez mina: ampatamentele ruginite ale unor vehicule părăsite 
de mult, sârmă ghimpată veche întinsă peste galeriile de acces. Din 
când în când mă opream și aruncam o privire gânditoare spre coastă. 
Un roi de muște bâzâiau în jurul găurii în care fusese sfârtecat porcul. 
Când le-am îndepărtat, am văzut omizi mișcându-se ca boabele de 
orez în ochii porcului și ceva cafeniu și spumos iesindu-i din rat. Am 
făcut zece fotografii. 


De ce Crinian? 

Nu alunecase acolo pentru că nu putuse porni motorul bărcii, 
indiferent de ce credea Struthers. Dorise să meargă acolo. Am deschis 
apertura pentru lumină și m-am învârtit în jurul porcului, făcând poză 
după poză, cu gândurile desfășurându-se în mintea mea precum 
bătăile de metronom: Ce treabă ai acolo, Malachi? De ce în sud? Eu 
eram în nord. Asta înseamnă că nu ai de gând să mă urmărești direct? Iar, 
dacă nu ai de gând să faci acest lucru, atunci ce ai de gând să faci? Cum 
altfel vei ajunge la mine? Sau crezi că m-am întors la Londra? 

În spatele meu s-a auzit o crenguţă trosnind. M-am întors si am 
ridicat camera, gata să lovesc. Era Angeline, cu fata roșie, respirând 
rapid, privind peste mine către porcul din groapă. Ajunsese chiar în 
spatele meu, fără ca eu să o aud. M-a prins de mânecă. 

— Hei. Mi-am pierdut echilibrul și am țopăit câțiva metri înainte să 
mă repun pe picioare. Dă-mi drumul. Haide, dă-mi drumul. I-am prins 
degetele, încercând să le desprind de mine. 

Ea rezistă, apoi scoase un țipăt si își prinse brațul ca si când s-ar fi 
ars. 

— lisuse! Am prins camera si am îndreptat-o la piept. Inima îmi 
bătea cu putere. Să nu mai faci niciodată asa ceva. 

Ea rămase nemiscata o clipă, pe jumătate întoarsă, tremurând, cu 
mâinile la piept. 

— Ce s-a întâmplat? 

— Porcul. 

Mi-am şters fruntea și am privit către animalul mort. 

— Ce e cu el? 

Trupul ei fu cuprins de un tremur prelung, ceva vizibil care îi trecu 
prin stomac până la umeri, apoi se evaporă în aer. Închise ochii si își 
duse mâinile la gură. 

— E mort, am spus eu. Nu-ţi va face niciun rău. 

— Arată ca si cum m-ar privi. Vocea ei era rapidă si soptita, ca si 
cand ar fi crezut că porcul o auzea. Știu că ti se pare stupid, însă 
vorbesc serios. Mă privește. 

— Atunci pleacă. 

— Mă va privi în continuare. 

Am oftat si am fixat capacul obiectivului. 

— Ce vrei să fac eu? 

Scutură din cap, cu mâna la gură, cu mușchii gâtului mișcându-i-se. 

— Nu știu. Pur și simplu fă-l să nu mă mai privească. 

Porcii. Se părea că porcii îi marcaseră viata lui Angeline în ultimii 
şase ani. Până la sfârșitul zilei aveam să înțeleg de ce credea că o 
priveau, de ce dorea să îl acopăr pe acesta. Nu aveam de gând să 
îngrop chestia aia, nu în starea în care se afla, așa că am aruncat un 
tambur de fertilizator din morman și l-am răspândit peste gaură ca să-i 


acopar fata, lovind tamburul ca sa astup groapa. Porcul putea mai rau 
decât imi aminteam din urmă cu două zile, iar in timp ce făceam asta 
mă chinuiam să îmi păstrez saliva în gură, frecându-mi limba de gerul 
gurii. 

Angeline privea dintre copaci, la câțiva metri distanță. Se lăsă în jos 
într-o poziție ciudată, folosind o creangă să-și sprijine greutatea, 
rămânând acolo, pe jumătate în umbră, holbându-se. După ce mi-am 
terminat treaba, m-am dus și m-am așezat lângă ea. Stătea cu 
genunchii ridicați, strângându-și tenisii prafuiti. Faldurile hainei îi 
fluturau la spate, ascunzându-i diformitatea. Încă tremura. 

— Deci nu e un om-porc, atunci? 

Închise ochii și-i apăsă cu degetele, ca și când ar fi încercat să 
invoce o imagine în minte. Pe frunte îi apăruseră stropi de sudoare. 

— Ai de gând să-mi spui despre ce e vorba? 

Dădu din cap și trase adânc aer în piept. Mi-am scuturat rugina de 
pe mâini, mi-am sprijinit coatele pe genunchi și am ridicat ochii spre 
cer, privind norii. Mi se învârtea capul, gândindu-mă cum naiba s-o 
fac să vorbească. Aveam nevoie de ea, era tot ce aveam. Instinctul 
care, în trecut, recunosc că mă făcuse să îmi pun braţul pe după 
umerii mamei victimei unui accident în care făptașul fugise de la fata 
locului si să spun: „Vă simt durerea. lar dacă îmi dati fotografia cu 
băieţelul dumneavoastră, cea de pe semineu, o va simţi si cititorul”, 
instinctul meu jurnalistic mă părăsea. 

— Ascultă, am început eu, însă, când m-am întors spre ea, am văzut 
că mă privea. 

Tot capul îi era întors din gâtul lung. Ochii ei erau injectati, iar 
albul din jurul irisurilor negre aveau firisoare roșii. 

— A încercat să mă dezmembreze, vorbi ea, încă din clipa în care 
m-am născut. 

Am privit-o lung, cu creierul bâzâindu-mi, ca după o lovitură sub 
centură. 

— Poftim? Ce-ai spus? 

— A crezut că poate să mi-o rupă. Chestia... Se înfioră și ridică 
privirea spre nori, la felul în care se adunau într-un șir lung deasupra 
promontoriului. Chestia mea, coada. A crezut că se va rupe dacă 
trăgea suficient de tare. 


O potecă îngustă si încadrată de copaci ducea de la căsuţă spre vest, 
către muchia stâncii. Angeline mă conduse pe acolo, rapid, cu 
hotărâre, cu braţele bălăbănindu-i-se, uneori ferindu-se de ramuri, și 
de trunchiurile din cale. Rădăcini umede de ferigă și rododendron mi 
se prindeau de glezne și trebuia să mă chinui să tin pasul. Cumva, fără 
să îmi dau seama exact cum sau când, intrasem prin urechea acului. 
Brusc avea nevoie să vorbească cu cineva: dorea să aflu totul despre 
viata nefericită pe care o dusese acolo pe Insula Porcilor. Poate 
datorită felului în care ascunsesem porcul. Pentru că îl făcusem să nu 
se mai holbeze. 

Se opri și își întinse mâna să mă oprească și pe mine. Poteca 
ajunsese în vârful unei stânci, la sute de metri deasupra valurilor. Am 
rămas tacuti, privind printre copaci la cerul deschis. Eram la același 
nivel vizual cu norii care se îngrămădeau la orizontul îndepărtat. 

— Frumos peisaj, am spus eu. 

Ea se ghemui în praf și începu să scormonească prin tufișuri cu un 
bat. Firisoare de culoare de la efort îi apărură pe gât spre obraji, ca 
flăcările, iar ochii îi străluceau. Nu mai erau inlacrimati, ci duri si 
lucioși ca lemnul. Lovi cu batul marginea prăpastiei, unde movilite de 
iarbă se întindeau ca niște degete. 

— Vezi? 

Ridică batul si îmi arătă un ghemotoc de iarbă lipit de capăt. Era 
îmbibat de ceva ca gudronul. 

— Vezi asta? 

— Da. Şi o și miros. 

Mi-am prins brațul pe după un trunchi de păducel și m-am aplecat 
cu precauţie in fata. La treizeci de metri dedesubt, valurile se spargeau 
de o bucată de plajă pietroasă. De unde mă aflam, o pată mare și 
neagră se întindea pe fâșia de pământ până pe plajă; cele câteva tufe 
sărăcăcioase care atârnau pe stâncă erau lipicioase de la substanță. Un 
aer cald de descompunere se ridica si se amesteca cu mirosul intepator 
şi rece de sare al mării și plase de pescuit, care mă făcea să mă 
gândesc la bucătării. M-am îndepărtat de margine și m-am întors între 


copaci. 

— Porci? am spus eu scoțând capacul obiectivului și jucându-mă cu 
el. Porcii lui morți? 

— Obisnuia să-i aducă aici în găleți. Ce mai rămânea din ei după ce 
termina. 

— După ce termina? 

— Să-i măcelărească. 

— Pentru carne? 

— Carne? Râse ușor. Nu. Nu pentru carne. 

— Pentru capete? Să le aşeze în gard? 

— Pentru asta. Dar mai ales... Se opri. Mai ales pentru ce îmi făcea 
mie. După ce a murit mama. 

M-am oprit să apăs pe butonul aparatului și am ridicat capul. 

— Ce ţi-a făcut tie? 

Și-a îndreptat privirea in lateral, evitând-o pe a mea. Își roase 
neliniștită degetul mare, smulgând pielite uscate cu dinții mici si 
ascuţiţi. 

— Ce ţi-a făcut tie? am repetat încetând să mai parcurg pozele si 
ridicând capul. 

Ea şi-a ferit privirea si a început să își roadă pielita de la unghia 
degetului mare, nervoasă, scoțând mici bucăţi de piele uscată de acolo 
cu dinţii ei ascuțiți. 

— Ei bine, ce ţi-a făcut? 

Şi-a ridicat mâna la frunte ca si cum și-ar fi luat temperatura. Marea 
se zvarcolea neliniștită pe stâncile de dedesubt. După ce a stat asa o 
vreme, s-a ridicat ajutându-se de o creangă, și-a netezit fusta și şi-a 
băgat mâinile în buzunare. 

— Haide, a spus ea dând din cap cu o figură posomorâtă, trebuie să 
iti arăt. 


La vreo sută de metri de casă era un sopron folosit pentru 
împerecherea animalelor, unde  abandonaseră o parte din 
echipamentul rămas de la ferma de porci. Se afla pe o potecă pe care 
crescuse iarba si era asa de neîngrijit, încât se contopise atât de mult 
printre copaci, că ai fi putut trece ușor de el dacă nu stiai ce să cauti. 
Avea acoperișul distrus si tencuiala era ținută la un loc de iederă. 

— Aici, spuse ea deschizând ușa, aici a făcut-o. 

Am înaintat un pas și am mijit ochii, privind în întuneric, înăuntru 
era întuneric și frig, și podeaua degaja un miros puternic. M-am întors 
din nou la soare și m-am uitat la ea. 

— Ei bine, nu vii cu mine? 

— Nu. 

— Esti sigură? 

— Care e problema? bombăni ea privind spre podea si implantandu- 


si degetul mare de la picior in sol, nu ma crezi? 

Am studiat-o putin, observând gura încordată într-o expresie ursuză, 
genele palide și fruntea mare și serioasă. Am oftat si am deschis ușa. 
De îndată ce am pătruns în întunericul înghețat, mi-am dat seama de 
ce Angeline nu voia să vină cu mine. 

Am acţionat întrerupătorul, dar tuburile fluorescente de deasupra 
nu funcționau, asa că singurul mod de iluminare era lumina verzuie 
care pătrundea printr-o fereastră șubredă, plină de pânze de păianjen, 
cam la vreo doisprezece metri la dreapta mea, asa că am stat pe loc 
așteptând să mi se obișnuiască ochii cu întunericul. Se întâmplaseră 
lucruri cam nasoale pe-acolo, puteai pur si simplu să iti dai seama de 
asta. Încet-încet, am început să disting formele. Acoperişul era din 
tablă ondulată, podeaua din ciment crăpat era traversată de santulete 
și găuri acolo unde fuseseră smulsi pereţii despărțitori. În mijlocul 
podelei era un cântar pentru animale cu vopseaua descojită, un model 
demodat, uzat si plin de rugină. M-am dus la peretele opus, unde 
fusese prins în şuruburi un raft pentru unelte. Aliniate ordonat pe 
raftul de sus, erau topoare, fierăstraie si dalti și o pereche de salopete 
portocalii atârna într-un cârlig dedesubtul lui, ca o sperietoare pe 
jumătate umplută cu paie, pregătită pentru foc. Pe podea era o găleată 
pe care se afla o cârpă spălată bine. Ceva m-a făcut să mă opresc și să 
mă uit la găleată, apoi înapoi la scule și la salopetă. Aceasta din urmă 
emana un miros ca de leucoplast dezlipit de pe o rană infectată. 

M-am întors si în spatele meu, lângă ușă, am observat un birou jos, 
din lemn de pin, și niște coli format A4 lipite pe peretele de deasupra. 
Pe birou erau un crucifix, o Biblie si un mic flacon din sticlă. Foile A4 
era tipărite la o imprimantă cu jet de cerneală. 


Îndată L-a întâmpinat, din morminte, un om cu duh necurat... 
si strigând cu glas puternic, a zis: Ce ai cu mine, Iisuse... 


Am citit de două ori cuvintele, încercând să îmi dau seama de unde 
erau. Erau din Noul Testament, dintr-una dintre Evanghelii. 


Ce ai cu mine, Iisuse? 


Citind cuvintele acelea, am simțit cum începe să mi se formeze o 
idee în minte, m-am întors si m-am uitat prin sopron. Cântarul pentru 
animale. O pată întunecată se propaga în jurul lui pe o rază de câțiva 
metri. Câteva muşte se plimbau leneş pe podea, de parcă ar fi fost 
lipicioasă. 


Îndată l-a întâmpinat, din morminte... un om cu duh necurat. 


Pe acoperișul de tablă ondulată o pasăre sau vreo veverita începu să 
facă zgomot. M-am apropiat si mai mult si am examinat celelalte foi 
de hârtie. Literele erau mai mici si a trebuit să mijesc ochii ca să pot 
citi ce scria. 


Toate legiunile cele rele, toate adunările și sectele. Tu ești o 
insultă pentru mine, demon de pe Cuagach, căci nu iti plac 
lucrurile dumnezeiesti... 


Am simţit cum mi se ridică părul de la ceafa si am început sa 
transpir la subrat in aerul acela inghetat din sopronul de tabla 
ondulată. M-am gândit la stâncă si la porcii morți. M-am gândit la rasa 
porcină, în general. 


O, bestie, bestie, o, tu, purcel al lui Satana care încerci să scapi, 
pregateste-te acum să fii mântuit... 


Am simţit cu mi se răcește pielea. Îmi dădeam seama ce se 
întâmplase în șopronul acela îngheţat de beton, ce îi făcuse Dove fiicei 
lui adolescente și de ce ea nu mai voia să intre niciodată acolo. 
Puteam să văd totul: lumina care scăpăra, silueta lui uriașă deformată 
legănându-se pe tavan cu un ciocan cu cap sferic în mână, sânge și 
guitatul animalelor pe jumătate măcelărite răsunând pe pereți. Era o 
imagine pe care nu o mai întâlnisem de ani buni, chiar din vremurile 
vechi petrecute la Albuquerque. „Legiune este numele meu... căci 
suntem multi, căci suntem multi...” 

— Joe? 

Am tresărit de parcă aș fi văzut umbra lui Malachi acoperindu-mi 
umerii. Scena mi-a pierit din memorie si m-am întors în sopronul 
pentru împerechere, simțind cum îmi transpira scalpul. 

— Joe? Ai spus ceva? mă întrebă Angeline din ușă. 

Am deschis ușa și am ieșit, trecând pe lângă ea fără să scot o vorbă. 
Câţiva metri mai încolo, pe potecă, m-am oprit într-un loc cu soare, 
am închis ochii și mi-am dat capul pe spate, descheindu-mi gulerul și 
suflecându-mi mânecile să simt căldura pe piele. Mă simţeam atât de 
obosit, atât de sătul de viermele ăsta nebun cu formă umană care era 
Malachi Dove. Ştiam de unde sunt cuvintele de pe perete. „Legiune 
este numele meu...” Erau din Noul Testamenti43);, momentul în care 
lisus a alungat demonii în ţinutul Gadarenilor, când i-a scos dintr-un 
om și i-a trimis într-o cireadă de porci. Era o exorcizare. 


„Slujba de mântuire” este răspunsul Bisericii Evanghelice la Rituale 
Romanum de exorcizare al Bisericii Catolice, cel mai bine ascuns și mai 
întunecat dintre ritualuri. Cam pe vremea când eu eram la Londra, 
încercând din greu să o seduc pe Lexie, câteva sute de kilometri mai la 
nord, pe Insula Porcilor, Malachi Dove se dezintegrase, ajungând la cel 
mai josnic stadiu al umanităţii. Singura rezolvare pe care o găsise 
pentru problemele lui era să exorcizeze demonul care se 
autoconvinsese că îi poseda fiica handicapată. 

— Era nebun, i-am spus lui Angeline în după-amiaza aceea, când 
am ajuns la casa conspirativă, dar tu știi deja asta. 

Eram amândoi arsi de soare, cu auzul putin afectat de urletul 
permanent al vântului în barcă pe drumul de înapoiere. Aveam 
puloverul rupt și plin de rugină de la butoiul pe care îl vârâsem în put, 
dar Lex nu era pe-acolo ca să se plângă. Lăsase lumina aprinsă în 
bucătărie si un bilet pe masă: „M-am culcat, sunt complet epuizată. 
Merci de telefon! Ha ha, glumeam doar. Lex.” 

Am botit biletul și l-am aruncat la gunoi, după care mi-am dat haina 
jos și am pus MP3-playerul în mijlocul mesei, cu microfonul spre 
Angeline. Mi-am luat o sticlă neîncepută de JD din bucătărie și am 
umplut două cescute. 

— Uite, cred că ai nevoie de asta, am spus împingând una dintre ele 
spre ea. 

Ea s-a așezat, și-a luat cescuta si a dat-o pe toată pe gât, serioasă, de 
parcă ar fi luat o doctorie. Mi-a dat înapoi cescuta, i-am umplut-o din 
nou si a dat-o iarăși pe gât. La a patra cescuta, s-a lăsat pe spate, și-a 
vârât adânc mâinile în buzunare și a început să mă studieze. Se 
inrosise la fata de la băutură. 

— Stii cine a fost mama mea? 

— Da, Asunci6n, am spus apăsând pe butonul de înregistrare de pe 
reportofon. Am întâlnit-o odată, acum douăzeci de ani. 

— Era drăguță, nu-i asa? 

— Era frumoasă și vreau să spun cu adevărat frumoasă. 

A urmat o pauză si ea a privit spre ledul roșiatic care clipea pe 


reportofon. 
— Sa ştii că am iubit-o, a fost singurul lucru de care mi-a păsat 
vreodată. Am fost în siguranță cât timp a trăit ea. 


E început de mai si clopoteii se îngrămădesc peste drum de căsuţa 
de lângă mină, în timp ce soarele își încheie lunga călătorie pe cer. 
Beat, Malachi intră împiedicându-se în baie, găsind-o acolo pe fiica lui 
adolescentă stând dezbrăcată în fata ferestrei, purtând doar prosopul 
roz cu care își freacă fata. Aceasta inlemneste văzându-l, cu prosopul 
peste gură, prea şocată ca să se acopere. Se uită unul la celălalt, 
studiindu-se pret de câteva clipe. Fata lui Malachi se inroseste si 
Angeline e sigură că are să tipe la ea. Numai că el nu face asta. În 
schimb, se întoarce fără să scoată o vorbă și pleacă nesigur pe 
picioare, închizând ușa în urma lui. Angeline rămâne nemișcată 
pentru o bună bucată de vreme, holbându-se la ușă, după care, în cele 
din urmă, lasă prosopul în jos si se înfășoară în el. Mult mai târziu, 
când se gândește la acea seară, poate spune că atunci au început toate 
problemele. 

La început nu a părut să fie mare lucru. Tatăl ei petrecea timp 
îndelungat în birou, imprimând pagină după pagină de texte biblice și 
uneori, la masă, intra într-un fel de mutenie. Atât ea, cât si Asunción 
au început să observe cât de mult mânca și cât se îngrășase. Gâtul 
începuse să îi iasă în evidență prin grosime, deasupra gulerului, 
pantalonii de velur îi rămăseseră mici si trebuia să îi lase neincheiati 
în talie. Totuşi, le-a luat ceva timp să isi dea seama ce provocase toate 
acestea, aproape patru luni. Într-un sfârșit, Asunción şi-a dat seama ce 
se întâmpla cu adevărat în mintea soțului ei. 

— Pune ceva pe tine când ești în casă, i-a spus ea lui Angeline. 

Într-o noapte de toamnă a chemat-o pe Angeline în birou. Malachi 
era plecat să aducă motorină pentru generator de la ponton și mama 
ei stătea la biroul lui cu fața serioasă, luminată doar de mica 
Anglepoise. S-a aplecat în fata, acoperind cu coatele un teanc de 
hârtii. 

— O să cer să ne trimită niște haine pentru tine de la magazine, 
mija, o să iti facem ceva frumos de purtat. Nu vreau ca tăticul tău să se 
mai uite la tine. 

Angeline s-a uitat pe furiș la hârtiile adunate sub coatele mamei ei 
si a văzut versete din Biblie și o copertă de carte ruptă care înfățișa o 
litografie medievală cu o creatură asemenea unui dragon, cu aripi, 
stând drept, cu un bărbat și o femeie în genunchi în spatele ei, care ii 
ridica coada ca să îi sărute șezutul. Înainte însă ca Angeline să 
privească mai îndeaproape, Asunci6n a tras hârtiile și a stins lumina. 
Nu voia ca fiica ei să vadă prea multe. 

— Tatăl tău își pierde minţile, mija. Elida:44 întotdeauna cele două 


cuvinte, mi hija, ca un fel de nume de alint pe care il folosea pentru 
Angeline. S-a ridicat si și-a așezat mâinile pe umerii fiicei sale, 
conducând-o afară din birou. Bea prea mult. Să stai îmbrăcată când e 
prin preajmă. 

În anul care a urmat, sănătatea mintală a lui Malachi s-a degradat 
din ce în ce mai mult. A început să bea din ce în ce mai mult, 
petrecând ore întregi pe canapea, ca și cum ar fi fost bolnav, mâncând 
si band, si umflându-se ca o plantă uriașă care parcă prinsese rădăcini 
acolo si tusind sec de parcă și-ar fi scuipat matele. Avea fata plină de 
capilare sparte şi de contuzii. La masă, o privea pe Angeline cu ochii 
injectati. Uneori, în camera de zi, cele două femei tăceau, privindu-l 
cum întoarce paginile Bibliei cu mâinile tremurânde. 

Angeline a învățat să ii fie frică de el. Desi nu i-a spus nimeni nimic, 
ştie din instinct că ceva s-a schimbat și că doar mama ei o mai 
protejează de el. Asunci6n se asigură că Angeline e îmbrăcată prin 
casă și îi permite să își scoată fustele lungi și deloc confortabile pe 
care i le-a făcut doar când sunt departe de casă, în zilele când umblă 
împreună prin sudul insulei, făcând căsuțe în copaci și învățând una 
de la alta nume de flori. Uneori, petrec ore întregi pe plajă, privind în 
depărtare pe mare, sperând să vadă vreo balenă sau un stol de 
cormorani și, când nimic din astea nu se întâmplă, își lansează 
provocări să meargă până în defileu și să examineze butoaiele cu 
chimicale. Când vremea e rece, stau în dormitorul lui Angeline și 
citesc cărți sau se uită la seriale difuzate în reluare în timpul zilei la 
televizor. Camera lui Angeline este plină de rafturi cu cărți. 

Asunción s-a născut în Mexic, dar consideră Cuagach drept casa ei, 
locul unde i-a fost sortit să ajungă. Nu a știut mare lucru în afara vieţii 
de aici, a fost cu Malachi de la șaisprezece ani și a venit pe insulă la 
optsprezece, asa că iubeşte insula mai mult decât orice, o are în sânge. 
Poate că începe însă să se întrebe ce e pe continent, pentru că 
Angeline observă cum se schimbă modul în care vorbește. Apar o 
mulțime de am putea și dacă am si Angeline știe că nu se referă la toți 
trei, ci doar la ele două. 

Într-o bună zi, Angeline dă peste o scrisoare de la un adăpost pentru 
femei abuzate din Glasgow adresată lui Asunci6n, în care i se 
mulțumea pentru cererea de informaţii, si asta o îngrijorează si mai 
mult pe Angeline în privința lui Malachi. Dacă Asunción vrea să 
evadeze, poate că era cazul să îi fie teamă. 

Si apoi, tocmai când se gândea cum să își întrebe mama despre asta, 
se întâmplă ceva care schimbă totul. 

Dios tiene sus motivos, dios tiene sus motivos... 

Totul a început cu niște alunite de mărimea unui vârf de ac care i- 
au apărut lui Asunci6n pe tot corpul, ca și cum ar fi fost presărată cu 
piper. Apoi i-au apărut negi, niște chestii maronii-deschise care i se 


legănau de barbie ca niște fructe de pădure. Se juca tot timpul cu ei, 
răsucindu-i între degete ca și cum i-ar fi plăcut să îi rupă. Apoi unul 
dintre negi, de la tâmplă, s-a făcut din ce în ce mai mare, întinzându- 
se ca o pată lată sub piele, până a ajuns să îi acopere jumătate din 
ochi, apoi i-au crescut un fel de cucuie pe șira spinării, ca unei 
șopârle, pe care Angeline le vedea prin bluzele brodate ale mamei ei 
când stătea în bucătărie, deschizând conserve de roșii tocate și chili ca 
să pregătească casserole. Noaptea, o auzea pe Asunción rugându-se. 
Lua din birou carnetele cu manifestele Preotilor Tămăduitori 
Psihogenici despre moarte și vindecare și Angeline o auzea cum 
bolborosea ca o vrăjitoare lungile fraze liturgice la lumina lunii. Ziua, 
Angeline privea mâinile mamei ei, acoperite de făină și carne tocată, 
şi o vedea cum isi șterge sprâncenele cu dosul încheieturii ca să nu ii 
ajungă în păr. Deși nimeni nu i-a spus, știe că nu are să mai vadă 
multă vreme astfel de lucruri. 

La sfârşitul verii, într-o zi când cercelușii care împânzesc pădurea 
strălucesc în toată splendoarea lor, Malachi o duce pe continent. Când 
Angeline coboară, Asunci6n e deja la parter, așezată pe podea în 
cadrul ușii, înfășurată într-un pled, în timp ce ziua explodează de viata 
afară. 

— Vino la mine, mija, îi spune ea fiicei sale, zâmbind. 

Angeline se apropie, isi așează mâna pe brațul mamei si se uită 
adânc în ochii ei. Asunción scoate un crucifix de sub pled si îl leagănă 
între degete. 

— Întotdeauna m-am gândit că voi avea doi copii, spune ea. Să nu îl 
vadă tatăl tău. 

Îşi înconjoară cu braţul fiica și stau așa, privindu-si degetele de la 
picioare în sandalele deschise. Ale lui Angeline sunt roz si sănătoase, 
pe când ale lui Asunci6n sunt cenușii. O lacrimă cade în praf, dar o 
trec cu vederea. Angeline se gândește că trupul mamei sale miroase 
ciudat, dulce și neplăcut, asemenea unor flori moarte într-o vază. Stau 
asa cam o oră, în timp ce Asunción plânge incetisor până când 
Malachi coboară, cărând o geantă. 

— A sosit momentul, spune el privindu-le indiferent. 

Când Angeline înțelege unde se duc, intră în panică și el trebuie să o 
târască la o parte, desfăcându-i degetele de pe brațele mamei sale. 

— Nu, te rog, nu! strigă ea implorându-l să nu o ia. 

Șontâcăie pe lângă ei încercând să i-o ia înainte pe drumul spre 
debarcader, unde barca lui e pregătită de plecare. 

Când ajung la țărm, o ia de umeri și o întoarce cu fața spre el, 
ridicându-i bărbia cu degetul, ca să o facă să se uite la el. Ea îi rezistă 
însă, mișcându-și umerii, în încercarea de a-și strecura privirea spre 
mama ei. 

— Ne întoarcem până diseară, spune el, scuturand-o și făcând-o să îl 


privească. El are fata netedă si strălucitoare si miroase a băutură. Are 
două pete negre de sudoare care se lărgesc pe cămașă și câteva fire de 
par blond rupte la tâmple. Acum du-te în susul plajei și asteapta-ne. 

Astfel, în cele din urmă, ea se lasă convinsă și se duce ascultătoare 
printre copacii de deasupra plajei, stând acolo ore întregi după ce au 
dispărut si mica barcă, ajunsă un punct minuscul a pierit de tot, iar 
apa s-a liniștit, tulburată apoi doar de câte un iaht de croazieră care 
tot acoperea distanța dinspre Ardfern. După ce soarele apune și ei tot 
nu s-au întors, continuă să stea acolo, dreaptă și răbdătoare, așteptând 
să i se acorde permisiunea de a pleca. Când răsare soarele, își dă 
seama că a fost păcălită și se întoarce acasă. Langa usa din spate sunt 
adunate sticlele de whisky ale tatălui ei într-o ladă. Se așează lângă 
ele, fixându-le. 

Din acel moment, aveau să fie doar ea și Malachi. 

Dacă Finn ar fi fost acolo si ar fi ascultat-o pe Angeline spunându-și 
povestea, mi-ar fi zis că eram meserias. Mi-ar fi zis că am adus-o unde 
voiam, că am făcut-o să intre singurică în capcana pe care i-am întins- 
o. „Ce ciudat, mi-am spus, stând cu bărbia in mână, ascultând-o. 
Ciudat că nu mă simt deloc mai bine în legătură cu asta.” 


Aproape imediat ce se întoarce de pe continent, Malachi începe 
exorcismele. O dată pe lună o duce pe Angeline în șopronul de 
împerechere pentru vite. Întotdeauna sunt crucifixe și pahare de apă 
pregătite pe masă si un porc care guita în lada ruginită, lovind 
podeaua cu copitele si făcând lada să se cutremure si să scârțâie. 
Malachi foloseşte ritualul pe care îl scrisese pentru Preoții 
Tămăduitori Psihogenici, bolborosind rugăciuni în pauze și citând 
categoriile de demoni menţionaţi în Biblie: tronuri, dominioane, 
principalitati, puteri si spirite. O face să ingenuncheze pe podeaua de 
beton cu genunchii goi si capul plecat. Trebuie să rămână acolo vreme 
de nouăzeci de minute cât durează ritualul. 

Apoi, după ce o lasă să plece, ea aleargă direct în casă și stă în 
picioare sub duș, lăsând apa să curgă ca să acopere zgomotele care vin 
din sopron: guitatul porcilor și zgomotul pe care îl fac la contactul cu 
pereții din tablă ondulată. Nu vede niciodată ce li se întâmplă 
porcilor, dar își poate da seama după urmele care apar dimineața. Le 
pune mâncare in fata si îi atacă cu ciocanul în timp ce mănâncă. 
Probabil că îi lovește între ochi, pentru că își amintește că el i-a spus 
cum acela e locul cel mai vulnerabil la un porc. Apoi le deschide 
stomacul si se aşează pe vine lângă coastele lor expuse si examinează 
organele căutând pete negre care ar însemna că demonii au fost 
transferați. De obicei, așteaptă o zi sau două ca să strângă după el si 
apoi umple găleți cu mate si carne si le duce la stânci, unde le da 
drumul în mare. Capetele le păstrează. Ea nu ştie ce are de gând să 
facă cu capetele. Poate nici el nu știe ce vrea să facă cu ele. 

Pentru prima oară în viata se gândește să evadeze, iar singura lume 
cunoscută pentru ea e reprezentată de cei cinci kilometri pătraţi de 


pădure din sudul insulei Cuagach. A mai fost până la defileu de 
destule ori, privind cum dospeste sub soare cu butoaiele lui si urmele 
de rugină și chimicale care se scurg în sol. Să îl traverseze ar însemna 
să treacă prin iad și niciodată nu i-a trecut prin cap să încalce limitele 
impuse de părinții ei. Acum însă teama și disperarea o împing să facă 
lucruri de neimaginat. 

Traversează defileul într-o după-amiază de la sfârşitul lui august. Se 
mișcă cu grijă printre butoaiele cu reziduuri chimice, oprindu-se din 
când în când să verifice dacă nu o urmărește cumva de pe faleză. Roca 
maronie arsă de soare de la nord se măreşte din ce în ce mai mult cu 
fiecare oră care trece si, când ajunge în sfârșit la sat, totul e atât de 
verde încât i se pare că ar putea pur și simplu bea frunzele. Apune 
soarele şi încep să se adune corbii în copaci, formând grupuri 
întunecate cu capul întors într-o parte, privind-o cu ochii lor de 
mărgele. Se mişcă de parcă ar fi într-un vis de-a lungul potecii care 
duce spre comunitate și atunci când ajunge acolo se oprește și se 
holbează. Pare ireal, precum un miraj în deşert, precum ceva ce vezi 
la televizor, cu pajiști îngrijite si curate, case vopsite si câteva lumini 
care ies pe ferestre acum, că se asterne noaptea. Cineva, o femeie cu o 
eşarfă mov pe cap, iese dintr-o casă și traversează pajiștea. Angeline se 
întoarce și se târăște nesigur până la primele crengi ale unui copac, cu 
inima bătându-i cu putere. Se înghesuie în spaţiul în formă de V al 
unei crengi, în timp ce scoarța îi zgârie picioarele, și stă și privește. 

Femeia trece doar la câțiva metri dedesubt si intră într-o clădire 
lungă și joasă, prin niște uși glisante. Se aprinde lumina înăuntru și se 
aşterne apoi liniștea pentru o bună bucată de vreme. Angeline simte 
cum i se accelerează pulsul. Este prima ființă umană pe care o vede, si 
nu la televizor sau de la distanță, încărcând provizii pe ponton. 
Tocmai se gândește să se dea binișor jos din copac și să se strecoare 
până la clădire când lumina se stinge și femeia iese. Duce cu ea un 
castron de metal deasupra unei grămezi de servete de hârtie si, de 
cum ajunge pe potecă, se oprește. 

Pentru o clipă pare că se uită la castron, ca și cum ar fi văzut ceva 
neașteptat în el, pentru că își tine ochii în jos si gura închisă. Apoi, 
miscandu-si falca într-o parte, își ridică încet ochii spre copac. 
Angeline isi tine respirația. Desi nu li se întâlnesc privirile, știe că a 
fost văzută. După o lungă pauză, desi isi simte inima batandu-i 
nebunește, îndrăzneşte să spere puţin. Își închipuie că femeia pune jos 
castronul și întinde braţele. Îşi închipuie că este condusă in sat si că 
oamenii ies din case să o întâmpine. Îşi imaginează o bucătărie din 
casa unei familii, un foc și o masă pusă, si pentru prima oară de când 
a plecat Asunci6n de pe insulă simte cum se naște un licăr de speranță 
în sufletul ei. 

Dar desigur că lucrurile nu se întâmplă astfel. Susan Garrick lasă 


castronul sa cada. Acesta se rostogoleste de-a lungul potecii, oprindu- 
se la baza copacilor printre frunze și apoi Susan ţipă. Este un țipăt de 
teroare pură care pătrunde în pieptul lui Angeline si rămâne acolo, 
croindu-si drum spre inima ei in timp ce Susan se întoarce și ezită, ca 
si cum nu ar sti sigur ce să facă, apoi se repede împiedicându-se în 
fata, spre case, tipand si urlând. Angeline simte cum incremeneste 
pentru o clipă, apoi se lasă să cadă din copac cât de repede poate, in 
timp ce scoarţa îi juleste piciorul. Se întoarce si dispare printre copaci 
pe același drum pe care a venit. Este ultima oară când avea să mai 
vină în sat până în noaptea în care îl urmărește pe Malachi și îl vede 
aruncând explozibilul în capelă. 

Acasă, Malachi este în biroul lui, cu lumina aprinsă și o sticlă la 
îndemână. Angeline se strecoară tăcută prin ușa din spate și intră la 
baie să bea apă și să-și spele sângele închegat și mizeria de pe corp. 
Tocmai a terminat baia şi se suie în pat tremurând, când aude un 
zgomot în afara casei care o face să se ducă instinctiv în capul scărilor. 
Cineva bate la usa. La parter, Malachi tasneste din birou, alarmat. 

— Du-te in camera ta si nu te mișca de acolo până nu vin după tine, 
suiera el. 

Se întoarce în camera ei, cu inima bătându-i puternic. La parter îl 
aude cum deschide cu zgomot ușa. Urmează câteva clipe de liniște și 
apoi îl aude vorbind pe un ton atât de ciudat, încât îi vine să plângă. 

— Benjamin. Benjamin, de ce esti aici? Nu vreau să te afli aici. 

— Malachi? 

— Da, sunt Malachi. De ce esti aici? 

Urmează iarăși câteva clipe de tăcere. Ea știe cine este Benjamin. E 
Benjamin Garrick, i-a vazut poza si acum isi inchipuie cum cei doi 
barbati se privesc in tacere, gandindu-se la anii care s-au scurs. Cand 
vorbeşte din nou, vocea lui Benjamin e o șoaptă grăbită, ca si cum s-ar 
teme de ceva. 

— Malachi? Ce s-a întâmplat cu tine? 

— Ce să se întâmple? Nu s-a întâmplat nimic! 

— Malachi, se spun lucruri oribile. Se sugerează lucruri groaznice 
despre ce faci aici. Ceva rău a trecut prin pădurea asta. 

— Ceva rău? Ce vrei să zici cu ceva rău? 

— Lucrul de care se tem toți creștinii, Malachi, cel mai vechi 
dușman al omului, un Pan, Malachi, un Dionisos, un Satana Pe 
jumătate om, pe jumătate animal. O ființă biformă. 

— Ti-am spus să nu vii niciodată aici, Benjamin. Nu veni aici cu 
prostiile astea. Pleacă acum, până nu pun mâna pe topor! 

Poate că pune într-adevăr mâna pe topor, ca să îi arate că vorbește 
serios, pentru că Benjamin se îndepărtează împleticindu-se de ușă, 
şocat. Angeline aude cum dărâmă un butoi si zgomot de pași târându- 
se pe sol, apoi ușa de la intrare trântindu-se și respirația plină de furie 


a lui Malachi in camera de zi. Se repede la fereastra si isi lipeste nasul 
de geam, văzând de sus capul unui bărbat. Luna este aproape de linia 
orizontului, dar e destul de puternică pentru a distinge cercul de piele 
palidă din părul lui rărit. Poartă o jachetă de un verde-inchis și cizme 
de cauciuc și ea se uită la el fascinată în timp ce își mișcă mâna în sus 
si în jos spasmodic. Se întoarce, descriind un cerc complet o dată, apoi 
de două ori, ca și cum nu ar ști ce să facă, dacă să se lase să cadă sau 
să fugă, apoi se oprește. 

Doar la câțiva metri mai încolo, dincolo de gard, e un porc. 
Angeline nu l-a observat până acum, dar din unghiul ciudat în care ii 
spânzură capul bănuiește că e vorba despre unul dintre sacrificiile lui 
Malachi pe care nu a apucat încă să îl curețe după exorcizarea de 
duminică. Nu isi poate imagina ce scule a folosit pentru asta, dar 
animalul este tăiat felii. Probabil că atunci când i-a desertat matele 
afară, le-a împrăștiat cu piciorul prin praf, pentru că zac peste tot, 
devenind deja de un rosu-inchis, asemenea ficatului stricat. 

Benjamin se linisteste si începe să respire cu greutate, in timp ce 
umerii i se ridică și coboară. Face câțiva pași în fata cu mâna la gură, 
si se uită cu ochii întredeschiși la creatură prin noianul de musculite 
care s-au adunat deasupra ei. Bombăne ceva în timp ce alungă 
mustele. Își împreunează grăbit mâinile a rugăciune, șoptind cu 
fervoare și arătând spre cer. Ea vede creatura prin ochii lui, vede că 
rănile arată ca și cum l-ar fi sfasiat un demon. Ar putea fi cadavrul 
spintecat al lui Faust. Asuncion i-a citit Faust odată, stând pe marginea 
patului si soptind cuvintele, deoarece cartea era un secret știut doar de 
ele două si nu voiau să îl menţioneze pe diavol în prezenţa lui 
Malachi. 

Usa de la intrare se deschide în spatele lui si Malachi iese din casă. 
Benjamin se întoarce automat cu o privire îngrozită pe fata. 

— Malachi, te rog, ce e asta? Ce monstru trăiește pe Cuag... și nu 
mai apucă să termine. 

Malachi stă la câţiva metri de ușă cu toporul ridicat deasupra 
capului reflectând lumina lunii. 

— Malachi, spune el bâlbâindu-se și devenind livid, Malachi, te rog, 
te implor, ce ti s-a întâmplat, cu cine te-ai înhăitat? 

— Pleacă de lângă casa mea, spune Malachi făcând un pas în fata. 
Auzi ce zic? Pleacă și nu te mai întoarce niciodată. 

Benjamin se uită la topor si apoi la porc, după care își ridică mâinile 
cu grijă. 

— Plec, bombăne el dându-se înapoi. Plec, dar, Malachi, te implor, 
poate că ţi-ai întors inima de la Dumnezeu, dar nu e prea târziu. El, 
Care a aruncat din înaltul cerului balaurul cel desfrânat, nu te-a uitat 
si El... 

— Pleacă! urlă Malachi, făcând un alt pas si ridicând toporul si mai 


sus deasupra capului. 

Atunci Benjamin se intoarce si se repede impleticindu-se spre 
defileu, pe jumătate împiedicându-se de gard. Malachi nu se mișcă, 
privind după el până dispare. Toporul îi tremură în mână. 

Angeline se face una cu peretele, cu capul în mâini, amintindu-și 
cuvintele lui Benjamin: monstru, Pan, Dionisos, Satana. Aceleași 
cuvinte pe care le foloseşte Malachi în ritualurile lunare. Simte cum i 
se pune un nod sub coaste, ceva dens, pe care nu îl poate înghiți sau 
scuipa, si pentru prima oară în viata se întreabă dacă nu cumva 
Malachi are dreptate în ceea ce o priveşte. 

— Si după aceea au tot venit, a murmurat ea cu fata împietrită, 
fixând ledul care pâlpâia pe reportofon. 

Deși nu îmi amintesc de asta, trebuie să fi plâns la un moment dat, 
in ultima jumătate de oră, pentru că avea ochii umflati și roșii si isi tot 
ştergea nasul cu mâna. 

— Eu... am găsit un copac din care să îi urmăresc. Parcă erau 
turiști. 

— Turiști? am spus imaginându-mi încă fata şocată a lui Susan 
Garrick când a scăpat castronul. Mai că puteam auzi zgomotul pe care 
il făcuse. Încercau să te vadă? 

— Aduceau până și aparate foto. Asta se întâmpla înainte ca tata să 
pună gardul. Benjamin s-a întors și a stropit cu apă sfințită faleza. Aici 
s-a întrerupt și s-a gândit la asta un răstimp, în timp ce ochii ei 
maronii, ca de nămol, se mișcau dintr-o parte în alta ca si cum ar fi 
retrăit momentul. Și fata aceea, cea cu care erai, a încercat să mă 
prindă în capcană, a săpat o groapă în pământ. 

— Cea cu care eram? 

— Da, a spus ea pe un ton egal. Nu iti amintesti? „Malachi, bătrân 
nerod, hai vino si arată-ne ce poţi cu coada ta detaşabilă.” 

M-am holbat la ea, amintindu-mi cum am pândit în spatele 
gardului, disperat să îi fac o poză lui Angeline în timp ce stătea în 
iarbă. Da, Sovereign. Simteam cum mă încearcă un sentiment de milă 
sau rușine probabil, ceva de felul ăsta. 

— Voiau să te omoare, aveau planul facut. 

Ea a ridicat din umeri ca si cum nu ar fi surprins-o asta și a 
continuat să își roadă unghia. Avea haina descheiată și sub tricoul de 
fotbalist am văzut că era mai slabă decât mi-o aminteam, de parcă ar 
fi suferit de foame. Lexie spunea că arată de parcă ar fi fost drogată. 

— După ce vor citi ce vei scrie despre mine, a spus ea arătând spre 
reportofon, vreau să zic, după ce vor citi în ziare, crezi că le va mai fi 
frică de mine? 

— Nu, am spus, deloc. Am apăsat butonul de pauză și am verificat 
de câtă vreme vorbeam. Trecuseră patruzeci de minute. Dar nu e încă 
momentul, nu mă pot duce la ziare cu povestea până nu îl prind. 


Am ramas tacuti o vreme, uitandu-ne unul in ochii celuilalt si apoi, 
ca si cum am fi avut acelasi gand, ne-am intors si ne-am uitat spre 
fereastra. Perdelele erau inca date la o parte si afara lumina portocalie 
pâlpâia, ca si cum ar fi fost gata să se stingă în orice clipă. 

— Ce crezi, Angeline? am murmurat. Crezi că are să se sinucidă? 

— Da, a spus ea, are sa se sinucida, a repetat ea fara sa se intoarca 
spre mine, cu ochii pe lumina de pe stradă. Ai dreptate, însă cred ca 
mai are ceva de facut. 

După ce m-am dus sus în noaptea aceea și am început să mă dezbrac 
în dormitorul umed din față, am văzut că Lexie era trează. Își pusese 
mâna după cap, cu plapuma trasă până la bărbie, și se uita la mine cu 
interes. M-am oprit cu puloverul rupt rulat până la jumătatea 
pieptului. 

— Nu dormeai. 

— Ai făcut destul zgomot când ai intrat. 

— Nu voiai să vii jos, să vezi cum ne înțelegem? 

— Nu am vrut să vă întrerup. 

Mi-am tras puloverul peste cap și am scăpat de blugi. Cum nu 
aveam de ce să îi agat, din instinct, i-aș fi pus înapoi pe mine și m-aș fi 
băgat în pat. Dar cum ea mă urmărea, i-am lăsat cuminte să cadă pe 
podea și m-am suit în pat. 

— Vorbea cu tine, a spus Lex, odihnindu-și o mână pe piept și 
aplecându-și capul într-o parte în timp ce mă privea. Am auzit-o. Nu 
se mai oprea. 

— Am toată povestea, am zis frecându-mă la ochi. Mâine o să 
vorbesc cu Danso. 

— O să vorbeşti cu Danso? 

— Trebuie să îi găsească să stea în altă parte. 

— Nu, nu poate pleca, nu încă, a spus Lexie ridicându-se într-un cot 
si privindu-mă fix. 

— Nu e responsabilitatea ta... 

— Ba da, a suierat ea, este. Pur și simplu nu poţi să o lași să plece 
aşa. 

— Poftim? am spus întorcându-mă spre ea si văzând lumina 
portocalie palidă de afară reflectată în ochii ei. 

— Nu o putem lăsa să plece, nu încă. Trebuie ca cineva să o vadă. 
În Glasgow, nu la Londra, pentru că trebuie să parcurgem mai întâi 
nişte etape birocratice tâmpite înainte să o putem duce să o vadă 
Christophe, dar asta se va întâmpla săptămâna viitoare, asa că trebuie 
să o mai ţinem la noi până atunci. Oakesy, ce zici? Doar câteva zile? 
Până luni? a spus ea cercetându-mi fata în timp ce isi mușca buza de 


jos. 

Am oftat, dupa care am dat un pumn intr-una din pernele acelea 
groaznice, intr-o incercare jenanta de a face sa intre niste aer in ele. 
Apoi m-am întins cu mâinile sub cap fixând tavanul. Cred că tocmai 
îmi dădeam seama cât de frânt eram. 

— Treci la somn acum, bine? 

Numai că ea nu a făcut asta, ci a continuat să mă fixeze, mușcându- 
si buza. Am închis ochii și m-am rostogolit departe de ea. 

— Oakesy, a spus ceva? a întrebat atingându-mi umărul. A zis ce e 
în neregulă cu ea? 

— Nu cred că ştie nici ea. Pot să dorm acum? 

— Nu are nicio idee? 

— Nu prea cred. 

— Dar tu ce crezi, n-ai nicio idee? 

— Lex, te rog, nu-s doctor. 

— Crezi că m-ar lăsa să arunc o privire? 

— De ce nu o întrebi? 

— Nu te interesează, nu? Pur și simplu nu te interesează. 

— Ba da, am spus, sigur că mă interesează. 

Minteam însă. Putin imi păsa ce era în neregulă cu Angeline. După 
ce am închis ochii și m-am retras din nou în forul meu interior, nu i- 
am văzut nici fata lui Angeline, și nici pe cea a lui Lexie, am văzut fata 
lui Dove. 

„Malachi, Malachi... Care e planul tău?” m-am gândit, simțind cum 
îmi explodează capul. 

Danso era la fel de speriat de planurile lui Malachi ca si mine. 
Instinctul îi spunea să mă asculte pe mine, si nu pe Struthers. Cu toate 
acestea, el mersese mai departe decât mine cu fanteziile, gândindu-se 
la atentatorii aceia sinucigași de la Londra și la toate talentele lui 
Malachi și întrebându-se dacă moartea lui spectaculoasă avea să mai 
răpească pe cineva în afara lui. Adjunctul șefului poliției se consultase 
cu cei de la Ministerul de Interne și, în următoarele câteva zile, ofițeri 
cu vechime din echipa antiteroristă S013 veniseră cu avionul de la 
Londra să se întâlnească cu el. Dintr-odată, Divizia Evenimente de la 
Oban s-a umplut cu profileri si experți în explozibili care au dat iama 
în calculatorul comunităţii. Fiecare fost membru al Preotilor 
Tămăduitori Psihogenici a fost identificat, precum și fiecare sponsor și 
oricine trimisese vreo scrisoare sau e-mail acestora în ultimii zece ani. 
Au pus HOLMES să intervieveze pe oricine l-ar fi putut cunoaște pe 
Dove, chiar și oameni implicați în incendiile sau investigațiile Fiscului 
din New Mexico. Câteva dintre televiziunile locale și naționale din 
Scoţia au televizat apeluri ca oricine văzuse vreo mașină Vauxhall 
albastră furată din Crinian să dea de știre. Ca de obicei, cei care voiau 
să se afle în centrul atenţiei au ieşit la iveală și ne-am pomenit că cel 
putin douăzeci de oameni văzuseră mașina si mai bine de jumătate 
dintre ei îl recunoscuseră pe Dove. Stiau din ziare că era ucigașul de 
pe Insula Porcilor, pentru că acestea se dădeau de ceasul morţii scriind 
articole sforăitoare despre marele sfânt: Misterul predicatorului dispărut: 
Călugărul nebun de pe Insula Porcilor. Toate astea erau foarte comice, 
desigur, spunea Danso, pentru că poliția încă aştepta ca procurorul să 
le dea voie să facă public numele lui Malachi Dove ca suspect 
principal. 

— Dar ce e bine e că s-ar putea să știm unde s-a dus de la Crinian, 
spuse el într-o dimineață, în timp ce stătea în picioare în bucătăria din 
casa conspirativă, fără să isi fi scos haina de ploaie. 

Era vineri și trecuseră șase zile de la masacru, ceea ce, după cum 
ştia toată lumea, nu era deloc bine. Timpul critic pentru orice caz, 
primele douăzeci și patru de ore, trecuse, dar Danso avea în mână o 


caseta video la care voia sa ne uitam. 

— Tocmai când mă gândeam că totul se duce de râpă, apare chestia 
asta, spuse el, îndreptându-se spre televizor cu picioarele lui ciudate 
de strut și potrivind caseta in videocasetofon, după care indrepta 
telecomanda spre aparat. Inverary, continuă el, uitându-se la Angeline 
care stătea pe canapea cu braţele încrucișate. E la vreo douăzeci și 
cinci de kilometri depărtare de Crinian, ai auzit vreodată de el? 

— Nu. 

— Tatăl tău nu ţi-a spus niciodată nimic cum că ar avea vreun 
prieten pe-acolo, ceva neamuri sau pe cineva care făcuse parte din 
comunitatea Preotilor Tămăduitori Psihogenici? 

— Toţi cei pe care îi cunoștea erau in America sau la Londra. S-a 
născut la Londra. 

— Puteţi să vă uitaţi la ea ori câte ori e nevoie și să nu vă fie teamă 
să spuneți dacă nu știți. 

M-am așezat împreună cu Angeline si cu Lexie în jurul televizorului, 
privind cocosati la ecran. Era o filmare cam neclară înregistrată de 
sistemul de camere de supraveghere cu circuit închis, dar cum nu era 
întreruptă de nimic, putea fi vizionată mai uşor decât ceea ce vedeai 
prin majoritatea mallurilor. În colțul de sus pâlpâia ora înregistrării, 
iar cumpărătorii se mișcau încoace si-ncolo de-a lungul aleii, unii 
oprindu-se și așezându-se pe una dintre cele patra bănci libere. O 
casieră de la Holland and Barrett se holba la trecători de pe partea 
opusă camerei de supraveghere, rozându-și plictisită pielitele de la 
unghii. 

— Cam în două secunde o să îl vedeţi venind din această parte și... 
aşteptaţi... aşteptaţi... uite aici, îl vedeţi aici? 

Un bărbat cu capul întors spre cameră apăru pe alee și isi târșâi 
pașii spre ecran, cu braţele atârnându-i în părți. Tocmai era pe punctul 
de a dispărea din raza vizuală, când ceva îi atrase atenţia în vitrina 
unei farmacii Superdrag, așa că întoarse spatele la cameră și am avut 
timp să îi studiem părul destul de lung și jacheta sport deloc ieșită din 
comun, precum și pantalonii largi, închiși la culoare. 

— E cea mai bună poziţie din care poate fi studiat. Sandalele l-au 
dat de gol, sandalele și șosetele. Amândoi mi-ati spus de sandale și de 
sosete în declaraţiile voastre si un asemenea detaliu iti cam rămâne în 
minte. 

M-am apropiat și mai mult de ecran, holbându-mă la silueta aceea. 
Din unghiul acela, n-as fi putut fi sigur că era el, nici dacă ar fi fost 
propriul tată. Am așteptat să se întoarcă cu fata la cameră, dar nu a 
făcut-o, ci a continuat să privească la vitrina farmaciei încă putin, 
după care s-a întors si a mers mai departe, ieşind din raza camerei. A 
urmat un moment de pauză și ne-am întors cu toții spre Angeline. Mă 
aşteptam să nu aibă nicio reacţie, dar, în clipa când i-am văzut fata, 


mi-am dat seama. Se ridicase putin in capul oaselor, cu capul drept, si 
se holba la ecran. Își tinea mâinile pe genunchi, flexându-și si 
relaxându-și degetele. 

— Angeline, spuse Danso examinând-o, vrei să mai vezi o dată 
caseta? Sunt o grămadă de personaje din astea prin Inverary și... 

— Nu, nu mai vreau să o văd o dată, spuse ea expirând pe gură cu 
zgomot, ca si cum ar fi încercat să își păstreze calmul. Nenorocitul, 
nenorocit ce este! bombăni ea spre televizor. 


Recunoscuse jacheta pe care i-o spălase la începutul verii. Așa știuse 
că era el. Trebuia spălată de mână, pentru că avea sânge pe ea de la 
porci. Danso a comunicat mai departe vestea Diviziei Evenimente, 
apoi s-a aşezat alături de mine pe canapea. Clipul video de la mall rula 
încă în aparat și ne uitam la el la nesfârșit. A șasea oară când Malachi 
s-a oprit in fata farmaciei Superdrug, am pus mâna pe telecomandă si 
am înghețat imaginea, apoi am luat un scaun și l-am dus in fata 
televizorului. 

— Ce e? 

M-am aşezat atât de aproape de ecran, încât simțeam cum îmi intră 
electricitatea statică pe nas. Am parcurs filmarea cadru cu cadru până 
când Dove s-a întors cu spatele pe alee și apoi din nou spre vitrina 
farmaciei. 

— Vreau să ştiu la ce se uită. E ceva ce nu vedem, nu vedem asta 
prin ochii lui. E ceva acolo... 

Am examinat încă putin ecranul, încercând să decodez pixelii 
neclari, zonele de gri, de alb și negru și, când tot n-am reușit să îmi 
dau seama ce aveam în fața ochilor, am dat scaunul mai în spate, am 
scos harta Ordnance Survey din buzunarul jachetei și am desfasurat-o 
pe masă. Am urmărit cu degetul lista numelor de localități: Inverary, 
Inveraish, Inveranan. Am trasat un cerc cu creionul în jurul localității 
Inverary si m-am holbat la el, uitându-mă ce era prin jur: câteva 
proprietăți, o stație de epurare și o centrală electrică. 

— Ce e acolo, Malachi? am murmurat trasând cu degetul mare linia 
descrisă de un sector al Ocolului silvic. Ce e acolo? 

Danso s-a ridicat si a venit la masă privind peste umărul meu atât 
de aproape, că puteam simți mirosul de curățătorie chimică al 
costumului său. 

— Dacă am putea să ne uităm la harta asta prin ochii lui, ia zi-mi, 
ce am vedea? spuse el. 

— Acum douăzeci de ani, ti-as fi putut spune, am răspuns dând din 
cap. Nu ştiu dacă mă crezi sau nu, dar e adevărat. Acum douăzeci de 
ani, ti-as fi putut spune ce a mâncat la micul dejun. 

— Şi acum? 

— Acum... am spus oftând și întorcându-mă ca să îl pot privi, 


frecându-mi tâmpla în dorința de a-mi opri capul să mai bubuie. Acum 
răspunsul era nu. Nu știam. 

— Asta pentru că s-a schimbat, a spus Danso citindu-mi gândurile. A 
omorât treizeci de oameni si asta l-a transformat în altceva. Acum nu 
mai există reguli. 

Danso a trimis douăzeci de polițiști să bată din ușă în ușă în 
Inverary şi a oferit copii ale casetei video ziariștilor. Vorbea cu 
profilerii din oră în oră, dar nu putea să scape de un anume sentiment 
de neliniște. Nu mai putea dormi și numeroasele nopți in care încerca 
să motdie putin cu capul pe birou sau înghesuit într-un fotoliu la 
secție îl cam ajunseseră din urmă și hernia de disc cronică de care 
suferea (vertebrele a treia și a patra) se agravase. Pastilele de somn pe 
care i le dăduse medicul lui nu își făceau efectul. 

— Mă omoară treaba asta, spuse el. Am avut o ședință a Biroului 
Victime la 7 dimineața si am semnat două permise de liberă trecere, 
unul pentru SUA, celălalt pentru Nigeria, și toate astea înainte de 8 
dimineaţa. Nu aș numi asta un orar civilizat. 

Era marti dimineață. Angeline trebuia să ajungă la Glasgow Royal 
Infirmary la 11 dimineaţă și ne ducea Danso cu mașina. Cunoștea 
traficul din Glasgow mai bine decât noi, dar bănuiesc că se oferise să 
ne conducă mai degrabă pentru că avea ceva să ne spună. 

— George zice că de obicei, când se întâmplă așa ceva, primeşti sute 
de rapoarte de persoane dispărute, de zece ori mai multe decât 
cadavrele găsite, dar... și aici se întrerupse, privind în oglinda 
retrovizoare, semnalizând și schimbând banda, după care traversă 
traficul de pe Dumbarton Road. 

Pe locurile din spate, Angeline și Lexie stăteau tăcute, privind pe 
fereastră la podurile ruinate de cale ferată și la casele acoperite cu 
graffiti si pietricele ancorate în ciment de pe marginea drumului. 

— Și apoi se întâmplă treaba asta pe Cuagach si ies în fata doar 
douăzeci de persoane. 

— Asa făceau cei din secta Preotilor Tămăduitori Psihogenici, tăiau 
orice legătură cu rudele, așa că nu te poţi aștepta să știe cineva daca 
mai sunt în viață după atâţia ani. 

— Da, bine, dar douăzeci? Sunt cu unsprezece mai putin decât 
cadavrele pe care le-am găsit. 

Până am băgat eu de seamă ce spusese, mai merseserăm ceva și 
trecuserăm si de două sensuri giratorii. 


— Vrei să spui zece, nu unsprezece, am zis întorcându-mă spre el. 
Tocmai ai spus unsprezece. 

— Vreau să spun unsprezece. 

— Peter, trebuie să iti mărturisesc, poate că eram unul dintre cei 
mai proști elevi ai doamnei Leeper, pentru că de-abia mă târâm, dar la 
matematică eram un geniu. Douăzeci plus zece face treizeci şi acum și 
mâine și întotdeauna. 

— Vreau să spun unsprezece. Despre asta voiam să iti vorbesc, zise 
el privindu-mă cu coada ochiului. Erau treizeci și unu de persoane în 
capelă când a sărit în aer. 

— Nu, comunitatea nu avea decât treizeci de membri. 

Se strâmbă putin, tuguindu-si buzele si dând din cap, de parcă ar fi 
spus că era cel mai logic lucru si as fi putut să am dreptate. 

— Da, aşa ai spus, dar ești sigur că nu ai uitat pe nimeni? 

M-am holbat la el, după care am scos un pix din buzunar. 

Am prins privirea lui Angeline în oglinda retrovizoare. Mă urmărea 
uluită, fără să clipească. Am scris pe mână inițialele numelor tuturor 
persoanelor care îmi veneau în minte. Mai trecusem o dată prin asta 
cu George și știam că am dreptate. Blake spusese că aveau treizeci de 
membri, la fel spunea și site-ul lor, și eu întâlnisem tot treizeci de 
oameni. 

— Vezi? am spus ridicându-mi brațul în fata lui. 

— Încerc să conduc, replică el împingându-mi înapoi braţul. 

— Erau doar treizeci, nu am uitat pe nimeni. 

— Nu ascundeau pe nimeni? 

— Să ascundă pe cineva? 

— Da, spuse el umezindu-si buzele și privind în oglinda retrovizoare 
ca să verifice mașinile din spatele nostru. Insula Porcilor era genul ăla 
de loc, după cum spui și tu în declaraţie: „Genul de loc unde oamenii 
migrează când se împute treaba”. Nu ar fi primul caz în care o 
comunitate a primit în rândurile ei un fugar. Oare nu ar fi putut exista 
o mică ascunzătoare pe Cuagach? 

— Dacă exista așa ceva, au tinut-o secret. 

— Ei bine, cineva era acolo. Nu înseamnă mare lucru, nu e decât un 
pic de piele si par, restul e... in fine... spuse el aruncand o privire 
femeilor de pe locurile din spate, după care se apleca în lateral către 
mine... e posibil să nu găsim si restul din el. 

— El? 

— Da. 

— Să fi fost Dove rănit în timpul exploziei? 

— M-am gândit deja la asta, nu se potrivește mostra de AND. 

— Poate una dintre femei era însărcinată? 

— Părul este de adult. 

Am scuturat din cap privind la rândurile de case de prin anii ‘30, la 


benzinăriile și magazinele de cartier pe lângă care treceam: Larry’s 
Laminate Land, Kwik-Fit, Fred's Foamwash and Valet. 

— Nu ştiu, poate un alt ziarist? Poate când am plecat au adus pe 
altcineva pe insulă, care să le facă cunoscut mesajul, sau poate un 
avocat. 

— Nu știu, spuse el semnalizând și traversând din nou traficul. 
Ajungea în centrul orașului. Totuşi, gandeste-te putin la asta, te rog, 
vezi poate iti amintesti ceva. 

Masina rula in continuare. Mi-am lipit capul de geam si m-am uitat 
afara in timp ce treceam pe sub podul Erskine, subtire ca un fus. Era 
sus de tot, înnegrind cerul, cu mașinile legănându-se pe el. Nu ma 
gandeam la victima aditionala, ci la ce reusise Dove sa faca cu putin 
îngrășământ si acid picric si la ce ar fi putut face pe continent. Ma 
gandeam la Inverary si la farmacie, si la terenul Ocolului silvic. Si ma 
mai gândeam la ceva, la cuvântul „memorabil”. De ce are să fie 
moartea ta memorabilă? Ce ironie că asa imi funcționa mie mintea, 
pentru că, privind acum în urmă, ar fi trebuit să mă concentrez la ceea 
ce spusese Danso: Gândește-te putin la asta, te rog. 

Ei bine, la final s-a dovedit că ăsta fusese cel mai bun sfat pe care îl 
primisem pe parcursul întregii afaceri: încearcă să iti dai seama cine 
era cea de-a treizeci si una victimă. Nu știam asta atunci, dar aveam să 
îmi învăţ lecţia. O, Dumnezeule, chiar aveam să îmi învăţ lecţia la 
timpul potrivit. 


Lexie 


Draga domnule Taranici, 

Vă scriu din nou, pentru că am acest sentiment groaznic că timpul... 
nu știu, că nu mai am timp cumva. Desigur că e cât se poate de 
ridicol, pentru că, după cum bine știți, sunt o fire mult prea calmă ca 
să cred in premonitii, dar nu vă pot explica cat de oribilă e senzaţia 
asta. E pur și simplu oribilă. La început era palpitant să știi că te afli 
în mijlocul acţiunii în drama asta despre care citea toată tara. Acum 
însă nu mai e deloc comic și, sinceră să fiu, îmi doresc ca nimic din 
toate astea să nu se fi întâmplat vreodată. 

Oakesy îmi ascunde ceva. Vorbeşte cu Danso în secret tot timpul, 
uitându-se pe niște hărți și citind hârtiile lui Dove. Dacă îl întreb pe 
Danso ce e, îmi spune să nu îmi fac griji, pentru că totul merge 
conform planului: au făcut rapoarte privind tot ADN-ul găsit în căsuțe 
si au dezvoltat profiluri pe baza rudelor pe care le-au găsit, si toate 
rămăşiţele umane au fost luate de pe insulă și au fost transferate într- 
un cavou temporar (de fapt, în esență e un depozit de pe o proprietate 
industrială de lângă Oban, destul de mare cât să intre acolo cu 
camioanele frigorifice; și Oakesy spune că le place locul pentru că pot 
să isi descarce încărcătura fără să fie văzuți). Eu una însă zic că, daca 
totul merge atât de minunat, unde e Malachi Dove? 

Îmi pare rău, dar nu mă pot abtine. În dimineaţa asta am deschis 
fereastra si m-am uitat la fabrica Ballantine’s de un cenușiu-închis și la 
terenurile dejoacă de dincolo de ea, care se întind până aproape de 
ușa noastră. N-am văzut niciodată pe cineva să se joace pe terenurile 
astea, sunt întotdeauna tăcute, cu copacii negri pe margine. Nu te poţi 
abtine să nu iti închipui că ar putea fi cineva printre copacii aceia, asa 
cum era si la bungalou, unde imi închipuiam că cineva stă si pandeste 
casa. Nimeni nu poate explica de ce nu sunt folosite terenurile astea, 
nici politia, nici vreuna dintre persoanele pe care le-am intrebat. Cand 
ma trezesc noaptea, imi imaginez cum undeva acolo afara e ceva care 
se adună si se apropie din ce in ce mai mult de noi. Am cosmaruri in 
care o văd atârnând de casă în întuneric, pulsând ca o inimă uriașă. 

M-am gândit să plec de aici, ba chiar m-am gândit și cum să fac 


asta. Nu pot să conduc mașina asta, pentru că are cutie manuală, dar, 
dacă i-as spune lui Oakesy că mă duc la mămica și as găsi o scuză cum 
că nu îmi funcţionează cardul, as putea cumpăra biletul de tren cu 
bani din contul nostru comun. Am reușit să strâng și circa treizeci de 
lire golindu-i buzunarele de la pantalonii scurți în fiecare seară. 

Desigur însă că nu am să plec. Cum aș putea să plec când sunt 
atâtea în joc, când sunt atât de aproape de Christophe? Nu pot să las 
totul și să plec doar pentru că mi-e frică, pentru numele lui Dumnezeu! 
Trebuie să mai aştept o săptămână întreagă până când doctorul ăsta 
nenorocit de la Glasgow Royal Infirmary binevoieşte să ne acorde o 
consultatie. Răspunsul la e-mailul meu a venit destul de repede: 
„Domnul Radnor regretă că nu vă poate consulta personal. Fără un 
examen este foarte dificil să pună un diagnostic și în mod normal ar fi 
adecvat să vă trimită la un medic generalist. Cu toate acestea, dată 
fiind situaţia, este încântat să vă poată trimite la un coleg al său”. Nu 
trebuia să primesc vreun premiu ca să ghicesc cine era arbitrul 
autodeclarat al valorii unui om din spatele acestui mesaj. Cumva 
reuşise să se prindă că e-mailul venea din partea mea și l-a oprit 
înainte să ajungă la Christophe. Desigur că știam că, în momentul în 
care doctorul avea să o vadă pe Angeline, îl va suna pe Christophe cât 
ai bate din palme și că atunci cerberul ar fi făcut o impresie grozav de 
proastă pentru că nu îi transmisese mesajele mele. Între timp însă, nu 
aveam altceva de făcut decât să stau si să astept. Vă puteţi imagina, 
așadar că în aceste condiţii, atunci când a venit în sfârșit momentul 
consultatiei, eram deja cam nervoasă, chiar foarte nervoasă. 

Guy Picot ne aștepta în biroul lui, îmbrăcat în ceva lejer și elegant. 
Am rămas surprinsă de cât de bine arăta. Desigur că nu avea puterea 
de caracter a lui Christophe, dar avea gust la haine. Dacă ne-am fi 
întâlnit în alte circumstanţe și dacă nu aș fi fost atât de neliniștită, 
cine știe, poate ar fi apărut ceva scântei între noi. 

— După această consultatie, am spus după ce am intrat cu toții in 
biroul lui, o să vorbiti direct cu domnul Radnor? 

— Am să-i trimit o scrisoare, din politețe. 

— O scrisoare, am spus gândindu-mă că o scrisoare nu avea cum să 
ajungă pe biroul lui Christophe, atâta vreme cât aia veghea asupra 
gentii postasului. Nu puteți să-i telefonati? 

— Am să-i trimit o scrisoare, a spus el privindu-mă lung, așa cum 
am să-i trimit una și lui Angeline, pacientei, care să cuprindă toate 
aspectele pertinente ale întâlnirii de astăzi. Voi avea nevoie de o 
adresă de corespondenţă. 

Oakesy a scris adresa căsuţei de la oficiul poștal pe care o 
închiriaserăm la magazinul local și m-am mai relaxat puţin după asta, 
pentru că aveam să am acces la poștă în fiecare zi și măcar așa nu 
aveam să fiu lăsată complet pe tușă. 


Guy Picot ne-a facut ceai verde in mici holuri japoneze emailate 
(ceai verde la NHS!!!), apoi s-a așezat, jucându-se distrat cu un ciocan 
mic pentru verificat reflexele și uitându-se gânditor la Angeline. 

Desi nu am spus nimic, am observat că toate întrebările pe care le 
punea erau luate direct din e-mailul meu. Ar fi putut la fel de bine să 
citească un scenariu. Era mulțumită ea oare? Avea mobilitate la 
ambele picioare? Cum, la amândouă? Când a așezat-o însă pe masă să 
o examineze, nu m-a invitat și pe mine acolo. A tras paravanul bine, 
de parcă s-ar fi gândit că aveam să încerc să mă uit. Mai avea puțin și 
mă acuza de lascivitate, așa că m-am îndreptat repede spre celălalt 
capăt al cabinetului și m-am uitat afară pe fereastră cu spatele spre 
cameră, astfel încât toată lumea putea vedea că nu mă interesa să trag 
cu ochiul, pentru numele lui Dumnezeu. 

Când a ieșit, avea fata rosie si era rusinat. 

— Am sa fiu sincer, a spus el. Nu am fost avertizat asupra a ce 
trebuia să mă aştept, mă asteptam la ceva mai mic. În afara acestui 
fapt însă, făcea eforturi să nu vorbească cu mine sau să recunoască 
faptul că era un caz unic. Eu însă nu m-am lăsat păcălită. A reușit să 
aranjeze nu doar o radiografie, ci si un RMN în mai putin de trei ore si, 
să fim serioşi, de câte ori face un doctor de la NHS așa ceva? Ba chiar 
a deranjat doi tipi de la Radiologie de la masa de prânz ca să îi facă 
RMN-ul. 

— Ai pacemaker, parti de metal chirurgical sau implanturi cohleare? 

Până la ora 1 dimineaţă, Angeline a ajuns în sala de RMN, purtând 
o uniformă din aceea de un albastru pal pe care ţi-o dau în spital și 
completând un chestionar cu unul dintre tipii de la Radiologie. 

— Nu ai nici un IUD? 

— Ce e un IUD? 

— Un inel. De fapt lasă, nu contează, s-ar fi văzut la radiografie. 

Eu și Oakesy eram în camera de control cu geam transparent, 
alături de Guy, si puteam auzi ce se întâmpla prin intermediul 
interfonului. Oakesy stătea într-un colt, îngrijorat de moarte. Probabil 
că isi făcea griji pentru cea de-a treizeci si una victimă despre care îi 
spusese Danso. Eu stăteam lângă geam, privind-o pe Angeline, iar Guy 
vorbea la interfon, dându-le ordine radiologilor. 

— Asezati-o in asa fel încât să stea comod, nu contează dacă e pe 
partea din fata. 

Dupa aceea a scos radiografia lui Angeline din dosarul maroniu si a 
privit-o la lumina. 

— Asa, exact, așa, a continuat, după care a închis microfonul si s-a 
îndepărtat, oprindu-se când m-a văzut că mă holbam la radiografie. 
Ştia că reusisem să văd putin din ea după expresia de pe fata mea. 

— Aveţi de gând să mă lăsaţi și pe mine să mă uit puţin? am spus. 
Mi-ar plăcea să o văd. 


Desi nu mă uitasem decât câteva fracțiuni de secundă, a fost 
suficient ca să îmi dau seama că era ceva în neregulă cu radiografia 
aceea. 

— Aş vrea să mă mai consult cu cineva înainte de a vă împărtăși 
ceea ce cred. 

— Cu domnul Radnor? 

— Nu, cred că mă voi consulta cu cineva de aici, a spus, după care a 
dat la o parte radiografia. 

Imaginea aceea în alb si negru însă îmi rămăsese în minte. Părea a fi 
o amprentă umană fantomatică. M-am uitat cum o aranjau pe 
Angeline pe masă pentru RMN. Radiologul i-a spus să își tragă 
picioarele în fata si, în timp ce făcea asta, uniforma s-a ridicat putin si 
am observat în spatele gambei o bucată de carne de culoarea unui 
cârnat cu pielea ușor îngroșată, ca o pielita. Ea și-a dat seama ce se 
întâmplase, dar nu a încercat să se ascundă. Se uita fără ţintă la 
geamul de sticlă. Nu părea să mă vadă, avea o expresie gânditoare, 
detașată, distantă. M-am întors spre Guy Picot: 

— Știu de ce nu mă lăsaţi să mă uit, chiar știu. 

El a dat din cap si nările i s-au umflat. A continuat să o privească pe 
Angeline, ca și cum aș fi fost o muscă ce îl deranja. Eu însă nu 
dezarmam atât de ușor. 

— Să ştiţi că știu să citesc o radiografie, nu îmi imaginez ceea ce am 
văzut. Am văzut că era calciu in excrescenta aceea. Era o masă de 
ceva și sunt sigură că era calciu. Or asta înseamnă... 

— Asta înseamnă? 

— Înseamnă oase, am spus cu vocea redusă la o șoaptă, pentru că 
tocmai îmi trecea ceva prin cap. Ectoderm, endoderm, mezoderm... 
câteva cuvine pe care mi le aminteam din articol. A urmat o pauză, pe 
parcursul căreia l-am privit pe Guy Picot fără să clipesc. Elemente 
eterogene... Dar nu se poate, am murmurat, nu se poate, ar fi trebuit să 
fie moartă... 


Privind în urmă acum, îmi dau seama că dupa consultatia de la 
spital comportamentul lui Oakesy s-a schimbat si mai mult in rau. Ca 
si cum nu ar fi fost deja destul de rău. În dimineața următoare, pe 
când eu eram încă pe jumătate adormită, el a sărit din pat de parca l- 
ar fi pișcat ceva și a dispărut în baie, unde a stat sub duș aproape o 
oră. Când a ieşit, arăta groaznic, pur și simplu groaznic, cu pielea 
cenușie și umedă de parcă ar fi luat vreun virus. Nu voia să discute cu 
mine, doar se plimba de colo colo, cu dispoziția schimbătoare, palid și 
necomunicativ, găsind tot felul de scuze să păstreze distanța fata de 
mine și de Angeline, fără să ne întâlnească privirile și stând la micul 
dejun cu o privire deloc liniștitoare, tras la fata și închizându-se în 
camera lui de la etaj când a avut ocazia. 

— Ce ţi-a spus medicul? m-a întrebat mai târziu în noaptea aceea. 
Eram in pat. Despre ce vorbeati voi doi când ai spus că ai văzut calciu 
la radiografie, ce înseamnă? 

Mi-am întors capul într-o parte si m-am încruntat la el. Erau 
aproape singurele cuvinte pe care mi le adresase toată ziua. Se uita la 
tavan, părând grozav de nefericit și plimbându-și limba prin gură de 
parcă ar fi găsit ceva străin prin ea. 

— Nu ştiu, am spus, ar putea fi un singur lucru. 

— Ce? 

— O tumoare, dar singura tumoare de care știu să aibă oase în ea 
este... 

— Este? 

— Un teratom, dar, dacă ar fi asta, nu ar fi avut cum să 
supravieţuiască. Teratoamele sunt maligne, sunt sigură că am citit asta 
pe undeva, sunt maligne. 

— Şi atunci ce e? Ce e? 

— Nu știu. 

— Trebuie să ai vreo idee. 

— N-am. 

— Nu se poate, trebuie să ai vreuna. 

— N-am, am spus iritată, nu am nici cea mai vagă idee. 


Până acum pe Oakesy îl duruse în fund ce era în neregulă cu 
Angeline si acum, dintr-odata se arăta atât de interesat si se aștepta să 
îi şi ofer toate răspunsurile. 

— Tocmai ţi-am spus, nu știu. Trebuie să așteptăm să sune domnul 
Radnor. 

De-abia mult mai târziu mi-am dat seama ce se petrecea în tartacuta 
lui Oakesy, după ce el adormise și eu stăteam trează în pat, ascultând 
vântul fantomatic măturând terenurile de joacă și zgâlțâind ferestrele. 
Mi-am întors capul pe pernă și m-am uitat la el cum dormea chircit, cu 
plapuma trasă peste cap, ca și cum ar fi vrut să scape de lume. 
Probabil că văzuse ca si mine excrescenta în camera de RMN, cu 
pielea ireală, de consistenţa cauciucului. Dintr-odată totul a căpătat un 
sens: modul în care se comportase toată ziua, distrat si galben la fata, 
cum nu putea să se uite în ochii lui Angeline. M-am holbat la umerii 
lui mari si la cum se ridica si se lăsa plapuma, în funcţie de respirația 
lui, și am scos un hohot de râs sec, nervos. Tipic pentru un bărbat. 
Atât de tipic. 


Peste noapte s-a iscat un vânt dinspre Marea Irlandei, care a 
măturat furios vestul Scoției, bătând în jurul casei, zgâlțâind ferestrele 
şi răscolind mări de frunze în copacii de la marginea proprietății. 
Când am coborât la parter dimineaţa, era întuneric în bucătărie de 
parcă ar fi venit iarna. Privind pe fereastră, am văzut că ploaia cădea 
pe stradă și nori intunecati mângâiau acoperișurile ca niște degete, în 
timp ce soba cu gaz din sufragerie de-abia reușea să încălzească puţin 
atmosfera. Noaptea trecută cineva lăsase un cărucior de magazin pe 
pavajul din fața casei de peste drum și rămăsese acolo, mișcându-se 
din când în când în bătaia vântului, cu lanțul din locașul pentru 
monede legănându-se înainte și înapoi. 

— Stii, i-am spus lui Oakesy când a coborât la micul dejun, ai fi 
putut să iti ascunzi mai bine sentimentele, ti-ar fi fost de ajutor. 

Eram doar noi doi, Angeline încă dormea cu ușa bine închisă. 
Oakesy stătea peste drum de mine, fără să ridice privirea spre mine și 
prefăcându-se că citea propunerea pe care o scria pentru Finn. 

— Ce ai spus? a zis el ridicând privirea și pupilele se închiseră și se 
deschiseră de câteva ori, ca și cum i-ar fi fost greu să mă vadă. 

— Ei, hai, am zis râzând scurt. Te ştiu prea bine, esti cu adevărat 
supărat și nu doar din cauza lui Malachi Dove, ci și din cauza ei, dând 
din cap în direcția scărilor. 

S-a holbat de mine de parcă aș fi fost un străin, cineva care tocmai 
intrase de pe stradă și se așezase vizavi de el la masă. 

— Nu face fata asta incurcata, Oakesy, eu știu, știu exact ce iti trece 
prin cap, nu sunt proastă. 

A continuat să se uite la mine atât de concentrat încât o venă de pe 


frunte a început să îi pulseze. 

— Lexie, ştiu că nu esti proastă, nici nu m-am gândit vreodată că ai 
fi, dar eu... si nu mai termină ce începuse. Ce se petrece în mintea ta? 
continuă el după o pauză. 

— Esti dezgustat, am râs, nu suporţi nici măcar să stai în aceeași 
cameră cu ea. 

— Dezgustat? repetă el ca o mantră. Dezgustat, spuse, după care, 
fără să își dezlipească ochii de pe mine, lăsă jos manuscrisul și se săltă 
cam teapan, se duse la chiuvetă și dădu drumul la robinet, după care 
bău puţină apă. 

— Există o singură regulă de bază, Oakesy, o singură recomandare 
fundamentală de decență nu doar pentru medici, ci pentru toate 
ființele umane. Ar trebui să încerci pe cât posibil să încerci să iti 
ascunzi dezgustul, mai ales fata de persoana pe care o găsești 
dezgustătoare. 

El se îndreptă de la mijloc și rămase cu spatele la mine. Respiră 
adânc de câteva ori, ca si cum ar fi încercat să se controleze. Apa i se 
scurgea de pe braţe și degete pe podea. Tocmai când mă pregăteam să 
deschid gura, a ridicat piciorul și a dat un șut în ușa dulapului, 
făcându-l să se clatine cu zgomot. 

— Pentru Dumnezeu, ce naiba crezi că faci? am spus uluită, 
ridicându-mă în picioare. 

Nu a răspuns, doar a rămas acolo cu braţele bălăngănindu-se și 
capul plecat, holbându-se la unghiile de la picioare pe marginile 
cărora apăruseră firisoare de sânge. Apoi s-a întors, fără să ridice ochii 
spre mine, si a venit la masă, prabusindu-se pe scaun. A stat acolo 
grămadă, cu umerii căzuţi, holbându-se absent la ibricul cu cafea. 
Arăta groaznic. 

M-am așezat cu atenție, simțind un nod în stomac. Ştie ceva, mi-am 
zis, știe ceva despre Dove. 

— Joe? Ce este, ce se întâmplă? 

— Alex, tu știi că te iubesc, nu-i asa? mi-a spus fără să mă 
privească. 

— Ce? Da, sigur că știu, am zis deschizând și apoi închizând gura, 
dar ce are a face una cu alta? 

A respirat foarte, foarte încet, ca şi cum numai efortul de a sta drept 
l-ar fi epuizat. Nu a scos o vorbă pentru o bună bucată de vreme. 
Singurul sunet care se auzea era zgomotul ploii care bătea în geam. 

— Nu se întâmplă nimic, vreau doar să știi că te iubesc, a spus el in 
cele din urmă cu o voce tensionată. 

Ei bine, asta era, nu avea să spună mai multe. S-a dus sus și s-a 
închis în cel de-al treilea dormitor, lăsându-mă la masa din bucătărie 
privind uluită la dulapul rupt, apoi la scări și înapoi. Acum, am spus 
ducându-mi mâinile la cap, acum chiar știu că a înnebunit lumea. 


Oakesy 


Trebuie să spun cu mâna pe inimă că atunci când l-am întâlnit pe 
doctorul Guy Picot (și-a pronunțat numele frantuzeste: Ghi Pico) nu 
mi-a plăcut deloc, cu gâtul lui lung, parcă sculptat, și buzele alea mari, 
clasice, si buclele perfecte. Adonisul din Gorbals. Rămâne un mister 
pentru mine cum cineva poate munci îmbrăcat ca un manechin de la 
Versace fără să se simtă ca un idiot. 

În primul rând, nu a spus nimic, doar „salut”, apoi ne-a pus să ne 
asezam de partea cealaltă a biroului, privind-o pe Angeline in timp ce 
se așeza și studiind-o din cap până-n picioare. Lex era nervoasă și îl 
tot întreba pe Picot de la cine primise cazul, dacă îl primise direct de 
la domnul Radnor. Dacă aș fi avut mintea ceva mai limpede, aș fi 
observat asta, dar dragul de Oakesy cu capul lui de lemn nu ascultă 
niciodată lucrurile importante, nu? 

Picot i-a pus niște întrebări lui Angeline, în mare parte despre 
picioarele ei, dintr-un motiv obscur pentru mine. 

— Angeline, a spus el, lăsând pixul jos, privind-o atent și ridicându- 
se apoi de la birou si desfășurând paravanul. Am să te rog să te 
dezbraci, este în regulă? 

Ea nu a răspuns imediat și ne-am întors cu toții spre ea. Se holba la 
mâinile ei, rotindu-le mereu si respirând cu greutate. Iritatia din jurul 
gurii dispăruse căci folosise din fardurile lui Lexie, dar încă puteai 
vedea cum se înroșește. 

— Angeline, ai vrea să... 

— Da, spuse ea ridicându-se dintr-odată, cu ochii mari. Da. 

Era ciudat să o vezi șchiopătând până după paravan și să o auzi 
dezbrăcându-se și, pentru o vreme, am stat fără să vorbim și să ne 
privim. Si eu, si Lexie am luat câte o revistă si ne-am prefăcut că ne 
uităm pe ele. 

Apoi Angeline a spus că e gata și Picot a trecut după paravan, 
punându-și mănușile. 

Era un paravan de modă veche, cu un material verde întins pe 
schelet, de parcă ar fi fost desprins din filmul Carry On. Era o tăietură 
pe ambele parti, iar Lexie și-a dat scaunul pe spate și și-a întins gâtul 


ca să se poată uita prin deschizătură si să vadă ce se întâmpla acolo. 
După câteva clipe, a închis revista încet și s-a strecurat cu grijă spre 
paravan, stând în picioare cu bărbia în piept ca să poată arunca un 
ochi prin tăietură. 

— Hei, am spus, cam dezgustat de ceea ce făcea. 

Ea a dat din cap, şi-a dus degetul la buze și tocmai era pe punctul de 
a se apropia și mai mult când Picot a închis paravanul de pe partea 
cealaltă, făcând un zgomot plin de nerăbdare. Ea a inlemnit pret de o 
clipă și s-a inrosit, neîndrăznind să ridice privirea spre mine. Am 
crezut că avea să spună ceva, să se supere pe Picot, dar în loc de asta a 
pufnit ușor, de parcă ar fi spus: „Toţi doctorii sunt la fel”, după care a 
înșfăcat revista de pe scaun și s-a dus la fereastra din capătul opus, 
uitându-se pe geam la parcare. 

Am urmărit-o o bucată de vreme, apoi m-am întors la revista mea. 
Nu o citeam, mă gândeam la Dove și la podul acela. Spectaculos. 
„Moartea mea are să fie spectaculoasă.” Am ridicat privirea și am 
văzut că, atunci când Picot mișcase paravanul, deschisese una dintre 
crăpăturile mai aproape de mine, prin care puteam observa ce se 
întâmpla acolo. 

Nu m-am mișcat, am rămas complet imobil, de-abia respirând. 
Puteam să văd oblic spre o laterală a mesei, observând degetul mic de 
la piciorul drept al lui Angeline ieșind de sub un cearsaf alb gros, una 
din mâini ținându-se de masă si pe Picot care stătea în picioare lângă 
ea cu mănușile trase până peste mansetele de la cămașă. 

— N-am să iti fac rău, spuse el cu capul aplecat într-o parte spre ea. 
Doar am să mă uit, bine? 

I-am aruncat o privire lui Lexie. Ea se uita încă pe fereastră, bătând 
cu unghiile în dinţi, deloc interesată de mine. Probabil că Angeline 
incuviintase, pentru că după paravan Picot ridicat cearsaful. 

— Am să iti palpez putin coloana si... spuse el, după care se opri. 

M-am ridicat și eu puţin, observându-i expresia. Se holba la partea 
de jos a lui Angeline și puteai vedea că nu știa ce să zică. A mai ezitat 
o clipă și apoi probabil că și-a dat seama că Angeline se uita la el, 
pentru că și-a dus mâna la cap. 

— Da, a spus el, bun, ia să vedem noi acum. Întoarce-te putin. Asa, 
pe lateral. 

A urmat un moment foarte lung de tăcere in care nimeni nu se 
mișca si se auzea doar lipăitul îndepărtat al cărucioarelor pe 
coridoarele spitalului. 

— Asa, Angeline, ma uit la coloana ta vertebrala acum, bine? a spus 
el dregându-și glasul. Am să îmi trec degetele de-a lungul ei... 
continuă el înghițind si făcând un pas spre capătul mesei, după care se 
aplecă în lateral și ambele mâini îi dispărură, trase în fata. OK, a spus 
el cu limba între dinți. Acum te poți întoarce putin spre mine? Așa, 


nu, stai pe-o parte, vreau să văd cât de puternice iti sunt gleznele. 

Angeline s-a mișcat si dintr-odată în micul spațiu dintre paravan si 
pieptul cămășii lui Picot a apărut partea interioară a unui picior și 
apoi, după ce s-a mai mutat putin, acea porțiune a spatelui începând 
cu omoplatii si până la genunchi. M-am trezit privindu-i corpul pe 
lungime. 

Excrescenta se îndepărtase de picioarele ei si zăcea pe masă înspre 
el, așa că am putut observa locul exact unde se unea cu coloana ei 
vertebrală. Puteam vedea crăpătura în formă de ochi desenată distinct 
între coapsele ei, la fel ca la orice altă femeie, precum și mai sus, până 
la punctul unde începea excrescenta, mărindu-se pe măsură ce se 
îndepărta de coccis. Am clipit, era tare ciudat. Mi-am dus mâna la 
piept. Simteam cum inima îmi bate cu putere sub cămașă. 

— Am să te acopăr aici, spuse Picot întinzându-se sub scaun să ia o 
pătură pe care i-o aseza pe fund, astfel încât atârna în deschiderea din 
spatele excrescentei, blocându-mi câmpul vizual. Vreau să îmi spui 
apoi ce simți si ce nu. 

M-am uitat din nou spre Lexie. Deschisese revista și o frunzărea, 
stând încă cu spatele la mine, ca si cum ar fi vrut să îmi spună ceva. 
M-am mișcat foarte ușor pe scaun, având grijă să nu scârțâie, astfel 
încât să pot vedea ce făcea Picot. Mai văzusem excrescenta înainte, în 
casa de pe insulă, dar nu îi văzusem baza. Era mai lată decât mă 
aşteptasem, la fel de lată ca încheietura unei mâini și foarte palidă, 
părând de marmură. Îmi creasem o imagine în minte cam cum ar fi 
putut arăta acolo jos. Desi nu as fi recunoscut asta fata de nimeni, îmi 
petrecusem ceva timp în ultimele zile punându-mi întrebări despre 
asta și nu fusese deloc așa. Nu mă așteptasem la ceva atât de... am 
căutat cuvântul... atât de frumos. Da, m-am gândit, simtindu-ma ca un 
prost că alesesem un astfel de cuvânt: frumos. 

Bucata aia de carne avea ceva special. Nu îi puteam da un nume, 
era ca o sculptură sau o piesă arhitectonică. 

— OK, a spus Picot după o vreme. Am observat că se schimbase 
ceva în vocea lui, era ușor agitat. A ridicat cearșaful ca să o acopere. O 
să... o să... ia să vedem, a continuat el, jucându-se cu cravata, deloc in 
largul lui, si fixând telefonul de pe perete, ca si cum ar fi vrut să sune 
pe cineva si să ceară ajutor. O radiografie și apoi un RMN, a spus el 
după o vreme, scărpinându-se pe gât, ca și cum cineva invizibil l-ar fi 
întrebat ce avea să facă. Da, corect, corect, a continuat el, scotandu-si 
mănușile. OK, dacă reușesc să aranjez asta, as vrea să iti fac un RMN. 
Ştii ce e un RMN? 

Angeline și-a schimbat poziţia corpului, lăsându-se pe spate si 
începând să se ridice apoi, astfel încât tot ce văzusem până atunci fu 
înlocuit de mâna ei stângă. 

— Cred că da, e un... si aici se intrerupse. 


Se ridicase atât de repede, încât nu avusesem vreme să mă uit in 
altă parte și mă prinsese holbându-mă la ea din cealaltă parte a 
cabinetului, palid, cu ochii cât cepele și strângând cu putere revista în 
mâini. Am înlemnit în poziția aceea, neputându-mi smulge ochii de 
acolo si pret de câteva clipe am rămas prinși acolo, susținându-ne 
privirile, amândoi mult prea surprinși și jenati ca să stim ce făceam. 

— Angeline? a spus Picot. Mă... 

— Da, a zis ea în grabă, inhatand cearsaful si trăgându-l peste ea ca 
un scut protector. 

În tot acest timp nu își desprinsese privirea de a mea. 

— Sunt gata, unde mergem? 


Unul dintre polițiștii lui Danso ne-a dus cu mașina înapoi la casa 
conspirativă. Nu am scos o vorbă tot drumul, stând pe locul de lângă 
șofer cu coatele pe genunchi, zâmbind rigid la parbriz și simțind cum 
îmi explodează capul. Mă luptam cu sentimentul că avusesem 
dintotdeauna asta în interiorul meu și că fusese menit să iasă la 
suprafață într-o bună zi. 

Era siret rău Picot ăsta, isi tinea radiografiile la piept. Chiar si după 
RMN nu voia să dezvăluie ce credea el că era în neregulă cu ea. 

În loc să ne dea răspunsuri, nu făcea decât să vină cu mai multe 
întrebări şi cu un suport chirurgical șchiop, de culoarea pielii. Era 
doar o bucată de bandaj, fiartă ca să se înmoaie, purtând însemnele 
spălătoriei de la spital si când i-a intins-o lui Angeline știam cu toţii că 
nu fusese făcută pentru ea și probabil că nu i s-ar fi potrivit sau nu ar 
fi ajutat-o oricum. Când am ajuns înapoi acasă, s-a băgat sub plapumă 
pe canapea, cu o mână ascunsă sub ea. Deşi nu puteam vedea dacă era 
asa, cred că se pipăia, plimbandu-si degetele pe corp, reexaminându-l. 
În cele din urmă m-am băgat în pat devreme şi am zăcut acolo, 
întrebându-mă de ce naiba nu îmi puteam scoate din cap ceea ce 
văzusem. În noaptea aceea, am avut un vis erotic cu ea. 

Ea stătea pe marginea unei piscine, balanganindu-si picioarele prin 
apă. Purta un fel de bikini roz și pantaloni scurți până în talie, și 
excrescenta scotea capul pe unul dintre cracii pantalonilor. Zăcea 
lângă piciorul ei stâng, cu apa din piscină strălucind pe ea, în timp ce 
vârful era în piscină, asemenea unei creaturi care sugea apa. Eu eram 
ceva mai departe, in piscină, holbându-mă la ea vrăjit. I-am spus ceva 
de neînțeles, lipsit de importanţă și ea a ridicat privirea, a zâmbit și și- 
a lăsat vârful cozii să se miște în sus pe picior oprindu-se când a ajuns 
la genunchi. Am deschis din nou gura să spun ceva, dar de această 
dată apa s-a ridicat într-un val în spatele meu și m-a purtat spre ea. Si- 
a deschis braţele si picioarele și a serpuit coada ca un brat, trăgându- 
mă spre ea. M-am trezit pe cearsafuri lipicioase, cu inima bătându-mi 
nebunește, plină de entuziasm si de tristețe. 


— Ce este? a murmurat Lexie somnoroasă, scoțând o mână din 
plapumă. Esti în regulă? Esti bolnav? 

M-am răsucit cu spatele la ea, am pus picioarele jos și m-am ridicat 
în capul oaselor, holbându-mă la coapsele mele ude. Era dimineaţa 
devreme și o lumină palidă se vădea în jurul perdelelor. 

— Sunt bine. 

Am așteptat să dispară senzaţia, senzația aceea din piept, de parca 
mi-aș fi injectat un drog direct în inimă, nicotină pură sau o capsulă 
din aceea cu nitrat de butil pe care le luam când eram la facultate. 
Când am simțit că pulsul îmi revine la normal si mă întorc cu 
picioarele pe pământ, m-am dus la baie si am stat în fata oglinzii, 
holbându-mă la mine însumi. 

„Doamne, m-am gândit în timp ce îmi aruncam o privire. Păr, 
mușchi, penis, asta e cam tot ce suntem. Mi-am privit penisul care era 
încă roșu si pe jumătate ridicat. Ce se întâmplă aici, Oakes? m-am 
întrebat. Ce se întâmplă cu tine?” 


Mai târziu in cursul aceleiași zile, Angeline a dispărut. A fost plecată 
patru ore si eu am fost cel care a găsit-o. Am luat Fiesta și m-am 
plimbat pe străzile pustii, auzind cum se striveau seringile sub 
cauciucuri. Se afla la vreun kilometru distanță, pe șoseaua principală 
care mărginea proprietatea. Era un chioșc de ziare acolo cu ferestre 
zăbrelite si o căsuță poștală afară, si ea stătea în picioare în fata lor, 
privind traficul. Îi dădusem ceva bani de cheltuială la Dumbarton si 
acum era îmbrăcată altfel: pe sub haina de piele purta o fustă pe care 
o făcuse din altele două si un pulover maroniu, cu o broșă McFly 
prinsă pe el. Am urmărit-o pret de câteva clipe din mașină, încercând 
să nu mă gândesc la ce se afla sub haina aceea. Venise momentul să îi 
spun că trebuie să se mute. 

Am oprit la marginea trotuarului, m-am aplecat peste locul 
pasagerului din dreapta si am deschis usa. 

— Hei, nu știam unde esti, toată lumea e îngrijorată. 

Ea ezită putin, apoi se urcă în mașină și închise usa, adunandu-si 
haina în jurul ei și frecându-și nasul. Nu m-am uitat prea îndeaproape, 
dar am avut o viziune a unor ochi tulburi și a unor capilare sparte în 
obraji. Plânsese. Am stat acolo liniștiți vreme îndelungată. Panoul de 
reclamă din fata chioscului de presă menţiona titlul: „Experții în 
terorism în căutarea unui răufăcător la nivel național”. 

— Angeline? am spus. Încercai să te duci pe undeva, să ajungi la 
casa cuiva? Vrei să te duc pe undeva cu mașina? 

— Nu, a spus ea ferm, scuturând din cap și stergandu-si ochii. 
Voiam doar să mă plimb putin. 

— Pot să te duc undeva cu mașina? 

— Nu ştiu pe nimeni, doar pe tine, a spus ea legându-și centura, asa 
cum ne văzuse făcând pe mine și pe Lexie, și a rămas acolo cu mâinile 
în poală, privind prin parbriz. 

— M-am gândit la ce s-a întâmplat ieri, a spus ea. 

Am simţit cum mi se crispează mușchii feței. Stiam că mă privea, 
cercetându-mi fata sfioasă în încercarea de a mă înțelege. 

— M-am decis. Dacă e posibil să mă opereze, nu am să fac asta. 


Crezi că am dreptate, nu? a adăugat ea după o pauză lungă. Crezi ca 
aş greși dacă m-aș opera. 

Ar fi trebuit să zic ceva, trebuia să zic ceva, ceva matur, dar 
simțeam că îmi stătuse mintea în loc. Am închis portiera, întinzându- 
mă peste ea. 

— Fă ceva de dragul meu, Angeline, am spus băgând mașina în 
viteză și trăgând frâna de mână, nu mai veni aici, nu se știe niciodată 
cine trece cu mașina prin zonă. 


În următoarele câteva zile, în casa conspirativă plutea o atmosferă 
de oală sub presiune care fierbea la foc mic. Angeline nu luase în 
seamă ceea ce îi spusesem despre plimbatul pe lângă șoseaua 
principală, pentru că era plecată în fiecare zi cu orele. Nici maşina 
care stătea cu ochii pe noi nu o mai urmărea. Discutasem despre asta 
cu polițiștii și hotărâserăm că era cazul să nu ne mai certăm cu ea, 
întrucât nu eram paznicii ei. În secret, mă simțeam ușurat, pentru că 
îmi era mai ușor când nu era prin preajmă. Nu îmi plăcea cum mă tot 
privea, de parcă s-ar fi aşteptat să zic ceva. 

Lexie ştia că era ceva în neregulă. Mă tot fixa si îmi punea întrebări 
ciudate până simțeam că mă doare pieptul și începea să îmi bubuie 
capul și stăteam departe de ea cât puteam de mult, încuindu-mă în cel 
de-al treilea dormitor, pe care îl transformasem în birou, în încercarea 
de a scrie propunerea pentru Finn. Era acela cu patutul pentru copil si 
cu urmele de vomă de pe perete. Mă închideam acolo și lucram ca 
nebunul, scriind cam 2 000 de cuvinte pe zi, încercând să îmi 
îngrămădesc toate gândurile pe hard, tinandu-ma cu mâinile de cap si 
pritocind ideile până când ajungeau mâncare pentru pisici si incepeam 
să îmi dau seama cam cum se simtise maimuța de pe Sputnik:a5). 
Indiferent cât de mult mă concentram la scris, nu îmi puteam scoate 
din minte doi oameni: Angeline Dove și tatăl ei, Malachi. 

Vorbeam tot timpul cu Danso despre asta. Am petrecut ore întregi 
inventariind hârtiile din casa lui Dove, trecând de nu știu câte ori prin 
ele. În fiecare noapte se oprea pe la noi în drumul spre casă și ne 
aducea diverse lucruri. Bănuiesc că erau nişte mici cadouri ca să se 
asigure că rămân cooperant și nu plec înapoi la Londra. Într-o zi a 
adus o sticlă de whisky Jura, în alta - o jumătate de somon afumat 
taraneste. Dumnezeu știe dacă plătea pentru toate astea din propriul 
buzunar, dar nimeni nu s-a plâns niciodată. Lexie l-a convins pe unul 
dintre polițiștii care ne supravegheau să îi aducă un borcan de capere 
de la Oban când avea să fie de serviciu și le-am mâncat cu somonul cu 
mâna, stând în cerc ca oamenii cavernelor. Îl întrebam mereu pe 


Danso daca îl mai văzuse cineva pe Dove si să îmi arate pe hartă 
locurile unde mai apăruse, punând semne acolo. După ce pleca, îmi 
petreceam toată noaptea gândindu-mă ce ar fi putut însemna aceste 
apariții disparate. 

Apoi, dintr-odată, într-o joi dimineața, poliția a primit un pont. 

Cineva zărise o mașină Vauxhall albastră în apropierea punctului cel 
mai sudic din Loch Awe și în mai puţin de o oră cineva ajunsese acolo 
si avea informaţii de raportat. Dove umbla în apropierea unui refugiu 
din piatră ascuns într-o crevasă pe dealurile din apropierea pădurii 
Inverliever. Poliţia a trimis acolo Corpul Regal de Logistică, cel care 
obișnuia să demineze terenuri si să detoneze muniţie neexplodata din 
Al Doilea Război Mondial. Au introdus o sondă specială pe fereastra 
refugiului și au aspirat ce culegea ea în niște cartușe absorbante. Când 
testul de explozibil a ieșit negativ, au trimis echipa de poliție să 
spargă ușa. Nu era nimeni înăuntru. 

— Era gol, a spus Danso în seara aceea la casa conspirativă, dar 
problema e că se află la mai putin de doi kilometri depărtare de o 
cabană a unei foste membre a Preotilor Tămăduitori Psihogenici care 
era pe lista noastră de UI. 

— UI? 

— Urmărește si Intervievează. O tăiasem de pe listă marti, dar a 
intervenit treaba asta, care ne-a tras un semnal de alarmă. 

Mi-am îmbrăcat haina. 

— Ce faci? 

— Vreau să văd. 

— Nu e nimic de văzut, el nu e acolo. E doar un refugiu amărât cu o 
grămadă de prostii în el. 

— E ceva de văzut, am spus eu scoțând cheile de la mașină din 
buzunar, numai că nu vedeți ce trebuie. 

— Nu vedem prin ochii lui? spuse Danso oftand, ca si cum l-aș fi 
obosit. 

— Exact. 

— Și o să îi explici tu soției mele de ce o să întârzii din nou acasă? 

— Nu trebuie să mă duci tu, spune-mi doar unde e, nu e nevoie să 
mă tii de manuta. 

— Ba da, este, a spus el pe un ton cât se poate de obosit. 


Am mers în spatele mașinii lui, tinandu-ma după farurile din spate 
ale Bimmerului lui negru. Ne-am îndreptat spre nord pe B840 si pe la 
ora opt am ajuns la marginea pădurii Inverliever, în munţii aceia 
îndepărtați și intunecati ca noaptea care se inaltau pe cerul înstelat si 


dispăreau in sus sub apele tăcute si negre ale lacului Avich. Eram in 
nord bine. Mă întrebam ce însemna oare faptul că Dove își schimbase 
direcția de deplasare. O luase spre nord si nu spre sud, spre Londra. 
Când ne-am oprit pe o potecuta care serpuia în sus pe lângă un pârâiaș 
către trecătoarea dintre doi munți, a fost ca si cum am fi pășit într-un 
alt univers. 

— Vezi cabana? 

Merseserăm până la jumătatea cărării când Danso s-a oprit și s-a 
întors privind în direcţia șoselei și a lacului, după care mi-a arătat o 
casă micuță, acoperită cu şindrilă, de pe mal, oglindită în nuanțe 
argintii in apa din spatele ei. Pe margine erau plantați chiparosi 
Leyland și, în timp ce stăteam acolo studiind-o, o lampă de siguranță 
s-a aprins scurt, luminând copacii. Probabil vreo pisică sau vreun 
arici. 

— Familia e plecată acum, sunt la casa lor din Londra, dar ne-au 
lăsat si nouă o cheie. Am verificat deja, totul e în regula. Vauxhallul 
era parcat acolo, pe o alee laterală, în capăt de tot, vineri cam pe la 
ora 5 după-amiaza. Nu poţi vedea aleea de aici, spuse el apoi 
întorcându-se spre vest și arătând cu un deget lung și palid în lumina 
slabă. Am privit într-acolo, unde lacul oglindea stelele și câțiva nori. 
Apoi ne-am pomenit cu un șofer de taxi care zice că s-a oprit puţin pe 
aici, la baza potecii unde tocmai ne-am lăsat mașinile, a ridicat 
privirea și l-a văzut pe Malachi Dove stând în ușa refugiului și 
fixându-l cu privirea. Zice că era ca și cum l-ar fi privit un vultur. Ei, 
si în noaptea aia, spuse Danso întorcându-se si începând să avanseze 
pe potecă, detectivul din tura de noapte m-a sunat și m-a trezit din 
primul pui de somn ca lumea pe care am reușit să îl prind săptămâna 
asta. 

L-am urmat, uitându-mă la pantofii buni pe care probabil că soția 
lui îi alesese pentru o zi liniștită la birou, dar care acum continuau să 
alunece pe iarba moale. Am zărit niște oi care se îndepărtau de noi ca 
niște umbre grele, prin întuneric, îndreptându-se spre potecile mai 
înalte. Deși vântul mătura frunzele și iarba, dând-o la o parte într-o 
parte si în alta ca si cum ar fi făcut o cărare în păr, eu transpiram sub 
haină. Am încercat să îmi revin și să îmi controlez frica, dar nu am 
reușit. Dove nu era acolo. În fata mea, Danso mergea cu umerii lui lati 
si spatele crispat, cu fata si pieptul relaxate. Am putut observa că și el 
era speriat, deşi nu avea să recunoască asta. 

Am trecut de o îngrăditură pentru vite și am ajuns la refugiu, care 
era adăpostit între doi pereți de stâncă. Vreo trei metri mai încolo ne- 
am oprit si am privit locul în tăcere. Acoperișul era tapetat cu mușchi, 
iar ferestrele putrezeau în balamalele lor învechite. O fâșie de bandă 
galbenă a poliției flutura în vânt. 

— Când am ajuns aici, era închis, spuse Danso și vântul îi purtă 


vocea mai departe, spre clădirea goală, lovind-o de pereţii reci. 
Sergentul de la echipa SG a dărâmat usa de parcă ar fi fost un bat de 
chibrit. Ia aici și aruncă o privire, zise el înmânându-mi o lanternă. 

M-am apropiat de clădire și am deschis încetișor ușa care nu era 
altceva decât cinci scânduri bătute în cuie care atârnau de niște 
balamale ruginite. Era întuneric înăuntru și se simțea un miros care 
îmi zbârlea părul. Preţ de o clipă mi s-a părut că aud pe cineva 
respirând si că văd ceva subțire și mlădios lovindu-se de pereți. Am 
stins lanterna și am așteptat cu inima bătându-mi nebunește, dar apoi 
vântul şi-a schimbat direcția și mi-a înfundat urechile, așa că mi-am 
spus că mi se păruse. Am aprins lanterna și am luminat întunericul. 
Am văzut o bucată de podea simplă, din pământ bătătorit, cu plante 
care creșteau pe pereţii interiori si o rezervă de sticle de cidru White 
Lightning în colt. 

— Ce-s alea? am spus arătând spre un maldăr de prosoape adunate 
într-un colț. 

— Credem că a fost rănit, am găsit sânge pe unele dintre ele. Băieţii 
de la criminalistică le-au dus la laborator acum, încercând să vadă 
dacă se potriveşte cu ADN-ul lui. 

M-am îndepărtat de refugiu și am mers pe o potecuta unde terenul 
urca și îmi oferea o imagine de ansamblu asupra zonei. Am tot aprins 
si stins lanterna cu un tic nervos. 

— Ce-i acolo? am murmurat privind la linia ștearsă descrisă de 
potecuta care șerpuia înapoi spre șoseaua principală și la strălucirea 
lacului de dincolo de ea. Ce e acolo? 

— Cabana? a spus Danso venind lângă mine. E putin mai încolo. 

— Nu, cabana ne poate spune cum de ştie locul ăsta... dar nu de cea 
venit aici. A venit aici pentru altceva. 

Am stins lanterna și am stat acolo în întuneric, cu urechile ciulite, 
ascultând peste munți și păduri si făcând să ni se reflecte gândurile ca 
un sonar pe suprafaţa vitroasă a lacului. M-am întors spre Danso. 
Studia cerul cu o privire flămândă, măcinat de gânduri, privire pe care 
o au oamenii când sunt gata să cedeze. 

— Te sperie, nu-i așa? am murmurat. 

— Nu am mai lucrat niciodată la un caz de omor în masă, a spus el 
după câteva clipe de tăcere. Nu m-am ocupat nici de Dunblane, nici de 
Ibrox, Mull sau Lockerbie, le-am ratat pe toate. Nu am văzut niciodată 
mai mult de trei cadavre la un loc și ăsta a fost un caz doar pentru 
adulți. 

— Nu, nu mă refer la asta, mă refer la el. Te sperie. 

— Aș vrea să știu cum de a știut că venim, a spus el ezitând și 
târându-și picioarele, privind peste umăr la refugiu. Nu l-a văzut 
nimeni plecând. Când echipa SG a spart ușa, se așteptau să îl găsească 
înăuntru. Te-ai putea gândi că e vreun tunel pe-acolo sau ceva de soiul 


asta dupa cat de repede a iesit. 

— Asta vreau sa zic, te sperie. 

Danso și-a ridicat ochii spre mine si mi-a susținut privirea o buna 
bucată de vreme. Apoi și-a aprins lanterna și a îndreptat raza spre 
pantofii mei care erau acoperiți de ceva negru și lipicios. 

— Căcăreze de oaie, scuze, am uitat să iti spun să iti pui cizmele, pe 
aici sunt oi peste tot. 


Lexie 


Draga domnule Taranici, 

Vă rog să mă credeţi când va spun că lucrurile au luat-o razna de 
tot. Am făcut atâtea în ultima oră și am spus lucruri pe care nu voi 
putea niciodată să le iau înapoi. Foarte serios acum, cred că sunt pe 
punctul de a înnebuni, pentru că lumea s-a întors cu susul în jos. 
Partea cea mai proastă este că nu mai știu pe cine să cred. Am 
descoperit că sunt mintita în mod sistematic și - înainte să vă gândiţi 
la asta - nu, nu sunt paranoică, sunt sigură de asta. 

Stăteam pe canapea în dimineața asta și mă uitam la știrile de 
dimineață care relatau despre urmărirea lui Malachi. Oakesy era sus în 
camera lui, lucrând. Încă o zi oribilă în care ploaia biciuia casa si îmi 
dădeam vag seama că cineva se tot foia pe la etaj, dar nu eram prea 
atentă la asta. Doar când am auzit o ușă trântindu-se, am oprit sonorul 
televizorului și am privit spre tavan. Cineva se plimba pe holul din 
capul scărilor, la etaj. O altă ușă s-a deschis și s-a închis. Scândurile 
scartaiau în baie si undeva se umplea cada. La început se auzea doar 
asta și ploaia care cădea afară. Apoi l-am auzit pe Oakesy spunând 
ceva din capul scărilor pe un ton foarte trist, de parcă ar fi fost gata să 
izbucnească în plâns. 

— Îmi iubesc soția. 

M-am holbat la scări, cu gura deschisă. „Îmi iubesc soția?” Am 
simțit cum o mică bulă de suspiciune se desprinde din stomac și 
pluteşte în sus. Trebuie că vorbeşte cu Angeline, dar de ce vorbește 
despre mine? M-am aplecat si am închis televizorul, simțind cum mi se 
face brusc frig. O grămadă de lucruri de necrezut, imagini ridicole, au 
început să mi se perinde prin fata ochilor. Erau lucruri evidente dacă 
stăteam să mă gândesc mai bine la ele: Oakesy stând în fata chiuvetei 
si dând un șut dulapului, Oakesy panicat si părând bolnav pe drumul 
de înapoiere de la spital și repetând ca un ecou cuvintele mele: 
„Dezgustat? Dezgustat”. Apoi Angeline, care începuse să aibă grijă de 
ea după vizita la spital, spălându-se si machindu-se, pieptanandu-si 
părul astfel încât să îi acopere chelia și făcând cumva să își curețe 
tenul și să arate mai bine în general. M-am uitat la dulap. Nu se poate. 


Chiar nu putea fi asta... 

Atunci a apărut el, călcând apăsat în timp ce cobora treptele. M-am 
dus la baza scărilor, iar el s-a oprit când m-a văzut. A scuturat din cap 
ca și cum ceea ce avea de spus era prea oribil. 

— Joe, Joe, tocmai i-ai spus lui Angeline că mă iubeşti? 

Ei bine, el ar fi putut să îmi răspundă la asta în orice fel voia el și 
probabil l-as fi ascultat. Ar fi putut să nege, să râdă sau să se arate 
jignit, dar nu a făcut nimic din toate astea, ci ceva mai rău, mult mai 
rău. Nu a spus nimic. A stat doar acolo, holbându-se la mine. 

— Ce comic pare să spui așa ceva, am zis crispată, simțind parcă 
cum cineva isi vârâse mâinile în coșul pieptului si mă strângea de 
inimă. 

— Joe, te rog, Joe, spune-mi că glumesti. Haide, e o glumă, nu-i 
așa? 

— Îmi pare rău, a spus el înșfăcându-și haina de pe balustradă, în 
timp ce îşi scotea cheile din buzunar. Lex, știu că n-o să mă crezi, dar 
chiar îmi pare rău, apoi a trecut pe lângă mine, îndreptându-se spre 
ușă. 

— Joe? am spus holbându-mă la el, uluită. Joe? Așteaptă, așteaptă... 

El a deschis usa de la intrare si o pala de vant și ploaie a intrat pe 
hol, aproape trântindu-mă, dar el s-a aplecat in fata si a ieșit, cu haina 
fâlfăind în jurul lui ca o parașută, lăsându-mă în cadrul ușii. Am stat 
acolo preţ de câteva clipe, gândindu-mă prostește că pantofii mei erau 
pe podeaua din bucătărie și că nu puteam ieși fără ei. Apoi l-am văzut 
ținând cheia in mână si am auzit zgomotul facut de portiere in timp ce 
erau deblocate și mi-am dat seama că totul era real și că el chiar 
pleca. Am alergat în picioarele goale prin ploaie, în timp ce vântul îmi 
băga apă în ochi. 

— Așteaptă, Joe, așteaptă! 

El însă se urca deja în maşină. A trântit portiera si, când am ajuns la 
bordură, am auzit mecanismul de închidere centralizată a ușilor și asta 
m-a făcut să intru în panică. Am tras de mânerul portierei în timp ce 
vântul mă lipea de mașină. 

— Deschide ușa! am urlat lovind cu mâinile goale în portieră. 

Îi vedeam profilul prin fereastra unsuroasă si spălată de ploaie. 
Părea cenușiu și rece. A întors cheia în contact fără să mă privească. 

— Pentru numele lui Dumnezeu, Joe, vorbește cu mine! 

A aprins farurile si motorul s-a trezit la viata. Apoi a lăsat frâna de 
mână, a tras de volan și a luat-o din loc. Cauciucurile au dislocat o 
cantitate mare de apă din sant, care mi-a udat leoarcă pantalonii si m- 
a făcut să mă dau înapoi șocată. După ce a ajuns în capătul străzii, a 
aprins farurile de ceaţă, transformând picăturile de ploaie în rubine, si 
apoi a dispărut înghiţit de furtuna întunecată, lăsându-mă desculta în 
ploaia torențială, gândindu-mă: „Ce... ce naiba s-a întâmplat? Ce 


naiba s-a întâmplat?” in timp ce căruciorul de cumpărături din fata 
casei de vizavi se legăna în bătaia vântului. 


Pret de câteva minute, după ce a plecat, chiar nu am știut ce să fac. 
Parcă visam. Stăteam acolo udă leoarcă, gândindu-mă că avea să se 
întoarcă si să îmi spună: „Ha ha, te-am păcălit”. Cum asta nu s-a 
întâmplat, m-am întors în casă cu apa siroind pe mine. Am stat în 
picioare la baza scărilor, holbându-mă la ușa lui Angeline. Nu, nu, nu 
se întâmplă asta, m-am gândit. E diformă, e urâtă, e atât de urâtă. 

Am pus mâna pe telefon și am format numărul lui Oakesy cu 
degetele amortite. Nu îmi venea să cred. Oakesy si Angeline... si când 
te gândești că eu avusesem ideea să stea cu noi de la început. 

— Răspunde, hai, răspunde. 

Dar telefonul a continuat să sune, fără să răspundă nimeni. Mă 
doare capul de parcă ar fi fost pe punctul de a exploda. A intrat căsuţa 
vocală. 

— Nu! Nenorocitule ce ești! NU! 

Am sunat din nou, dar de data asta a intrat direct mesageria. Își 
închisese mobilul, nu voia să vorbească cu mine. L-am sunat din nou 
si, când a intrat mesageria, am închis și am sunat din nou, tastand 
furioasă de trei, patru, cinci ori, plângând. Cum tot nu am reușit să 
dau de el, m-am dus la bucătărie si i-am luat tremurând sticla de Jack 
Daniel's din dulap, mi-am turnat vreo două degete din ea într-un 
pahar, apoi am completat cu niște cola dintr-o cutie desfăcută. L-am 
băut pe nerăsuflate, tremurând ca o frunză, în timp ce lacrimile mi se 
prelingeau pe fata. Apoi mi-am mai turnat un pahar și m-am așezat la 
masă, ţinând telefonul și formând numărul la infinit. După ce 
formasem numărul de douăzeci de ori și telefonul lui continua să fie 
închis, am aruncat mobilul la coșul de gunoi și m-am dus la fereastră. 
Am stat acolo o bună bucată de vreme, tinandu-mi fata în mâini, cu 
unghiile intrându-mi în carne. Atunci mi-am amintit ceva ce mi-ati 
spus odată. 

„Tu reusesti să obţii ce vrei, Alex.” 

Vă mai amintiți cuvintele acelea? 

„Orice ai crede, Alex, ești isteata si ai capacitatea să obţii orice iti 
pui în cap.” 


M-am oprit in timp ce stateam acolo la fereastra, privind afara la 
căruciorul ăla si în clipa aia am simțit cum ceva din mine se răcește si 
se transformă în ceva solid. De fapt, am simţit că îngheț pe loc, pur si 
simplu. M-am oprit din plâns si mi-am șters ochii. Eram foarte calmă. 
Şi furioasă. Foarte furioasă. Am plecat de la fereastră și am privit la 
usa din capul scărilor, apoi m-am târât până la coșul de gunoi si am 
recuperat telefonul, după care am format numărul lui Guy Picot. Eu 
fac lucrurile să se întâmple, nu sunt o femeie slabă. Fac ce îmi pun în 
cap să fac. 


Guy Picot s-a prefăcut că nu imi recunoaște vocea. După ce i-am 
explicat cine eram, a fost cam rece, asta ca să o spun într-un mod 
drăguţ. 

— Da, Alex, tocmai voiam să te sun astăzi, ca să o anunț pe 
Angeline că i-am trimis o scrisoare de recomandare. 

— Şi îi trimiteţi una și lui Christophe? am spus vorbind cu 
propoziții scurte, pentru că tremuram și nu voiam să își dea seama că 
plânsesem. Mă va contacta el direct, suntem prieteni vechi și colegi. 

— E o procedură mai normală ca medicul să ia legătura direct cu 
pacientul. Angeline nu mi-a spus că doreşte să aibă un intermediar. 

— Uitaţi, eu cred că asta este metoda cea mai simplă. Domnul 
Radnor știe că am fost implicată in acest caz de la bun început si va 
comunica cu Angeline prin intermediul meu de-acum înainte. 

— Scrisoarea de recomandare nu este pe numele domnului Radnor, 
a spus el după o pauză. 

Am deschis gura, apoi am închis-o din nou. M-am dus la baza 
scărilor să mă asigur că ea avea ușa închisă, apoi m-am întors la 
fereastră. Afară ploaia picura pe terenurile de joacă moarte, siroind pe 
pereţii fabricii Ballantine’s. 

— Poftim? am spus pe un ton mai coborât. Dacă nu i-o trimiteţi la 
Christophe, atunci unde o trimiteţi? Trebuia să o trimiteţi la 
Christophe doar, nu? 

— A fost o decizie foarte dificilă, a trebuit să hotărăsc dacă să o 
trimit la un oncolog sau la un chirurg pediatru. Desi pot să gresesc, am 
ales a doua variantă și o trimit la Great Ormond Street. 

— Great Ormond Street? Dar asta nu e de competența unui pediatru. 

— Boala lui Angeline nu tine de specialitatea domnului Radnor. 

— Desigur că este. 

— Nu, de fapt nu este. 

— De ce nu? 

— Când discutam la cabinet, soțul dumneavoastră a spus ceva care 
mi-a rămas în minte, a zis el oftând. 

— Soțul meu nu are nimic de-a face cu asta. 


— Mama lui Angeline trăia în apropierea unui loc unde se depozitau 
deseuri chimice, asta a spus el. Erbicide, dioxine. Echipa doctorului 
Richard Spitz vă va explica despre ce este vorba, a continuat el. S-au 
uitat pe RMN și s-au arătat foarte interesați de caz. Chiar vor să... 

— Richard Spitz? l-am întrerupt eu. Aţi spus Robert Spitz? Acel 
Robert Spitz? 

— Da, acel Robert Spitz. 

— Dumnezeule! am spus cu mintea aiurea, privind la copacii care 
aproape că se frângeau de la mijloc în bătaia vântului. Totul s-a 
clarificat. Aveam un prieten care lucrase la un moment dat pentru 
Robert Spitz şi știam exact la ce se referea Guy. Dumnezeule, acum 
înțeleg. 

— Ce intelegeti? 

— De aceea există os acolo, de aceea mai este încă în viață. De 
aceea. 

Guy Picot avea dreptate, Christophe nu avea experiență în ceea ce 
era în neregulă cu Angeline. „Coada” ei nu era deloc o tumoare și nu 
avea nimic de-a face nici cu spina bifida, ceea ce înseamnă că tot ce 
făcusem pentru ea, absolut totul, fusese o pierdere de timp. 


Oakesy 


Era întuneric pe scări cand am ieşit din al treilea dormitor, nu era 
nici un bec aprins. Era puţină lumină de afară care venea din baie, 
unde ușa era deschisă și se auzea cum cineva umplea cada. Știam cine 
era acolo, nu eram prost. Știam cine umplea cada, asa că de ce nu mi- 
am văzut pur si simplu de treabă? Ehei, asta ar fi fost mult prea ușor 
pentru Joe Oakes. 

Am înaintat fără să spun o vorbă și m-am oprit în pragul ușii. Era 
acolo, de-abia vizibilă din cauza aburului, înfășurată într-un prosop, 
aplecându-se deasupra căzii, amestecând apa. I-a luat putin să isi dea 
seama că stăteam în pragul ușii și când m-a văzut, a înlemnit. Nu a 
ridicat privirea, dar s-a oprit și nu și-a mai mișcat mâinile prin apă, 
apoi o roseata ușoară s-a strecurat pe umerii ei goi si în sus pe gât 
până la părul ei tuns scurt. A părut că o să-i ia un secol până să se 
ridice, să-și îndrepte spatele și să se întoarcă spre mine. 

Am rămas tacuti o vreme, neștiind ce să ne spunem. Vedeam în 
ochii ei că are atâtea întrebări. Bărbia ei mică, triunghiulară era lăsată 
în jos, până aproape de coșul pieptului, si tremura puternic. Cu toate 
acestea, nu își lua ochii de pe mine. A respirat adânc și și-a îndreptat 
umerii, ca și cum şi-ar fi adunat curajul. S-a întors puţin, fără să își 
desprindă ochii de ai mei, și-a lăsat mâna în jos si cu o singură 
mișcare a ridicat prosopul până la talie, astfel încât totul a devenit 
vizibil: picioarele dezgolite si locul de unde apărea excrescenta, de la 
baza coloanei vertebrale. 

— La naiba! am spus, dându-mă un pas înapoi și sprijinindu-mă de 
balustradă. La naiba! am repetat, pironindu-mi ochii în podea și 
simțind cum îmi pulsează sângele sub pielea feţei. Am încercat să-mi 
găsesc cuvintele. Uite ce e... am început, dar vocea îmi era neclară si 
lipsită de expresie, ca si cum as fi fost beat. Uite ce e, imi pare rău... 
îmi pare rău. M-ai înţeles greșit, îmi iubesc soţia. Chiar îmi iubesc 
soția... 


În ultimul an de facultate circula o carte prin cămine: Enciclopedia 
practicilor sexuale neortodoxe, scrisă de un profesor universitar din 
California care își alesese ca pseudonim numele de Brenda Love (da, 
sigur, spuneau toți studenţii, ca și cum ăsta chiar ar fi numele ei 
adevărat). Era pe lista de lecturi obligatorii a tuturor. 

— E plină ochi cu tot felul de chestii de-ti stă mintea-n loc pe care 
să le faci cu prietena, mi-a spus Finn când mi-a trimis și mie un 
exemplar din State. Ultimele rânduri din secțiunea despre zoofilie (sau 
bestialitate, dacă vreţi numele ei din popor) erau cele pe care și le 
sopteau toți studenții unul altuia, făcând mare caz de asta: „Sexul cu 
un partener nu prea inteligent, mai puternic decât tine și care intră 
ușor în panică este riscant...” 


Pagina 298: Zoofilie 

e Zoofilia presupune sex între oameni si animale si în general ia mai 
multe forme decât sexul între ființe umane. Unii dintre strămoșii nostri 
considerau că sexul cu animale implică puteri magice... 


Există diferite feluri de zoofili și, dacă crezi că nu ești prea 
impresionabil, poţi căuta enciclopedia si citi despre toate astea: 
androzoni, avizodomisti, bestio-sadisti, formicofili, necrobestialisti, 
ofidicisti. Însă eu mă gândeam din când in când la una dintre ele, 
numită „ginozonie”. Asta era o obsesie romană, un ginozon era un 
animal de gen feminin antrenat pentru sex cu o ființă umană de gen 
masculin. 

La universitate citisem Enciclopedia practicilor sexuale neortodoxe din 
scoarță în scoarță și înregistrasem tot: tipi care nu puteau trăi fără 
şocuri electrice, sex la subsuoară sau linsul globului ocular al 
partenerului. (Credeţi că inventez chestiile astea? Aș vrea eu.) Mai 
exista un exemplar în biroul meu de la Londra, dar nu mă mai 
gândisem la el de ani buni. Asta până acum, când mă tot gândeam 
până simțeam că îmi bubuie capul. Mă tot gândeam la faza cu 
ginozonul. 


Pagina 921: Dismorfofilie 

e Dismorfofilie (dis: anormal, morfo: formă, filia: atracţie): cei care 
sunt atrași sexual de parteneri cu diformitdti. Este legată de acrotomofilie 
si apotemnofilie, iar pentru unii dismorfofili, un sentiment puternic de 
compasiune sau teamă îi poate conditiona in a... confunda această emotie 
cu atracţia sexuală. Alţii se simt în siguranţă din punct de vedere emotional 
când partenerii lor nu îi pot părăsi pentru altcineva. Alţii trebuie să crească 
sau să salveze partenerul de sex pentru a simţi dragoste sau un fel de 
legătură cu acesta, in timp ce alții sunt pur și simplu atrași de elementul de 
noutate... 


Am ieșit din casa conspirativă în ploaia torențială, fără să am cea 
mai vagă idee unde aveam să mă duc. Pur și simplu am băgat mașina 
în viteză și am plecat, fără să mă gândesc unde întorceam, nefiind 
atent decât pe jumătate pe unde mergeam. Pur și simplu simțeam 
nevoia să fiu pe șosea, să le las pe Lex si pe Angeline acolo unde erau. 
Când a sunat Lexie, am închis telefonul, l-am aruncat pe locul 
pasagerului din dreapta și am continuat să conduc, depășind camioane 
si autocare, cu CD-ul cu Massive Attack în CD-player, până am simţit 
că îmi sfredelea mintea. Nici măcar nu mi-am dat seama că ploaia s-a 
transformat în burniță, că mașinile care mă depășeau și-au pornit 
farurile, iar soarele de toamnă a început să ardă dintre nori. Nu mi-a 
trecut prin cap că mă îndreptam spre Vest. Doar după două ore de 
condus, după ce am văzut un indicator pe care l-am recunoscut, am 
lăsat-o mai încet și m-am mai dezmeticit. Era oficiul poștal de la 
Ardfern, mă aflam pe peninsula Craignish. Ceva mă condusese înapoi 
acolo, ca și cum ar fi fost cel mai familiar loc în care m-aș fi putut 
întoarce. 

Am mai condus puţin, cu viteză redusă acum. Nu mai venisem aici 
din noaptea în care ne întorseserăm să ne luăm lucrurile. Aleea de la 
bungalou era mai pustie acum că venise toamna și mai ușor de văzut 
de pe șosea. Am intrat pe ea, aplecându-mă în față să examinez 
bungaloul pe măsură ce apărea dintre copaci, ferecat bine și mohorât, 
cu ferestrele murdare de la ploaia de dinainte. Acesta era ultimul loc 
unde dormisem o noapte întreagă în loc să zac doar ca o victimă 
torturată, gândindu-mă fie la Malachi Dove, fie la fiică-sa. Nu se 
schimbase prea mult. 

Am oprit motorul la jumătatea aleii. Am blocat roțile și m-am 
holbat dincolo de parbriz. Acum că nu trebuia să mai conduc, un 
exercițiu care nu necesită gândire, am început să tremur. Era după- 
amiază devreme și trebuie că furtuna avansase de la vest spre est, 
pentru că soarele se reflecta în micii stropi de ploaie din copaci, care 
străluceau ca niște diamante. Dincolo de lac se vedea o pată de lumină 


colorată care venea dinspre țărm. M-am uitat fix la ea, gândindu-mă la 
Lex stând în ploaie în Dumbarton și plângând în timp ce eu mă 
îndepărtam. Mi-am făcut mâna pumn și am dus-o la tâmplă, gata să 
mă pocnesc și să îmi scot gândurile din cap. 

— Nebun prost ce ești! 

Nu o mai văzusem plângând de ani de zile. Era genul de plâns de 
după un soc, la fel cum plânsesem si eu după masacru. Nu îmi dorisem 
niciodată să o văd plângând așa, niciodată. M-am uitat la telefonul de 
pe locul de lângă mine. Ce aveam să fac acum? Să mă întorc, să iau 
telefonul în mână și să spun: „Îmi pare rău, iubito, voiam să iti zic asta 
de câteva luni, căsnicia noastră e cu un picior în groapă”? Sau oare 
aveam să mint? Avea să trebuiască să mint. Avea să fie necesar să o 
mint. Am făcut un gest spre telefon și, tocmai când eram pe punctul 
de a-l lua, ceva m-a făcut să mă opresc, ceva ce nu remarcasem până 
în acel moment. Mi-am lăsat mâna să cadă foarte încet, în timp ce 
simțeam cum îmi trece un gând prin minte asemenea unui fior. Mi-am 
ridicat privirea spre lac. 

Punctul de lumină încă se mai afla acolo. Era o rază de soare care se 
reflecta într-o fereastră. M-am holbat la ea în timp ce gândurile îmi 
deveniseră cât se poate de precaute și mintea își încetinise ritmul. 
Erau doar câteva căsuțe acolo, adunate în jurul țărmului, înspre sud, 
de cealaltă parte a lacului, unde solul șerpuia spre peninsulă. Dintr- 
odată, neștiind cum, mi-am dat seama că mă uitam la Ardnoe Point, la 
locul unde găsiseră barca de pescuit. 

Am deschis portiera si am ieșit din mașină încheindu-mi jacheta si 
holbându-mă în continuare la punctul acela de lumină. Fusesem o 
dată pe-acolo cu Struthers, la trei zile de la masacru, doar să aruncăm 
o privire. Nu era mare lucru de văzut, doar câteva căsuțe, o plajă care 
nu prea era plajă, ci mai mult un teren mâlos format din aluviuni 
aduse de flux, cu o grămadă de alge încâlcite în el, întinzându-se vag 
spre apă și purtând încă urmele a vreo două fâșii de bandă galbenă de- 
a poliției, prinse în ghearele verzi de algă. Barca stătea lungită într-o 
parte, fără a fi legată la mal, ceea ce îl făcuse pe Struthers, printre 
altele, să creadă că Dove ajunsese acolo întâmplător și o stersese. 
Discutaserăm un pic despre asta si nu reusiseram niciodată să ne dăm 
seama că, dacă ne-am fi întors puţin la dreapta, am fi putut vedea 
bungaloul de partea cealaltă a lacului. 

M-am aplecat în mașină și am scos harta rutieră din buzunarul din 
spatele scaunului pasagerului. Am desfășurat-o pe capota mașinii și 
am examinat-o îndeaproape, sprijinindu-mi un cot pe ea și ridicând 
din când în când privirea spre Ardnoe Point, care încă mai sclipea în 
depărtare. Cum nu aveam nici un pix prin buzunare, mi-am folosit 
unghia de la degetul mare să fac un semn pe hartă, o cruce deasupra 
localității Ardnoe Point. Apoi m-am deplasat înapoi câţiva pași, 


înaintând pe potecă, până am ajuns în acel loc din grădina 
bungaloului de unde puteam vedeam până unde ar fi trebuit să fie 
Loch Avich. Refugiul, locul unde mersesem cu Danso în acea noapte, 
în încercarea de a ne da seama ce avea de gând Dove, era în munții 
din acea zonă. 

M-am oprit pret de câteva clipe, lăsându-mi gândurile să zburde în 
voie. Ardnoe Point era la stânga mea, refugiul era în spatele și în 
dreapta mea, iar mallul de la Inverary era... Am înșfăcat harta și mi-a 
luat câteva minute până când am reușit să mă concentrez. Când am 
reușit într-un final, am simțit că inima începe să imi bată foarte încet, 
voit, în piept. 

„O să fiu mai deștept decât tine, în clipa ultimă o să fiu mai deștept 
decât tine.” 

Bungaloul. M-am uitat apoi la cele patru puncte, Ardnoe Point, 
refugiul, Inverary si Insula Porcilor. Formau un cerc în jurul 
peninsulei Craignish, în jurul bungaloului. Mi-am lovit palma peste 
hartă simțind cum inima îmi bate nebunește. În ultima săptămână, 
Malachi mersese în cerc în jurul bungaloului. Credea că încă mai stăm 
acolo. Mi-am ridicat privirea, examinând linia orizontului, copacii și 
bungaloul din spatele meu cu ferestrele goale. 

„Unde eşti acum?” 

Ca și cum ar fi vrut să îmi răspundă la întrebare, o mașină a 
încetinit pe şosea ca să se uite la mine. Am împăturit harta foarte 
încet, holbându-mă la ea. Era o mașină englezească albastru-închis. 
Am simțit cum mi se suie un fior pe șira spinării, ajungându-mi până 
la păr: mașina furată din parcarea de la Crinian era un Vauxhall 
albastru-închis. Desi eram la cel putin două sute de metri de ea, îmi 
puteam da seama că șoferul era un bărbat, un tip cu păr nisipiu sau 
blond, îmbrăcat cu ceva de culoare deschisă, poate un pulover de golf. 
„La naiba, m-am gândit, cu inima bătându-mi puternic și picioarele 
amortindu-mi putin. Oare tu esti?” 

Am deschis portiera si am aruncat harta înăuntru, încercând să par 
calm. Mașina nu s-a mișcat. Am scos cheile din contact si m-am întors, 
îndreptându-mă spre șosea cu o atitudine relaxată, în ciuda faptului că 
tremuram. Aveam de gând să vorbesc cu el, doar să vorbesc. Asta 
voia. Un stol de păsări s-a întors si a coborât pe cerul albastru, ca un 
nor amenintator de furtună si de undeva din depărtare s-a auzit tipatul 
subțire, sărat al unei găinușe-de-baltă. Nu m-am uitat spre cer, ci doar 
am continuat să merg cu pași egali, masurati, respirând constant. 

În timp ce mă apropiam, am observat că ceea ce luasem drept păr 
blond-nisipiu era o șapcă de baseball trasă până peste urechi și, 
tocmai când eram pe punctul de a mă uita mai bine la șofer, acesta a 
apăsat pedala de acceleraţie și a demarat în trombă. Am luat-o la fugă, 
alunecând pe pietriș si oprindu-mă în mijlocul șoselei cu picioarele 


depărtate, holbându-mă la pata întunecată care se micșora din ce în ce 
mai mult, dispărând spre sud, în direcția Lochgilphead, indepartandu- 
se de Craignish Point. 

„Nu e el, normal că nu e el.” 

Am stat acolo pret de câteva clipe, în afara timpului, copleșit de un 
sentiment de neîncredere tăcută, cu imaginea acelui punct de culoare 
încă pe retină. „De ce ar fi fost atât de relaxat? Nu era decât un 
localnic care a încetinit să vadă dacă nu mă pierdusem cumva.” în 
ciuda acestor gânduri, simţeam cum sângele imi zvacneste puternic in 
vene. M-am dus în grabă la Fiesta și am turat puternic motorul. Cum 
nu e vreo mașină de curse, a început să pârâie și să plângă în timp ce 
o forjam rău pe șosea, ducând-o la 100, 110, 120 de kilometri pe oră, 
cu inima spărgându-mi pieptul, scotand-o de pe peninsulă și 
conducând-o de-a lungul coastei. Am ajuns la o pădure și apoi dintr- 
odată, fără vreun indiciu, cotind la dreapta, m-am pomenit în 
mlaștinile de lângă râul Add. Am trecut un pod și șoseaua s-a 
transformat într-o stradă cu o singură bandă ce mergea paralel cu 
canalul. Fiesta se chinuia să înainteze pe ea, trecând de un semn care 
indica o curbă la dreapta - mergeţi în această direcție sau ramaneti pe 
șosea? -, apoi de încă unul și încă unul. Apoi a urmat un pod la stânga, 
care traversa canalul, dându-mi ocazia să privesc bărcile înguste, 
vopsite în roșu, bicicletele legate pe punți si cosurile ruginite pe care 
ieşea fum de lemn ars în aerul rece. 

Am căutat mobilul de pe locul pasagerului si l-am deschis, cu ochii 
mutându-mi-se de pe ecran la mașina din fata. Am auzit melodia de 
început în timp ce ecranul se aprindea. Aveam douăzeci și cinci de 
apeluri nepreluate de la Lexie și, înainte să reuşesc să formez numărul 
lui Danso, telefonul a sunat din nou. Era tot Lexie. Am aruncat 
mobilul pe scaunul pasagerului si am așezat Fiesta pe banda îngustă. 
Am luat o altă curbă si am văzut o rulotă în fata, la mai putin de o 
sută de metri, de-abia târându-se și ocupând toată șoseaua, atingând 
în trecere gardul viu. Am apăsat puternic frâna și m-am oprit în 
mijlocul șoselei cu mâinile inclestate pe volan, aplecat în fata, cu 
nasul aproape lipit de parbriz și respirând atât de greu, de parcă aș fi 
alergat ultimii kilometri. Stiam că sunt înfrânt. Deși șoselele astea erau 
foarte drepte, dar nepotrivite pentru urmăriri. Dove ar fi putut fi 
oriunde de-acum. 

Rulota s-a legănat ca o rață până a dispărut în depărtare. Pe scaunul 
de lângă mine, mobilul a început din nou să sune. Am tras pe dreapta 
si am așteptat până a intrat mesageria, după care l-am smuls și am 
format numărul Diviziei Evenimente din Oban. L-am convins pe Danso 
să trimită aici câteva patrule, după care m-am întors, reducând viteza 
să pot examina în voie fiecare alee, fiecare drum de ţară sau bandă de 
serviciu. 


La fiecare cinci minute suna telefonul pe scaunul pasagerului din 
dreapta, sucindu-se si legănându-se pe tapiterie, nervos la culme că nu 
răspundeam. Nu se lăsa cu una, cu două. Nu puteam vorbi cu ea, cel 
putin în momentul acela. Am luat-o la stânga si am mers în arc pe 
deasupra capului canalului Crinian. După vreo douăzeci de minute, 
am văzut una dintre mașinile de poliție. Desi era incognito, puteai sa 
iti dai seama ce era de la un kilometru depărtare, căci rula încet, ca un 
animal de pradă, în direcția opusă, si atât șoferul, cât si pasagerul din 
dreapta mestecau gumă, intinzandu-si gâturile si holbându-se, arzând 
de nerăbdare să se angajeze într-o urmărire ca-n filme. Nu le-am dat 
de înțeles că îi recunoscusem, ci am trecut indiferent pe lângă ei. 
Stiam că se terminase și că tot ce puteam face era să verific la infinit 
aceleași locuri. Telefonul a început să sune și de data asta am dus 
mașina până la gardul verde și am oprit, după care l-am smuls de jos 
nerăbdător. 

— Uite ce e, te sun eu înapoi. 

— Ba n-o să mă suni, a spus ea pe un ton plin de răceală. 

— Vorbim mai încolo. 

— Să te ia naiba, Joe, o să vorbim acum! Nu îmi insulta inteligența, 
te rog. 

Am oprit motorul, am scos telefonul de sub bărbie, unde îl 
îndesasem, și l-am lipit de gură, ca să mă poată auzi mai bine. 

— Lex, o să vorbim, dar nu acum, am ceva de făcut. 

— O să te întreb ceva, a spus ea controlându-și tonul vocii, și vreau 
să fii sincer când îmi răspunzi. Vreau să știu adevărul, adevărul, Joe, 
continuă ea emfatic, ca și cum nu aș fi știut despre ce era vorba. Mă 
iubești? rosti ea după o lungă pauză. 

— O să vin acasă, o să vorbim... 

— Te-am întrebat dacă mă iubeşti. 

Am tras adânc aer în piept. În depărtare, o mașină intrase pe șosea 
şi se îndrepta spre mine. Mă uitam la ea, nevăzând decât un punct, și 
simțeam cum mă dor ochii de la concentrare. 

— E o întrebare simplă, Joe, nu e fizică cuantică. Mă iubeşti, iti 
place de mine, încă mai vrei să te mai culci cu mine, cu femeia care ti- 
a fost alături ani întregi în timp ce tu iti baţi joc de diploma aia de 
facultate sau vrei să ţi-o tragi cu vreo nenorocită de târfă urâtă? a spus 
ea, după care s-a oprit, respirând cu greutate. Aproape că îi puteam 
simți răsuflarea amară la telefon. Ştii ce e în neregulă cu ea, Joe? Ştii 
tu asta? Ai vreo idee sau te multumesti să mă lași pe mine să mă ocup 
de asta, eu, care măcar m-am deranjat să fac rost de ceva pregătire 
medicală? 

Am privit fix şoseaua, simțind cum mi se pune un nod în gât. Voiam 
să-mi pun ordine în gânduri, să găsesc un răspuns, ceva de zis, dar nu 
puteam, pur și simplu nu îmi puteam face mintea să funcționeze. 


— E o ciudățenie a naturii si, dacă iti place de ea, esti un pervers si ar 
trebui să iti facă cineva o favoare si să te ajute să dispari, ciudat 
nenorocit ce esti... 

— Lex, ascultă... 

— Mă duc la etaj acum şi am de gând să îi spun că ea te dezgustă, 
înţelegi ce vreau să zic? Și apoi, după ce te întorci, o să te duci la ea în 
cameră si o să îi spui că ea te dezgustă, o să îi spui că nu ţi-o tragi cu 
ciuddtenii, continuă ea, după care începu să suspine staccato, cu 
respiraţia întretăiată. 

Mașina se apropia din ce în ce mai mult, reflectând cerul plumburiu 
pe parbriz. Mâinile mi se făcuseră ca de piatră pe volan. Am ascultat-o 
o bună bucată de vreme suspinând la telefon și venindu-si apoi în fire. 

— Nu zici nimic, a bombănit ea după o vreme. Ai tăcut. 

— După ce ajung acasă o să stăm și o să vorbim despre asta. 

— Nu, să te ia naiba, Joe, nu am de gând să stau cu tine și să... 

— Lua-te-ar naiba, Lexie! 

— Să nu indrdznesti să vorbesti asa cu mine, să nu... a spus ea 
respirând plină de furie, uluită că îi răspunsesem cu aceeași moneda. 

— Poftim? Adică tu ai voie să îmi vorbeşti așa, si eu nu? 

— Nu eu sunt cea care înșală în relația noastră, a tipat ea. Faptul că 
sunt înșelată îmi dă anumite drepturi. 

— Nu te-am înșelat. 

— Dar vrei să faci asta, nu-i așa? Nu-i așa? 

Nu am răspuns, punând apoi capăt apelului, închizând telefonul și 
dându-i drumul în poală, după care mi-am așezat coatele pe volan, 
sprijinindu-mi bărbia pe ele. Am stat aşa multă vreme, plimbându-mi 
bărbia înainte și-napoi și auzind cum se freacă pielea, în timp ce 
priveam cum se apropia mașina si încetinea cât putea de mult ca să 
mă depășească. Era o mașină de familie, un SUV de 2,4 litri, cu doi 
copii mătăhăloși în spate, care se băteau cu baloane Nemo cu heliu. 
Nu era Dove, nici vorbă să fie Dove. 


Lexie 


După ce am vorbit la telefon cu Oakesy, tremuram atât de tare ca 
simțeam cum imi clantane dinţii in gură. Se loveau efectiv unii de 
alții. Îi dădusem o mie de şanse să iasă din situaţia asta si nu o făcuse. 
Se întorsese la tăcerea aceea vinovată. M-am ridicat și m-am dus până 
la baza scărilor, inspirând și expirând și încercând să mă opresc din 
plâns, știind că eram pe punctul de a face ceva ce aveam să regret tot 
restul vieții. 

Era un efort să urc până în camera ei, îmi venea să plâng la fiecare 
pas, dar nu aveam să o las pe ea să îşi dea seama de asta, desigur. M- 
am oprit pe holul din fata camerei ei și mi-am șters lacrimile, 
îndreptându-mă pe cât de mult am putut. Nu am bătut la ușă. De ce-aș 
fi făcut asta? 

Pur si simplu am împins ușa care s-a deschis si am rămas în prag, 
înaltă și dreaptă. Perdelele erau trase și lampa de pe noptieră era 
aprinsă. Ea stătea în pat cu spatele la perete, privindu-mă surprinsă, 
defensivă si precaută. Își strânsese picioarele sub ea, ascunse sub o 
fustă încropită din mai multe materiale, cu bucăţi de mătase indiană 
care păreau murdare, un material cu floricele și imitație de piele 
întoarsă cusute unele de altele. Am simţit cum inima îmi bate mai tare 
când m-am gândit ce era sub fusta aceea si ce știam eu si ea nu știa... 

„O mică centură pelviană cu o extremitate liberă, ţesut adipos, 
mușchi și un sac intestinal rudimentar... Asta îi voi spune domnului 
Spitz...” 

— Angeline, am spus, o să iti spun ceva. 

— Să... să îmi spui ceva? 

— Da. Da-ti jos hainele, lasă-le pe podea, stai în picioare în fata 
patului si o să iti spun ceva. 

Ea s-a uitat la mine neintelegand. 

— Am spus să iti dai jos hainele. 

— Nu, a spus ea pe un ton slab, nu. 

— Ba da! am continuat, lingându-mi buzele. Da, Angeline, o să faci 
asta, pentru că... pentru că eu știu ce e în neregulă cu tine, am vorbit 
cu doctorul Picot. 


Când m-a auzit pronuntand numele lui Picot, a încetat să mai dea 
din cap. Apoi și-a ridicat bărbia și m-a fixat cu privirea. 

— Știu ce te-a transformat în ceea ce ești. Știu ce te-a făcut o... si 
aici mi-am pus mâna pe cadrul ușii, înfigându-mi unghiile în lemn. 
Stiam că, dacă nu mă concentram îndeajuns, aveam să plâng. Un 
parazit acardiac si anencefalic, fără creier si inimă, un parazit... o 
ciudatenie. Știu de ce ești o ciuddtenie. Aşadar... Dumnezeule, trebuia 
să înghit aerul ca să mă pot controla. Așadar, acum dă-ți jos hainele, 
am spus rar. 

S-a holbat la mine, procesând ceea ce spusesem cu fiecare celulă a 
creierului ei și o venă a început să îi pulseze pe gât. Mi s-a părut că 
trece un secol întreg și apoi, tocmai când mă pregăteam să spun ceva, 
s-a întâmplat. Dintr-odată a părut că isi adună tot curajul și a coborât 
din pat atât de repede că m-am dat un pas înapoi. Ea însă s-a oprit la 
câțiva centimetri în fata mea cu braţele în lateral, tremurând ca o 
frunză. Preţ de o clipă m-am uitat la ea fără să spun o vorbă. Apoi și-a 
dat jos puloverul si l-a aruncat pe podea. 

Am clipit foarte încet, închizând ochii pentru câteva secunde, până 
când mi s-a mai calmat pulsul, apoi i-am deschis din nou. Purta un 
tricou cu mâneci scurte. Avea brațele goale și neașteptat de 
musculoase. Încă se mai uita la mine, dar gâtul i se mișca într-un fel, 
ca şi cum ar fi încercat din greu să nu i se facă rău sau să nu plângă. 

— Si restul, am spus cu vocea ragusita, scoate tot. 

Și-a dat jos tricoul, ridicând braţele și lăsându-mă să văd un smoc 
de păr de la subrat. Era foarte subțire, cu sâni mici si o talie 
minusculă, dar coapsele îi erau late și musculoase. Purta un sutien 
cenușiu de-acum, tivit cu dantelă, care părea că fusese spălat de cel 
putin o sută de ori. L-a desfăcut si l-a lăsat să cadă, arătându-mi sânii 
micuti. A trebuit să fac un efort să nu îmi cobor privirea. 

— Si... şi fusta. 

A descheiat fermoarul și i-a dat un picior, îndepărtând-o. Nu purta 
chiloti, erau doar picioarele ei subțiri, putin zgâriate la genunchi si 
părul pubian închis la culoare, dar nu încerca să se ascundă. Mă 
privea drept în ochi. Am simțit cum mă inrosesc. 

— Întoarce-te, am soptit, intoarce-te cu fata la pat. 

Nu s-a miscat si am stat asa acolo vreme indelungata, privindu-ne 
una pe alta. Am avut senzaţia că stăm pe marginea a ceva, că lucrurile 
se pot întâmpla ori într-un sens, ori în celălalt. Ceva îmi striga în cap 
să opresc asta. 

— Am spus să te întorci. 

Era liniște în cameră. La parter, mașina de spălat își începuse ciclul 
final de centrifugare si acesta era singurul zgomot în afara respiratiilor 
noastre. Apoi Angeline a înghițit. Am auzit toate ligamentele și toți 
mușchii care s-au pus în mișcare pentru asta. 


— Indiferent... a spus ea crispata, cu lacrimi in ochi, orice mi-ai 
spune, eu m-am gândit la asta si nu am de gând să mă operez, nu mi-e 
rușine. 

Spunând asta s-a întors, înainte să îi pot răspunde, depărtându-se un 
pas de mine, si dintr-odata era totul acolo, la vedere, sub ochii mei. 
Mi-am sprijinit mâna de cadrul ușii, ca să îmi recapăt echilibrul, cu 
ochii mari, privind fix. Coada (numai că eu știam că nu e o coadă) îi 
ieşea din coloana vertebrală asemenea unei rădăcini uriașe de copac. 
Continua pe spate puţin, apoi atârna puţin într-o parte. 

O colecţie de calcifieri în zona pelvisului, un singur os deformat care iese 
din zona sacro-cocciană. O formaţiune parazită... 

Şi-a plimbat mâinile în zona spatelui pret de o clipă, apoi și le-a 
ridicat în aer, astfel încât acum puteam privi totul în voie. Acum, că 
ştiam despre ce era vorba, îmi dădeam seama, puteam vedea cât se 
poate de clar că nu era o coadă, ci un picior deformat. 

Un membru parazit... 

O venă vizibilă trecea de-a lungul părții superioare, până la vârful 
umflat, care trebuie să fi fost un picior primitiv, în formă de trifoi. Mi- 
am imaginat ceea ce știam că se află în interiorul ei: o jumătate de 
geamăn cu gura deschisă, bându-i sângele lui Angeline, căscând și 
sughitand și arătându-și dinţii însângeraţi, asa cum fac copiii în uter. 
Mi-am închipuit inima ei care bătea, chinuindu-se să îi hrănească 
geamănul. Voiam să o lovesc, să trag de picior și să îl smulg din ea. Mi 
se părea de neconceput ca lui Oakesy să îi placă de ea, arătând cum 
arăta... Cum ar putea cineva să vrea să... 

Mi-am muşcat limba, simțind cum un firicel de sânge mi se prelinge 
printre dinți, până când a dispărut dorința aceea de a o lovi. 

— Duplicata incompleta, am spus cu o voce mai puternică decât mă 
asteptasem. Duplicata incompleta. Separare incompletă. 

A urmat o pauză în care brațele lui Angeline au părut că devin 
dintr-odată mai grele, tremurând putin, dar si le-a ridicat din nou, 
tremurând de la efort. 

— Nu am de gând să mă operez, a spus ea cu o voce slabă, 
tensionată. Nu sunt așa din cauza vreunui lucru pe care l-am făcut și 
nu e nimic... 

— Un geamăn parazit, fără inimă și fără cap, am spus, făcând apoi o 
pauză ca să îi dau timp să digere informaţia. E doar piciorul ăsta și 
mai sunt câteva vertebre în interiorul tău. 

Ea s-a lăsat în jos, a făcut un zgomot din gât, după care întregul ei 
corp a început parcă să intre în convulsii. S-a prăbușit în fata pe pat, 
rostogolindu-se și încercând să își ia și piciorul parazit cu ea în același 
timp, iar lacrimi de milă au început să îi curgă pe fata. 

— Nu plânge! Eu ar fi trebuit să plâng, nu ea. Încetează, încetează 
imediat! 


Am făcut câţiva pași înainte, astfel că stăteam acum in picioare 
deasupra ei, privindu-i corpul si picioarele pline de cicatrice. 

— Încetează! 

Dar ea continua să suspine cu fruntea lipită de genunchii adunați, 
lăsând să se vadă tot acolo jos: labia majoră, cu putin păr (nu uitaţi că 
lucrez în domeniu si de aceea pot fi atât de pragmatică în această 
privință). Avea mâinile împreunate în jurul piciorului, tinandu-l 
aproape de fund. Se prelungea de-a lungul coapsei ei, apoi atârna 
putin, rigid și solzos, ca si cum ar fi vrut să coboare in pat, dar nu 
putea. M-am așezat pe vine ca să ajung cu privirea la nivelul vulvei ei, 
mirosind parfumul ei ușor condimentat. Când și-a dat seama că mă 
miscasem, a deschis ochii, întâlnindu-mi privirea, si a încercat să se 
ridice în capul oaselor, cu o expresie panicată pe fata. Eu însă nu i-am 
lăsat timp să vorbească, ci m-am urcat în pat și am pus mâna pe una 
dintre coapse, presând-o în lateral și punându-mi un genunchi pe ea 
ca să o tin pironită pe loc. Am fortat-o să își lase în jos și cealaltă 
coapsă ca să pot vedea totul. 

— Nu, a suspinat ea întinzând mâinile spre mine, te rog... 

Eu însă i-am dat mâinile la o parte. Vaginul s-a deschis puţin și am 
văzut un pic de umezeală acolo, ca o strălucire argintie, apoi am 
observat perineul roșiatic dispărând într-un V si în spatele lui bucata 
de coadă, cu un pliu ușor care mergea de-a lungul lui, asemenea cutei 
de sub scrot. Apoi nu știu ce mi-a venit și am introdus două degete în 
vagin. Ea a tresărit, dar mi-am împins degetele și mai adânc, săpând 
înăuntru, trecându-mi prin cap că, dacă pătrundeam destul de adânc, 
as fi putut găsi chestia aia pe care o voia Oakesy si, dacă as fi găsit-o, 
as fi scos-o din ea și i-as fi dat-o, înfășurată într-o batistă însângerată. 

— Dă-te jos, dă-te jos de pe mine! a tipat ea prinzându-mi 
încheieturile si încercând să mi le sucească, scotandu-le, în timp ce 
picioarele i se loveau de pat. 

Eu însă i-am urmat mișcările, ducându-mi degetele din vagin spre 
anus. M-am gândit cum se rupeau membranele în timp ce îmi 
împingeam degetele acolo, simțind cum își încordează mușchii în jurul 
lor și interiorul moale, în ciuda faptului că îmi zgâria încheietura, 
îngropându-și unghiile în ea. Geamănul era pe-acolo pe undeva. Mi-l 
închipuiam cu fața, unghiile, măruntaiele și coloana lui dorsală, toate 
reduse la o brumă de oase și mușchi de mărimea unui fetus în 
interiorul pelvisului ei. Poate că aveam să dau peste un nas sau peste o 
ureche, sau poate că aveam să îi bag unghiile în ochi. 

— Dă-te jos de pe mine! a spus ea rostogolindu-se departe de mine, în 
timp ce unghiile mele îi zgâriau interiorul pe măsură ce degetele 
ieșeau. 

A scos un geamăt lung și s-a rostogolit undeva unde nu mai puteam 
ajunge la ea, împreunându-și mâinile între picioare. M-am îndreptat, 


transpirand și tremurând, respirând cu greutate si cu inima batandu- 
mi cu putere. 

— ÎI dezgusti, stiai asta? Îi faci greață, am spus cu lacrimile 
curgându-mi pe obraji. A spus că prima oară când te-a văzut s-a dus și 
a vomitat, stiai asta? 

— Nu, a spus ea zăcând slăbită pe-o parte, tremurând și plângând, 
nu a zis el asta. 

— Ba da, am spus privindu-mi degetele rășchirate, lipicioase și 
tremurând, asta a zis, crede-mă. 

M-am dus teapana la baie și m-am spălat pe mâini cu apă caldă si 
mult săpun, cu dinţii clantanindu-mi ca si cum aș fi murit de irig. 
Stiam că depășisem o limită si că nu mă mai puteam întoarce. Mi-am 
tot spălat mâinile până am simțit că mă dor si nu am mai simțit 
nevoia să plâng. Apoi m-am dus în dormitor și mi-am schimbat bluza 
si pantalonii. Mă hotărâsem. Venise vremea să mă duc la Londra. Nu 
aveam nimic să îi arăt lui Christophe, dar, dacă nu îl vedeam și nu 
vorbeam cu el, aș fi înnebunit. 


Oakesy 


Oamenii retin versuri asa cum o face un disc, precum si ritmuri pe 
care se mișcă atunci cand cred că știu tot ceea ce e nevoie să știe si nu 
mai fac nici o încercare. În ceea ce o privește pe Lexie, credeam că o 
ştiu atât de bine, încât nu am mai încercat să mă mai gândesc la ea 
aşa cum ar fi trebuit. De aceea nu m-am așteptat să găsesc ceea ce am 
găsit în ziua aceea, după ce m-am întors la casa conspirativă. 

Mi-a luat două ore să mă întorc, bâjbâind pe șoselele pentru turiști, 
prins în spatele unor rulote care scoteau un fum cenușiu, gândindu-mă 
la diverse strategii, cu muzica de la Massive Attack cântând obsesiv în 
capul meu. Mă gândisem atât de mult la Lexie, că mă așteptam să mă 
simt mai bine când am parcat mașina lângă casă. În loc de asta, mă 
simțeam ca un mare rahat, prins pe picior greşit, preocupat să mă 
consum singur din interior. Nu am putut să intru. Am stat acolo afară 
vreme îndelungată cu mâinile pe volan, holbându-mă la mizeria 
adunată sub unghii, în timp ce mintea se chinuia să formeze 
propoziţii. Mi-am imaginat că intru in casă și încep o conversaţie. 
Furtuna trecuse, străzile erau ude, strălucind în lumina soarelui târziu, 
dar perdelele din sufragerie erau trase. Mi-o închipuiam stând acolo 
dreaptă pe unul dintre scaunele albastre Formica, privindu-mă fix 
când aveam să intru. Angeline ar fi fost sus, la etaj. După cinci minte 
de stat în mașină, când mi-am dat seama că încă nu puteam articula o 
propoziție ca lumea, am pornit motorul si m-am dus putin mai în fata, 
oprindu-mă la intersecție. M-am uitat în stânga și în dreapta. Mașina 
de poliție care ne supraveghea era la locul ei obișnuit, privindu-mă de 
la zece metri mai la dreapta, parcată relaxat, îndeajuns de departe cât 
să îi permită politistului să vadă partea din fata a casei. Soarele se 
lovea de parbriz si pret de câteva clipe nu mi-am dat seama că erau 
două persoane în mașină. Apoi soarele s-a ascuns după un nor, lumina 
s-a imputinat și am putut să o văd pe Angeline pe scaunul de lângă 
șofer, cu o batistă la ochi. Ofiţerul de poliţie își tinea braţul in jurul 
scaunului ei, fără să o atingă practic, dar foarte aproape de ea. 

Am parcat Fiesta și am sărit afară, traversând șoseaua, după care am 
bătut în geamul lateral al mașinii. Sistemul de închidere centralizată s- 


a dezactivat si ofiterul a indicat locul din spate cu degetul mare. Am 
deschis portiera si mi-am băgat capul înăuntru. 

— Ce se întâmplă? am întrebat. 

— A fost o ceartă, a spus el întorcându-se spre mine. 

Părul lui roșu era în dezordine și am observat că nu își luase brațul 
de pe spatele scaunului lui Angeline. Ea era aplecată spre el, ca și cum 
ar fi plâns pe umărul lui la un moment dat. Își tot atingea nasul, de 
parcă ar fi vrut să ţină ceva înăuntru. „E o invalidă, băiete... n-ai 
observat? E infirmă. Lasă-mă să iti zic ce e sub haina aia...” 

— Cele două tinere doamne au avut o mică neînțelegere. 

Am urcat pe locul din spate și am închis ușa. Dăduseră căldura la 
maximum și unul dintre ei băuse sau poate chiar amândoi. Mirosea în 
mașina aia de parcă ai fi fost într-un taxi din sudul Londrei. 

— Ei bine, ce s-a întâmplat? am întrebat-o pe Angeline. 

Ea a scuturat din cap, tamponându-și ochii cu batista și respiraţia ei 
întretăiată se auzea în toată mașina. 

— O să aflu până la urmă, asa că ai putea la fel de bine să îmi spui. 
Ce s-a întâmplat? 

Ofiţerul de poliție m-a săgetat cu privirea în oglindă și i-am răspuns 
ridicând calm din sprâncene. Dacă mi-ar fi spus să nu fiu asa sever cu 
fata, l-as fi întrebat de ce are brațul în jurul ei și de ce avea o fata asa 
urâtă. 

— Angeline, te-am întrebat ceva. Ce s-a întâmplat cât am fost 
plecat? 

Ea a încetat să își mai tamponeze ochii și a ridicat privirea spre a 
mea în oglindă, cu fața congestionată. Așadar, ea băuse. 

„E un nimeni, Oakes, nu înseamnă nimic pentru tine. O ştii de cinci 
minute...” 

— Am luat niște bani din servieta ta, a spus ea stergandu-si nasul si 
începând să scoată diverse lucruri de prin buzunare, așezându-le pe 
bord în fata ei. 

Erau două pachete de dulciuri pentru copii, trei sticlute miniaturale 
de Stolichnaya, patru sticlute de coniac și câteva pungi goale de 
nachos Dorito. S-au rostogolit toate de pe bord, unele intrând în 
ventilele de aerisire, altele căzând pe podea. Polițistul a trebuit să își 
ia braţul de pe spătarul scaunului si să se repeadă să le adune. 

— Încet, drăguță, în-cet. 

— Ea era la tine în dormitor, asa că m-am dus la bucătărie si am 
împrumutat bani de la tine, a spus ea ridicându-și bărbia în direcția 
magazinului Spar din cealaltă parte a proprietății. Am cumpărat toate 
astea și niște votcă si deja sunt beată, vezi? a continuat scoțând niște 
bancnote si ceva maruntis din celălalt buzunar și lăsându-le să cadă pe 
bord. 

O monedă de cinci pence s-a rostogolit, lovind schimbătorul de 


viteze si căzând cu pajura în sus la doi centimetri de degetul meu mic 
de la picior, in masca de piele de la baza franei de mana. 

— Sunt o hoata, sunt beată si probabil că sunt „exact ca taică-meu, 
pentru că o urăsc pe ea si te urăsc si pe tine...” 

— Ei, ei, draguta, nu fi asa de dura cu tine, a spus politistul, 
punându-i mâna pe umăr, ceea ce a făcut-o să izbucnească în lacrimi. 

Am oftat si m-am uitat pe fereastră la casa conspirativă. Ce loc de 
doi bani unde să se întâmple așa ceva, un proiect abandonat, un loc 
uitat de Dumnezeu, cu resturile lui prin jur, cu pajiștile moarte si linia 
orizontului galbenă ca o rană, ca și cum un nor de noxe s-ar fi 
apropiat de noi dinspre vest. O mașină a ieșit de pe strada paralelă cu 
casa conspirativă si a luat-o pe șoseaua care ducea la terenurile de 
joacă. Când ne-a observat mașina, a făcut repejor la dreapta și a 
dispărut. Lume, lume, veniți si aruncati-va rahatul aici la Shitening 
Grove Estate, veniți și descarcati-l, lăsaţi-l pe unde puteţi. O să vină 
altcineva să se ocupe de el. 

— Așteaptă aici, i-am spus lui Angeline, deschizând ușa. Când mă 
întorc, va trebui să vorbim. Nu lipsesc mai mult de zece minute, am 
spus ezitând si bătându-l pe ofițer pe umăr. Sunt doar putin mai 
încolo, te pot vedea de pe fereastra de la camera din fata. 

El a început să spună ceva, dar i-am închis usa in față. M-am 
îndreptat, mi-am încheiat fermoarul la jachetă, mi-am ridicat gulerul 
şi m-am holbat la casa conspirativă. Parcă eram în High Noon sau ceva 
de soiul ăsta, ceea ce era o mare glumă, pentru că, atunci când am 
ajuns la casă, tot ce m-a întâmpinat au fost niște aer stătut și ceva 
mobilă cam veche. Lexie nu era acolo, nu se afla în casă. 


Am stat în picioare în sufragerie, clipind, uitându-mă la scaune, la 
televizorul închis și la ceainicul rece. Am urcat scările și am verificat 
dormitorul nostru, dar ea nu era acolo. Plecase. M-am oprit pret de 
câteva clipe în hol, simțind cum îmi explodează capul, gândindu-mă 
că m-a părăsit, ea m-a părăsit pe mine, nu invers. Apoi m-am întors la 
mașină. De data asta, polițistul nu a mai așteptat să bat, ci a deschis 
geamul și s-a uitat la mine cu o față lipsită de expresie. 

— Nu e în casă. 

— Era acolo când am plecat, a spus Angeline, întorcându-se cu 
obrajii roșii și patati si privind pe lângă mine, în direcția casei. 

Mi-am sprijinit cotul de capota mașinii și mi-am coborât capul spre 
geamul din dreptul politistului. 

— Ei bine, am spus rar, la cât a plecat? 

Am observat cum o ușoară roseata a început să se formeze la baza 
nasului în timp ce alta apărea pe gât, extinzându-se până la frunte. 
După câteva clipe de linişte, mi-am dat seama despre ce era vorba. 

— Clovn nenorocit ce esti! Ai plecat din post, nu-i asa? 

EI s-a uitat urât la mine, rozându-și interiorul maxilarului cu mișcări 
circulare. 

— La naiba! Ai plecat din post, am spus lovind capota cu pumnul si 
făcându-l să tresară. 

— A venit să mă caute, a spus Angeline ieșind din mașină și 
înfruntându-mă cu o privire incetosata pe deasupra capotei. 

Răsuflarea ei trimitea vălătuci albi în aerul rece și am putut observa 
că se uita panicată pe deasupra capului meu spre casa conspirativă. 

— A fost vina mea, m-am dus să mă plimb și a venit după mine să 
mă caute. 

Nu am spus nimic, am privit doar în jur la casele mohorâte și la 
orizontul în flăcări, la perdelele trase ale casei conspirative. M-am 
întors si m-am îndreptat spre casă, simțind cum mă cuprinde o 
sudoare rece. 

— Nu intra în panică, a spus Angeline îndreptându-se schiopatand 
spre mine, nesigură și îngrijorată. 


Îmi dădeam seama după tonul vocii că era la fel de speriată ca 
mine. Îşi revenea din beție. 

— Sunt sigură că totul este în regulă. A zis că se duce înapoi la 
Londra, asa a zis. Sunt sigură că e bine. 

Cineva agatase o cârpă de robinetul de la bucătărie, lăsând-o la 
uscat. În timp ce aşteptam să îmi răspundă mama lui Lexie, am 
observat cum cârpa începe să picure până când e trasă în jos de 
greutatea apei din ea și cade cu un zgomot metalic în chiuvetă. Nu mă 
intelegeam cu mama lui Lexie. Nu îi plăcuse niciodată ideea că fata ei 
se căsătorise cu mine, un băiețaș din Liverpool care nici măcar nu 
făcea efortul să isi ascundă originile umile de proletar. În lumea din 
care venea ea era o practică să te lauzi că ti-au intrat copiii la 
Oxbridge, în timp ce în lumea mea te lăudai că n-au ajuns la 
închisoare. În plus, îi spusese lui Lexie că nu câștig destui bani, că nu 
câștig deloc atâţia bani pe cât ar trebui. Prin urmare, vă dati seama ca 
nu aveam cum să fim în niște relaţii prea bune. După ce am sunat de 
vreo șase ori si a intrat mesageria, o parte din mine s-a simțit usurata. 
Nu am lăsat nici un mesaj, am telefonat la casa din Kilburn și am lăsat 
acolo un mesaj: „Te rog să mă suni când ajungi, Lex”. Apoi am închis 
si m-am dus la bucătărie să fac niște ceai. 

Casa era tăcută. Angeline se dusese sus, știind probabil că ne-am fi 
certat dacă am fi încercat să vorbim. Am ciulit urechea să prind vreun 
zgomot pe care l-ar fi făcut în timp ce pregăteam ceaiul; am pus niște 
lapte in cană, m-am întors să pun pliculetul de ceai la cos când... m- 
am oprit cu pliculetul în linguriţă, simțind pulsul bătându-mi la 
tâmplă. Poseta lui Lexie atârna pe spatele scaunului. Era poseta ei 
preferată de la Gap, din piele maronie, pentru că avea barete care o 
puteau transforma fie în rucsac, fie în geantă pentru shopping. I-o 
dăruisem de Crăciun cu un an în urmă și o folosea peste tot, când se 
ducea la piscină, la cumpărături sau în oraș. Nu se despartea niciodată 
de ea. 

Am aruncat pliculetul de ceai foarte încet la gunoi, ca si cum orice 
mișcare rapidă si neașteptată ar fi putut face poseta să o ia la 
sănătoasa, am aruncat lingurita în chiuvetă, am luat poseta de pe 
scaun si am desfăcut fermoarul cu mâinile tremurânde. Un miros slab 
de piele și de gumă de mestecat Airways cu aromă de fructe de pădure 
s-a ridicat dinăuntru, unde am găsit un pachet de servetele de hârtie, 
un tub pe jumătate consumat de Lockets, jurnalul ei cu spirală, o 
pereche de dresuri de schimb încă în ambalajul lor. Am răsturnat totul 
pe masă cu gura uscată. La fundul gentii era portofelul ei, cheile si 
telefonul mobil. 

M-am holbat la telefonul din mâna mea si la iconita de semnal în 
zigzag, simțind cum mi se răreşte pulsul. În portofel am găsit niște 
mărunțiș, cardul NatWest de la contul nostru comun, o tăietură din 


ziar cu seful ei, permisul de la biblioteca si o fotografie cam rupta de-a 
mea, tânăr si bronzat, cu o grămadă de par pe cap, stand în picioare 
pe pista de decolare în fața unui Boeing 747 pe aeroportul din Atena, 
pe drumul de întoarcere din luna noastră de miere petrecută pe insula 
Kos. 

M-am uitat fix la fotografie, simtindu-ma parcă lipit acolo, lăsând 
afară orice zgomot si lumină din bucătărie. „Lex, Lexie, nu ai fi lăsat 
asta în urmă dacă te-ai fi dus la Londra, nu-i așa?” 

M-am dus apoi crispat în hol și am început să urc scările, mișcându- 
mă de parcă as fi avut artrită și strângând portofelul între degetele 
amortite. Tocmai ajunsesem sus când am văzut-o pe Angeline ieșind 
din baie si mi-am dat seama că ceva nu era în regulă. 

— Joe, a soptit ea, cu ochii strălucitori, Joe, uită-te în baie, cred că 
ar fi mai bine să te uiţi. 


— Asta e locul unei crime, a spus inspectorul-sef Danso, stand in 
picioare pe palier cu mâinile în buzunarele hainei de ploaie si 
chiorându-se în baie. 

Ceva mai devreme, când urcasem, ușa era pe jumătate deschisă, 
destul cât să îmi dau seama că nu era nimeni înăuntru. Nu mă 
deranjasem însă să o deschid de tot. Dacă aș fi făcut asta, aș fi 
observat geamul spart al ferestrei de deasupra oglinzii, care lăsa să 
pătrundă înăuntru un pătrat de lumină cenușie rece, aș fi văzut 
prosoapele aruncate în dezordine prin baie și perdeaua de la duș 
smulsă de pe inele. 

— Îmi pare rău, a spus Danso, dar va trebui să chem echipa de la 
Criminalistică. Să mergem jos, şeful de la Criminalistică va ajunge aici 
din clipă în clipă. 

Am coborât la parter în tăcere. Luminile albastre ale mașinilor de 
poliție clipeau afară. Stiusem ce se întâmplă de cum văzusem expresia 
lui Angeline stând pe palier. Am știut că, indiferent de ceea ce 
crezusem eu că am văzut la Crinian, Dove fusese la Dumbarton în tot 
acest timp. Şoferul cu șapcă fusese un doppelgänger, un spectru, o 
coincidență. De-abia acum, cu Danso de fata și mașinile de poliție pe 
drum, incepeam să simt cu adevărat șocul. În timp ce coboram scările, 
am început să mă împleticesc într-o parte. 

— Stai în două picioare, mi-a spus Danso venind din spate și 
luându-mă de subsuoară. Așa, bătrâne, așa, pe-aici, hai să te așezăm 
aici până nu cazi. 

M-a condus în sufragerie si m-a lăsat jos pe canapeaua roasă, unde 
am zăcut cu picioarele depărtate si cu mâinile pe genunchi, privind in 
gol, solemn si nemișcat ca o stâncă, de parcă eram Lincoln la 
monumentul comemorativ din Washington. Angeline s-a aşezat pe 
canapeaua opusă, clipind repede cu ochii umflati de plâns. 

— Mai eşti aici cu noi? a spus Danso aplecat cu mâinile pe genunchi 
ca să se afle la același nivel cu mine, examinându-mă ca să se asigure 
că nu aveam să mă răstorn ca o popică. Ai ceva de băut pe-aici? a 
continuat el îndreptându-se si cercetând sufrageria și bucătăria. 


— Niste Jack Daniel’s, am raspuns automat, dand din cap. Da, Jack 
Daniel's, am repetat privind înspre bucătărie si apoi repetând 
cuvintele încă de câteva ori, ca și cum zgomotul propriei voci ar fi 
putut să alunge parazitii din capul meu. E acolo, vezi în bucătărie. 

— Să-ţi aduc un strop, atunci? Doar putin, să iti revii, ce zici? 

Dacă mai erau ceva probe prin sufragerie care meritau păstrate, eu 
si Angeline le distruseserăm deja tot umblând încolo si-ncoace, în 
așteptarea lui Danso. Cu toate acestea, Danso era un polițist cu 
experiență și a procedat cu grijă, rupând o bucată de prosop de 
bucătărie și luând sticla cu el, întrucât, de fiecare dată când era o 
intrare prin efractie, dădeau iama în primul rând la băutură. Când a 
văzut usa dulapului ruptă, s-a dat înapoi putin, ca si cum i-ar fi tras 
cineva o palmă, ridicând mâinile. 

— Eu am fost, am spus pe un ton posac, dând din cap, eu, ieri, ca un 
elefant într-un magazin de portelanuri. 

S-a mai uitat putin la dulap, apoi și-a coborât încet mâinile. A luat o 
halbă ciobită cu Rangers din spatele raftului, a turnat putin JD în ea și 
mi-a înmânat-o. Halba mirosea a cafea si a lapte acru, dar am sorbit 
recunoscător din ea, auzindu-mi răsuflarea în interior. 

— Aşadar, asta e poseta ei? a spus Danso așezându-se pe un scaun. 

— Da. 

— Și nu și-a luat nimic din haine? 

— Nimic. 

— Dormitorul e așa cum l-ai lăsat? 

— Doar baia, baia e singurul loc unde... și aici m-am întrerupt și 
mi-am dus degetele la gât, mișcându-mi mărul lui Adam, ca si cum 
asta m-ar fi putut ajuta să nu mă înec, unde... înţelegi... 

— Da, înțeleg, a spus Danso pe un ton liniștit, scărpinându-se în 
cap, trăgându-se apoi de pantaloni si așezându-se pe canapea lângă 
mine cu picioarele lui gigantice de păianjen, negre, subțiri și ascuţite. 
Când ai intrat în casă, ti s-a părut ceva în neregulă, ceva ciudat? 

M-am holbat pe fereastră. Soferul lui Danso stătea în picioare lângă 
mașină, vorbind la radio cu o mână pe capota mașinii si una pe 
coapsă; haina îi era suficient de desfăcută ca să lase să se întrevadă o 
pereche de cătușe strălucitoare care atârnau de curea. Din când în 
când se întorcea si se holba în direcţia lizierei rosiatice care isi 
trimitea umbrele lungi peste terenurile dejoacă. 

— Nu, am spus, nu am observat nimic. 

Danso a început să bată darabana cu degetele pe genunchi. A urmat 
o tăcere prelungă. Undeva deasupra boilerul a pornit cu un ciripit, ca 
un gândac prins sub o grindă. 

— Uşa din spate era încuiată, a spus el aplecându-se și holbându-se 
pe coridor de parcă ar fi vrut să se asigure că isi amintise corect, si usa 
de la intrare era... 


— Încuiată, am spus simtindu-mi gura amortita, de parca as fi fost 
drogat. Cuvintele imi ieseau in mod dureros, ca niste dinti smulsi. Am 
intrat cu cheia mea. 

— Si s-ar fi putut duce undeva? Are ceva prieteni sau rude prin 
zona? 

— Mama ei stă in Gloucestershire, dar ar fi sunat-o pe mobil mai 
întâi, dar singurele apeluri de pe telefonul ei sunt cele către mine si 
către Royal Infirmary... am spus lăsând cuvintele să se piardă și 
privind pe fereastră, amintindu-mi ceva. 

— Joe? 

— O mașină, am spus cu voce slabă, ridicând degetul înspre stradă. 
Era o mașină pe şoseaua aceea acum jumătate de oră, tocmai pleca. 

— O mașină? s-a mirat Danso aplecându-se încruntat. 

— O mașină albă, am spus ridicat pe jumătate, holbându-mă la 
casele de peste drum, albă sau poate argintie... 

— Limuzină? Hatchback? Break? 

— O limuzină... eu... eu... și cu asta m-am ridicat repede în 
picioare, dând de perete ușa de la intrare și mergând crispat să mă 
holbez la șosea în direcţia în care dispăruse mașina. 

Ofițerii de poliție din mașini s-au oprit din conversațiile lor prin 
stație sau la telefon si s-au întors să mă privească. Danso a ieșit din 
casă și m-a ajuns din urmă. A stat umăr în umăr cu mine, holbându-se 
la aceeași bucată de şosea cenușie dintre case. 

— Erau din ăștia care vin să își arunce gunoiul, adică asta am crezut 
că sunt. 

— Bănuiesc că nu ai reținut numărul de înmatriculare, nu? 

— A plecat prea repede, am spus clipind, privind fix șoseaua și 
încercând din greu să îmi amintesc. Era ceva... ceva... 

— Ai văzut cine conducea? 

— Nu. „Era în mașină, prostovane? Chiar ai stat acolo și te-ai uitat 
cum o ia de lângă tine?” Era ceva legat de spatele mașinii... nu l-am 
zărit decât câteva secunde și nu am putut vedea cine conducea sau 
dacă mai era cineva în... şi aici m-am oprit, pentru că mi-am amintit 
ceva. Adidasi de fotbal micuti, pe care îi atârni de oglindă, și o 
panglică celtică în miniatură atârnând de mânerul de la portbagaj, ca 
si cum ar fi fost copii în mașină, de aceea nici nu i-am dat importanță. 

Era extrem de puţin ca informaţie, dar doar atât am reușit să îmi 
amintesc. Danso a comunicat-o ofițerului de poliție și acesta a trimis 
un semnal PNC de alarmă prin staţie. Danso s-a întors cu fata crispată, 
putin neliniștit în timp ce cerceta terenurile și străzile pustii din 
spatele lui. Apoi s-a târât înapoi, declarându-se învins. M-am așezat 
lângă Angeline. La etaj, boilerul începuse să bată ritmic, de parcă s-ar 
fi desprins din suportul lui. 

— Îmi pare rău, a spus Angeline, îmi pare foarte rău. 


M-am uitat la ea. Avea inca haina pe ea și stătea îngrămădită, cu o 
expresie nefericită pe fata si bărbia aproape lipită de piept, de parca 
nu ar mai fi putut nici să plângă și nici să se miște. Îi pierise expresia 
aceea pierdută de om beat, precum si toată culoarea din obraji. Îşi 
tinea picioarele întoarse spre interior în cizmele maronii, ca si cum ar 
fi încercat să dispară. 

— N-ar fi trebuit să ies din casă. 

— Nu e vina ta, am spus, chiar nu e. 

— Ea lui, a tatălui meu. N-ar fi trebuit să ies, mi-ai spus să nu fac 
asta. Numai că noi, adică eu și Lexie, ne-am certat și... Dacă nu aș fi 
stat cu voi, nu ar fi venit niciodată aici. 

— Nu e vina ta, am spus cu tristeţe. 

Ea a clătinat din cap și a încercat să zâmbească, dar îmi puteam da 
seama că nu mă credea. Danso s-a aşezat și era pe punctul de a spune 
ceva, când zgomotul boilerului l-a întrerupt și şi-a întors privirea spre 
tavan. 

— E un aparat al naibii de zgomotos ăsta. 

— Toate se dezmembrează pe-aici. 

— O să vorbesc cu cei de la întreținere despre... dar se întrerupse, 
pentru că ciocănitul boilerului se intensificase. 

Acum și eu, si Angeline ne-am ridicat privirea spre tavan, holbându- 
ne la locul de unde venea zgomotul. Nimeni nu spuse nimic pentru o 
lungă perioadă de vreme, apoi Danso își cobori privirea și o întâlni pe 
a mea. O uşoară roseata i se strecura deja în obraji. 

— Joe, spuse el pe un ton egal, înghițind și oferindu-mi un zâmbet 
chinuit, ca și cum nu m-ar fi întrebat ceva mai serios decât cât era 
ceasul, înainte să ne suni ai căutat prin toate camerele de la etaj? 


— Am nevoie de putin loc aici. 

—A, si eu nu? Trebuie să duc acest Hartmaan aici, i-ai spus 
consultantului că o să stai deoparte. 

Medicul legist, o doctorita generalistă din sudul Glasgowului, se 
certa cu o asistentă de la secția de arși. Trusa de carton a medicului 
stătea deschisă pe un scaun în secția de terapie intensivă de la 
Glasgow Royal Infirmary, dând la iveală eprubete sigilate și mănuși de 
latex. Asistenta trebuia să se tot înghesuie ca să treacă pe lângă ea, în 
timp ce se mișca în jurul patului unde Lexie zăcea imobilă, cu 
picioarele infasurate in bandaje reticulate cu petrol, în timp ce 
deasupra ei pluteau monitoare legate de brate robotice si trei tuburi 
diferite o conectau la niște robinete de pe linia centrală Venflon care îi 
intrau în gât. 

— De ce e verde aia? întrebă doctorita arătând spre o pungă cu 
cateter. Îi administrati ceva? 

— Propofol, spuse asistenta, îngrămădindu-se ca să treacă pe lângă 
ea. Neurologul nu vrea să se miște, vrea să fie sedată puternic până își 
dau seama cu ce umflătură se va alege de la rana de la cap. Acum vrei 
să îi verifici tu singură volumul de fluide sau ai încredere în mine? 

— Încerc doar să îmi fac meseria, bombăni doctorita aplecându-se si 
luând o eprubetă din trusă. 

Danso privea din colțul rezervei private, cu fata pământie si braţele 
încrucișate. Mă rugase să ies din cameră pentru o perioadă, dar 
spusesem că nu aveam să plec indiferent ce se întâmpla. Stăteam jos 
pe un scaun de plastic șleampăt, dincolo de paravan, fără să scot o 
vorbă, urmărind amortit cum doctorita examina mâinile lipsite de 
reacţie ale lui Lexie, scobind sub unghii cu grijă și sigilând probele în 
eprubete de test, etichetate și datate și consultând ceasul de pe perete 
ca să vadă ce oră era, după care îi înmâna probele lui Danso să le 
semneze. Era 7 seara si ziua trecuse ca un fum. Lexie trăia. Trăia, desi 
nimeni nu își putea da seama cum de trăia, pentru că ar fi trebuit să 
fie moartă, îmi tot repetau asta. 

M-am întors crispat, simțind că avea să îmi explodeze capul. 


Angeline era acolo, la câțiva metri depărtare, albă ca hârtia si socata, 
fixându-mă. Nu vorbisem cu ea toată ziua. Nici măcar nu imi dădusem 
seama de prezența ei. 

— O să vorbeşti cu ea, am spus. Când se va trezi, îi vei spune ce sa 
facă. 

Ea deschise gura, părând că se mişcă cu încetinitorul, si atunci am 
observat că interiorul gurii ei era roz. 

— Poftim? sopti ea. Ce-ai spus? 

— Ce să facă acum că e... am spus oprindu-mă si întorcându-mă 
spre Lexie să o privesc din nou. 

O asezasera pe o saltea albastru-închis cu aer care ar fi trebuit sa 
preia presiunea exercitată asupra arsurilor care se întindeau până în 
partea de jos a picioarelor. Căile respiratorii erau libere si nici una 
dintre arsuri nu îi înconjura picioarele. Consultantul spunea că toate 
astea sunt semne încurajatoare, dar nimeni nu se prefăcea că ar fi 
putut să scape fără să rămână desfigurată. Pe viata. Primul paramedic 
care ajunsese la Lightning Tree Estate pălise când văzuse arsurile. Îmi 
amintesc că încercase să îi infasoare picioarele in folie de plastic in 
timp ce șeful de la Criminalistică tipa la el să se grăbească si știam 
după privirile de pe fețele tuturor că nu prea aveau ce să îi facă cu 
arsurile acelea. 

— E sindromul pensionarului, bolborosi cineva în plină confuzie. 
Am văzut asta la un bătrân la care am fost chemat. A murit în patul 
lui. Când am ajuns acolo, fierbea efectiv pe o pătură electrică de şase 
zile. 

Zgomotele de la boiler nu fuseseră vreun semnal că se pornise, 
pentru că asta se întâmplase cu mult înainte să mă fi întors acasă. 
Ceea ce auzisem alături de Danso și Angeline din sufragerie erau 
călcâiele lui Lexie bătând ritmic darabana în rezervorul de apă caldă. 
Era un spasm neurologic, un tic, pentru că, atunci când am deschis ușa 
de la dulapul unde era boilerul, ea era inconștientă. Fusese suită pe 
rezervor cu picioarele desfăcute de o parte si de alta a ţevii de cupru 
care ducea în pod, cu braţele trase înapoi. Avea gura deschisă și capul 
lipit de perete, fără să se bălăngăne, drept si imobil, deși avea ochii 
închiși. Nu stătea asa din întâmplare, căci fusese ţintuită acolo. Îi 
lovise capul în mod repetat de un cui care ieșea din perete. O lovise cu 
atâta putere, că îi făcuse o gaură în cap de mărimea unui pahar de 
shot si probabil că o crezuse moartă. I-ar fi plăcut la nebunie să îmi 
vadă fata când o găsisem. 

„Mă joc cu liniştea ta sufletească, Joe.” 

Doctorita a scos trusa din celofan și a înșirat conținutul. Am simțit 
cum mă săgetează o durere surdă în spate și în articulațiile de la 
genunchi. Probabil că era oboseala care se instala după afluenta de 
adrenalină. Știam pentru ce era trusa, știam ce avea să facă. Picioarele 


lui Lexie erau arse atât de rău, pentru că Dove îi scosese lenjeria 
intimă si dresurile înainte să o urce pe rezervor. Izolatia termică se 
desprinsese, așa că partea de sus a rezervorului fierbinte din cupru 
fusese în contact direct cu coapsele și fundul ei timp de două ore și 
jumătate. Puteam să accept orice altceva, cuiul care îi perforase 
craniul, vânătăile de pe fata, urmele roșii de pe gât de la strangulare, 
dar acest detaliu, că îi scosese lenjeria intimă... asta mă făcuse să lesin 
si să vomit în chiuveta de la bucătărie. 

Danso m-a ajutat ca un tată: a stat aproape de mine, mi-a vorbit tot 
timpul și m-a ajutat să îmi păstrez mintea întreagă. A stat cu mine cât 
am mers la secție și am dat o probă de ADN, pentru că, într-adevăr, 
încă mai împărţeam același pat, desi nu prea îl mai foloseam pentru 
sex. L-am lăsat pe banditul ăla de doctor să ia ce avea nevoie: mostre 
de păr și sânge. Mi-am petrecut restul zilei încercând să nu îmi 
închipui cum undeva în Glasgow un tehnician îmi sorta ADN-ul în 
laborator de cel al lui Dove. 

„Mă joc cu liniştea ta sufletească, Joe.” 

Asistenta s-am oprit din ce făcea si a privit-o pe doctorita scoțând 
un dilatator din trusă. 

— E ce cred eu că e? a întrebat ea. V-a spus consultantul că e în 
regulă? 

— De fapt da, cred că și-a dat permisiunea, a spus doctorita privind 
pe deasupra ochelarilor. 

— Pentru că rana de pe perineu e complexă, știți asta, nu? a 
continuat asistenta, apropiindu-se si mai mult de pat, unde doctorita 
trăgea cearsafurile în jos, desfăcându-i cu blandete picioarele lui 
Lexie. E și mai rău, din cauză că s-a umflat. 

Am ridicat privirea si am observat că Danso mă urmărea. Stiam ce 
voia să spună: „Nu trebuie să fii aici, nu cred că vrei să fii aici.” I-am 
susținut privirea, simtindu-mi pulsul in cap. Doctorita a îndepărtat cu 
grijă stratul de bandaje dintre picioarele lui Lexie, fiind atentă să nu 
miște cateterul și de aici nu m-am mai putut uita. M-am ridicat 
tremurând si am ieșit din cameră, rămânând în picioare și respirând 
cu grijă. Peste câteva clipe, am auzit un zgomot și, când m-am întors, 
Angeline era în spatele meu cu fața lipsită de orice expresie. Își 
descheiase haina, pentru că în spital era cald, și în mâna dreaptă tinea 
o batistă, poate ca să își tamponeze fruntea sau ochii. 

— Ce e? am spus. A trebuit să ies, nu mă pot uita la așa ceva. 

— Ştiu. 

A stat o vreme acolo, privindu-mă, fără să scoată un cuvânt. 

— Ce e? Ce vrei? 

— Joe? a spus ea încetișor. Când se trezește... 

— Da? 

— Când ai să o vezi, nu o să fii... 


— Nu o să fiu ce? 

— Nu o să îi arăţi că ești dezgustat? 

— Poftim? am spus holbându-mă la ea pret de câteva minute, 
neînțelegând. Aveam mintea atât de opacă, încât nu pricepeam nimic. 
Ce-ai spus? 

— Nu o lăsa să creadă că te dezgustă, a spus ea după o pauză. 

— Angeline, am rostit pe un ton crispat, nu am spus asta. Indiferent 
ce crezi... nu am spus niciodată asta. 


Pe la ora 9 în dimineața următoare a sosit mama lui Lexie, cărându- 
si bagajul după ea, cu picioarele ei osoase îmbrăcate în ciorapi scumpi 
ieşind de sub fusta de tweed. Purta o pălărie de astrahan de la Harrods 
peste buclele de păr roșcat-cafeniu. 

— Asta s-ar fi întâmplat oricum, Joe, a spus ea pe un ton categoric, 
de îndată ce a intrat pe ușă. Și te rog să mă ierti dacă dau vina pe tine 
şi pe slujba ta. 

Nu i-am răspuns, ci am urmărit-o în timp ce o săruta pe Lexie, după 
care a chemat asistenta să şteargă urma de salivă care se scurgea pe 
bărbia fiicei ei. Am urmărit-o în timp ce examina camera și se făcea 
comodă, agatandu-si haina și pălăria în cuier, aranjându-și lucrurile si 
așezându-se afectată jos, cu o mână pe fustă, pentru că în mod evident 
eram destul de porc încât să încerc să mă uit la lenjeria ei intimă, 
hoașca bătrână. Nu am scos o vorbă. 

Am stat așa pentru următoarele treizeci și șase de ore, prinși într-o 
bătălie a voinţei de proporții monumentale: primul care cădea, care 
renunța să mai stea de gardă, ar fi fost învinsul. Mi-am petrecut 
vremea zăcând în scaun, privind posac prin cameră, botind in mână 
un prospect pe care mi-l dăduseră: 

„Cum să iti continui viata după arsuri: nevoi psihosociale”. Ea stătea 
dreaptă în scaun, privind pe deasupra ochelarilor rebusul din 
Telegraph. Am tot studiat-o să mă asigur că nu avea să își deschidă 
telefonul. Ni se spusese să nu aveam nici un contact cu lumea de 
afară, nici măcar cu rudele sau prietenii și nu aveam de gând să îi dau 
ocazia să facă asta, pentru că poliția are o problemă. 

La început, când s-a auzit despre Lex, toată lumea de la Oban a 
respirat usurata, pentru că Malachi Dove făcuse ce avea de făcut ca să 
se joace cu mintea mea si asta nu implicase decât o singură victimă, și 
nu sute de persoane după cum se temuseră. Acum însă vedeau care 
era problema: în mintea lui Dove, treaba era încheiată, pentru că el 
credea că Lex era moartă, or realitatea era alta. Un reporter local 
prinsese un zvon legat despre o neînțelegere familială la casa 
conspirativă si, desi nu făcuse încă legătura dintre asta și masacrul de 


pe Insula Porcilor, dupa ce persoana lui obisnuita de contact de la 
poliție refuzase să îi dea informaţii, isi dăduse seama că e ceva mai 
mult pe-acolo și începuse să facă săpături. Danso înnebunea încercând 
să nu lase să se scurgă informații, știind că Dove terminase acum. Cu 
toate acestea, voia să fie sigur înainte să spună ceva presei. Voiam 
cadavrul lui Dove. Rezerva privată avea jaluzele și fiecare asistentă și 
doctor care intrau acolo erau avertizați să nu vorbească cu nimeni 
despre asta, nici măcar cu prietenii. Totuși, aveai senzația că urma să 
se afle totul din moment în moment. Așa că, dacă mama lui Lexie și-ar 
fi mișcat numai mâna spre telefon, m-aș fi năpustit asupra ei. 

Angeline încercase să ne convingă să iesim din cameră si să ne 
odihnim ca lumea. Erau canapele în camerele rezervate rudelor, unde 
am fi putut să ne întindem putin si ea ne-ar fi chemat dacă s-ar fi 
întâmplat ceva. Tot intra si ieşea din rezervă, aducându-ne cafea si 
batoane de Snickers și întrebându-ne când aveau să o trezească pe 
Lexie. Pe la 11 dimineaţa in cea de-a doua zi, ne-a adus patru gogosi 
într-o cutie cu dungi roz si albe. A așezat un servetel pe scaunul de 
lângă mama lui Lex si apoi a pus cu grijă două gogosi acolo. 

— Când te gândești că se spune că tineretul nu știe să mănânce ca 
lumea, a spus mama lui Lexie privind la gogosi și izbucnind în râs. 

Angeline s-a oprit putin si pret de o clipă am crezut că avea să ia 
înapoi gogosile, dar nu a făcut-o. În loc de asta, s-a îndreptat de la 
mijloc și s-a deplasat spre scaunul meu, punând cutia jos si așezând 
cafeaua lângă ea. 

— Mama mea a murit, a spus ea, fără a se adresa cuiva anume, dar 
făcându-ne să ne ridicăm privirile spre ea. Mama mea a murit, dar era 
frumoasă și bună și mă iubea. 

M-am uitat la ea. Cumva în ultimele două săptămâni îi crescuse 
părul astfel încât să îi acopere locurile golase de pe cap. Își pieptănase 
părul si acesta strălucea chiar, reflectând o rază de lumină. Părea ca s- 
a dat cu rimel și avea o atitudine mândră în timp ce o privea pe mama 
lui Lex. 

— Da, a continuat ea tremurând de efortul de a-și controla tonul 
vocii. Și ştiţi ce? Cred că avea dreptate, avea dreptate să mă iubească. 

A acoperit cu un servetel cutia cu gogosi si s-a așezat pe scaun intr- 
un colt, a scos capacul paharului de cafea și a băut din ea, de parcă nu 
ar fi spus nimic și nu ne-am fi holbat nici unul la ea. 


Venea toamna. De la fereastră monumentele și mausoleele din 
cimitir, se înălțau spre cerul întunecat de nori. Pe strada de sub 
rezervă, pacienţii îmbrăcaţi în halate si papuci stăteau în picioare 
fumând cu mișcări rapide, încercând să nu ridice privirea şi să vadă 
pietrele acelea funerare însemnate și statuia austeră a lui John Knox. 
Angeline stătea tăcută si mă privea din partea opusă a salonului de 
spital. 

Era a treia zi și în dimineața aceea se vorbise numai despre piele. 
Asistenta de la secţia de arsuri adusese un metru uzat ca să îi ia 
măsurile lui Lex pentru haine speciale si colanti care să împiedice 
formarea de cicatrice și verificase că Lexie își va putea mișca 
articulațiile după ce avea să se vindece. Asistenta spusese că va trebui 
să îi poarte timp de un an și jumătate. 

Un tehnician de la laboratoarele Myskin a venit să facă niște biopsii. 
Acolo unde lucra el, puteau lua bucățele de piele si le făceau să 
crească în fâșii mari, gata să fie folosite la grefe de piele. Pe la prânz, 
chirurgul plastician a început să îl grăbească pe neurolog, spunându-i 
că voia să debrideze picioarele lui Lexie si să o scape de pielea moartă. 
Neurologul se tot câcâia, dar în cele din urmă s-au decis că aveau să 
facă asta în după-amiaza aceea. Până seara, Lexie avea să fi scoasă din 
operaţie si să fie mutată într-o rezervă bine supravegheată de la secția 
de arsuri. Avea să fie trează și urma să ştie tot ce trebuia despre 
viitorul ei, despre serviciile de psihologie clinică și despre cum pielea 
ei era crescută într-un laborator la sute de kilometri distanță. 

În scaunul de lângă Angeline, Regina de Gheaţă moțăia cu bărbia în 
piept și cu o revistă mondenă mototolită în poală. Când a sosit, Danso 
nu a intrat în cameră, nedorind probabil să dea ochii cu ea. A rămas la 
ușă cu Struthers, semănând cu Columbo în haina lui de ploaie botita si 
a ciocănit în geam, făcându-ne semn mie și lui Angeline. 

— Vă ducem să beti o cafea, a spus el când am ieșit. 

Tinea in mână ziarele din ziua aceea si după fețele lor mi-am dat 
seama că se întâmplase ceva. Struthers în special părea ceva mai roşu 
decât de obicei. 


— S-a schimbat ceva si vă ducem să beti o cafea. 

Danso a pornit-o în direcţia bufetului spitalului si eu l-am urmat 
fără ezitare, ținând pasul cu el și ieşind prin ușile batante, traversând 
parcarea în timp ce burnita ne lipea părul de scalp. 

Struthers a rămas în spate cu Angeline, oferindu-i brațul văzând-o 
cum șontâcăie. 

— O să iti spun asta acum, cat nu ne aude el, zise Danso în timp ce 
mergeam în fata, trecând prin alte uși de plastic, întorcându-ne în 
clădirea principală, cu picioarele făcând podeaua cernită să scartdie. 
Nu se întoarse spre mine, ci isi fixă ochii pe ușa bufetului din capătul 
coridorului. 

— Struthers? 

— Desi nu ne aflăm aici pentru asta, este o chestiune importantă 
pentru tine si am vrut să iti spun asta in particular, zise el 
incuviintand. 

— Ce anume? 

— Am primit rezultatele in aceasta dimineata de la medicul legist. 

Fraza m-a prins la mijlocul pasului. După ce am ezitat putin, cu 
piciorul ridicat în aer, am continuat să merg cu încetinitorul, apoi am 
lăsat piciorul jos pe podea și am reluat mersul cu aceeași viteză ca 
înainte, ca și cum nu mi-ar fi spus nimic. 

— Le-ati primit, și? am spus pe un ton egal. 

— Și nu a lăsat nimic în urmă. Nu avea nimic sub unghii, nici păr, 
nici piele. 

— Dar s-ar fi luptat. 

— Da, avea trei unghii smulse. Restul... 

— Restul? 

— Pe restul le-a curățat. Se uită la așa multe crime la televizor că 
toți cam știu cum să își acopere urmele în ultima vreme. Trebuie să fi 
fost inconștientă. 

Am continuat să merg, acordându-mi timp să diger informaţiile. 

— Cum adică, Peter, nu a lăsat nimic în urmă? 

Danso s-a oprit. Ajunseserăm la bufet si s-a oprit cu mâna pe clanta, 
privindu-mă serios. Mi-am amintit de o scenă în care el se comporta 
părintește cu mine. Mai avusesem parte de un asemenea tratament din 
partea lui Danso. 

— Nu a ajuns la ea, băiete, spuse el, punându-mi mâna pe umăr. De 
ce a lăsat-o dezbrăcată? Cine ştie? Însă nu a atins-o, asa că poți să stai 
liniștit acum. 

Am stat acolo, simțind dorinţa de a-l îmbrăţișa, pentru că acum o 
bună parte din mintea mea, care fusese paralizată mai înainte, avusese 
un declic si începuse să funcționeze normal din nou, ca un aisberg 
care se desprinsese de calota glaciară. Apoi Struthers și Angeline au 
apărut în capătul culoarului, venind spre noi și momentul acela a luat 


sfârşit. În clipa următoare ne aflam în cafenea, dându-ne jos hainele 
ude și căutând o masă lângă calorifer. 


Danso bea ceai dintr-o cana de inox, in timp ce noi beam cafea din 
nişte filtre de plastic care picurau peste tot pe masă. Am mâncat 
biscuiti cu ghimbir umezi de pe farfurii grele, albe, care erau calde 
încă si miroseau a varză, ca si cum tocmai ar fi ieșit din mașina de 
spălat vase. Bufetul spitalului era ca o baie turcească, cu samovarele si 
plitele care umpleau totul de abur, făcând să se prelingă condensul pe 
ferestre. 

Danso si Struthers ne-au făcut să așteptăm, dându-ne informații cu 
lingurita, care nu aveau nimic de-a face cu marea veste. Au spus că ei 
credeau că Dove ne găsise prin intermediul firmei de la care 
închiriasem mașina. Dumnezeu știe cum, dar cumva reușise să îmi ia 
urma într-una dintre plimbările mele, poate pe drumul de la secţia de 
poliție din Oban, și urmărise casa conspirativă zile întregi. Ne-au spus 
că vreo șaptezeci și opt de persoane văzuseră limuzina, pentru că se 
pare că o ranita celta care atârna de ușa din spate nu e deloc o raritate 
prin partea aceea a Scoției. Ne-au arătat un mic articol în Glasgow 
Herald în care se spunea că poliția refuză să confirme sau să infirme 
un atac petrecut în Dumbarton care s-a soldat cu o femeie rănită grav. 

— Asta îmi aminteşte de ceva... spuse Danso stergand-se la gură si 
uitându-se la mine. Voiam să te mai întreb ceva, continuă el înghițind 
bucatica de biscuit. Mașina aia, esti sigur că nu era parcată când ai 
văzut-o? întrebă el luând un pix cu gel din haină si scotandu-i capacul 
cu dinţii. Despături un servetel și trasă niște linii rudimentare. Vezi tu, 
noi credem că ar fi putut fi parcată aici, spuse, marcând cu un X 
strada care ducea spre estul proprietăţii, de-a lungul terenurilor 
dejoacă. Ce zici? 

— Tot ce se poate, dar când am văzut-o era aici, pe strada asta, am 
spus indicând strada paralelă. 

— Așa, ca să ne lămurim, ai mers aici, spuse el marcând strada 
dinspre vest, de unde era „dădaca” ta, te-ai oprit aici cu fata in 
direcția asta și l-ai văzut aici, paralel cu Humbert Place. 

— Da. 

— Așadar, a parcat ori aici, ori aici și oricine de pe strada asta sau 


oricine s-ar fi plimbat pe terenurile de joacă l-ar fi putut vedea. 

— Oricine cu excepția „dădacei” noastre. 

— Încercăm doar să îi urmărim mișcările pe proprietate, spuse 
Danso, dregându-și glasul. 

— Pentru că vreţi să vă scoateţi omul basma curată? 

— Joe, îmi pare rău, văd că tu crezi că am venit aici să ne certăm cu 
tine, spuse el oftând, dar nu e asa. Ofițerul ar vrea să iti ceară scuze 
după ce i se încheie perioada de suspendare disciplinară. 

— Te rog, nu te juca cu mine, am spus expirând și lăsându-mă pe 
spate cu braţele încrucișate, cu un zâmbet neîncrezător. 

— Vorbesc serios, vrea să isi ceară scuze. I-ar face bine să vorbească 
cu tine, ce zici? 

— Tu ce crezi că cred eu? am spus rânjind strâmb mai întâi la el si 
apoi la Struthers. Chiar credeai că o să fiu de acord? 

— Da, asa am crezut că vei reacționa, spuse Danso bagandu-si când 
un deget sub guler, deloc în largul lui. Nu ne-am gândit că va fi 
bucuros, nu-i așa? continuă el aruncând o privire spre Struthers. 

— Nu. 

— Bine, nu am de gând să te fortez să... spuse Danso. 

— Vorbesc serios, nu am de gând să vorbesc cu el. Nu vreau să îl 
ascult plângându-se de cât de greu era să îl observe pe Dove pe 
proprietatea aia. 

— Nu de asta ne gândim la mișcările lui Dove. 

— Atunci de ce? am spus lăsându-mi în jos mâinile și privindu-i pe 
amândoi. Simteam cum începe să mă încerce un sentiment de furie. 
Din ce alt motiv aveţi nevoie să știți pe unde a ajuns pe proprietatea aia 
nenorocită ca să îmi bage nevasta în comă? 

— Pentru că vrem să stim când a trimis asta, mă intrerupse 
Struthers, putin roșu la fata, scoțând un plic maroniu din servietă si 
aşezându-l pe masă. De aceea. 

A urmat un moment de liniște în care și eu, și Angeline ne-am 
holbat la plic. 

— A curăţat casa, a spus Danso iritat, ţi-am spus, nu era nici o urmă 
de-a lui acolo. Nici măcar nu aveam vreo dovadă că a fost pe 
proprietate până n-am dat peste asta. Este singura noastră dovadă, 
continuă el deschizând plicul și răsturnând conținutul pe masă. 
Înăuntru erau două fotografii alb-negru și un plic pentru documente 
sigilat în pungute de plastic pentru probe. A fost pus în cutia poștală 
de pe proprietate cu putin înainte să fie luată posta la ora 3 după- 
amiază, în ziua în care s-a ocupat de Lexie. Dacă este ceea ce credem 
noi că este, atunci totul merge bine pentru noi. 

— Totul merge bine? 

— Totul merge bine, spuse el mutându-și privirea de la mine la 
Angeline. E un bilet de sinucigaș, ne spune că are de gând să se 


sinucida. 


Plicul nu era timbrat. Îi era adresat lui Danso, pe adresa de la Oban, 
si conţinea cele două poze ale lui Malachi Dove care dispăruseră din 
biroul lui de pe Insula Porcilor. Prima îl înfățișa cu mama lui 
Angeline, Asunci6n. Se prea poate să fi fost la nuntă, pentru ca ea 
purta flori în păr si avea si el una prinsă de reverul hainei. Cea de-a 
doua fotografie era cu el rugându-se, zăcând pe spate de parcă ar fi 
fost mort. Când am văzut-o, si eu, si Angeline ne-am întins spre ea. 

— Aaa, nu puteţi pune mâna pe ele, ne avertiză Struthers. Am facut 
pe dracu-n patru ca să le pot scoate de la probe pentru după-amiaza 
asta. Scrie „continuitatea probelor” mare de tot pe el. Dacă i le duc 
înapoi cu amprentele voastre pe ele, o să mă tragă în țeapă. Scuză-mă, 
drăguță, pentru limbaj, continuă el oferindu-i lui Angeline un zâmbet 
anemic. 

— Sunt ale lui, sunt din biroul lui, spuse Angeline holbându-se 
împietrită la el. 

— Da, știu, sunt pline de amprentele lui latente. 

Danso a întors fotografiile cu spatele, dând la iveală un scris mic, cu 
înflorituri. A împins poza cu Dove și Asunci6n spre noi. Ne-am aplecat 
peste ea si am privit scrisul si imediat am simţit cum mi se strânge 
inima. 

— E despre tine, a spus Struthers, despre tine si Alex. 

Am tras fotografia mai aproape. 


Am arat cu vitica ta, prietene, si acum că ai plătit preţul cel mai mare 
esti inldntuit în cdtuse de fier și suferința ta e cea pe care o simte un 
scorpion atunci când inteapd un om. 

Să trăieşti plin de obidă e mai rău decât să fii mort. În clipa din urmă 
vei căuta moartea si nu o vei găsi, iti vei dori să mori și moartea va fugi de 
tine... 


Un zâmbet strâmb îmi flutura pe buze și cuvintele acelea mă duceau 
cu gândul înapoi la zilele petrecute în Albuquerque, când el era 
inamicul meu si eu eram plin de cojones datorită lui și eram tânăr si 


îndeajuns de furios încât să încerc sa îl injunghii pe ticălos. Numai că 
de această dată eu ieșisem învingător, pentru ca Lexie trăia. Era ca si 
cum cele două capete ale firului vieții mele s-ar fi întâlnit. 

— Ei, si asta chiar că o să iti placă, spuse Struthers după o vreme. 
Era vorba despre ce era scris pe spatele fotografiei în care Dove se 
ruga. Vezi dacă nu cumva ne spune ceea ce credem noi că ne spune. 

Dove impartise pagina în două coloane, una cu titlul „Luat de 
Dumnezeu” si cealaltă „Luat de Antihrist”. Sub coloana cu Antihristul, 
scrisese „luda, Ahitofel”. Sub cea cu Dumnezeu, scrisese „Abimelec, 
Samson, Malachi Dove”. Apoi, în josul paginii, erau câteva rânduri: 


Am fost rănit în casa prietenilor mei și acum a trecut vremea de strâns 
recolta, vara s-a încheiat, zilele mele sunt ca iarba, vântul trece peste ele și 
le face să dispară. Așa cum sufletul tânjește după apa pârâului, așa și 
sufletul meu tânjește după tine, DOAMNE, o să zbor departe și nici un om 
nu o va lua de la mine, ci eu singur o voi depune aici, la sfârșitul celor 
cincizeci de ani ai mei. 


A urmat un moment de tăcere si undeva în bucătărie cineva a scăpat 
un teanc de farfurii, s-a auzit o ușă lovindu-se și cineva râzând. La 
masă însă nimeni nu a scos o vorbă. 

— La sfârșitul celor cincizeci de ani ai mei? am spus după o vreme. 

Struthers și Danso au dat din cap afirmativ. Se uitau de la mine la 
Angeline, urmărindu-ne cum filtram informaţiile, să vadă dacă aveam 
să ajungem la aceeași concluzie ca si ei. 

— E vorba de ziua lui? 

— Noi asta credem. 

— Ziua lui e pe 25 septembrie, spuse Angeline cu voce slabă. 

— Exact. 

— Şi asta e... 

— Mâine, incuviinta Struthers, mâine. Tot ce trebuie să facem este 
să o ținem pe Alex departe de presă pentru încă douăzeci și patru de 
ore. 

Ei, şi uite așa am ajuns să ne petrecem toată ziua următoare plini de 
nerăbdare, stând ca pe ace pe scaune, așteptând să treacă ziua mai 
repede și gândindu-ne că, dacă reuseam să trecem de ziua lui, aveam 
să fim OK. Asta era cât se poate de comic, al naibii de comic, o mare 
glumă pe seama mea, dacă te gândești că, în momentul în care ziua lui 
se apropia de sfârșit, eu nu mă mai gândeam la Malachi Dove. 
Uitasem să îmi mai pese de el, de locul unde s-ar fi putut afla si de 
cum aveau să îi găsească trupul, pentru că, în noaptea zilei lui de 
naștere, singurul lucru la care mă gândeam era Lexie și cum se 
întâmplase să moară. Murise de septicemie, la ora 9.30 pe 25 
septembrie, la treizeci şi doi de ani. 


PARTEA A TREIA 
LONDRA 


FEBRUARIE 


Oakesy 


Zece sticle goale de Newkie Brown atdrnate pe perete... 

Erau zece sticle goale de Newkie Brown aliniate pe colacul de la 
toaletă. Zece. Zăceam in cada holbându-mă prosteste la ele, încercând 
să îmi dau seama cât îmi luase să le beau. Nu mă puteam convinge să 
ies din cadă și să mă duc până la toaletă, deși aveam nevoie la toaletă. 
De fapt cam avusesem nevoie la toaletă în ultimele douăzeci de 
minute, așa că probabil stăteam acolo cam de... cât...? O oră? Două? 

Trecuseră patru luni de la moartea lui Lexie (,,Septicemie, spusese 
specialistul, era vulnerabilă la septicemie încă de când a ajuns la spital 
si îmi vine greu să cred că nu ati fost avertizat asupra acestei 
posibilități”) și bănuiesc că ar fi corect să spun că mă lăsasem în voia 
sorții. Până la urmă nu ştiu dacă eram mai deprimat că murise decât 
că Dove învinsese. De fiecare dată când găseau un cadavru prin Scoţia, 
niște oase amestecate în interiorul unei stânci sau ceva umflat plutind 
ca o foaie de cort pe mare, credeau că era vorba de cadavrul lui Dove. 
Cu toate acestea nu era. Crezusem că avea să fie ușor să îl găsească, 
dar gresisem si în această privință. În unele zile credeam că aveam 
răspunsurile, pe când în altele îmi ziceam că nu este așa. 

Mi-a sunat mobilul pe podea, asa că mi-am întins mâna si am 
înșfăcat blugii, după care i-am scuturat până a căzut telefonul din 
buzunar. 

— Oare e bine să foloseşti telefonul când ești în baie? am întrebat 
aparatul, uitându-mă fix la el. 

Pe ecran stătea scris: „Finn. Răspundeţi?” Nu știu, adică oare mi se 
întâmplă ceva dacă răspund? 

— Sunt în cadă, am spus la telefon, m-ar putea omori faptul că 
răspund la telefon. 

— Minunat, a spus el, e 2 după-amiază, tu esti in cadă si eu mă 
holbez la o căsuță de e-mail goală. Mă aşteptam să primesc cele 15 
000 de cuvinte și rezumatul până la 9 dimineaţa în cel mai rău caz. În 
loc de asta am primit șase manuscrise, pe care nu le-a cerut nimeni, și 
o cerere de la unv’ din Ghana care îmi zice să îi trimit bani în cont. 

Nu am răspuns. Mă tot câcâisem așteptând să îi găsească cadavrul 


lui Dove înainte de a mă angaja să inchei un contract pentru carte. Cu 
toate astea, știam că îmi scapă ocazia printre degete, pentru că o 
grămadă din ceea ce se întâmplase pe Cuagach apăruse în presă. 
Publicul știa acum despre cadavrele porcilor, despre gargui, despre 
cum era viata în comunitatea Preotilor Tămăduitori Psihogenici. Doi 
foşti membri semnaseră deja contracte cu editurile ca să își spună 
poveştile. Povestea și de fapt scopul ultim a tot ceea ce făcusem în 
ultimele șase luni îmi scăpa printre degete. 

— E mort, Oakes, e mort, auzi ce spun eu aici? 

Mi-am ridicat piciorul din apă și am început să îl examinez. Era roz 
si ridat, cu falduri de piele, ca pielea unui pui de sobolan. Am încercat 
să dau drumul la apa caldă cu unul dintre degetele de la picioare, dar 
n-am reușit să misc din loc robinetul. 

— Oakes, se răsti Finn la mine, mă auzi? 

Am apăsat mai tare robinetul cu degetul și, văzând că asta nu 
funcționează, mi-am schimbat tactica și mi-am împins degetul în sus 
pe el. L-am privit preţ de câteva clipe și am izbucnit în râs. Mă 
gândeam la un film vechi în care instalatorul intră în baie și găsește o 
blondă cu un deget de la picior prins în robinet. Am râs din nou, 
plăcându-mi sunetul vocii mele răsunând pe pereţi. 

— Oakes, mă îngrijorezi. Te auzi ce faci? Râzi. Râzi, nu? 

— Da, ştiu, mi-am pus un deget de la picior pe robinet, e comic, am 
spus. 

— Joe, n-ai decât să stai acolo și să râzi că ai degetul de la picior pe 
nenorocitul ăla de robinet, dar aici, în lumea reală, ies articole în 
fiecare zi despre ce s-a întâmplat pe Cuagach, spuse el după o pauză 
lungă, plină de răceală. Numai în dimineaţa asta a ieşit ceva despre 
nevasta lui mexicană, Asunci6n. Știai că a murit pe continent acum 
doi ani? 

— Da, știam. 

Iarăşi s-a așternut liniștea si am continuat să mă holbez la deget, 
care semăna și mai mult cu pielea de șobolan acum. Un șobolan cu 
nasul pe robinet. 

— Oakes, ai nevoie rău de tot de bani, nu-i așa? 

— Da, ai dreptate, am spus dându-mi jos degetul de pe robinet și 
făcând cu piciorul să pleoscăie apa. 

Trecuse ceva de la ultimul salariu și contul meu era pe zero. În plus, 
după ce mă întorsesem la Londra, descoperisem găuroiul pe care îl 
făcuse Lexie în buget fără să îmi spună. Își deschisese o linie de 
descoperire de cont de peste 3 000 de lire în numele contului nostru 
comun si își plătea terapeutul cu 70 de lire pe ședință. Era si un 
formular P45 de la clinică în cutia poștală, o altă parte din viaţa ei de 
care uitase să îmi spună. 

— Ei, si ieri am auzit că un tip din Glasgow isi vinde la licitație 


povestea. Zice el ca i-a intervievat pe cativa dintre actorii principali 
din cadrul politiei si echipa care a debarasat insula de cadavre. Zice ca 
l-au lăsat să intre în camera mortuară temporară si zice că are poze 
de-acolo. 

— Am eu poze din camera mortuară, am spus pe un ton rece. Ti-am 
zis deja... 

— Știu, dar mi-ai spus asta acum mai bine de patru luni. 

— Da, si în alea patru luni mi-am pierdut soţia. 

— Îmi pare rău, chiar imi pare rău, oftă Finn, dar te porți de parcă 
ai sta pe un nor și ai pluti prin văzduh. Ascultă, o să iti spun ce să faci, 
zise el. 

fl puteam auzi închizând calculatorul şi învârtindu-se cu scaunul. 

— Mai întâi de toate, trimite-mi cuvintele alea. Nu iti face griji din 
cauza lui Dove, doar trimite-le. După aceea vreau să vorbești cu 
tinerelul ăla. 

— Care tinerel? 

— Cel care a filmat clipul video, cel care umbla de colo colo, 
vorbind de afacerea cu diavolul. Are un rol important în povestea 
noastră. Ai vorbit deja cu el? 

Am ezitat, privind soarele de iarnă formând steluțe de condens pe 
fereastră. Angeline era în grădină. Venise cu mine la Londra și avea să 
stea cu mine până îi găseau cadavrul lui Malachi și până la 
deschiderea testamentului. Ştiam că era o greșeală. Îi dădusem camera 
din fata, cu salteaua japoneză pliabilă pentru oaspeţi, aceea cu flori 
portocalii după care era înnebunită Lexie, și a stat acolo zi după zi, cu 
ușa închisă, ieșind doar ca să gătească sau să se ducă în grădină. 
Petrecea ore întregi acolo, săpând și plantând legume, uneori chiar și 
pe întuneric. Dar marea majoritate a timpului și-l petrecea urmărindu- 
mă. Obișnuia să stea la masa din bucătărie cu bărbia în mâini, 
holbându-se la mine, de parcă s-ar fi aşteptat să spun ceva. Ajunsesem 
într-un asemenea hal că nici nu mă uitam la ea, pentru că știam că, 
dacă m-aș fi uitat la ea, ar fi trebuit să umblu la partea aceea din 
mintea mea la care nu voiam să umblu. 

— Ei bine? spuse Finn, ai stabilit o întâlnire ca să îi iei interviu 
pustiului? Daca nu ii iei interviu, e ca si cum ai fi făcut treaba de 
mântuială, ai fi neglijent. 

— Atunci știi ce? 

— Ce? 

— Păi poate chiar sunt neglijent. De fapt, uite, sunt atât de puturos 
încât în clipa asta fac treabă mică în apa din cadă. S-a răcit și asta fac 
acum în timp ce vorbesc cu tine. 

— Nu, nu se poate, nu faci asta, nu vorbi prostii, spuse el după o 
pauză. 

— Ba da, am spus închizând ochii și relaxându-mi mușchii, simțind 


cum se scurge urina printre coapsele mele. Ti-am zis. 

— lisuse, Oakes, ce se întâmplă cu tine? Ce se întâmplă? Trebuie să 
iti revii... 

Am aruncat telefonul pe jos si m-am relaxat in cada. Picaturile de 
condens atarnau ca niste lacrimi de tavan, intreaga baie era plina de 
abur. Nu e de mirare că e răcoare, baia asta îmi fură sufletul, m-am 
gândit, și dintr-odată am început să plâng. Tremuram și plângeam, 
ținându-mi fata în mâini, scuturând din cap si suspinând ca un 
bebelus. M-am ridicat, hohotind furios. ,,Pentru numele lui Dumnezeu, 
tocmai ai facut pe tine. Când o să se sfârșească toate astea?” Am dat 
drumul apei din cadă, am pornit dușul și m-am așezat sub el epuizat și 
plângând cu sughituri, simțindu-mă tare nenorocit, în timp ce apa rece 
curgea peste mine și apa murdară din cadă dispărea pe scurgerea 
dintre degetele mele. 


Locuisem in casa aceea, nu departe de Harrow Road, aproape patru 
ani. Casele victoriene de prin zona aveau fiecare aleea lor privata si 
intrări laterale și erau foarte căutate, dacă era să îi crezi pe agenții 
imobiliari de pe-acolo, care iti tot puneau fluturași în cutia poştală. 
Ştiam însă că a mea nu prea făcea cinste cartierului, cu ferestrele ei de 
pe care se desprindea vopseaua și cu beciul plin de ce lăsase în urmă 
fostul proprietar: cutii cu vopsea, bucăţi de faianță, un frigider ruginit 
pe care nu avusesem curaj să îl deschid niciodată. După ce m-am 
întors cu Angeline din Scoţia (casa fusese nelocuită timp de patru 
luni), puteai simți mirosul din beci prin scândurile podelelor. Prin 
urmare, primul lucru pe care l-am făcut după ce am dat drumul la 
căldură si am măturat mustele moarte de pe pervazul ferestrelor, a 
fost să cobor acolo și să deschid ușa care dădea spre grădină, ca să las 
să intre niște aer curat. 

Asta se întâmpla cu cinci săptămâni în urmă si nu mă mai gândisem 
la asta de atunci. Deschisesem ușa și nu mai apucasem să o închid. 

Era marti, a doua zi după ce mă sunase Finn. Stăteam sub mărul 
bătrân și găunos, făcut covrig din cauza frigului, în puloverul meu 
subțire, și mă holbam la ușa beciului, încercând să îmi adun energia să 
mă ridic și să fac ceva în această privință. În colțul grădinii, Angeline 
săpa argila întărită cu furca și respiraţia îi era vizibilă în aer. Când 
ieseam în grădină să stau cu ea, aproape că nu vorbeam niciodată si, 
în ciuda zgomotului pe care îl făcea ea respirând și furca lovindu-se de 
pietricele, se asternea o linişte atât de profundă, de parcă s-ar fi 
pogorât din inima neagră a iernii. Dacă ar fi fost weekend, vecinii ar fi 
ieşit pe alei, alergând de-a lungul gardurilor, mutând cu roaba saci de 
îngrășăminte și humus în grădini. Astăzi însă cartierul era pustiu. 
Eram singurii care ieşiseră din casă si toate ferestrele erau doar niște 
găvane goale care reflectau în geamuri crengile dezgolite ale 
copacilor. 

Angeline lucra constiincioasa, înfigând furca în pământ cu mici 
icnete și aplecându-se din când în când să scoată vreo rădăcină sau 
vreo bucată de piatră si să o arunce în grămadă. Purta un batic pe cap, 


niște cizme murdare de noroi si o fustă groasă de cânepă. Îi crescuse 
părul, foarte negru si ondulat, si de fiecare dată când se apleca 
membrul suplimentar se vădea prin materialul fustei, conturat în 
umbră. 

— Ce e? spuse ea îndreptându-se de la mijloc. 

Lucrul și frigul îi coloraseră obrajii, iar fața îi era înviorată prin 
comparaţie cu culorile terne ale grădinii. 

— La ce te holbezi? continuă ea împingând din nou sub batic câteva 
suvite rebele. 

— La nimic, am spus. 

— Te holbezi la mine. Care e problema? Știi ce e sub haina mea, ai 
văzut doar, așa că de ce te holbezi acum? 

Am dat afară aerul din piept si am simţit că mi se accelerează putin 
pulsul. Așadar, azi aveam să vorbim despre asta. 

— Ei bine? 

— Ei bine ce? 

— Ai văzut, dar nu ai spus niciodată ce crezi cu adevărat despre 
asta, spuse ea roșie la față, cu încheieturile degetelor albite de efortul 
depus ca să împingă furca în pământ. Joe, ce părere ai despre 
geamănul meu? 

Am privit-o fix, fără să pot răspunde. Pur și simplu nu puteam 
scoate un singur cuvânt. Nu știam ce părere aveam. Citisem scrisorile 
lui Lexie, vorbisem cu Guy Picot și cumva îmi aduceam vag aminte că 
mă obișnuisem cu asta, că o făcusem să îmi intre într-un fel în cap, dar 
reușeam să nu mă gândesc la asta. Închisesem pe undeva acest gând, 
într-un loc unde nu voiam să merg. 

— Ei bine? 

M-am ridicat, evitându-i privirea, si am traversat solul îngheţat, 
îndreptându-mă spre poarta dinspre alee, pe care vântul o deschisese 
puţin. Prin crăpătură se observa o porțiune de teren cu pietriș. Am 
aşteptat câteva secunde, întrebându-mă dacă puteam spune ceva, dar 
nu mi-a venit nimic în minte, așa că am închis poarta, proptind o 
piatră sub ea să o blochez. M-am uitat la poartă, apoi la piatra de sub 
ea, după care m-am întors spre Angeline. 

— Ştii ceva? Stii când o să mă simt mai bine? 

— Nu, când o să te simţi mai bine? 

— Când o să îi găsească trupul tatălui tău, am spus. 

M-am dus și am închis ușa de la beci apoi mi-am scuturat mâinile și 
am privit pătura anostă de nori. Bănuiesc însă că știi deja asta. 


În bucătărie am deschis o sticlă de Newkie Brown si m-am așezat la 
masă. Afară se lăsa întunericul si norii deveniseră apăsători, de parcă 
ar fi fost gata să scuipe grindină asupra noastră din clipă în clipă. Am 
stat drept pe scaun, cu mâinile pe genunchi și inima bătându-mi 


nebuneste, si am incercat sa citesc ziarul, dar nu am reusit. Ceasul 
batea cu putere pe perete. 

Dupa vreo zece minute s-a deschis usa. La inceput am crezut ca era 
vântul, dar apoi a intrat ea, aducând înăuntru ploaie și frunze moarte. 
Nu m-a văzut stând acolo în întuneric. S-a oprit pe preș și și-a șters 
noroiul de pe cizme, cu atâta râvnă, încât ai fi zis că are ceva cu 
podeaua. Și-a scos una din cizme cu călcâiul celeilalte și tocmai voia 
să o scoată si pe cealaltă când și-a dat seama că eram acolo. A 
înghețat și și-a îndreptat privirea spre mine. 

— Ce? am spus eu, vinovat că stăteam în propria bucătărie. Ce este? 

A scuturat din cap și a dat să spună ceva, dar apoi a închis doar 
ochii și a început să respire dintr-odată foarte greu și repede, de parcă 
ar fi fost bolnavă. Apoi a început să plângă, iar lacrimile au început să 
îi curgă pe fata, rostogolindu-se sub bărbie. 

— Of, Hristoase, am spus și m-am ridicat în picioare ducându-mă la 
ea, neștiind ce să fac. 

I-am mângâiat cumva umărul cu grijă, fără să las mâna acolo prea 
mult, ca si cum aș fi mângâiat un animal care m-ar fi putut musca. 

— Of, Dumnezeule, îmi pare rău, chiar îmi pare rău. 

Şi-a întors fata de la mine spre perete, și-a dus mâinile la urechi și a 
plâns în hohote, fără să se poată opri. Am stat asa acolo, eu oarecum 
şocat si inutil, fără să am curajul să o îmbrăţișez, si ea cu fruntea lipită 
de perete și umerii scuturându-i-se de plâns. 

— Când se va termina asta, Joe? Când? 

— Când o să se termine ce? 

— Asta, asta... spuse ea, de-abia putând articula cuvintele, atât de 
tare tremura. Esti paralizat, Joe, esti pur si simplu paralizat si nu 
înţeleg de ce. Vreau să zic, ai citit scrisoarea, știi ce a facut. 

— Ce a făcut cine? Lexie vrei să zici? 

— Da, Lexie, ştii ce a făcut. De ce nu o poți uita? 

— De ce nu... Nu, nu e vorba doar de ea, nu mai e vorba doar de 
ea. 

— Atunci e vorba de tatăl meu, e din cauza lui. 

— Da, e din cauza lui, am spus, e și din cauza lui. Sunt o grămadă 
de... 

— Şi asta e la fel de rău. Nu vezi, chiar nu vezi? Dacă îl lași să te 
împiedice să scrii, atunci a câștigat. A câștigat din nou și tu nu faci 
decât să stai acolo si să lași să treacă lumea pe lângă noi. 

— Da, dar... hei, stai puţin... 

A sters-o din bucătărie, impleticindu-se pe lângă mine, luând-o apoi 
pe scări și închizându-se in camera ei. Am stat pret de o clipă si am 
ascultat, neștiind dacă trebuia să mă duc după ea. Puteam să aud cum 
muta lucruri dintr-un loc în altul și după câteva minute am ieșit în 
hol, luându-mă după urmele lăsate de cizma cu care rămăsese 


incaltata. Pe palier m-am oprit. Usa de la dormitorul ei era deschisa si 
ea mergea şontâc-şontâc de colo colo, dând jos grămezi de lucruri de 
pe rafturi. Nu mai fusesem în camera ei de săptămâni bune. Și-o 
umpluse cu cărți de la bibliotecă, cu caiete și cu foi de hârtie printate, 
luate de pe internet. 

— James Poro, spuse ea în clipa în care mă văzu, aruncând o carte 
pe jos. Era deschisă în dreptul unei fotografii alb-negru. Nici nu am 
avut timp să mă uit bine la ea că o altă carte i-a urmat, apoi încă una 
şi încă una. Lazarus-Joannes Baptist Colloredo, Betty Lou Williams... 
continuă ea întorcându-se spre rafturi și sortând celelalte cărți, 
lăsându-mă clipind în fata celei aflate pe jos. 

Aceea înfățișa o fată atât de frumoasă, încât iti lua piuitul, 
îmbrăcată cu o rochie cu volănașe în genul celor care se poartă când 
mergi la rugăciune. În poală tinea patru membre mici, grăsune si 
negre, contrastând cu rochia ei albă. Dacă era și un cap, nu îl puteai 
vedea, pentru că era îngropat în stomacul fetei. Mi-am tot mutat 
privirea între membrele alea micute si fata ei. 

— Betty Lou, spuse Angeline venind șchiopătând spre mine si 
aducând și alte cărți. 

Se aseza pe vine, cu cărțile între genunchi și piept si isi duse mâna 
spre faţa fetei. Se oprise din plâns. Lacrimile i se uscaseră pe obraz și 
avea o privire fixă. 

— Geamănul lui Betty Lou e epigastru. Ştii ce înseamnă asta? Nu, de 
unde ai putea să știi? Înseamnă că e atașat aici, de pieptul său. 
Majoritatea sunt epigastri, dar unii sunt ca mine, continuă ea 
deschizând o altă carte și trântind-o pe podea. Uită-te la astea, Frank 
Lentini. Era la fel ca mine, avea un picior în plus. Uite, Joe, uită-te 
unde e atașat. 

Am ridicat una dintre mâini, oprind-o. Nu putea procesa toată 
literatura asta SF, bestiarul ăsta victorian pe care mi-l arăta. 

— Nu e adevărat, nu e adevărat, am spus. 

— „La un nivel mai profund, parazitul este compus din structuri 
mari, cistice si tubulare”, citi ea cu o voce feroce, luând în mână o 
bucată de hârtie. „Și organe zdravene care seamănă cu ficatul și... 

— Angeline... 

— „Care seamănă cu ficatul și splina. Există structuri 
gastrointestinale rudimentare, cum ar fi un fel de sac intestinal, un 
sistem urinaro-genital rudimentar, anomalii scheletale severe care 
compromit vertebrele geamănului-gazdă.” 

Îmi împinse apoi in fata o altă carte, asa că am fost nevoit să mă uit. 

— E adevărat, Joe, e adevărat. 

Cartea asta înfățișa un tânăr cu un mic pagrit46 pe cap, care zâmbea 
grațios spre aparat, ţinând ridicate două braţe mici care atârnau 
anemic de partea din fata a tunicii lui brodate. Alte două membre, 


două picioare, se legănau dedesubt, ajungându-i până sub curea. 
Descrierea fotografiei menţiona „O Colecţia Barnum and Bailey”. 

— Până să apară radiografiile prenatale și microstiinta, circurile 
erau pline de gemeni paraziți. Acesta e Laloo, a fost faimos și a făcut o 
grămadă de bani. Dar știi ce a fost ce mai rău pentru el, pentru Laloo? 

Am dat cartea la o parte, așezându-mă cu spatele lipit de cadrul ușii, 
cu mâinile pe glezne. Nu mă mai puteam uita. 

— Partea cea mai grea era că nu putea să își împiedice geamănul să 
urineze. Nu putea să împiedice să se întâmple asta. Și tu crezi că eu 
am probleme! 

Stătea deasupra mea în prag, răsuflând cu greutate, cu vârful 
urechilor, nasul și gura roșii. Umbra unei crengi de afară i se tot 
plimba pe fata. Mi-am dat brusc seama că nu îi mai cercetasem fata 
până atunci, că nu înregistrasem, nu observasem că era drăguță. Tot 
timpul mă gândisem doar la corpul ei. Mi-am coborât privirea, cu 
inima bătându-mi nebunește, neputând să mă uit la ea. 

— Joe, spuse ea cu voce scăzută, Joe, nu mă mai poți lăsa să păstrez 
secretul ăsta. Nu pot să nu vorbesc despre asta. Nu mă mai pot 
descurca cu el de una singură. 

Am stat acolo cu fața roșie și imobilă, holbându-mă la materialul 
din care era făcută fusta ei, luptându-mă cu sentimentul că momentul 
ăsta mă așteptase mereu la cotitură. „Hai, bătrâne, confruntă-te cu 
asta, fă-o. Fă-o sau crapă.” Mi-am dres glasul și am îngenuncheat 
aplecându-mă în fata, făcând să îmi zornăie măruntul din buzunarele 
jachetei, apoi am întins mâna, introducând-o sub poala fustei ei. A 
încremenit, dar nu mi-am retras mâna. l-am găsit gamba subțire si 
caldă si i-am cuprins-o între degetul mare și arătător. Marginea cizmei 
ei îmi apăsa pe încheietură. Am stat în poziția aceea ciudată vreme 
îndelungată, fără să ne privim, în timp ce vântul urlând prin pod 
deasupra capetelor noastre era singurul zgomot care tulbura liniștea. 

— Nu esti singură, am spus după o lungă pauză, nu iti poţi da 
seama de asta? 


— Ei bine, nu suntem chiar în fundul Londrei aici? spuse Finn 
scuturându-și haina de ploaie, ca și cum la Kilburn ploaia provenea de 
la conductele de canalizare, în loc de apa îmbuteliată Evian pe care o 
aveau ei în Chiswick. Era joi și venise, pentru că îi spusesem că eram 
pregătit să discutăm. Uitasem cât de oribil e aici. Vreau să zic, e 
remarcabil de nasol. 

Şi-a dat haina jos si a lăsat-o să cadă pe un scaun. Deși purta 
costum, puteam vedea urme ale lui Finn cel subversiv: favoriţii în 
stilul anilor ‘70, care îi ajungeau până aproape de linia maxilarului, o 
cravată lucitoare în formă de scrumbie, prinsă cu un ac Playboy, un 
cercel în forma simbolului Zenner în ureche și bronzul lui ușor, pe 
care îl afișa indiferent de sezon. Se aplecă să isi verifice ţinuta in 
oglinda de pe hol, scuturându-și picăturile de ploaie din păr, apoi se 
opri și se uită la mine dintr-o parte. 

— Nu arăţi atât de rău pe cât mă aşteptam, spuse el bătându-mi 
braţul. 

Deși nu avea să îmi spună asta, era îngrijorat. Doar îmi e văr și 
unele lucruri nici nu trebuie spuse. 

— Vreau să zic că arăţi destul de rău, dar nu asa de rău pe cât ma 
aşteptam. 

— Nu trebuie să stai prea mult, am spus consultându-mi ceasul cu 
un gest deliberat. O să te dau afară la 11. 

— Da, spuse el ridicând mâna, și eu mă bucur să te văd. 

Ne-am dus în sufragerie. Angeline stătea în picioare lângă ușa de la 
bucătărie, trăgându-și pe ea haina de grădinărit și legându-și baticul. 
Când l-a văzut pe Finn, a înaintat zâmbind spre el cu o mână întinsă 
în semn de salut și dându-și la o parte buclele rebele de pe frunte. Se 
mișca încet, cu o ţinută regală și atât de ciudat în largul ei, cu ochii ei 
căprui, serioși, încât, pe lângă ea, m-am simţit ca un turist sărac cu 
cămașa mea decolorată și pantalonii largi de bumbac. 

— Finn, ea e Angeline. 

— Bună, Angeline! spuse Finn ridicând mâna în chip de salut. 

S-a uitat bine la ea, înregistrând părul negru si cârlionțat și nasul 


mic, parca de ghips sau portelan. Avea chiar si putin ruj pe buze. 

— Cum merge treaba? 

— Bine, multumesc. 

— Minunat, Angeline, imi pare bine că te-am întâlnit, spuse el. 

— Angeline tocmai se ducea în grădină, nu-i așa? am zis eu. 

— Se pare că am făcut o pasiune pentru asta, spuse ea arătând 
mănușile de grădinărit, după care merse calmă până în bucătărie, 
ieşind pe ușa din spate. 

După ce a plecat, el a făcut o scurtă pauză, apoi s-a întors spre 
mine, cu fața mirată. 

— Ce e? 

— Ce e? s-a mirat el. Nu mi-ai zis nimic de ea. E cât se poate de în 
formă, a spus, intrând în bucătărie și trăgând perdeaua de la fereastră. 
S-a ridicat pe vârfuri și și-a lipit nasul de geam să o poată vedea 
mișcându-se prin grădină. Care e problema cu ea? Șchiopătează sau 
mi se pare mie? a continuat întorcându-se spre mine. E rănită? 

Am stat acolo în tăcere, privindu-l cu o fata lipsită de orice expresie. 

— Ce e? a spus. De ce uiţi la mine asa? Fata șchiopătează, asa că te 
întreb ce are. N-o face pe diplomatul cu mine. 

— Hai sus să iti arăt ceva. 

— Ce e? a repetat el lăsând perdeaua să cadă și urmându-mă cam 
prost dispus în sus pe scări. Ai de gând să mă seduci? 

Când am ajuns în birou, am aprins lumina și am pornit laptopul. 

— Am propunerea aici. Propunerea și primele zece capitole. 

— Așadar, ai avut o revelaţie. Chiar esti pregătit? 

Am ezitat, bătând darabana cu degetele pe birou, fără să ridic 
privirea spre el. A urmat o pauză și Finn a dat din cap oftând, citindu- 
mi parcă gândurile. 

— Amice, omul e mort, e mort de mult. Dacă nu ar fi asa, am mai fi 
auzit de el. 

— Da, da, știu, am spus făcând o pauză. 

Tot încercam să îmi imaginez cadavrul lui Dove pe undeva prin 
munți. 

— Dacă ne apucăm de treaba asta, cât timp avem la dispoziție până 
publică volumul? 

— Asta depinde de editură. Dacă vor să o scoată repede... trei, 
patru luni poate? 

— Trei luni? 

— Oakes, spuse el oftând, scuză-mă dacă iti par mojic, dar mă 
chemi aici zicându-mi că ești gata. 

— Păi sunt, sunt gata, m-am gândit la asta și aveți amândoi 
dreptate. Si tu, si... Angeline, am spus arătând spre fereastră. Aveţi 
dreptate. 

— Îţi spune ce să faci? Ce treabă are ea cu asta? 


Am tăcut pret de-o clipă, sustinandu-i privirea, apoi am rotit 
scaunul spre calculator, am apăsat pe iconita de Media Player și am 
căutat clipul video filmat de turist. 

— Ai văzut vreodată chestia asta? Ti-am mai arătat-o? 

— Sigur că da, spuse el aplecându-se în fata și privind cum silueta 
neclară a lui Angeline traversa plaja. E ciudat rău, ca toate astea de 
altfel. Idiotii ăștia de puști! Ai vorbit cu el cum ţi-am zis? 

— Nu e vorba de un puști. 

— Poftim? spuse el întorcându-și privirea spre mine. 

— Nu e un puști. 

— Oakesy, spuse el zâmbind prevăzător, mi-ai spus că e un puști. 

— Am minţit. 

— Atunci cine e? 

Mi-am întors privirea spre el, după care am privit din nou, încet, la 
clipul video. 

— Ce e? spuse el. 

Clipul rula din nou și Angeline traversa plaja. Culorile de pe ecran 
se transferaseră pe fata nedumerită a lui Finn. S-a incruntat, 
deschizând si închizând gura. S-a uitat la mine și am văzut că începuse 
să îşi dea seama de ceva. Încet de tot şi-a așezat mâinile pe birou și s-a 
uitat mai îndeaproape la clip, apoi și-a lăsat privirea să rătăcească pe 
fereastră afară, în grădină. 

— Nuuuu, sopti el, pălind dintr-odată sub bronzul ăla, nu se poate... 
Cred că glumești. 

Apoi, mișcându-se ca un somnambul, s-a dus la fereastră și s-a 
holbat în grădină vreme îndelungată. Angeline era acolo, bătând o 
scândură la locul ei sub bara transversală, ca să ţină poarta bine 
închisă. Finn s-a întors si s-a uitat la ecranul calculatorului lingându-și 
buzele cu o privire pe jumătate plină de repulsie și pe jumătate plină 
de entuziasm. 

— Ce este? Ce Dumnezeu are acolo jos? spuse el cu fruntea plină de 
broboane de sudoare. 

— Are un membru parazit. 

— Un membru para-cum? 

— Un membru care face parte dintr-un geamăn care nu s-a format 
niciodată. Ai putea spune că este vorba despre gemeni siamezi. Nu e 
ciudat, Finn. Indiferent de ce zice fața ta, nu e deloc nemaiîntâlnit. 

— Nu e nemaiîntâlnit? 

— Nu, am spus, oprind clipul, nu e. Se nasc în fiecare an astfel de 
copii. 

Ochii i s-au mărit în timp ce filtra informaţiile, apoi, când i s-au 
limpezit lucrurile în minte, a priceput. 

— La naiba, la naiba, vreau să zic la naiba, de-abia am venit! spuse, 
așezându-se dintr-odată pe canapea si holbându-se la mine uimit si 


plin de veneratie, cu mâinile la tâmplă, de parca ar fi încercat să isi 
oprească creierii să i se reverse din teasta. Dumnezeule mare, i-o tragi, 
nu-i asa? Asta e, i-o tragi. 

— Da, da, exact, am spus pe un ton liniștit. 


După ce a plecat, m-am băgat in pat, desi era încă lumină afară. M- 
am dezbrăcat și m-am întins pe spate, privind cerul plumburiu pe 
fereastră. După o vreme, a venit si Angeline din grădină. Își scosese 
haina si baticul si purta un pulover descheiat, prins cu o curea, de un 
verde-oliv. Când a intrat în cameră, m-am rostogolit pe-o parte, cu 
capul sprijinit într-o mână, privind-o. 

— Bună! 

— Bună! 

Venise, pentru că știa că eram acolo, dar era timidă. Toate astea 
erau noi pentru amândoi si încă nu ne obișnuiserăm cu ele. 

— Ei bine, o să vin în pat, spuse ea, văzând că nu zic nimic. 

Și-a desfăcut cureaua și puloverul și le-a lăsat să cadă pe podea. Pe 
dedesubt purta un maiou cu bretele subțiri, care îi descoperea umerii 
înguști. L-a dat jos, a desfăcut fermoarul fustei și a dat-o jos, 
rămânând dezbrăcată complet, cu excepția unei perechi de șosete gri 
până la genunchi. Deși nu se mișca, mușchii lungi de la picioare erau 
vizibili. 

A râs puţin, stânjenită, după care a stat așa câteva clipe sprijinindu- 
si piciorul stâng de dreptul. Ştia că îi cercetez corpul. Din spatele 
gambei, vârful membrului suplimentar trăgea cu ochiul, îngustându-se 
în mod inegal ca să ia forma piciorului deformat care se odihnea lângă 
gleznele ei. Mi-am închipuit rădăcina sus, în coşul moale format de 
stomacul ei: o brumă de membre, oase și tendoane împachetate acolo, 
ceva străin care trăia în interiorul ei. M-am uitat la burta ei și la micul 
fald de deasupra părului pubian. 

— Ei bine? 

— Ei bine, ce? 

— M-am gândit la asta toată ziua. 

— La Finn? 

— Ce a spus? 

— A spus... am început scărpinându-mă în cap și încercând să 
zâmbesc. A spus că îi place la nebunie. 

A urmat o pauză și colțurile gurii ei au început să se contorsioneze 


într-un mic zâmbet. S-a urcat în pat, a tras plapuma peste ea si s-a 
aşezat în aceeași poziție în care stăteam eu, cu fata spre mine și cotul 
pe pernă, cu capul pe mână, sustinandu-mi privirea si luptându-se sa 
nu zâmbească. Ne-am privit în tăcere. În lumina piezișă care intra pe 
fereastră, i-am observat detaliile microscopice ale feţei: puful fin de pe 
fata si faldurile netede și strălucitoare ale pielii. În noaptea dinainte 
stătusem în pat vreo două ore, ea întoarsă pe jumătate, cu membrul 
suplimentar zăcând pe cearșaf, între noi. Mă lăsase să îl examinez. 
Tinusem in mână nodulii de mărimea bobului de mazăre de sub piele, 
acolo unde ar fi trebuit să fie degetele de la picioare. Mă jucasem cu 
ele, mișcându-le de colo colo, făcându-le să se lovească unele de 
altele. Îmi lăsasem mâna să se odihnească pe locul umflat de la 
jumătatea membrului unde pielea era întinsă la maximum peste carne, 
simțind rezistența mușchiului pe os. Era un genunchi. 

— Și i s-a părut ciudat? Adică eu i-am părut ciudată? Ce-a zis? 

— A zis că esti frumoasă. 

— Frumoasă? 

— Da. 

— Ce, serios? Că-s frumoasă? spuse ea după o pauză, mușcându-și 
buza și impiedicandu-si un zâmbet. 

— Serios. 

— Dumnezeule, spuse ea zâmbind și arătându-și dinţii albi, nu îmi 
vine să cred. Tresări, pe jumătate râzând, si isi ridică umerii, 
zvârcolindu-se încântată sub așternuturi, astfel încât genunchii ei reci 
îmi atinseră picioarele. 

— Esti entuziasmată? am spus. 

— Și speriată, sunt grozav de entuziasmată, dar și speriată, 
amândouă, de fapt. 

Vorbiserăm despre asta, despre cât de mult avea nevoie ca oamenii 
să ştie de ea. Trebuia să îmi amintesc că nu avea decât nouăsprezece 
ani, iar eu aveam treizeci și opt. Uitasem ce înseamnă să vrei 
normalitatea asa cum ţi-a dori un drog. În cazul ei, să își facă publică 
povestea, cât se poate de publică, era calea cea mai scurtă spre 
normalitate. Nu conta ce credeam eu și undeva, într-un colt al minţii 
mele hârșâite, cam știam că trebuia să fac ceva cu starea asta de 
neliniște. Am dat din cap, încercând să zâmbesc si să par mai 
entuziast. 

— O să dureze trei luni, nu e asa mult. 

— Nu e mult? spuse ea rânjind, scuturată de un fior, trei luni mi se 
par o eternitate. 

Se tari spre mine, aducându-și fata aproape de a mea, cu ochii ei 
lacrimosi măriți, astfel încât îmi vedeam propriul chip reflectat în ei: 
cenușiu, tras și deloc sigur. 

— O eternitate, murmură ea aplecându-și fata în lateral si punându- 


si gura peste a mea, în timp ce simțeam răsuflarea ei caldă pe nas. 

Apoi și-a ridicat mâna, înconjurându-mi gâtul și trăgându-mă mai 
aproape. 

Am închis ochii și am sărutat-o, apoi am întins mâna prin asternut si 
am tras-o puternic lângă mine, gândindu-mă că, dacă i-as presa destul 
de tare stomacul de al meu, neliniștea ar dispărea si nu m-aș mai 
gândi: „Trei luni, trei luni nu înseamnă nimic și încă nu l-au găsit pe 
Malachi...” 


Eram în biroul lui Finn când am primit vestea. Era cam ironic, 
pentru că tocmai semnam contractul pentru carte. Angeline stătea 
dreaptă la biroul lui Finn, purtând o haină pe care nu o mai văzusem 
înainte, cu broderie pe mâneci si blană falsă la guler, cât se poate de 
emotionata și îmbujorată. Eu stăteam lângă ea, purtând un pulover 
enorm, pentru că îmi era frig tot timpul în zilele alea, încercând să nu 
mă gândesc la senzația de greață pe care o simțeam în stomac. Finn 
negociase contractul zile bune și, deși nu era afacerea grandioasă la 
care spera, nu era rău deloc. 

— E destul cât să te tina pe Newkie Brown câţiva ani buni. 

În plus, aveau să mă plătească separat pentru poze, ceea ce era chiar 
cireașa de pe tort. Cu toate acestea, simțeam un nod în stomac. Doar 
trei luni. 

— Ei bine, acum pune-ti inițialele pe paginile astea și semnează aici, 
pe ultima dintre ele, spuse Finn dându-i lui Angeline un stilou mare, 
foarte arătos. Ea avea să semneze împreună cu mine o clauză care o 
obliga să promoveze cartea. Pentru că, Angeline, tu ești cel mai bine 
păstrat secret, după ascunzătoarea unde a dus Saddam tot uraniul ăla, 
care, după câte stim cu toții, era în fundul lui Tony Blair, adăugă Finn 
făcându-i cu ochiul si suflecându-și mânecile, dând astfel la iveală 
braţele bronzate și brățara veche și murdară de la Glastonbury. Presa 
o să te mănânce de vie, așa că trebuie să ne asigurăm că jucăm bine. 

Au urmat câteva momente de liniște. Soarele de iarnă pătrundea pe 
uriașa fereastră boltită si se reflecta în părul ei cârlionțat în timp ce se 
apleca peste contract. Nimeni nu scotea o vorbă și singurul zgomot 
care se auzea era scârțâitul stiloului. Apoi îmi întinse stiloul. Așadar, 
după ce am ezitat putin, l-am înșfăcat si am semnat repede contractul, 
întorcând paginile și scriindu-mi inițialele în viteză, înainte să mă 
răzgândesc. Erau zece pagini și, chiar în secunda când am luat stiloul 
de pe hârtie, mi-a sunat mobilul în buzunar. Era Danso. 

— Joe, spuse el, unde ești? 

— La Londra. 

Finn mă privea tăcut de lângă biroul din fata mea. 


— Esti cu masina? 

— Da. 

— Atunci ai putea să imi faci plăcerea să te urci in mașină si să o iei 
si pe fătuca aia cu tine? 

— Da, am spus precaut, simțind cum mă trece un fior de neliniște, 
cred că aș putea, dacă mi-ai spune unde ești. 

— La Dumfries, chiar peste graniță. 

— Dumfries? Si ce e la Dumfries? 

— Joe, credem că l-am găsit, spuse el după o pauză, pe un ton jos, 
emoționat. Chiar credem că el e. 


Dumfries este în sudul Scoției, la mai bine de o sută cincizeci de 
kilometri sud de Insula Porcilor. Se află în apropierea graniței cu 
Anglia, în estuarul Solway, la vest de Lockerbie. Îl culeseseră dintr-o 
pădure la trei kilometri de oraș pe la 11 în noaptea dinainte si acum 
zăcea pe o masă la morga de la Dumfries and Galloway Royal 
Infirmary. 

Mi-a luat cinci ore să ajung cu Angeline acolo cu mașina și când am 
ajuns se întunecase. Cu toate astea, Danso ne aștepta în afara staţiei de 
preluare a cadavrelor a antreprenorului de pompe funebre, părând 
calm si oarecum mulțumit. A înaintat si a deschis portierele. Angeline 
tremurase nervos mare parte din dram, dar, după ce a ieșit din 
mașină, a reuşit să zâmbească putin. 

— Bună, fetito! zise Danso, uşor surprins să o vadă atât de stăpână 
pe ea. Trebuie să-ți spun că arăţi foarte bine. Îţi prieste Londra, nu-i 
așa? 

— Probabil că da, spuse ea strângându-i mâna. 

Struthers ieși de la morga spitalului tragandu-si haina pe el si, când 
o văzu, se opri pret de o clipă, inrosindu-se putin. 

— Bună! spuse el în grabă, când își dădu seama că ne uitam toți la 
el, stergandu-si pe ascuns mâna pe pantaloni și întinzând-o spre ea, cu 
privirea fixată pe faţa ei. A trecut multă vreme. 

Ea se schimbase, dar asta se întâmplase atât de treptat că nu 
observasem, dar acum, văzând cum o urmăreau bărbaţii cu privirea în 
timp ce se îndrepta spre clădirea luminată, puteam spune că era cu 
totul altă femeie fata de cea pe care o întâlniseră tremurând de frică la 
secția de poliție din Oban. Îşi lăsase haina brodată pe scaunul din 
spate al mașinii și purta un pulover cu dungi, mulat pe corp și o fustă 
gri. Îşi legase părul la spate cu un elastic cu mărgele, pe care îl luase 
probabil din sertarul lui Lexie. Arăta de parcă s-ar fi dus la un dineu 
de gală. Struthers se tot uita la fustă cu coada ochiului în timp ce intra 
în clădire. 

Doi bărbaţi așteptau într-o cameră din spate: ofițerul de legătură cu 
familia și medicul legist, îmbrăcat la costum și cravată, cu ochelarii de 


citit în buzunarul de la piept. Se ridicară să se prezinte lui Angeline, 
explicând cine erau, de ce se aflau acolo si ce avea să se întâmple în 
continuare. 

— Procurorul mi-a cerut să fac o autopsie... 

Danso aşteptă câteva clipe, apoi îmi puse mâna pe brat si îmi făcu 
semn să mă întorc pe coridor, unde nu puteam fi auziti. 

— Joe, spuse el închizând ușa în urma noastră, voiam doar să iti zic 
ceva. Individul ăsta de pe masă nu are acte de identitate. Doctorul nu 
crede că va putea lua amprente, pentru că s-a scurs prea mult timp. 

Stăteam în picioare, sprijinindu-ne de un panou vopsit în roz de pe 
perete cu fețele de o culoare bolnăvicioasă în lumina fluorescentă. 

— Ştii ce vrea să zică asta? Ca a început deja să se ia pielea de pe el. 

— Din cauza procesului de descompunere? 

— Da, si asa nu poţi obține nici o amprentă, spuse el mergând si 
uitându-se prin geam în sala de aşteptare. 

Înăuntru, Struthers îi adusese lui Angeline o ceasca de ceva si stătea 
în picioare cu fata spre ea, privind-o fără cuvinte, cu zâmbetul ăla al 
lui de doi bani. 

— Am discutat cu șeful și o să ne acoperim spatele înainte să facem 
publică povestea, o să luăm mostre de ADN. Dar asta ar dura până 
luni și se pare că e cea mai rapidă modalitate de a face autopsia. Dar 
uite ce e, când zic că începe să se ia pielea de pe degete... spuse el 
dregandu-si glasul. 

— Da? 

— E ceva si pe fata lui, asta voiam să-ți zic. Nu sunt sigur că vreau 
să treacă prin așa ceva. 

Mai că mi-a venit să strig: „Las-o baltă, hai să așteptăm ADN-ul”. 

Am privit-o amândoi pe Angeline prin geam. Stătea în mijlocul 
camerei, ascultând ce spunea medicul legist. Tinea băutura cu ambele 
mâini. În mod obișnuit, ea și-ar fi încrucișat timid mâinile la spate. 
Partea din spate a fustei ieşea în evidență, îndepărtându-se agitată de 
talia ei minusculă. 

— Ştii ceva? spuse Danso zâmbind. Ştii ceva? Nu știu de ce îmi 
făceam griji, după cum arată acum, cred că poate suporta orice. 

Mirosul de la morgă nu era ce mă așteptasem. Era mai proaspăt și 
mai dulce, ba chiar mult mai acceptabil. Nici măcar camera de 
identificare nu mirosea a moarte, aducând cu mirosul unei bucătării 
industriale proaspăt curățate, cu vaze cu flori galbene în fiecare colt. 
Pe lângă pereţi erau așezate șapte sau opt scaune, cu o Biblie și o cutie 
albastră de servetele de hârtie pe fiecare. Spre celălalt capăt al 
încăperii, pe o masă cu rotile, zăcea o siluetă acoperită cu un cearsaf. 
Un antreprenor de pompe funebre într-un halat alb stătea în picioare 
lângă ea, urmărindu-ne cum intrăm. Îşi tinea o mână pe prosopul cu 
dungi albe și albastre care acoperea fata cadavrului. 


— Va dati seama de împrejurările in care a fost descoperit acest 
cadavru, spuse medicul legist. Ar putea ca fata să aibă alta culoare. 
Dacă acesta este tatăl dumneavoastră, s-ar putea să nu arate exact asa 
cum arăta când era in viata. 

— Ştiu. 

El dădu din cap, studiind-o atent. 

— Ei bine, si-acum uitati-va în voie, oricât de mult timp doriți. Dacă 
aveţi nevoie de o pauză, vă putem scoate la aer, după care vă puteți 
întoarce mai târziu. Nu ne grăbeşte nimeni. 

— Sunt gata. 

Mi-am ţinut respirația, simțind cum inima îmi bate mai să-mi sară 
din piept. Antreprenorul de pompe funebre lăsă în jos prosopul. Dove 
zăcea pe spate. I se vedea doar fata, fiind acoperit cu un cearsaf care 
ascundea frânghia cu care se spânzurase. Primul lucru la care m-am 
gândit a fost cât de slab era. Probabil că slăbise vreo treizeci de 
kilograme, arăta complet diferit: avea bărbia atât de lăsată că aproape 
i se topea pe piept și fălcile în cădeau în cute, ajungând până la 
cearsaf. Din părul des și blond mai rămăseseră doar mici pete pe scalp, 
iar pielea isi pierduse culoarea aceea rosie chiar si sub machiajul 
folosit de îmbălsămător. M-am holbat la el fără să clipesc, ascultându- 
mi respiraţia. În mintea mea fusesem deja aici la morgă de sute de ori, 
privindu-i cadavrul. 

— Angeline, spuse medicul legist dregandu-si glasul, sunt acestea 
rămășițele tatălui tău, Malachi Dove? 

Ea se întoarse spre mine cu mâna la gură. Am îmbrăţișat-o si ea și-a 
îngropat faţa la pieptul meu. 

— Dumnezeule, Dumnezeule! 

— Angeline? spuse Danso cu blandete. Ce se întâmplă cu tine, 
draguta? 

— Da, bombăni ea dând din cap, da, e el. 

— Esti sigură, fetito? Esti sigură că nu vrei să te mai uiţi putin ca să 
fii sigură? Poti să te uiţi în voie. A slăbit ceva, a dus-o rău tot timpul 
ăsta. 

— Nu contează, nu contează, sopti ea. 

— Nu contează? 

— Nu, e el, l-aș recunoaște oriunde. 


— Esti bine? 

După identificare, Angeline s-a dus cu Struthers să bea un pahar de 
apă, iar eu am ieșit să fumez o țigară. Danso a venit să stea cu mine, 
ținând mâinile în buzunare, uitându-se prin parcare la ieşirea de 
urgenţă care ducea spre secția de patologie. 

Am dat din cap, trăgând din ţigară si ridicând privirea la stele. Era o 
noapte senină, nu erau decât câţiva nori, nori ca în filmele de groază, 


plutind pe cer. 

— Mi-am petrecut jumătate din viata așteptând clipa asta. 

— Da, pun pariu că ai așteptat-o. 

— Și știi ce e ciudat? am spus privindu-l piezis. Ce e ciudat e că nu 
mi-am închipuit niciodată că va fi așa. Am crezut întotdeauna că se va 
întâmpla altfel. 

— Altfel cum? 

— Nu știu, am spus izbucnind într-un râs scurt, bănuiesc că nu am 
reuşit niciodată să uit ce a spus: „Moartea mea va fi memorabilă”. iti 
amintesti?  „Memorabilă.” M-am întors spre morgă. Ferestrele 
proiectau pătrate de lumină pe pietriș. 

— Vrei să spui că te-ai gândit că va face un spectacol din asta? 

— Da. 

— Păi a fost. 

— A fost? am spus dând afară niște fum. 

— Da, spuse el scoțând din haină un portofel din plastic transparent 
cu poze și întinzându-mi-l. Nu ar trebui să iti arăt astea, înţelegi? 

Mi-am vârât ţigara în gură si am ținut pozele in lumina. La început 
m-am gândit că erau niște haine prinse într-un copac sau o parașută 
încurcată acolo. Apoi am recunoscut mâinile și am putut distinge 
conturul unui corp prin tot materialul ăla, teapan ca o sperietoare, cu 
capul prăbușit în piept. 

— Funia venea în jurul trunchiului, spuse Danso. A sărit din copac 
si funia i-a rupt gâtul, in timp ce ramurile i-au prins brațele. Chestia 
asta de aici e foaie de cort care era înfășurată în jurul lui. Trăia acolo 
rău de tot de săptămâni bune. Uită-te la el, Joe, continuă el după o 
pauză, arată exact ca un înger, nu-i așa? 

Nu am răspuns. Mă uitam fix la foaia de cort si la modul cum se 
desfășura de pe brațele raschirate, asemenea unor aripi. 

— Un înger. Foaia aia de cort flutura in vânt. Te băga în sperieti, 
băiete, îl puteai auzi înainte să îl vezi. Fâl-fâl-fâl se auzea printre 
copaci. Și puteai să îl si miroși, spuse el adulmecând aerul, de parcă ar 
mai fi avut încă mirosul in nări, să îl și mirosi. 

I-am dat înapoi fotografiile, am aruncat ţigara și m-am sprijinit cu 
spatele de ușa mare pe care o foloseau antreprenorii de pompe 
funebre, cu capul și cu coatele pe genunchi. 

— Joe? Eşti OK, băiete? 

Am dat din cap, fără să-mi ridic privirea. Mă holbam la pământul 
dintre picioarele mele și prin fața ochilor mi se perindau tot felul de 
imagini, ca vagoanele unui tren: mama lui Finn, eu și Lexie, modul de- 
a dreptul bolnav cum Dove se materializase dintre copaci si se asezase 
în cârca mea. Danso ar fi vrut să sar în sus și să încep să mă bat cu un 
dușman imaginar. Stiam că asta voia, pentru că la fel îmi imaginasem 
şi eu scena, dar nu puteam să o fac. Tot ce simțeam era un ocean de 


oboseala care se deschide in mine si se intinde si se intinde pana cand 
mi-am dat seama că eram mai obosit, mult mai obosit decât fusesem 
vreodată în viata mea. 


La Londra venea primăvara. Erau furtuni și inundaţii. Jumătate din 
East Anglia și Gloucestershire era sub ape, iar londonezii stăteau în 
fata televizorului privind la masini care pluteau pe străzile principale 
ca niște lemne, multumind lui Dumnezeu că trăiau într-un oraș 
suficient de civilizat încât să aibă diguri împotriva inundațiilor. Poarta 
din spate fusese deschisă din nou cu forța. Am pus asta pe seama 
vântului, dar vecinii spuneau că și la ei în grădină se întâmplase 
același lucru. Se gândeau că ar putea fi un vagabond care stă prin 
cartier. Deși nu îl văzuse nimeni, erau siguri că se aciuase pe acolo. 
Călca peluzele si lăsa în urmă bucăţi de servetele de hârtie si ambalaje 
de Twix, pe care trebuia să le aduni cu furca. Folosea aleile din spatele 
caselor ca să se furiseze noaptea în grădini, în căutarea unui loc caldut 
unde să doarmă. În unele grădini spărsese lacătul de la şopron. 

Nu mi se părea ireal tot ce se întâmplă. Odată cu dispariţia lui Dove, 
parcă se dusese dopul pe care îl pusesem vieții mele. Mă simţeam 
mereu obosit si, oricât de mult as fi dormit, nouă, zece ore, mă 
trezeam mai obosit decât înainte și ajungeam să adorm la birou, cu 
degetele pe tastatură, scriind rânduri după rânduri de litere pe ecran. 
M-am gândit să consult un medic, dar mi-am dat seama ce m-ar fi 
întrebat: „Aţi trecut printr-o perioadă de stres de curând, domnule 
Oakes?” Ei, şi atunci ar fi ieșit totul la iveală: moartea lui Lexie, faptul 
că nu mă simţeam deloc mai bine că se terminase totul, grijile pe care 
mi le făceam în legătură cu cartea si, până să mă dezmeticesc, m-aș fi 
pomenit ținând în mână o rețetă pentru Seroxat. Prin urmare, aveam 
de gând să îi dau înainte orbește, ca și cum aș fi fost sub apă, ignorând 
pacostea asta de pe capul meu. 

După zece zile interminabile, am dus manuscrisul la editură. 
Departamentul lor de creație ne trimisese mostre cu supracoperta și 
acum stabiliseră o ședință foto pentru Angeline la un studio din 
Brixton. Am vorbit mult cu Finn și cu Angeline despre asta, despre 
cum ar trebui să se infatiseze lumii. Nu aveam să îi lăsăm să 
fotografieze diformitatea, așa că ne-am oprit la o fotografie din clipul 
video si i-am aranjat cu un tip de la o firmă de furnituri medicale să 


facă un mulaj din fibră de sticlă al unei secţiuni a anomaliei si să o 
fotografieze. Editura avea de gând să o trimită pe Insula Porcilor ceva 
mai încolo în luna aceea, ca să îi facă nişte poze la capelă, însă voiau 
si nişte portrete făcute in studio, doar capul si umerii. Şedinţa foto a 
avut loc în martie, la începutul primăverii, și, dacă privesc înapoi 
acum, s-a dovedit a fi începutul unei altfel de schimbări care plutea în 
atmosferă. 

— Ei, cum te simţi? 

Stateam in cabina de machiaj privindu-ne. Nu isi daduse jos hainele 
pentru afara, purta inca pardesiu si un fes tricotat, in dungi. Adusesem 
sticla de JD cu mine si acum am desfacut-o, i-am turnat putin intr-un 
pahar din plastic si i l-am dat. 

— O să fii OK? 

— Nu știu, spuse ea luând paharul și înfiorându-se, în timp ce 
arunca o privire îngrijorată spre ușă. 

Când omul de serviciu ne dăduse drumul înăuntru, studioul era gol. 
Acum însă veneau și ceilalți, pentru că le auzeam vocile. 

— Au văzut clipul video, mă întreb ce vor spune despre mine, zise 
ea privind la rândul de rochii împins într-un colt. Deşi erau acoperite 
cu celofan, puteai vedea poalele lungi târându-se pe jos. I se făcuse 
probă pentru fiecare dintre ele, în mod special, ca să nu se vadă nimic. 
Oricum, indiferent ce aș purta, nu contează, vor sti. 

— Poţi să te răzgândești, am spus, o să îl pun pe Finn să rupă 
contractul. Trebuie doar să spui... 

— Nu, nu, serios, spuse ea cu un râs nervos, scotandu-si fesul si 
trecandu-si mâna prin buclele scurte, in timp ce isi privea timid în 
oglindă fata fără machiaj si lipsită de orice culoare. O să fac asta, sigur 
că o voi face. 

Când a intrat fata de la machiaj, am ieşit și le-am lăsat singure, 
plimbându-mă apoi prin studio și gândindu-mă la ce spusese ea: „Ce 
vor crede despre mine?” Studioul era într-un depozit cu podele de 
beton lustruit, cu contraforturile de pe tavan vopsite în negru si lămpi 
mari stând ca niște santinele în colțurile întunecate, neaprinse încă. O 
rolă de hârtie care atârna de sus fusese trasă până la podea și un 
taburet rotativ fusese așezat în centru. Un asistent se plimba de colo 
colo, ajustând luminile, deschizând difuzoarele și discutând cu voce 
scăzută cu fotograful, care se apleca peste aparat, uitându-se în vizor. 
Fotograful avea vreo douăzeci și ceva de ani si arăta de parcă ar fi fost 
un corespondent de la o revistă de muzică alternativă gen Mojo sau 
NME, cu tricoul lui decolorat cu Bob Marley și blugii care de-abia i se 
țineau de fund. Nu mă văzuseră, asa că m-am apropiat și i-am ascultat 
o vreme până când mi-am dat seama că vorbeau despre manechine cu 
dezabilitati. 

—E 0 obsesie majora cu chestia asta acum. Marc Quinn si tipa aia 


insarcinata, Alison Lapper. 

— Da, si Aimee Mullins... adăugă asistentul, amândouă cât se poate 
de misto. 

— Acu’, dacă e să mă întrebi pe mine, cam venise vremea pentru asa 
ceva. 

— Ştiu. 

— A trecut atâta vreme și chiar nu e deloc comic. Venise vremea 
să... 
Fotograful se întrerupse brusc, îndreptându-se de la mijloc si privind 
spre colțul îndepărtat al studioului. Atât eu, cât și asistentul ne-am 
întors să vedem la ce se uita. Uşa cabinei de machiaj era deschisă, și 
Angeline stătea în pragul ei, clipind nesigur la luminile din studio. 
Purta o rochie argintie cu un decolteu care cobora cam până la 
jumătatea stomacului, care părea să fi costat cât jumătate din salariul 
meu pe un an, și parcă era cu totul alta. Fata de la machiaj îi 
îndreptase buclele scurte, lipindu-le de cap ca un coif negru, îi pusese 
gene false și îi scosese în evidenţă buzele cu un ruj roșu aprins. Deși îi 
tremurau mâinile, fata îi era impasibilă ca a unui manechin din 
magazin, părând aproape din sticlă în perfecțiunea ei. A înghițit putin 
si apoi a început să meargă încet, testand parcă, ducând un picior in 
fața celuilalt, ca și cum s-ar fi gândit că ar fi putut cădea. Toată lumea 
şi-a ținut respiraţia în timp ce îi înregistram prezenţa, iar liniștea a 
coborât în studio. Nu se auzea decât zgomotul tocurilor ei pe podea. A 
ajuns la marginea luminilor, ezitând, apoi a pășit pe hârtie, s-a 
îndreptat repede spre taburet și s-a prăbușit pe el, ca și cum ar fi fost o 
plută de salvare. 

— La naiba! a spus fotograful, fluierând uimit. La naiba, frate! a 
adăugat el apoi cu voce scăzută. 

Şi-a scuturat capul, și-a tras blugii în sus și s-a dus apoi pe hârtie, la 
vreo cincizeci de centimetri în fata ei, studiind-o curios, ca si cum i-ar 
fi pus o întrebare. 

— Esti frumoasă, Angeline, a spus el după o pauză, cât se poate de 
surprins, esti pur si simplu superbă. 

La început ea s-a holbat la el, de parcă nu ar fi înţeles ce spusese sau 
cine era, gândindu-se poate că o lua peste picior. Apoi însă s-a 
întâmplat ceva cu ea și s-a înroșit brusc. 

— Mulţumesc, a soptit ea timidă, mulțumesc. 

— Să iti fie de bine, să iti fie de bine, a spus el, izbucnind într-un 
hohot de ras neîncrezător, fără să isi ia ochii de pe ea. 

A continuat să o privească de parcă ar fi fugit dacă nu ar mai fi 
făcut asta, apoi s-a întors la aparat, ridicând mâinile, ca si cum ar fi 
vrut să linisteasca un animal agitat. 

— Nu te mișca, a spus el, privind prin vizor, nu te mișca, a repetat 
si a tras un cadru înainte ca ea să isi poată da seama ce se întâmplă. S- 


a declansat blitul si el a potrivit din nou aparatul. 

— Gata? a întrebat Angeline, clipind spre el. 

— Da, a spus el mutând pe modul ecran si privind printre gene la 
aparat. Vezi ce ușor o să fie? a zis el, ridicând privirea spre ea. 

M-am simţit foarte ciudat să stau acolo în picioare în după-amiaza 
aceea, în întuneric si să o privesc cum... nu găsesc cuvântul... cum se 
extindea poate, ca si cum ar fi crescut sub ochii ăștia fixati asupra ei 
care îi acordau atâta atenţie. Părea că de fiecare dată când se declanșa 
blitul, mușchii feţei i se relaxau putin, până când privirea de păpușă se 
îmblânzea și chiar eu trebuie să recunosc că arăta minunat. Nimeni nu 
o trata ciudat si nu o privea de sus, nimănui nu i se părea ciudat că 
trebuia să stea așa jos, pentru că nu se simțea deloc comod pe taburet 
si trebuia să se tind cu mâinile de marginile lui. În loc de asta, toată 
lumea se comporta de parcă era ceva cu adevărat frumos. 

După vreo douăzeci de poze, au pus-o să se schimbe și să îmbrace 
altă rochie, i-au coafat altfel părul si asa mai departe. Pe parcursul 
zilei a schimbat şase rochii, din care majoritatea mi se păreau cât se 
poate de ridicole, semănând cu scenele alea de modă de budoar, dar 
se pare că tuturor le plăceau, chiar și lui Angeline. Pe la 3 după- 
amiaza a trebuit să mă asez, pentru că obosisem. În plus, mai era un 
motiv. Începuse să mă enerveze fotograful. 

Mai întâi mi s-a părut minunat, pentru că vedeam cât de fericită o 
făcea, dar acum începuse să mă obosească prostiile astea. Felul în 
care-i spunea: „Frumos, frumos”, mă scotea din sărite. Am început să 
îl urmăresc mai îndeaproape și m-am cufundat mai tare în întuneric, 
ca să nu mă vadă. Am stat acolo, jucându-mă nerăbdător cu cheile, 
rotindu-le între degete, luându-le de pe inel și punându-le la loc, 
încercând să nu îmi spun: „Ce, iti place de ea cumva? Nu te mai holba 
asa la ea”. Apoi, la sfârșitul zilei, când eram toți obosiţi și m-am 
gândit că măcar se terminase, s-a dus aproape de ea, şi-a lăsat capul în 
jos şi i-a spus ceva cu voce scăzută, am încetat să mă mai joc cu cheile 
si am început să îi urmăresc îndeaproape. Lui Angeline i-a dispărut 
zâmbetul de pe fata si a rămas acolo cu ochii în podea, ascultându-l 
cum vorbea, dându-și părul după urechi și gândindu-se la ce îi spunea. 

— Ei bine? a spus el îndreptându-se de la mijloc și dându-se un pas 
înapoi. 

— Hei, am spus eu apropiindu-mă de platou și simțind lumina 
reflectoarelor pe fata. 

Ea însă nu s-a întors spre mine, nici măcar nu a părut să mă audă, 
pentru că avea ochii fixati pe ai lui. După câteva clipe, a dat ușor din 
cap. 

— Hei, am murmurat, Angeline? 

Nimeni nu a reacționat însă. Fotograful s-a dus si a desurubat 
aparatul de pe trepied și s-a așezat pe burtă, sprijinindu-se pe coate, 


cu aparatul ridicat la ochi. Se concentra pe tivul fustei ei si dintr- 
odată, luându-ne pe toți prin surprindere, ea și-a ridicat fusta până la 
genunchi. 

Am fotografia de-atunci și chiar și astăzi mă mai uit la ea. 1 se văd 
gleznele subţiri, urmele transpirate ale picioarelor ei mici pe fundalul 
de hârtie si, cel mai important, cel de-al treilea picior, rupt și strivit. 
Nu ai zice că e făcut din același material ca celelalte două, stă acolo 
atârnând alături de umbra lui. S-a dovedit a fi cea mai bună poză din 
album, cea despre care vorbeşte toată lumea. Cert e însă că atunci îmi 
venea să îl omor pe fotograf. 

După ce au terminat și ea s-a dus să i se dea jos machiajul, cineva a 
adus cafea și o sticlă de vin rosé. Mi-am luat paharul și m-am așezat 
lângă el. Nu aveam de gând să îl las să vorbească din nou de unul 
singur cu ea. 

El stătea tolănit pe canapea, pe jumătate lungit pe spate, trecându-și 
degetele printre bratarile de pe brațe, cumpărate în semn de 
solidaritate cu diverse cauze. Dacă ştia că mă scoate din sărite, nu 
arăta asta. 

— Așadar, spuse el pe un ton perfect normal, ce se întâmplă când 
iese cartea? 

Se opri o clipă ca să dea paharul de vin pe gât, apoi își întoarse 
privirea spre mine. Când o priveam mă gândeam doar la ce s-ar 
întâmpla dacă tatăl ei ar citi cartea. Oare ce părere ar avea despre 
asta? Dacă as fi în locul lui, mi-aş găsi o gaură în pământ și m-aş 
ascunde acolo. 

— Malachi Dove e mort, cum ar putea citi cartea? am spus privindu- 
] fără să preget. 

— Serios? 

— Nu citeşti ziarele? Au vuit toată săptămâna în legătură cu asta. 

— Ah, cadavrul acela din Dumfries. Bine, dar nu s-a confirmat, nu 
au spus că ar fi el cu adevărat, nu? 

— Nu, am spus rar, ca și cum ar fi fost un copil care nu voia să 
înțeleagă, așteaptă să aibă rezultatele testului ADN, înainte să facă 
asta, dar e el și e mort. 

Angeline a apărut atunci cu o cutie de coca-cola dietetică în mână și 
am ridicat amândoi privirea spre ea. Purta un halat alb și mi-am dat 
seama că îi șterseseră machiajul, pentru că avea o linie in jurul gâtului 
deasupra căreia pielea era roz, strălucitoare, nepermis de strălucitoare 
după cinci ore sub luminile reflectoarelor. 

— Hei, spuse fotograful, ridicându-se si uitându-se la ea cu 
zâmbetul ăla fals, de parcă l-ar fi dat pe spate. Ia un loc. 

Ea se așeză prinzându-și buclele cu două agrafe deasupra urechilor. 

— Sunt atââât de obosită, a zis ea zâmbind și privindu-mă, atât de 
obosită. 


— Ai fost minunată, am spus, forțând cuvintele să imi iasă din gură. 

— Hei, Angeline, a zis fotograful, aplecându-se în lateral și băgând 
o mână în buzunarul de la spate al blugilor, de unde scoase o carte de 
vizită. I-o dădu cu două degete, cu un gest atât de delicat de parcă ar 
fi fost vreun fluture exotic, si nu o bucată de carton. Lucrez mereu cu 
ea, opera ei e luxuriantă, pur si simplu luxuriantă, îndrăzneață, 
autentică, înţelegi ce vreau să zic? 

Ea a luat cartea de vizită, s-a uitat la ea și și-a mișcat putin buzele. 

— Ce e? am spus aplecându-mă. Ia să vedem. 

Mi-a dat cartea de vizită după un moment de ezitare. A trebuit să i- 
o trag putin, putin de tot, dintre degete. Am întors-o și am văzut că 
era a unui redactor de la Daily Mail. Ce se întâmpla acolo? 

— Ei bine, ce e asta? am spus întorcându-mă spre fotograf și dând 
crispat din cap. 

— Vrea mult de tot să scrie un articol despre Angeline. 

Așadar, un afurisit de redactor de la un ziar naţional știa de 
Angeline? Cum de se întâmplase asta? 

M-am aplecat în fata și i-am atins putin genunchiul, făcându-l să se 
uite la mine și dorind să stea drept, fără să se mai cocoseze. 

— E OK, e perfect, numai că noi negociem drepturile de publicare a 
acestei povești în foileton, si nu cu Mail, OK? am spus făcând o pauză 
ca să mă asigur că mă auzise. 

— Îmi pare rău, prietene, a zis ridicând paharul de parcă ar fi 
ciocnit în cinstea noastră, nu am vrut să mă bag, nu e treaba mea să 
fac valuri. 

— Haide, haide să te schimbi, am spus ridicându-mă și întinzând 
mâna spre Angeline. 

Ea însă nu s-a ridicat, ci a stat acolo, holbându-se la mâna mea 
întinsă. 

— Hai, am repetat, a venit vremea să te îmbraci și să plecăm. Să îi 
lăsăm amicului nostru timpul necesar să își citească contractul. 

— OK, a spus Angeline pe un ton sarcastic, oftand si dându-și ochii 
peste cap. Era același ton pe care îl folosea Sovereign cu mama ei. Vin 
acum. 

Şi-a terminat cutia de coca-cola si a aruncat-o la cos, după care şi-a 
ridicat mâna, ducând degetul mare la ureche si cel mic în colţul gurii 
si zâmbindu-i fotografului. 

— Sună-mă, a spus ea si a trecut pe lângă mine, sărind de pe un 
picior pe altul până în cabina de machiaj, tarandu-si leneș papucii pe 
podea, așa cum văzusem că fac târfele în Tijuana. 

M-am ridicat privind-o, dar tot ce mi-a venit în cap a fost vremea 
adolescenţei mele în Bootle, când taţii se aliniau în mașini în afara 
cluburilor de noapte când venea vremea ca ele să fie date afară de 
acolo. Obișnuiau să iasă din mașină și să stea cu coatele pe capotă, 


arătând relaxaţi, desi iti puteai da seama cam ce gândeau. Se gândeau 
că, dacă unul dintre nenorocitii dinăuntru le atinseseră fiicele măcar 
cu un deget, aveau să primească o bătaie de pomină. 


Am mers înapoi spre casă în tăcere, cu Angeline in dreapta, 
mestecând o gumă pe care o culesese de pe undeva. Tot butona 
radioul, încercând să prindă Choice FM, până când m-am întins și l-am 
închis. Mă hotărâsem că nu aveam să mai vorbim cu fotograful. Nu 
îmi plăcea că intervenise si nu îmi plăcea nici cum vorbea despre 
Dove. Cadavrul din Dumfries era el, nu spusese nimeni că n-ar fi fost. 
Aveam de gând să îl sun dimineaţa pe Danso să aud din gura lui că 
testul ADN iesise pozitiv. Chiar si asa, când am ajuns acasă, m-am dus 
în grădina din spatele casei si am închis bine de tot poarta, apoi am 
verificat încă o dată ușa de la beci și am blocat-o cu mașina de tuns 
iarba. 

Am auzit telefonul sunând în casă și, în timp ce intram în bucătărie, 
am auzit paşii grăbiţi ai lui Angeline pe scări. 

— Da, bună ziua, a spus ea tragandu-si sufletul. 

Am intrat în hol si am stat acolo în picioare, dându-mi jos haina pe 
jumătate, holbându-mă la ea. 

— Da, spunea ea la telefon, eu sunt, după care chicoti puţin. Da, 
ştiu, mi-a spus toate astea, continuă, după care, văzându-mă în pragul 
ușii, se întoarse cu fata la perete, sprijinindu-se când pe un picior, 
când pe celălalt și bataindu-se în timp ce vorbea. Nu, cred că este în 
regulă. Ca să fiu sinceră, îmi doream să sunati. 

Eu am stat acolo fără să scot o vorbă, gândindu-mă dacă să acopăr 
receptorul cu degetele sau nu. În loc de asta însă, mi-am dat jos haina 
si m-am așezat la masa din bucătărie in semiintuneric, desfăcând 
nervos o sticlă de Newkie Brown. Mi se tot plimba prin fata imaginea 
cu taţii care stăteau si isi aşteptau fiicele să iasă din clubul de noapte 
Crosby. 

— Joe? mă strigă ea, după ce termină de vorbit, apărând în pragul 
ușii de la bucătărie cu ochii strălucind și bărbia coborâtă și un zâmbet 
de fetiță pe fata. Am fost neascultătoare, nu-i asa? 

— Ai de gând să faci chestia asta? 

— Vineri. 

— Vineri? Chiar crezi că e bine, înainte să știm dacă tatăl tău e mort 


sau nu? 

— Bine, dar era el. 

— Arata foarte diferit. 

— Nu începe din nou cu asta, a zis lăsându-și umeri in jos. 

— Nu știu, am spus oftand si frecându-mi tâmplele îngrijorat, chiar 
nu știu și nu îmi place deloc treaba asta. 

Mi-am lăsat mâinile în jos si am privit pe fereastră, gândindu-mă la 
încuietorile de siguranță de pe ea. Nu le mai folosisem de ani buni, 
oricum nu aveau ce să ne fure, și nu îmi puteam aminti ultima oară 
când văzusem cheia de la ele. Probabil că era în vechea cutie de cafea 
de pe raftul din beci. Mi-am spus din nou că Danso mi-ar fi telefonat 
dacă ar fi fost vreo problemă. 

— Joe, spuse ea venind și punându-și mâinile pe umerii mei, după 
care își petrecu piciorul pe după ale mele și se așeză în poala mea cu 
fata spre mine si cu fusta adunată între coapse, dezgolindu-si 
picioarele. 

Puteam să simt mirosul cafelei pe care o băuse și al cremei pe care o 
folosise ca să se demachieze. 

— De ce nu mă crezi? Era el. 

— Si tu de ce nu mai poți aștepta până suntem siguri? O să aibă 
rezultatele de la testul ADN în orice clipă de-acum. O să îl sun pe 
Danso mdaine-dimineata. 

— Dar era el, Joe, și oricum n-o să spun nimic, continuă ea 
mișcându-se putin și dându-și fusta la o parte, astfel încât coapsele ei 
dezgolite se frecau de blugii mei. N-o să spun unde locuiesc. 

— Va trebui să aștepți până vorbesc cu Finn. Dacă nu ești atentă, ai 
putea să ne strici contractul. Nu o să îi placă deloc. 

— Ba da, o să îi placă mult, spuse ea luându-mi mâinile și 
împingându-le sub fusta ei. 

Nu purta lenjerie intimă, era umedă și caldă și puteam simți 
membrul diform presându-mi încheieturile degetelor. 

— Promit, promit, sopti ea închizând ochii și începând să isi miște 
coapsele în cerc. N-o să spun nimic despre tine. 


Nu incerca sa imi faca in ciuda, chiar nu facea asta, pur si simplu nu 
se gândea la mine si îmi dădeam seama de asta. Tot ce dorea era să fie 
auzită. Pentru numele lui Dumnezeu, avea nouăsprezece ani si, dacă 
atunci când veniseră cei de la Mail să îi ia interviul se purtase de parcă 
mi-ar fi făcut în ciudă, fusese doar vina mea. 

Vorbisem cu Finn și nu îi plăcuse deloc treaba asta. Parcursese 
contractul de-a fir a păr și, cu excepţia cazului în care ar fi vorbit 
despre masacru în sine, nu o putea opri în nici un fel, și asta îl înfuria 
la culme. Îl tot sunasem pe Danso, dar de fiecare dată îmi intra 
mesageria, așa că i-am lăsat o grămadă de mesaje în care îi spuneam 
să mă sune dacă nu se potrivea profilul ADN. Cu toate astea nu m-a 
sunat înapoi. Începusem să cred că nu era chip să fac față acestei 
furtuni, ceea ce m-a transformat pe mine în prietenul de doi bani 
nervos ca naiba care stătea în spatele ziaristei pe tot parcursul 
interviului pentru Mail, făcându-i semn peste capul acesteia de fiecare 
dată când credeam că spune mai multe decât trebuie. 

Îşi tot pierdea concentrarea, devenind neglijentă în ce spunea. La un 
moment dat, a zis: „Nu pot să vorbesc despre asta pentru că eu și 
Joe...” 

— Angeline, am spus ridicând vocea, ăăăă... 

— O, da, pe unde mi-o fi fost mintea? Ce voiam să spun este că... 

Mi-am petrecut restul timpului uitându-mă furios la ea și așteptând 
să o prind cu un cuvânt sau o expresie greșită. După o vreme s-a 
săturat să mă tot vadă prin preajmă și a dus-o pe ziaristă în bucătărie, 
unde au stat apropiate ca fetele, bând ceai și fumând. Am tot căutat 
motive să mă duc la bucătărie: ba să fierb apa, ba să ies să mă plimb 
prin grădină. De fiecare dată când intram, se opreau din chicotit și se 
întorceau spre mine cu niște zâmbete dragute și lipsite de expresie, 
așteptând politicoase să ies ca să poată continua interviul. 

Nu am știut dacă se tinuse de promisiune până când nu a apărut 
articolul trei zile mai târziu. Era luni și, deși pusesem ceasul să sune la 
7, când m-am trezit patul era deja gol. Știam unde era. Se dusese la 
chioscul de presă să ia ziarul. Când a sunat telefonul, eram încă în pat, 


frecându-mi capul si încercând să mă trezesc. Era Danso, cu tonul lui 
obișnuit, auster, obosit și crispat. 

— Ai o voce de rahat. 

— Păi mă si simt ca atare. N-am dormit toată noaptea si am venit 
aici direct la aeroport. Suntem pe pistă acum. 

— Suntem? 

— Eu si Sanchoy47; Struthers, tovarășul meu de călătorie. 

— Asadar, n-ai plecat la Miami. Sau il iei cu tine si in vacanta? 

— Joe, spuse el, fara sa rada, te duci pe undeva azi? 

— Eu? Doar la magazinul din colt, stau in casă, am o carte de scris. 

— Ne îndreptăm spre Heathrow, venim in câteva ore. Vreau să ma 
consult cu tine intr-o chestie, daca esti de acord. 

— Să te consulti cu mine? Ce s-a întâmplat? 

— Sunt prea multe lucruri de discutat pe o linie nesigură, Joe, dacă 
înţelegi ce vreau să zic, spuse el ezitând. Nu putem să lăsăm detaliile 
pentru când ne vom vedea fata în fata? 

Am dat la o parte așternutul și mi-am coborât picioarele din pat. 
Ceva din tonul lui mă pusese în alertă. 

— Nu e el, așa-i? Amărâtul ăla de la morga din Dumfries nu e 
Malachi, nu? Ti-am lăsat o grămadă de mesaje legate de asta, Peter, si 
am tot așteptat să mă suni înapoi. 

A urmat o pauză în care nu am auzit decât zgomotul parazitilor pe 
linie si uruitul constant al unui motor de avion mic. 

— Peter, mă auzi? Am zis nu e el, nu? 

— Nu e el, a spus în cele din urmă. Testul ADN a ieșit negativ. 

— La naiba, știam! am spus ridicându-mă în picioare. A găsit pe 
cineva care semăna cu el. Biletul sinucigaş și tot restul, a vrut să te 
trimită pe o pistă greșită pentru câteva săptămâni. 

— Nu, nu credem că e implicat în treaba asta, credem că e o 
coincidență, continuă el cu vocea scăzută, probabil pentru că se uitau 
ceilalți pasageri urât la el. Tipul din Dumfries e un fost militar, care 
nu a mai fost întreg la cap după operaţiunea Furtună în Desert. 
Ameninta de ani buni că se va sinucide. 

— Peter, am spus eu măsurând camera în lung și-n lat și aruncând 
cuvintele în aer, cât timp ia un test ADN? 

— Nu mult, e... 

— Exact, nu durează mult, ai zis vineri. Vineri a fost acum trei zile 
si ţi-am tot lăsat mesaje, rugându-te să îmi spui dacă... 

— Joe, ascultă... 

— ...dacă nu se potrivește ADN-ul și între timp Angeline a spus 
presei povestea ei. 

M-am dus la fereastră și am tras perdelele, așteptându-mă să o văd 
venind pe stradă. 

— O să citească articolul în dimineaţa asta, o să afle unde e și... 


M-am întrerupt, pentru că văzusem ceva pe stradă care imi atrăsese 
atenţia. 

— Peter? Peter nenorocitule, ce se întâmplă? Ce nu îmi spui? am zis, 
simțind cum începeam să mă răcesc puţin. Ce naiba se întâmplă? 

Am deschis fereastra si m-am aplecat, în timp ce răsuflarea se 
transforma în vapori și condensul îmi uda umărul gol. Era o mașină de 
poliție afară, cu luminile aprinse. 

— E de la Salusbury Road. Joe? Joe! Ascultă, e doar o măsură de 
precauţie. 

— O măsură de precauţie? Dumnezeule mare, ai face mai bine să îmi 
spui ce se petrece. 

— Poate e mai bine să stai în casă azi, nu ai nici un motiv să ieși, 
nu? Nu te mai duce la cumpărături. O să iti dau un mesaj cu numărul 
de la secţia de poliție locală, cei de-acolo sunt la curent cu situaţia. 

— Ce situaţie? 

— Avionul decolează, Joe, se uită stewardesa urât la mine. 

— Ascultă, Angeline e plecată, ce pot să fac... 

— Relaxează-te, nu ai de ce să iti faci griji, a spus, iar telefonul a 
murit. 

Am format 1471, apoi 3, dar mi-a intrat mesageria. Am închis și m- 
am holbat la telefon, simțind cum mi se accelerează pulsul. 

— Nenorocitilor, am spus, ati știut de asta, am spus privind afară pe 
fereastră. 

Luminile de pe stradă erau încă pornite și portocaliul se amesteca cu 
albastrul luminilor maşinii de poliție. Când m-am dus spre pat, 
punând mâna pe partea pe care dormea Angeline, aceasta se răcise. 
Chioscul de ziare era la cinci minute de mers pe jos si am simţit dintr- 
odată cum frica pune stăpânire pe mine, simtind-o în gură asemenea 
acidului din stomac. 

Mi-am tras blugii pe mine și am coborât scările, în timp ce îmi 
puneam și un tricou. Mă panicam din ce în ce mai mult cu fiecare pas. 
Când am ajuns în hol, îmi clantaneau deja dinții. 

Am alergat afară în picioarele goale, ezitând, apoi m-am întors și 
am smuls cheile de deasupra telefonului, am trântit ușa în urma mea. 
În mașina de peste drum, ofiţerul de poliţie şi-a întors capul în direcția 
mea în timp ce mă deplasam pe alee. Nu îi puteam vedea fata, pentru 
că era ascunsă după paravanul solar, tot ce puteam distinge erau 
mâinile crăpate așezate pe bord. Am alergat în mijlocul străzii, 
simțind cum frigul îmi pătrundea în picioare. M-am întors si am 
verificat ambele sensuri și tocmai mă pregăteam să mă duc la el și să 
îi bat în geam când am văzut-o venind spre mine în depărtare. 

M-am simțit atât de ușurat, pe parcă m-ar fi tăiat cineva în două. 
Am șchiopătat înapoi și m-am sprijinit de poartă, ca să-mi trag 
sufletul. Am văzut-o venind. Ducea trei ziare în mână și ochii îi 


straluceau. 

— Joe! a strigat ea, începând să meargă mai repede când m-a văzut. 
E aici! a spus fluturând unul dintre ziare spre mine. A spus că sunt 
frumoasă. 

— Intră imediat. 

— Nu ai pantofi în picioare, a observat ea ezitând, și zâmbetul i-a 
dispărut de pe chip, iar brațele i-au căzut de-a lungul corpului. 

— Intră odată înăuntru, am spus luând-o de brat și conducând-o pe 
alee, fără să scot o vorbă. 

Când am ajuns în casă, am încuiat ușa, am pus zăvorul și lanțul. Ea 
a așteptat în liniște în timp ce am încuiat ușa din spate, am golit cutia 
de cafea pe podea și am căutat printre chei până am găsit-o pe cea de 
la încuietoarea ferestrelor. M-am dus în fiecare cameră și am încuiat 
ferestrele, am tras perdelele și apoi m-am întors în hol, luându-i ziarul 
din mâna imobilă. 

— Ăsta e articolul? am spus desfăşurând ziarul pe masa din 
bucătărie și uitându-mă prin el. Zice că stăm împreună? 

— Nu, a spus ea cu grijă în timp ce isi desfacea esarfa, nu spune 
nimic despre tine. 

Am găsit pagina cu articolul și mi-am așezat mâinile pe el, 
aplecându-mă să îl examinez. Deasupra mea, lumina electrică se mişca 
încet în cerc și umbra ei se rotea peste ziar ca o piatră de divinatie. 

Articolul avea două pagini, cu o fotografie mare în centru a lui 
Angeline, cap și umeri, si altele două: una cu Dove și una cu Insula 
Porcilor, cu corturile poliției și bărcile îngrămădite în jurul satului. 

Am scanat repede textul. Era genul de articol clasic, care iti spunea 
ce se întâmplase, cum și când: oroarea masacrului, câți fuseseră 
omorâți, fuga lui Malachi Dove, moartea lui Lexie, toate astea erau 
relatate în primul paragraf. Apoi articolul se concentra pe Angeline și 
fraza ei preferată era acolo: „o frumuseţe care dă semne că ar avea o 
inteligență pătrunzătoare”. Spunea că era infirmă din naștere și că 
mergea cu un ușor șchiopătat, fără a furniza alte detalii. Urma apoi un 
rezumat al vieții ei pe insulă, impresiile ei fata de membrii cultului 
uciși, iar articolul se încheia făcând o referință la carte, care avea să 
fie publicată în august. Eu nu eram menţionat nicăieri. 

M-am aplecat și mai mult și am cercetat fotografia, uitându-mă la ce 
se reflecta în ochii ei si asteptandu-ma pe jumătate să mă văd acolo, 
stând în umbră nervos și gelos. Cu toate astea nu se vedea nimic în 
afara blitului fotografului. 

— Joe, mai bine mi-ai spune ce se întâmplă. 

Am scuturat din cap și m-am așezat la masă, presându-mi tâmplele 
cu degetele. Aveam nevoie de un calmant. Am tras ziarul spre mine și 
m-am uitat la el încruntat. 

„Dar Angeline spune că membrii Preotilor Tămăduitori Psihogenici 


s-au purtat frumos cu ea. «Au fost cu toții atât de draguti cu mine. 
Cred ca stiau ce se intampla cu mine.»” 

— Erau atât de draguti? am spus ridicând privirea spre ea. Asta ai 
spus? „Cred că știau ce se întâmpla cu mine?” Nu îmi amintesc să-mi 
fi spus așa ceva. 

— Nu, a rostit ea rosind și frecându-și nasul, nu am vrut să par... 
inversunata. Nu am vrut să par inversunata. 

— Nu ai vrut să pari inversunatd? am spus oftând. Uite ce e, tu crezi 
că ştii ce faci, dar aici avem de-a face cu lucruri periculoase. Nu a fost 
prea deștept din partea ta să vorbești cu ei. 

— E doar o chestie de autoconservare. 

— Crezi că asta e autoconservare? am spus privind-o cu fata ca de 
piatră, în timp ce îmi auzeam cuvintele întorcându-se ca un ecou. 

— Da, da, asta cred. 

— Ştii cum sună asta? Ştii cum îmi sună asta? 

— Cum? 

— Nu doar că ai spus altă poveste fata de ce rahat o să spun eu, 
ceea ce are să fie cel putin penibil, de vreme ce o parte din carte a 
ajuns deja la editură... 

— Te rog să nu vorbeşti urât. 

— Ascultă aici, am spus ridicând mâna, lasă-mă să termin. Așadar, 
nu e doar asta, dar mi se pare că încerci să te pui contra, ca si cum l-ai 
ademeni pe tatăl tău. 

— Ca si cum l-as ademeni? a spus ea pufnind. Ei bine, asta e o 
prostie. Cum aș putea să îl ademenesc? Doar e mort. 

— Stai jos, am spus luându-mi mâna de la cap și privind-o cu o 
expresie serioasă. 

— De ce? 

— Asaza-te. 

— Joe? Mă sperii, a spus pălind putin în timp ce se așeza în partea 
opusă a mesei. 

— Vin de la Oban să vorbească cu noi, s-a întâmplat ceva. 

— Tocmai de la Oban? 

— Angeline, am spus oftând, crezi că l-ai văzut pe tatăl tău acolo la 
morgă, dar... nu era el, am continuat asezandu-mi mâna peste a ei. Au 
făcut un test ADN. 

— Ce tot spui acolo? a rostit ea smulgându-și mâna de sub a mea și 
pălind rău de tot. 

— Nu era el. Știu că... știu că iti doreai să fie el și știu si de ce, dar 
nu era el. 

— Dumnezeule, a soptit ea ducându-și ambele mâini la fata, 
Dumnezeule, tu chiar vorbeşti serios, nu? Tu chiar vorbeşti serios când 
spui că nu era el. 

— Nu e doar vina ta, și ei își doreau la fel de mult să fie el. Privind 


acum lucrurile însă, cred că si tu, si Danso vă agatati de un fir de par. 

A respirat adanc de cateva ori in timp ce procesa informatiile, apoi 
a ridicat încet privirea spre fereastra de la bucătărie si spre perdelele 
bine trase, după care s-a întors și a privit de-a lungul holului la 
încuietoarea de la ușă. 

— O, nu, a soptit ducandu-si o mână la gât, ne-am baricadat aici, 
nu? Ei cred că vine încoace, a continuat, privindu-mă. 

Am tăcut vreme îndelungată, apoi i-am luat mâinile în ale mele. 

— O să ajungă aici în două ore și e o mașină de poliție afară, o sa 
fie totul bine. 


De câteva zile cerul de deasupra Londrei era inert si umflat 
deasupra acoperisurilor caselor, părând că nu poate respira. Cu toate 
acestea, în dimineața aceea, târziu, chiar înainte de prânz, norii au 
ieşit din inerție si au început să toarne bucățele de grindină peste 
casele din nordul Londrei, sărind pe acoperișuri și făcând pogos pe 
stradă. 

Deși nu am vorbit prea mult cu Angeline în dimineaţa aceea, eram 
convins că gândeam același lucru, și anume că Malachi era deștept și 
că putea intra pe gurile de aerisire, în jos pe cos sau prin găurile din 
scândurile podelei. Ea aprinsese toate luminile, verificase sub paturi și 
în fiecare dulap. Apoi se dusese în sufragerie, încercând să citească 
ziarul, dar nu se putea concentra. Din când în când se ducea la ușile 
cu geam si dădea la o parte perdelele, uitându-se la grădina îmbibată 
de ploaie. 

— E cineva în copac, a spus ea pe la prânz, cu nasul lipit de geam. 

Am venit și eu să mă uit. Era un ofițer de poliție, purtând cizme și 
un pulover albastru cu epoleti. Când ne-a văzut, ne-a făcut cu mâna si 
i-am răspuns și noi în același mod. După aceea, Angeline a încetat să 
se mai uite pe fereastră, lăsând perdelele trase. 

Nu eram mulțumit cu încuietorile ferestrelor, așa că am bătut niște 
cuie în sistemul de închidere al ferestrelor, ca să le închid perfect, si 
am astupat bine de tot fanta cutiei de scrisori cu niște bandă adezivă 
pentru împachetat. Am luat o lanternă și am urcat în pod, rupându-mi 
blugii în timp ce m-am târât pe-acolo, verificând fiecare bucată de 
şindrilă, fiecare cărămidă, fiecare grindă și fiecare rolă de material 
izolant putrezit, în timp ce grindina bătea pe acoperiş la câţiva 
centimetri de capul meu. Parcă auzeam cum se deschide iadul, 
curgând din cer. 

— Beciul, am spus după ce am terminat, o să verific beciul. 

Angeline stătea pe canapea rozandu-si unghiile si aruncând priviri 
nervoase spre ceas. 

— Chiar trebuie? a spus ea sărind în picioare și urmându-mă 
schiopatand până la usa de la beci. Nu poți să stai aici? Ar trebui sa 


ajunga dintr-o clipa in alta. 

— Nu-mi ia mult. 

Am coborât treptele subrede, plimbând lumina lanternei de colo 
colo. Angeline a stat în capul scărilor urmărindu-mă până am dispărut 
în întuneric. Încuiasem ușa dinspre grădină pe dinafară, proptind 
mașina de tuns iarba în ea, dar acum am mai bătut încă patru cuie în 
ușă, asigurându-mă că nu avea să se miște. După ce am terminat, m- 
am lăsat într-un vechi balansoar, stingând lanterna și lăsând 
întunericul să mă împresoare. Mirosea a gaz și a muşchi, dar și a ceva 
mai vechi și mai cunoscut. 

Deasupra, Angeline plecase din cadrul uşii si se dusese în bucătărie, 
unde făcea acum să scârțâie scândurile podelei. Am aprins lanterna si 
am îndreptat-o spre bârnele de sub podeaua de la bucătărie, ascultând 
cum se mișca de colo colo și privind firisoarele de praf desprinse din 
tavan. Deşi nu își putea da seama, mă supărase grozav cu comentariile 
alea despre Preoții Tămăduitori Psihogenici. Acum trebuia să vorbesc 
cu Finn să scoată cumva bucata aia din manuscris. Am plimbat raza 
lanternei până în adâncurile boltite ale beciului care ajungeau până 
sub grădină. Toate erau cum mi le aminteam, toate prostiile alea 
adunate acolo, congelatorul ăla sclipind anost spre mine. Ce ciudat că 
aici totul era la fel, deși deasupra se schimbase totul. 

S-a auzit soneria de la ușă. Am urcat scările, stingând lanterna și 
zăvorând ușa beciului. I-am dat și un picior ca să mă asigur că se 
închisese bine. 

— Au ajuns. 

M-am îndreptat spre ușa de la intrare, aprinzând lumina de pe 
veranda si lipindu-mi fata de fereastră. 

— Da? Cine e? am strigat. 

— Noi suntem, l-am auzit pe Struthers spunând sec, ridicând vocea 
ca să acopere zgomotul făcut de grindină. Tocmai din însoritul Oban. 

Am desfăcut lanţul și zăvoarele și am deschis ușa. Stăteau amândoi 
ingramaditi pe verandă, infrigurati si sumbri sub lumina de deasupra 
capului, cu umerii uzi din pricina grindinei. În spatele lor, pe strada 
întunecată, se afla o altă mașină de poliție fără însemnele specifice, cu 
luminile pâlpâind leneș. Şoferul era întors spre noi, urmărindu-ne, cu 
cotul pe volan. 

— EI ne-a adus de la Heathrow, a spus Danso, văzând încotro ma 
uitam. 

Recunosc că nu mă așteptam să fie atât de cooperantă Poliţia 
Metropolitană:4o, umblă atâtea povești despre ei. S-a lăsat pe spate si 
a aruncat o privire prin grădina din fata, mai întâi peste un umăr si 
apoi peste celălalt. 

— Joe? a spus el privind printre gene la holul cald, îmi pare rău să 
te deranjez, băiete, dar e cam frig aici. 


M-am dat câțiva pași înapoi, așezând lanterna pe pervazul ferestrei 
si făcându-le loc să intre. 

— Nu e mort, nu-i așa? am spus punând la loc zăvoarele și lanţul și 
întorcându-mă spre ei, după ce intrară. Și ştiţi unde e. 

— Știm unde e, a spus Struthers dând din cap. 

— Ascultă, am putea... a spus Danso privind prin hol. Cred că ar fi 
mai bine să mergem și să ne așezăm. 

— E aici, la Londra, nu? Si știți asta de zile bune, am zis, înfuriindu- 
mă subit. 

— Cred că ar trebui să ne așezăm, a spus din nou Danso, de această 
dată pe un ton mai rar și mai deliberat, incluzându-ne pe mine și pe 
Danso în fraza lui. Pe aici, nu? puse el mâna pe ușa de la sufragerie. 

Am intrat în sufragerie. Eu eram furios. Danso, obosit, își târa 
picioarele. Struthers ne urma, verificând în mod ostentativ camera, 
ridicând perdeaua și uitându-se printre gene la mașinile de poliție de 
afară. 

— Drăguţ loc, spuse el, lăsând perdeaua în jos și uitându-se la 
postere si la plante. Dar ai și o slujbă drăguță. 

— Aici erai, spuse Danso ridicând mâna în chip de salut spre 
Angeline, care apăruse în cadrul ușii de la bucătărie, stergandu-si 
mâinile pe un prosop. Bună, fetito, te-am văzut în ziar în dimineața 
asta. Ești celebră. 

— Bună, spuse ea cu un zâmbet slab. Bună, continuă, uitându-se 
spre Struthers. 

— Bună, spuse Struthers stând nemișcat și holbându-se la ea, la 
puloverul decoltat, la ceva ce îi strălucea la gât și la părul prins cu un 
elastic, care îi lăsa câteva bucle libere peste urechi. Ce mai faci? 

— Da, da, eu... se bâlbâi ea lăsând prosopul pe blatul de lucru și 
deplasându-se șontâc-şontâc până in fata lui Danso. Nu era el deci? 
Așa mi-a spus Joe, că bărbatul pe care mi l-aţi arătat nu era tata. 

— Îmi pare rău, drăguță, spuse el cu un zâmbet trist. Îmi pare rău 
că a trebuit să treci prin așa ceva. 

— Îmi pare rău că am greșit. 

— Nu, să nu iti pară rău, spuse el dând din cap. 

Am stat toţi acolo în picioare pret de câteva clipe, privindu-ne 
stanjeniti. 

— Ei bine, vreti ceva de baut? intreba ea, dand obosita, din umeri si 
aratand spre dulapul cu bauturi, unde era sticla de Armagnac VSOP pe 
care mi-o daruise Finn de ziua mea. Avem coniac si gin si niste apa 
tonică cu gust de lămâie la frigider. Oakesy nu bea decât bere Newkie 
Brown și bănuiesc că nu vreți asa ceva. 

— Nu, drăguță, mulțumesc, dar suntem în timpul serviciului. Putem 
să ne asezam? întrebă el făcând semn spre canapea. 

— Da, sigur, îmi cer scuze, bâigui ea. 


Struthers își dădu haina jos și o lăsă pe braţul canapelei, apoi se 
aseza confortabil, cu picioarele întinse, punând mâna pe material si 
dând din cap aprobator, de parcă s-ar fi aflat la o expoziție de mobilă 
cu vânzare și ar fi testat o canapea. 

— Joe, spuse Danso ridicându-și pulpanele hainei și așezându-se pe 
canapea, scoțând un mic sunet, de parcă fiecare mișcare ar fi fost 
dureroasă pentru el, trebuie să iti punem niște întrebări. 

— Să-mi puneţi niște întrebări? Ce-ar fi să vă pun eu niște întrebări 
si să primesc si niște răspunsuri? Malachi e la Londra? 

— Dacă te-aș asigura că esti în siguranță, m-ai crede? 

Am ezitat. 

— Vreau să zic că sunteți cât se poate de în siguranță, tu și 
Angeline, dar trebuie să investigăm o nouă pistă si aici intri tu in 
scenă. Ai puţină răbdare cu noi, băiete, o să ti se pară că o luăm cam 
pe departe. 

— Dar nu e așa, spuse Struthers, care încă mai cerceta canapeaua, 
sărind puţin cu fundul pe ea ca să îi verifice arcurile. Vrem să ajungem 
undeva. 

M-am așezat si eu jos pe canapeaua din fata lor, privind la paharul 
gol de pe masă. Probabil că Angeline băuse niște gin tonic în el. 

— Ei bine, ce este? am spus încrucișându-mi brațele pe piept în 
încercarea de a mă calma. 

— Uite ce e, știu că am tot vorbit despre asta, dar e vorba din nou 
de maşina aia, spuse Danso, sprijinindu-se cu coatele pe genunchi si 
aplecându-se in fata ca să mă poată privi. Vreau să te gândești din nou 
la mașina pe care ai văzut-o pe lângă casă în ziua în care a fost atacată 
Lexie. 

— Limuzina? 

— Varianta ofițerului supraveghetor diferă de a ta. Băiatul spune că 
mai întâi ai venit spre casă dinspre est, dinspre strada paralelă cu 
partea din spate a terenurilor de joacă. 

— Asa este. 

— Da? 

— Dar nu am văzut mașina parcată acolo. M-am tot gândit si sunt 
sigur de asta. 

— Joe, Joe, de ce nu ne-ai spus asta mai demult? spuse Danso 
oftand. Nu ne-ai spus niciodata ca ai venit dinspre est. 

— Nu? 

— Nu, ai spus ca ai venit pe strada principala si ca ai parcat peste 
drum de mașina de poliţie. 

— Da, dar eu... am spus deschizând și închizând apoi gura. Ei si, ce 
dacă am uitat? Care e diferenţa? 

— Înseamnă că, atunci când ai ajuns la strada principală, fuseseși 
deja în casă. 


— Da, adica nu in casa, nu. Ma oprisem in afara casei cu masina. 

— Joe? spuse Struthers aplecându-se in fata, în aceeași poziție ca si 
Danso. Îţi amintesti când am fost pe Cuagach? 

— Da, pentru probele pentru criminalisti, am spus precaut, 
mutandu-mi privirea intre el si Danso. Ce e cu asta? 

— Îți amintesti că te-am întrebat dacă fusesesi în capelă si că tu ai 
spus că fuseseşi înăuntru doar pret de câteva clipe ca să faci poze? 
Bănuiesc că nu te poți gândi acum dacă s-a mai întâmplat si altceva 
acolo. 

— Altceva? 

— Altceva care să lase urme din ADN-ul tău acolo. 

— Nu, poate doar niște amprente, ţi-am zis. Acum puteţi preleva 
ADN și din amprente? Cine știe? 

— Nu, e vorba de sânge. iti amintesti de cea de-a treizeci si una 
victimă? De părul și pielea de pe podea? Era si sânge. 

— Sânge? am spus uitându-mă clipind la el. Nu intelegeam, chiar nu 
intelegeam. Nu, nu sânge. 

— Nu s-a întâmplat nimic care să lase urme din părul, pielea și 
sângele tău acolo? Poate o bătaie? Vezi tu, ADN-ul celei de-a treizeci 
si una victime, cea din capelă - iti amintesti de ea, nu? -, ADN-ul este 
al tău, Joe. 

— Poftim? 

— E ADN-ul tău, tu esti cea de-a treizeci si una victimă, Joe. În plus, 
iti amintești crăpătura aia din dulapul din casa conspirativă? 

— Stai putin, stai asa, ce se întâmplă aici? am spus scuturând din 
cap și întinzându-mi mâinile rugător spre Danso. 

— Îmi pare rău, probabil că nu m-ai auzit. Ziceam de crăpătura din 
dulapul din casa conspirativă. Iti amintesti cum a apărut acolo? 

— Am întrebat ce se întâmplă aici? 

— I-ai spus șefului meu aici de fata că ai crăpat dulapul în urma 
unei certe cu soţia ta. Când s-a întâmplat asta? 

— OK, gata, am spus privindu-l fix în ochi pe Struthers și arătându-l 
cu degetul. Am spus ce naiba se întâmplă aici? ADN-ul meu e în capelă? 
Si ce dacă? M-am luptat cu Dove și m-a dus undeva, eram doar pe 
jumătate conștient, așa că putea foarte bine să mă fi dus în capelă, din 
câte îmi pot da seama, dar ce legătură are nenorocitul de dulap cu asta? 

— Nu ridica degetul spre mine, lasă mâna jos. 

— Am spus ce legătură are nenorocitul de dulap cu asta? 

— Destul, spuse Danso dregandu-si glasul si ridicând privirea spre 
mine cu ochii lui lăcrimoși. Nu voiam să procedez așa, dar, te rog, lasă 
mâna jos, spuse el arătând spre degetul meu ridicat. 

— Ce se întâmplă? 

— Mâna, te rog, Joe! 

— Haide, bătrâne, ce se întâmplă aici? am spus lăsând încet mâna 


jos si mijindu-mi ochii spre el. 

— Îmi pare rău, spuse el, căutând în haină si scoțând carnetul de 
polițist, după care îl așeză în fața mea pe masă, refuzând să mă 
privească. Știi cine sunt, dar să facem toată treaba în mod oficial. Sunt 
inspectorul-sef Peter Danso si iti dau un avertisment, Joe Oakes, in 
baza paragrafului 14 din Legea de Procedura Penala Scotiei din 1995. 

— Îmi dai un avertisment? 

— Vei fi cercetat în legătură cu o serie de crime comise în 
Argyllshire la sfârșitul lunii august și în prima săptămână a lunii 
septembrie 2005, în care credem că ai fi implicat, spuse el luându-și 
înapoi carnetul si punându-l înapoi în buzunar. Nu ești obligat să 
răspunzi la întrebări, dar, dacă vei face asta, răspunsurile tale vor fi 
luate în considerare și pot fi folosite ca dovezi la proces, continuă el. 

M-am uitat la el gândindu-mă: „Asta e o glumă, cineva face mișto de 
mine... Ia zi, Danso, băiete, porţi bretele pe sub costumul ăla, asta e, 
nu?” 

— Nu, asta trebuie să fie o glumă, am bombănit, lăsându-mă pe 
spate, înghițind cu greutate si scuturând încet din cap, în timp ce îmi 
mutam privirea de la unul la celălalt. 

— Joe, facem asta în baza legii scoțiene si a jurisdicției pe care o 
detinem în baza convenției transfrontaliere, ceea ce înseamnă că te 
arestam. Dacă ar fi să respect litera legii, ar însemna că iti pot refuza 
dreptul la avocat, dar nu ti-as face asa ceva, Joe. 

— Am putea pur și simplu să te interogăm timp de vreo patru ore. Ia 
gandeste-te putin, doar eu și cu tine timp de patru ore, spuse Struthers 
ridicând din sprâncene. Nu știu ce crezi tu, dar eu de-abia aştept. 

— Nu se poate, am spus izbucnind într-un râs timid. Opriti-va, 
vorbiti prostii! M-am distrat la început, dar acum nu îmi mai place, 
haideţi să terminăm cu asta, am spus mutându-mi privirea de la unul 
la altul, așteptând să îl văd pe vreunul zâmbind și făcându-mi cu 
ochiul: „Ha-ha, te-am păcălit!” 

Danso însă mă privea serios, cu ochii putin incetosati, în timp ce 
Struthers mă privea cu un zâmbet atotstiutor și brațele încrucișate pe 
piept, ca și cum ar fi ascuns o armă acolo. M-am gândit la luminile 
mașinilor de poliție de afară clipind intermitent și am simțit cum ceva 
începe să se miște sub coaste. Mașinile fuseseră acolo toată ziua, dar 
nu ca să ne protejeze, ci ca să mă împiedice să ies din casă. Angeline 
mi-a ridicat braţul si și l-a infasurat în jurul umerilor, lipindu-si capul 
de pieptul meu. Eu i-am pus mâna pe cap și am tras-o aproape de 
mine, continuând să îl privesc pe Struthers. În clipa aceea îl uram mai 
mult decât urâsem pe cineva vreodată. 

— Ei bine, ati face bine să incepeti să îmi dati niște răspunsuri. 

— Singura dată când am mai văzut receptori ADN precum cei pe 
care i-ai lăsat în capelă a fost în cazul unei bătăi, spuse Struthers cu o 


privire rece, scotand un caiet din buzunarul hainei si dand jos capacul 
unui stilou. Nu prea iti plăceau Preoții Tămăduitori Psihogenici, nu-i 
asa? Am vorbit cu editura în dimineața asta si ne-au spus cum... 

— Nici măcar nu eram pe nenorocita aia de insulă când el i-a 
omorât pe oamenii ăia. 

— Vezi, asta e problema, Malachi nu i-a omorât pe „oamenii ăia”. 

— Ei, hai acum, ce prostie mai e si asta? Sigur că i-a omorât. 

Struthers și Danso s-au uitat unul la altul. 

— Joe, nu avea cum, spuse Danso apropiindu-și şi netezindu-și 
pulpanele hainei. 

— Nu avea cum? 

— Da, era deja mort. 

M-am holbat la el, simțind cum pălesc. 

— Da, asa este, era mort de mai bine de o săptămână. 

— Poftim, ce-ai spus? zise Angeline ridicând capul în braţele mele. 

— Era mort când s-au întâmplat toate astea, spuse Struthers. O să 
auzi toate detaliile astea științifice la proces, se pare că un ciudat cu 
barbă de la Universitatea din Edinburgh își dedică viaţa studiului 
insectelor. Iar începutul iernii în Argyll a fost o adevărată comoară 
pentru un entomolog criminalist. 

— OK, hai totuși să nu îi divulgăm toate probele noastre, spuse 
Danso în chip de avertizare. 

Struthers însă se apleca deja în fata, rânjind ca un pitbull în lesă, cu 
ochii lăcrimoși. 

— Da, se pare că sunt lucruri pe care insectele nu le pot face unui 
corp când e atât de frig. Vezi, eu nu am știut asta niciodată. Unele 
insecte nu isi depun ouăle dacă nu e temperatura potrivită. Dacă ar fi 
ajuns în pământ după crimele din capelă, nu ar fi... 

— Bine, hai să ne oprim aici. 

— Unde era? întrebă Angeline ridicându-se în capul oaselor și 
dându-și părul din ochi, după care își îndreptă privirea spre Struthers. 

— Pe Cuagach, drăguță, lângă casa ta. L-au găsit constructorii în 
timp ce curatau zona de chimicale. Și de data asta stim sigur că e el, 
testul ADN a ieșit pozitiv. Da, a spus el holbându-se la mine, roșu la 
fata. Era vârât cu capul înainte într-unul din puturile alea de mină, si 
amprentele prietenului tău erau peste tot. I-a facut poze si porcului. 
Asta e încă o chestie pe care ne-au spus-o cei de la editură. Se pare că 
e un colecționar de amintiri când vine vorba de făcut poze. 

— Uite ce, nu are cum să meargă treaba asta, a fost văzut după 
crime, începând cu Loch Avich, am spus pe un ton rezonabil. 

— Testul ADN din refugiu a fost negativ, a spus el scuturând din 
cap. 

— A fost negativ? 

— Da, era doar un vagabond, Dove era deja mort și acum se leagă 


toate. Faza comică e că in tot timpul ăsta, cât îl urmăream noi prin 
Argyllshire, nu există dovezi care să îi ateste prezența în Argyll în 
septembrie. 

— Nu sunt dovezi care să ateste că era acolo? am spus holbându-mă 
la el. 

— E adevărat, spuse el ridicând din umeri. Ciudat, dar adevărat. I- 
am prins pe nătărăii care au furat maşina aia Vauxhall din parcarea de 
la hotelul Crinian. Erau niște baietasi din Glasgow, după cum am 
susținut eu mereu. 

Angeline a scos un zgomot slab, încercând să se ridice încet, 
tremurând. Avea fata trasă si pătată, iar capul îi tremura putin. A 
întins o mână ca să își recapete echilibrul, ca și cum ar fi fost pe 
punctul de a leșina, și Struthers s-a ridicat imediat în picioare, luând-o 
de umeri și lăsând-o în jos pe canapea. 

— Încet, drăguță, asa. 

A stat acolo pret de câteva clipe, respirând adânc de câteva ori cu 
mâinile la tâmple, privindu-mă fix ca si cum ar fi înţeles acum cum se 
petrecuseră lucrurile. 

— Nu l-ai plăcut niciodată, murmură ea, nu l-ai plăcut nici pe el, și 
nici pe ei, pe soții Garrick, mi-ai spus că nu aveai încredere în ei. 

— Când am spus eu asta? 

Nu mi-a răspuns, ci s-a întors spre Danso, privindu-l rugătoare, cu 
lacrimi în ochi. 

— Pot să plec, vă rog? Nu pot să... să stau aici... în locul ăsta... 
cu... cu el. De ce ai făcut asta? spuse ea scoțând un sunet jos, furios, 
din gât si ridicând piciorul ca să mă lovească cu răutate in gamba cu 
tocul cui. 

— Du-te naibii, am spus întinzând mâna ca să o opresc să mai 
repete gestul. Să te ia naiba! 

— Ei, ei, stai acum, stai cuminte... 

A încercat să mă lovească din nou, dar Struthers a tras-o înapoi 
înainte să ajungă la mine, întorcând-o spre el și cuprinzându-i faţa. 
Plângea necontrolat acum, tot stergandu-si nasul si dând din cap. Hai 
să nu ne mai gândim la asta acum, fetito, auzi ce zic? 

— Vreau să plec, vreau să plec, nu stau aici cu el. 

— Callum, pentru numele lui Dumnezeu, spuse Danso, fluturandu-si 
mâna spre Struthers. Doar ai pregătire de ofițer de legătură cu familia, 
du-o undeva. Ai unde să te duci, drăguță? 

— Nu! 

— Nu ai pe nimeni la care să poți merge în vizită? 

Scutură din nou din cap, după care îi veni o idee, pentru că își șterse 
ochii cu palmele si începu să respire adânc ca să își calmeze mișcarea 
pieptului. 

— Ba da, la Paul. Pot să mă duc la el. 


— Paul? Cine naiba e Paul? 

— Nici măcar nu te-ai deranjat să afli cum îl cheamă, spuse ea 
privindu-mă plină de dispreţ. 

— Artistul fotograf? Așadar, de cât timp sunteţi voi prieteni? 

— Destul, du-o de-aici, spuse Danso făcând semn spre stradă. Ne 
vedem la Salusbury Road. 

În timp ce Struthers o ridica în picioare, sânul ei drept, cald și 
catifelat, apăru de sub pulover și dispăru înapoi când se îndreptă. Își 
scutură capul, dându-și o buclă după ureche, având grijă să nu îmi 
întâlnească privirea. 

Am stat acolo perfect imobil, amortit și tăcut, cu capul bubuindu- 
mi. „Puţul de mină, mă gândeam, înghesuit într-un put de mina.” 

— Era cumva un stârv de animal deasupra lui? l-am întrebat pe 
Danso pe un ton ca de pe altă lume, fără să îmi iau ochii de la 
Angeline, care se lăsa condusă spre ușă. 

S-au oprit în hol în timp ce Struthers îi căuta haina, întrebând-o 
dacă avea nevoie de geantă, de chei sau de telefon. 

— Un animal? Unul dintre porci, am continuat, simtindu-ma de 
parcă ceva fantastic s-ar fi deschis in fata mea si ceva rece si otrăvitor 
şi-ar fi lipit buzele de ale mele și mi-ar fi suflat încet, dar constant în 
fata. 

— Bănuiesc ca, dacă cineva ar fi vrut să ascundă mirosul, ar fi fost o 
idee bună... 

— Da, un porc mort ar fi ascuns mirosul... si amprentele mele 
erau... și aici m-am oprit. 

Struthers o conducea pe Angeline pe ușa de la intrare pe aleea din 
grădină. Acum o ţinea de umeri și ea se sprijinea de pieptul lui în timp 
ce mergea șchiopătând pe stradă. Preţ de o clipă eram parcă din nou 
pe Cuagach, cu vântul bătând puternic, si i-am auzit vocea: „Fă-l să nu 
mă mai privească...” 

— Amprentele mele erau pe un butoi de chimicale, nu? Acolo le-aţi 
găsit. 

— Am un caz de rezolvat, Joe, trebuie să înţelegi asta. O să te 
ducem acum la Salusbury Road și o să te interogăm. 

— Dar acolo erau amprentele mele, nu? Pe un butoi de chimicale? 
am spus îndreptându-mă spre ușa de la intrare de parcă aș fi fost în 
transă. Era un butoi aruncat peste el. 

— Trebuie să stai aici, Joe, până aducem niște oameni, spuse Danso. 
Esti arestat, Joe, arestat, spuse el ridicând vocea, văzând că nu mă 
opresc. 

Am deschis ușa larg. Pe strada întunecată, luminile poliției pâlpâiau 
intermitent, aruncând umbre pe fațadele caselor vecine. Grindina se 
oprise si Struthers stătea în picioare lângă mașina de poliție, închizând 
portiera în urma lui Angeline. În timp ce înaintam pe alee, s-a dus pe 


cealaltă parte a mașinii si a intrat si el. Danso se apropia de mine din 
spate. 

Am smuls aproape din balamale poarta gradinii. 

— Hei, tu, Angeline! am strigat năpustindu-mă asupra mașinii de 
poliție si trăgând de mânerul portierei. Deschide, deschide usa asta 
nenorocită! am spus bătând cu pumnul în geam. 

Am văzut cu colțul ochiului cum săreau afară din celelalte mașini 
polițiștii în uniformă și l-am auzit pe Danso respirându-mi în ceafa. 

— Joe, haide, băiete, spunea el. 

— Deschide nenorocita asta de ușă! am urlat. 

Şoferul mi-a aruncat o privire nervoasă și am prins doar un colt din 
ea de sub chipiu, băgând apoi mașina în viteză și lăsând frâna de 
mână, în timp ce Struthers se apleca spre el, spunându-i să se 
grăbească. 

— Nu, nu, nenorocitilor! am strigat la Danso, care era în spatele meu 
cu mâinile pe umerii mei, inhatand mânerul portierei si ingropandu- 
mi unghiile in el. Am pus nenorocitul ala de butoi in put pentru ea. 
Angeline, deschide usa asta nenorocită! am spus bătând în geam, cu 
venele umflate la tâmple. Angeline, târfă ce ești, târfă ce ești, târfa 
malefică. 

Apoi dintr-odată geamul electric s-a lăsat în jos, cu un curent de aer 
rece și fața lui Angeline a apărut aproape de a mea. Toată lumea a 
înmărmurit. Şoferul a tras din nou frâna de mână și Struthers s-a lăsat 
pe spate cu o mișcare bruscă. 

— Ce-ai spus? a întrebat ea aplecându-se spre mine. I-am simţit 
răsuflarea acră, de parcă ar fi emanat ceva din ea. Ce-ai spus 
adineauri? 

— Am spus târfă malefică ce ești. 

— Joe, a spus ea scoțând o mână si ducând-o spre fata mea, Joe, tu 
nu crezi în lucruri malefice, nu crezi că cineva poate fi posedat și nu 
crezi în rău, chiar tu ai spus asta. 

— Taci din gură! Taci, am urlat, în timp ce dintr-odată mai multe 
perechi de mâini au început să se înfășoare în jurul meu, tindndu-ma 
de mâini. Cineva mă pipăia, căutându-mă prin buzunare. M-am sucit 
în strânsoarea lor, izbind cu piciorul în mașină și dând jos chipiul 
cuiva, care se rostogoli in sant. Nenorocitilor! 

— Joe, indiferent ce ai făcut... spuse ea urmărind cum ma zbăteam 
cu o privire plină de milă, în timp ce alte lacrimi i se adunau în ochi, 
nu te invinovatesc, vreau să știi că nu te invinovatesc. 

Cu asta s-a lăsat înapoi pe scaunul mașinii, lăsând geamul electric să 
se ridice, lăsându-mi fața afară. Și-a încrucișat picioarele în care purta 
ciorapi, iar lângă ea Struthers s-a aplecat ușor, ca să se uite mai bine. 
A urmat o pauză, după care șoferul a lăsat din nou frâna de mână și 
mașina a demarat. Preţ de o fracțiune de secundă mi s-a părut că văd 


ceva spiralat si intunecat, ca un fum sau un spirit, iesind din masina si 
rămânând putin in apropierea unui acoperiș, după care mașina a ajuns 
la capătul străzii, şoferul a ezitat puţin, apoi a semnalizat, a luat curba 
şi a dispărut din raza mea vizuală, lăsându-mă acolo, stând în picioare 
în fata propriei case, ţinut de doi ofițeri de poliție, neavând nimic mai 
bun de făcut decât să urmăresc mașina îndepărtându-se. 

{1} Newcastle Brown Ale - specialitate de bere neagră produsă de Heineken International în 
Newcastle upon Tyne, Marea Britanie si un mare succes la export in SUA (n. tr.) 

{2} Shinty - formă de hochei scoțian care se joacă cu o minge si cu bețe curbate in partea 
inferioară (n. tr.) 

{3} Firth of Lom - porțiune de apă situată între Argyll și Bute, pe coasta de vest a Scoției (n. 
tr.) 

{4} Luing - una dintre insulele Slate, situată la vest de Argyll, parte din Scotia (n. tr.) 

{5} Jura - una dintre insulele Hebride (n. tr.) 

{6} Sound of Jura - stramtoare de pe coasta de vest a Scotiei (n. tr.) 

{7} Dana Scully - agent FBI extrem de pragmatic din serialul TV Dosarele X, care găsește 
mereu explicaţii științifice pentru evenimentele la care asistă alături de partenerul ei, agentul 
Fox Mulder, pe care le opune încrederii pe care acesta o vădește în supranatural (n. tr.) 

{8} James Randi - magician și sceptic renumit, cunoscut drept unul dintre cei mai eficienți 
demistificatori ai fenomenelor paranormale si pseudostiintei (n. tr.) 

{9} Chupacabra - presupus animal care ar trăi în America. Prezența sa este afirmată mai ales 
de membrii comunităţii latino-americane. Se presupune că atacă animale domestice, în special 
capre, pentru a le suge sângele. Aceste animale stranii sunt observate cu precădere în timpul 
creșterii numărului de OZN-uri semnalate în regiune. Cadavrele au numeroase răni, de regulă 
de formă circulară, cu un diametru între 0,6 și 1,25 cm, și foarte adânci, uneori atingând 12 
cm în profunzime, (n. tr.) 

{10} Bodmin - localitate din Anglia, situată în comitatul Cornwall (n. tr.) 

{11} Touché - punct ochit (în 1b. fr., în orig.) (n. tr.) 

(12) Toxteth - zonă din sudul orașului Liverpool (n. tr.) 

{13} Ormskirk - oraș din West Lancashire, în apropiere de Liverpool (n. tr.) 

{14} Kurt Vonnegut - scriitor american din secolul XX (n. tr.) 

{15} Oral Jones - predicator american metodist-penticostal, cunoscut pentru contribuţia lui in 
a aduce cultul penticostal printre religiile majoritare (n. tr.) 

(16) Peter Popoff - profet autoproclamat și vindecător religios american, dovedit a fi un 
simplu impostor (n. tr.) 

{17} The Johnny Carson Show - emisiune populară de divertisment care a rulat pe posturile 
americane de televiziune în anii 1955-1956, avându-l ca gazdă pe Johnnie Carson (n. tr.) 

{18} Rapture in limba engleză, în original, cu sensul religios de ridicare la cer. Preceptele 
religioase la care se face referire tin de cultele penticostale și metodiste, dezvoltate cu 
precădere în America și Marea Britanie, de aceea și traducerile acestor concepte sunt literale. 
(n. tr.) 

(19) În cadrul doctrinei penticostale, există mai multe ramuri de gândire, în funcţie de 
momentul în care se crede că va avea loc răpirea (oarecum echivalentă cu ridicarea la cer; se 
crede că la un moment dat, la mijlocul celor șapte ani ai necazului celui mare, cum este 
numită Apocalipsa sau sfârșitul lumii, un număr de aleși vor dispărea de pe pământ, fiind 
rapiti/ridicati la cer și salvaţi astfel de la moarte). Astfel, pre-tribulationistii cred că aceasta 
va avea loc la începutul Apocalipsei, post-tribulationistii la sfârșitul ei și mid-tribulationistii 
pe la mijlocul ei. (n. tr.) 

{20} Preterismul este o doctrină mistico-religioasă care interpretează profetiile din Biblie ca 
fiind evenimente care s-au întâmplat deja în secolul 1 î.Hr., făcând parte din curentul 
escatologic legat de soarta finală a omenirii, sfârșitul lumii și Judecata de Apoi. (n. tr.) 

{21} Albuquerque - cel mai mare oraș din statul New Mexico din SUA (n. tr.) 

{22} Dan (in lb. jap., in orig.) - rang foarte înalt la judo, care denotă un sportiv foarte avansat 
(n. tr.) 

{23} Test care ajuta la detectarea cancerelor colono-rectale (n. tr.) 

{24} Sat si port turistic pe peninsula Craignish, pe Coasta de Vest a regiunii Argyll and Bute 
din Scotia. Numele este folosit gresit in roman, in mod obisnuit este Craobh Haven, nu Croabh 
Haven. (n. tr.) 

{25} Prăjitură făcută mai ales din glucoză, aromatizată cu mentă, originară din Kendal, 
comitatul Cumbria, foarte populară printre alpinistii din Marea Britanie (n. tr.) 

{26} Satul principal de pe insula Mull din Scotia (n. tr.) 

{27} Zonă din nord-vestul Londrei (n. tr.) 

{28} Scriitor, jurist, filosof si reformator al dreptului englez. A devenit unul dintre cei mai 
importanţi teoreticieni ai filosofiei dreptului și un radical din punct de vedere politic, ideile 
lui influențând dezvoltarea doctrinei cunoscute ca welfarism. (n. tr.) 


{29} Capitala statului american Louisiana (n. tr.) 

{30} Ocultist si mistic englez care a avut o mare influență la începutul secolului XX. Cunoscut 
ca un mare libertin, este, printre altele, creatorul filosofiei telemite. (n. tr.) 

{31} Sat din Moray, în nord-estul Scoției (n. tr.) 

(32) Un fel de cămașă, purtată în Africa de Vest (n. tr.) 

{33} Insula care șchiopătează, în traducere literală (n. tr.) 

{34} Menou - Element de construcție din piatră, din lemn sau din metal, folosit în trecut mai 
ales în arhitectura gotică, care serveşte la împărțirea unei uși sau a unei ferestre în mai multe 
parti. 

{35} 1. Grupare carbonil legată de un radical organic. 2. Nume generic dat unor compuși 
organici, care se obțin mai ales prin oxidarea alcoolilor secundari, a hidrocarburilor etc., 
folosiți în sinteza multor substanțe organice. (n. tr.) 

(36) gargui - ornamente, adeseori în formă de cap de animal fantastic, situate la capătul unui 
jgheab sau burlan, pentru scurgerea apei de ploaie de pe acoperiș. Animalele sunt 
reprezentate în general cu aripi, ciocuri și gheare puternice. 

{37} Personaj din refrenul cântat de fanii echipei de fotbal FC Liverpool (n. tr.) 

(38) Vade retro satana („Du-te înapoi, Satan” sau „Dă-te înapoi, Satan”) este o formulă catolică 
medievală de exorcism, înregistrată într-un manuscris din 1415 găsit în Mănăstirea 
Benedictină Metten în Bavaria iar originea sa este în mod tradițional asociată cu benedictinii. 
{39} Tumori vasculare de natură benignă, ce apar încă din primele zile de viata si involuează 
până la vârsta de 10 ani (n. tr.) 

{40} Defect congenital care implică dezvoltarea incompletă a tubului neural sau a oaselor care 
îl acoperă (n. tr.) 

{41} O tulburare de închidere a arcului vertebral, ca semn principal, fără protruzia 
conținutului intraspinal la suprafață, cu parti moi de acoperire, de obicei normal (n. tr.) 

{42} Crângul copacului trăsnit (n. tr.). 

{43} Marcu, 5.9. 

{44} a elida - A înlătura, în scris sau în vorbire, vocala finală a unui cuvânt înaintea vocalei 
inițiale a cuvântului următor. 

{45} Autoarea face o confuzie, pe Sputnik au fost trimiși în spațiu doar câini. (n. tr.) 

{46} un fel de turban. 

{47} Referire la Sancho Panza, personaj din romanul Don Quijote, la Sancho Panza, cu sensul 
de prieten de nădejde, care te însoțește peste tot. 

{48} Pogo/moshpit, manifestare la concertele rock in care tinerii se aruncă unii în alții, 
lovindu-se și împingându-se. (n. tr.) 

{49} Poliţia locală din Londra (n. tr.) 

